
Lelampahanipun R. Ng. Ranggawarsita 


Pujangga Karaton ing Surakarta 


Jilid | 


sel #05 


Sêrat Babad Cariyos Lêlampahanipun Suwargi 
Rônggawarsita 


Pujôngga Agêng ing Nagari Surakarta Adiningrat 


Jilid | 


Kawêdalakên Kumite Rônggawarsitan 


Kacithak ing Drikêrèi Marês Surakarta 


Taun 1931 _ 347 _ 1000 


sie 


Bêbuka 


Kumite 


Radèn 


Ngabèi 


Kula nuwun, kados ingkang kasêbut ing sêrat wara-wara, anggènipun 
komite damêl sêrat babad cêcariyosan lêlampahanipun suwargi Radèn 
Ngabèi Rênggawarsita, pujôngga agêng ing nagari Surakarta Adiningrat, 
ing mangke awit saking barkahipun ingkang sumare sampun sagêd 


kasambadan, dados buku punika. 


Pangarangipun babad punika namung wêwaton pèngêt-pèngêtan ingkang 
taksih sagêd pinanggih ing parimatanipun waris, dados sagêd ugi wontên 
ingkang kècèr, upaminipun, wontên satunggaling lêlampahan, ingkang 
waris piyambak botên anyumêrêpi, punika tamtu sagêd pinanggih 

kêkiranganipun utawi gèsèhipun, manawi têmên wontên makatên punika 
ingkang angarang botên badhe anyelaki, nanging malah bingah sarta 
ngaturakên panuwun dhatêng ingkang kaparêng nglêrêsakên, ewadene 
pangintênipun ingkang ngarang cêcariyosan babad punika kados-kados 
sampun anyêkapi tumrap lêlampahan salêbêting sugêngipun sang 
pujêngga. 


Kajawi punika prêlu matur, kabêkta kamajênganipun bêngsa kita dhatêng 
kawruh kilenan, bokmanawi wontên ingkang kagungan manah bilih ing 
dalêm babad punika pinanggih wontên cêcariyosan ingkang kamanah 
botên manjing akal, utawi sampun [sa...] 


y0: 


[...mpun] botên anjaman, sampun tamtu ingkang ngarang babad punika 
botên sagêd angaturi katrangan langkung panjang, awit pangarangipun 
babad namung wêwaton pèngêtanipun para waris ingkang mênangi 
sugêngipun sang pujêngga, mêngka ingkang mênangi wau sapunika 
sampun botên wontên (tilar dunya), dados rêkaos anggènipun badhe 
analêsihakên, mila pangajêng-ajêngipun ingkang ngarang sarta komite, 
sadaya cêcariyosan ing dalêm babad punika, mugi dadosa pamarêm sarta 
piyandêlipun para maos. 


Sêrat babad punika amung isi cêcariyosan lêlampahan (Biographie) nipun 
sang pujôngga, dene cêcariyosan bab kadibyan, kalangkungan sarta 
kaelokanipun punapa dene pêthikan karanganipun sêrat-sêrat, dèrèng 
sagêd kalêbêt ing sêrat babad punika, sabab sawêg bab lêlampahan 
kemawon sampun samantên kathahipun, sarta pangarangipun komite 
sampun nama gêlakan, tuwin rumaos bêgja dene pèngêtan-pèngêtan 
ingkang suwaunipun sampun botên kamanah sarta salong katriwal, 
sarêng wontên prêlunipun sagêd kaimpun lajêng dados buku punika, mila 
sasampunipun buku babad punika rampung, komite rumaos bingah kanthi 
lêganing manah, sarta lajêng wiwit badhe ngayati adamêl buku ingkang 
isi bab kasêbut nginggil, amung sarèhning cêcariyosan utawi 


zal tûn 


dêdongengan bab kaelokanipun sang pujêngga punika kathah, kapara 
ingkang sami anyumêrêpi utawi ngalami malah tiyang sanès, mila 
pangarangipun tamtu botên sagêd kanthi enggal-enggalan, sarta kêdah 
kanthi pitulunganipun tiyang sanès wau. 

Botên langkung anggènipun komite badhe ngangkah damêl buku babad 
minêngka sambêtipun babad punika, amung nyuwun pangèstunipun para 
maos, supados lajêng sagêd enggal kalêksananipun, punapadene manawi 
wontên kalèntuning tindakipun komite bab pandamêlipun sêrat babad 
utawi lampahipun anggèning damêl wilujêngan, komite amung nyuwun 
gunging pangaksama. 


Katandhan, 


Komite. 


a 1.1 -- 


Punika sêrat babad lêlampahanipun Radèn Ngabèi Rênggawarsita, nalika 
puruhita ngaji dhumatêng ing kitha Panaraga, saha dhumawah ing 
kaelokan nalika anglampahi kungkum wontên ing lèpèn Watu laminipun 
40 dalu, limrahipun dipun wastani wahyuning kapujanggan, lêlampahan 
wau kacariyosakên wiwit sadèrèngipun diwasa ngantos dumugi 
sedanipun, sarta mawi dipun dèkèki asalsilah sawatawis ingkang 
nurunakên dhumatêng Radèn Ngabèi Rônggawarsita wau, karanganipun 
para waris, ingkang lajêng dados pangrèh adêgan Rônggawarsitan, 
pangarangipun mêndhêt pêpiritan saking pèngêtanipun para waris, 
ingkang anyumêrêpi piyambak dhatêng lêlampahan wau, kawontênanipun 
sami kapratelakakên kados ing ngandhap punika: 


Radèn Ngabèi Rônggawarsita punika nalika sugêngipun dados abdi dalêm 
kaliwon kadipatèn anom, saha pujôngga agêng ing nagari Surakarta 
Hadiningrat, nalika dèrèng diwasa nama Bagus Burham, wêdalanipun ing 
dintên Sênèn Lêgi tanggal kaping 10 wanci jam 12 siyang, wulan 
Dulkaidah ing taun Be êngka 1728: wuku Sungsang, Dewa Sri, 
Wurukung[1] Uwas, môngsa Jita, windu Sangara. Putranipun pambajêng 
Mas Ngabèi Rônggawarsita, abdi dalêm panèwu carik kadipatèn anom. 


serl 32 Aw 


Mas Ngabèi Rênggawarsita wau nalika mêdalipun ingkang putra Bagus 
Burham, taksih dados abdi dalêm jajar carik kadipatèn anom, nama Mas 
Pajangswara, kacariyos saking saening swaranipun, nanging lajêng 
katêlah nama Mas Pajangsora, putranipun pambajêng Radèn Tumênggung 
Sastranagara, abdi dalêm bupati kadipatèn anom, saha abdi dalêm 
pujôngga ing nagari Surakarta Adiningrat. 

Radèn Tumênggung Sastranagara wau, kala samantên taksih dados abdi 
dalêm kaliwon kadipatèn anom, nama Radèn Ngabèi Rênggawarsita, 
sarêng sasedanipun ingkang rama Mas Ngabèi Yasadipura (Tus Pajang) 
abdi dalêm kaliwon kadipatèn anom ugi pujêngga ing nagari Surakarta 
Adiningrat, Radèn Ngabèi Rênggawarsita wau lajêng kapatêdhan nama 
Radèn Ngabèi Yasadipura kaping ||, Mas Pajangswara kakarsakakên dados 
abdi dalêm panèwu carik kadipatèn anom kaparingan nama Mas Ngabèi 
Rônggawarsita kaping Il. 


Sarêng Radèn Ngabèi Yasadipura kakarsakakên dados abdi dalêm bupati, 
kapatêdhan nama Radèn Tumênggung Sastranagara. 


Ingkang ibu Radèn Ngabèi Rônggawarsita (Bagus Burham), nama Mas 
Ajêng Rônggawarsita, anakipun Mas Ngabèi Sudiradirja Gantang, ingkang 
amumpuni dhatêng sêkar Macapat lagon palaran, 


iaee 


saking sagêdipun dhatêng laguning têmbang saha saening swaranipun, 
nalika jamanipun Sampeyan Dalêm Ingkang Sinuhun Kangjêng Susuhunan 
Pakubuwana kaping IV, sabên dintên Sênèn Kêmis sabibaring wiyos dalêm 
sinewaka, Mas Ngabèi Sudiradirja Gantang wau kalêbêtakên dhatêng 
sêngkêran, lajêng kakèrèk, wontên ing jambu salèr pandhapa agêng, 
andikakakên maos lagon palaran. 


Nalika mêdalipun Bagus Burham, ingkang êmbah buyut Kyai Ngabèi 
Yasadipura, têksih amênangi ngantos sawatawis taun laminipun, sarêng 
Kyai Ngabèi Yasadipura andungkap badhe seda, ingkang putra Radèn 
Ngabèi Rônggawarsita, Radèn Tumênggung Sastranagara, dipun paringi 
pangandika, bilih ingkang wayah Bagus Burham ing têmbe badhe dados 
pujôngga panutuping nagari Surakarta Adiningrat sarta misuwuring 
namanipun badhe langkung kalihan ingkang êmbah-êmbah, sanajan 
ingkang putra sampun botên kêkilapan bab punika, ewadene sinamun ing 
samudana angatingalakên karênaning panggalihpun. 


Sarêng Bagus Burham sampun dipun pêgêng lajêng kaparingakên 
dhatêng Ki Tanujaya, abdi kêkasihipun Radèn Tumênggung Sastranagara, 
Ki Tanujaya wau dèrèng kawical sêpuh umuripun, ananging kalêbêt tiya[2] 
mugên sarta kawical tiyang linangkung, amargi sagêd sumêrêp dhatêng 
lêlêmbat, sarta sagêd andhatêngakên bangsaning lêlêmbat, [lê...] 

[...lêmbat,] punapadene kalêbêt sugih japa mêntra ingkang botên madal 
sumbi katatalanipun, namung wontên cacadipun dene kau bêbasanipun, 
ananging wicantênipun sakalangkung cucut. 


Ki Tanujaya sakalangkung trêsnanipun dhatêng Bagus Burham, makatên 
ugi Bagus Burham, ugi trêsna sangêt dhatêng Ki Tanujaya, saking sami 
kandêling katrêsnanipun, rintên dalu sampun botên sagêd pisah, ngantos 
kasupèn dhatêng ingkang rama tuwin ingkang êmbah, ingkang rama sarta 
ingkang êmbah pancèn inggih pitados yêktos dhatêng Ki Tanujaya, 
namung kadhingkala bilih ingkang êmbah nuju kangên ingkang wayah 
lajêng dipun timbali kadhawuhan ngadhêp, manawi sampun wontên 
ngarsanipun ingkang êmbah lajêng dipun beda sarta dipun garapi,[3] 
baurêksa kêdhung Kol, mila dipun parabi makatên, kacariyos Bagus 
Burham wau kapêndhêt putra kalihan ingkang ambaurêksa kêdhung Kol, 
dene ingkang ambaurêksa kêdhu[4] Kol wau kalihan Ki Tanujaya sampun 
têpang sae, malah botên namung têpang sae kemawon, ananging Ki 
Tanujaya panganggêpipun anggusti. 


Radèn Tumênggung Sastranagara sasampunipun gêgujêngan kalihan 
ingkang wayah, lajêng andangu bilih Ki Tanujaya nuju wontên griya 
punika punapa sambènipun. Aturipun ingkang wayah punapa 
kawontênanipun ingkang dipun sumêrêpi, kaaturakên sadaya, malah 
lajêng matur sampun nate dipun jak dhatêng salêbêting kêdhung [kê...] 


EEE 


[...dhung] Kol, sowan putri ayu ingkang dalêmipun sakalangkung sae, 
saha lajêng ngaturakên anggèning kapêndhêt putra dhatêng putri ayu 
wau, tuwin sampun nate katilar wontên ngriku ngantos sawatawis dintên, 
ingkang êmbah amidhangêtakên ingkang wayah wau andadosakên 
sukaning panggalihipun, ing batos ngalêmbana dhatêng 
kalangkunganipun Ki Tanujaya, sarta amêmuji kalis ing sambekala 
dhatêng ingkang wayah. 


Sarêng Bagus Burham andungkap yuswa 12 taun, kaparêngipun ingkang 
êmbah badhe kapuruhitakakên ngaji dhumatêng Panaraga, kapasrahakên 
dhatêng Kangjêng Kyai Imam Bêsari ing Gêbang Tinatar, Kangjêng Kyai 
Imam Bêsari wau, mantu dalêm sampeyan dalêm ingkang sinuhun kaping 
4 saha sadhèrèk tunggil puruhitan kalihan Radèn Tumênggung 

Sastranagara. Ki Tanujaya lajêng dipun tinbali[5] sarta dipun paringi 
sumêrêp bilih ingkang wayah badhe kapuruhitakakên ngaji dhumatêng 
Panaraga. Ki Tanujaya ugi kadhawuhan ngêtutakên lêstari dados 
pamongipun, samôngsa sampun dumugi ing Panaraga Ki Tanujaya 
sampun ngantos pisah kalihan ingkang wayah, sarta punapa 
sapanêdhanipun ingkang pantês dipun pituruti, dipun sukanana, sampun 
ngantos kirang sênêng manahipun supados sagêd kraos sampun ngantos 
mulat tèngèng. Ki Tanujaya aturipun sandika, enggalipun lajêng mirantos 
sadaya ingkang badhe dipun angge sangu, sarta ingkang badhe [ba...] 

[...dhe] kangge angsal-angsal dhatêng Kangjêng Kyai Imam Bêsari, sarêng 
sampun mirantos Bagus Burham lajêng kadhawuhan mangkat, ingkang 
dipun dhawuhi ngaturakên ingkang rama piyambak, kaparingan kanthi 
ingkang rama alit nama Mas Ngabèi Awijaya, sadaya sami kadhawuhan 
numpak kapal, ingkang êmbah amaringi sangu yatra kathahipun gangsal 
atus reyal, katampèkakên dhatêng Ki Tanujaya. 


Botên kacariyosakên wontênipun ing margi, sarêng sampun dumugi ing 
Panaraga Mas Ngabèi Rônggawarsita lajêng sowan Kangjêng Kyai Imam 
Bêsari, ngaturakên sêratipun ingkang rama Radèn Tumênggung 
Sastranagara, sasampunipun sêrat dipun tampèni lajêng sami dipun 
paringi pasugata sawontênipun, sarêng sampun sami angrahabi 
paringipun sugata Kangjêng Kyai Imam Bêsari, sadaya sami kadhawuhan 
ngaso dhatêng pondhokan. 


Mas Ngabèi Rônggawarsita akalihan ingkang rayi, wontên ing Panaraga 
namung nyipêng kalih dalu, lajêng nyuwun wangsul dhatêng ing nagari 
Surakarta, kapal tumpakanipun Bagus Burham sarta tumpakanipun Ki 
Tanujaya kalih pisan sami dipun tilar, amila Ki Tanujaya, kapêksa ngingah 
tênggan kapurih angopèni kapalipun kalih iji wau. 


Kangjêng Kyai Imam Bêsari punika pancèn sampun misuwur dados 
pangangsoning kawruh kitab Kuran ingkang sampun dipun anggêp 
sampurna dening para luhur Jawi jaman kina, botên ngamungakên 
anaking [a...] 


wai T 


[...naking] para panèwu mantri kemawon ingkang sami kasuwunakên 
piwulang dhatêng Kangjêng Kyai Imam Bêsari, dalah putraning para gusti 

saha para luhur manawi badhe ngudi sampurnaning pamaosipun kitab 
Kuran, ugi sami kapuruhitakakên dhatêng kangjêng kyai, dados Bagus 
Burham anggèning kapuruhitakakên ingkang êmbah dhatêng Kangjêng 
Kyai Imam Bêsari wau, kala samantên pancên sampun nama anêtêpi 
jaman. 


Adat ingkang sampun kalampahan sabên Kangjêng Kyai Imam Bêsari 
anampèni murid enggal, sadaya muridipun lami sami dipun 
kalêmpakakên, prêlu dipun têpangakèn dhatêng murid enggal ingkang 
nêmbe dhatêng wau, sarta dipun sumêrêpakên akrap-akrapaning 
bêbasan, dados tanduking bêbasanipun para murid dhatêng kancanipun, 
namung kantun anglampahi dhawuhipun Kangjêng Kyai Imam Bêsari 
kemawon, sarta lajêng sami kaparingan nêdha sêsarêngan wontên 
ngarsanipun kangjêng kyai, sabibaring nêdha lajêng sami kadhawuhan 
maos kitab utawi Kuran, miturut punapa kasagêdanipun piyambak- 
piyambak. 


Pangintênipun Kangjêng Kyai Imam Bêsari, Bagus Burham kagalih sampun 
sagêd maos Kuran saha kitab-kitab, dene punika wayah buyutipun 
pujôngga ingkang sampun kasusra asmanipun, mila lajêng dipun taros 
dhumatêng kangjêng kyai, Bagus Burham ingkang dipun rêmêni maos 
kitab punapa Kuran, aturipun Bagus Burham [Burha...] 


zl dên 


[...m] dèrèng sagêd ngungêlakên, wangsulan makatên punika kagalih 
saking rikuh tuwin saking kasujananipun kemawon, paribasan kangge 
warana ing kasagêdanipun, ing wêgdal punika Ki Tanujaya ugi tumut 
ngadhêp wontên ngajêngan, lajêng matur ing kangjêng kyai, mêngggah 
aturipun Bagus Burham punika wau pancèn lêrês dèrèng sagêd sayêktos, 
sampun ingkang maos kitab saha Kuran ingkang nama alip bengkong 
kemawon dèrèng mangrêtos babar pisan. Amargi nalika wontên nagari 
Surakarta kalêbêt dipun ugung dening ingkang êmbah, aluwung 
kadhawuhana ngabên jangkrik punapa ngabên kêmiri punika ragi kathah 
mangrêtosipun, Ki Tanujaya punika sampun kacariyos kau bêbasanipun, 
nanging manawi wicantên gadhah cucut sarta anggumujêngakên, kabêkta 
saking cucutipun, nalika Ki Tanujaya matur dhatêng Kangjêng Kyai wau 
sami dipun gêgujêng dening para ingkang wontên ngarsanipun kangjêng 
kyai, anggèning sami anggêgujêng wau botên saking anggêgujêng Bagus 
Burham, sami anggêgujêng cucutipun Ki Tanujaya anggènipun matur 
kangjêng kyai, sêling sêrêpipun Bagus Burham, ingkang sami dipun 
gêgujêng wau kamanah piyambakipun, saking lingsêming manahipun, 
sanalika lajêng nangis magêp-magêp, Kangjêng Kyai Imam Bêsari lajêng 
dhawuh dhatêng Ki Tanujaya, Bagus Burham kadhawuhan bêkta mantuk 

dhatêng pondhokan, samêngsa manahipun sampun pundhuh kemawon 
badhe kaparingan piwulang ingkang gampil-gampil rumiyin. 

Ki Tanujaya ing batos ragi lingsêm manahipun, lingsêmipun wau dene 
botên nyana bilih ing Panaraga wau sabên rare ingkang umuripun sarta 
agêngipun sami kalihan Bagus Burham, naracak sampun sami sagêd 
maos kitab Kuran, namung Bagus Burham piyambak ingkang taksih 
kuciwa dèrèng sagêd barang-barang, ewadene inggih angrumaosi 
mênggah kuciwanipun Bagus Burham wau kabêkta saking pangugungipun 
wiwit alit mila, ananging sinamuning sêmu ngantos botên katawis bilih 
lingsêm ing dalêm manahipun, wusana Bagus Burham lajêng dipun ajak 
mundur dhatêng pondhokan, sadumugining pondhokan dipun pituturi 
kalayan têmbung aris sarta dipun sêrêp-sêrêpakên, ingkang sami dipun 
gêgujêng sadaya wau dede piyambakipun, mila benjing enjing manawi 
kasowanakên ngaji bilih wontên tiyang gumujêng sampun sêling sêrêp 
malih, sampun ingkang botên anggêgujêng dhumatêng piyambakipun, 
sanajan dipun gêgujênga pisan, punapadene dipun erang-eranga 
anggèning dèrèng sagêd dipun purih kèndêl kemawon, watêking tiyang 
ngalah punika bilih dipun antêpi trusing lair batos badhe malik dados 
mênang. Bagus Burham inggih mituhu dhatêng pituturipun Ki Tanujaya 
wau. 


Saking kathahipun para rare ingkang sami puruhita dhatêng Kangjêng 
Kyai Imam Bêsari, pamulangipun kanjeng kyai ngantos botên cêkap dipun 
sarirani piyambak, dene ingkang kawulang dening kangjêng [kang...] 


sa KENO 


[...jêng] kyai wau, namung para murid ingkang sampun kawical kathah 
kasagêdanipun, inggih wontên satunggal kalih murid ingkang dèrèng 
sagêd dipun paringi piwulang dening kangjêng kyai piyambak, nanging 
punika putraning para luhur tuwin para gusti ingkang kalêbêt dados 
panggalihipun, sanès-sanèsipun ingkang sami dèrèng sagêd sami 
kadhawuhan mulang para santana kemawon. 


Sarêng Bagus Burham anggèning wontên Panaraga sampun andungkap 
kalih wulan laminipun, kalihan para kancanipun sampun sami pundhuh 
sadaya, malah wontên ingkang supêkêt kados sadhèrèk tunggil yayah 
rena, salêbêtipun sawulan dumugi kalih wulan wau sabên ênjing sontên 
botên nate kèndêl anggènipun sinau, nanging sadaya ingkang sampun 
dipun wulangakên botên wontên ingkang kacanthèl sekêdhik-kêdhika, 

paribasan sabên ngadêg sampun kêsupèn ngantos andadosakên kakêning 
manahipun ingkang mulang. 


Sabibaring ngaji ing wanci ênjing, para kancanipun sami dipun ajak 
dhatêng lèpèn angupados ulam, manawi lèpènipun nuju alit, 
pangupadosipun ulam ngantos kaplantrang sadintên muput sawêg 
mantuk, sadumuginipun ing pondhokan ulamipun lajêng kaolah, manawi 
sakintên kantun anggènipun ngaji kancanipun ingkang sami ngaji dipun 
wêling kapurih mamitakên sêngadi sakit badanipun, manawi kangjêng 
kyai nuju anjênêngi mulang inggih, 


ssir LL 


asring utusan andangu punapa ingkang dipun sakitakên, mênggah 
pandangunipun kangjêng kyai dhatêng Bagus Burham wau, têmênipun 
namung kagêm tata krami kemawon, ananging sajatosipun sampun 
uninga bilih Bagus Burham punika botên majêng dhatêng ngaji, ingkang 
dipun sênêngi namung kasênêngan ingkang mawi waragad amborosi, 
sanajan ing batos pancèn botên rêna dhatêng sadaya ingkang dipun 
lampahi Bagus Burham, saupami botên ngèngêti dhatêng ingkang êmbah 
ingkang sampun dados sadhèrèk tunggil guru kalihan kangjêng kyai, 
sagêd ugi dipun antukakên dhatêng Surakarta, ewadene manawi taksih 
dipun lajêng-lajêngakên, inggih mêsthi badhe kaantukakên dhatêng 
Surakarta, prêlunipun sampun ngantos anênulari dhatêng kônca- 
kancanipun, sarêng saya dangu botên wontên indhaking kasagêdanipun, 
Ki Tanujaya lajêng dipun timbali dhatêng ngarsanipun Kangjêng Kyai 
Imam Bêsari, sarêng sampun sowan, dipun paringi pangandika: 
kadhawuhan anyêrêp-nyêrêpakên dhatêng Bagus Burham, supados 
tumêmên anggènipun ngaji, manawi Bagus Burham botên tumuntên 
sagêd, kangjêng kyai lingsêm sangêt, sarta dipun paribasakakên, kacang 
tinggal lanjaran, aturipun Ki Tanujaya sêndika. Saunduripun Ki Tanujaya 
saking ngarsanipun kangjêng kyai, sasagêd-sagêd inggih mituturi dhatêng 
Bagus Burham, kapurih angèstokakên dhawuhipun kangjêng kyai ingkang 
dhumatêng piyambakipun, Bagus Burham inggih anyagahi, ananging 


ssf iia 


saya lami malah tambah-tambah kasênênganing manahipun ingkang 
ambêborosi, ingkang sawau bênthik, bengkat, tor, malah sapunika lajêng 
rêmên gimêr, kêplèk, kècèk, nganggur-angguripun ombag bèji tuwin 
lumah kurêp. 

Sarêng sampun antawisipun sataun, sangunipun Ki Tanujaya sampun 
nipis, malah kapalipun kalih pisan sampun sami dipun sade, yatra 
pêpajênganipun ugi sampun kangge bêtah sarta kangge nguja 
kêkajênganipun Bagus Burham wau, badhe nyuwun kintunan arta dhatêng 
Surakarta namung tansah pakèwêd manahipun, sapisan botên wontên 
ingkang dipun kèngkèn, kaping kalih dèrèng mèmpêr bilih sangunipun 
yatra dumugi sapunika sampun têlas, môngka manawi dipun garap 
kalayan pangatos-atos, yatra gangsal atus reyal makatên manawi 
namung kangge kabêtahanipun tiyang kalih kemawon, salêbêtipun kalih 
taun mêsthi dèrèng têlas, môngka punika sawêg angsal sataun langkung 
sakêdhik, sangunipun sampun nipis, kapalipun kalih pisan sampun dipun 
sade, mila Ki Tanujaya manawi angraosakên momonganipun 
sakalangkung rudatosing manahipun, langkung malih manawi nyumêrêpi 
lêlampahaning awakipun anggèning botên angsal manah Kangjêng Kyai 
Imam Bêsari, saya susah sangêt manahipun, amila sasagêd-sagêd kajawi 
namung badhe angêndhak kêkajênganing momonganipun ingkang kirang 
prêlu, sarta ingkang 


salt Iae 


anukulakên dhatêng maksiyatan, sarêng sangunipun kantun sadasa reyal, 
lajêng wontên utusanipun Radèn Tumênggung Sastranagara dhatêng 
Kangjêng Kyai Imam Bêsari, angaturakên angsal-angsal warni warni, 
wêdalan ing nagari Surakarta, sarta nyuwun kabar kawontênanipun 
ingkang wayah ingkang kasuwunakên barkah Kangjêng Kyai Imam Bêsari, 
punapa sampun kathah kasagêdanipun, sarêng sêratipun Radèn 
Tumênggung Sastranagara sampun dipun tampèni Kangjêng Kyai Imam 
Bêsari, sarta sampun dipun waos, utusanipun radèn tumênggung wau 
lajêng ngaso dhatêng pondhokan, sadumuginipun ing pondhokan lajêng 
kêpanggih Bagus Burham kalihan Ki Tanujaya, amaringakên angsal-angsal 
kintunan saking ingkang rama sarta ingkang êmbah, punapa dene 
maringakên kintunan yatra dhatêng Ki Tanujaya kathahipun kalih atus 
reyal, sarta andangu kadospundi kawontênanipun Bagus Burham wontên 
ing Panaraga, kraos punapa botên, tuwin anggènipun ngaji punapa 
sampun kathah kasagêdanipun, Ki Tanujaya sakalangkung pakèwêd 
manahipun, badhe ngaturakên punapa wontênipun rumaos manawi 
angsal dêduka saking ingkang êmbah radèn tumênggung, badhe dipun 
alingi kuwatos manawi kangjêng kyai  amadulakên punapa 
kawontênanipun, pêpuntoning manah inggih prasaja punapa ingkang 
dipun lampahi Bagus Burham sabên dintên, sakalih-kalihipun[6] sami 
kawêdal pangunguning manahipun. 


RRT 

Sanès dintên Kangjêng Kyai Imam Bêsari amangsuli sêratipun Radèn 
Tumênggung Sastranagara, amratelakakên punapa kawontênanipun 
Bagus Burham anggènipun sinau wontên ing Panaraga, sarta botên 
kasupèn panacadipun dhatêng Ki Tanujaya anggèning sangêt 
pangugungipun dhatêng Bagus Burham, amila prayoginipun Ki Tanujaya 
aluwung dipun timbalana dhatêng Surakarta kemawon, sokur sampun 
tega botên kaparingan pamomong bilih taksih kêdah dipun paringi 
pamomong kaparingana lintu sanèsipun Ki Tanujaya. 


Sawangsuling utusanipun Radèn Tumênggung Sastranagara, sarêng 
sampun dumugi nagari Surakarta sêrat wangsulan saking Kangjêng Imam 
Bêsari lajêng dipun caosakên Radèn Tumênggung Sastranagara, sarêng 
sêrat sampun kawaos andadosakên pangunguning panggalihipun. 


Bagus Burham anggènipun sinau sampun langkung sataun, môngka 
limrahipun sadaya rare ingkang sami sinau sabên samantên laminipun, 
sampun mêsthi sagêd maos kitab Kuran, apêsipun sampun katam rambah 
kalih, utawi kaping tiga, môngka manawi Bagus Burham sampun ingkang 
maos dhatêng kitab Kuran, dhatêng turutan kemawon dèrèng katam, 
amila supados sampun ngantos kaparan tutuh, kangjêng kyai mundhut 
panimbang dhatêng para guru sadaya, kadospundi anggèning nyatiyari, 
sagêdipun mituhu kados rare sanès-sanèsipun, [sanès-sa...] 


Lu We 


[...nèsipun,] aturipun para guru wau, sarèhning wontênipun kados 
makatên wau kabêkta saking pangugungipun Ki Tanujaya, amila 
sêtiyaripun botên wontên malih kajawi namung kapisahakên kalihan Ki 
Tanujaya, amargi manawi taksih dipun êmong dening Ki Tanujaya, 
salaminipun botên wande namung dados rare ugungan kemawon, 
ananging Kangjêng Kyai Imam Bêsari botên wêntala ngesahakên dhatêng 
Ki Tanujaya bilih botên mawi jalaran sabab ingkang prêlu, makatên malih 
bab punika, sarèhning sampun kapratelakakên dhatêng ingkang êmbah 
sagêd ugi sanès dintên Ki Tanujaya lajêng dipun timbali dhatêng nagari 
Surakarta. 


Salêbêtipun Bagus Burham wontên ing Panaraga, pangêmongipun Ki 
Tanujaya rumaosing manahipun inggih sampun anêtêpi punapa 
pawêlingipun ingkang êmbah ingkang kadhawuhakên dhatêng Ki 
Tanujaya piyambak, sadaya panêdhanipun sampun ngantos dipun 
sulayani, kadhawuhan amituruti kemawon, môngka wontênipun ing 
sapunika sami dipun lêpatakên, punika pancên dede lêpatipun Ki 
Tanujaya, ewadene manawi wontên ingkang dumuk kalêpatanipun Ki 
Tanujaya, punika inggih botên badhe angatingalakên lêrêsipun, malah 

lairipun angrumaosi, kêthuling manahipun Bagus Burham sarta 
anggènipun rêmên dhatêng kasênêngan ingkang ambêborosi dhatêng 
wêdaling yatra, punika inggih saking piyambakipun, dene [de...] 


"ERDEN 


[...ne] botên wêntala anyrèngêni dhatêng Bagus Burham, nanging ing 
batos satêmênipun ngiras kangge nyobi dhatêng kodratipun Bagus 
Burham, kadospundi kadadosanipun ing têmbe, punapa sagêd cocog 
kalihan pamêcanipun para linangkung ingkang sampun dipun 
mirêngakên, kados punika kosok wangsul kalihan karsanipun Kangjêng 
Kyai Imam Bêsari, môngka rintên dalu botên kèndêl-kèndêl anggèning 
angraosakên dhatêng Bagus Burham, dene salaminipun dèrèng nate 
mriksa rare bêlêr sarta nakal kados punika, malah ingkang sampun 
kalampahan sabên wontên rare nakal kados punapa, manawi sampun 
kacaosakên dhatêng kangjêng kyai, ingkang sampun kalampahan 
nakalipun lajêng ical, têmahan lajêng andadosakên kabingahaning tiyang 
sêpuhipun, beda kalihan Bagus Burham punika, mindhak dintên mindhak 
bêlêripun, mindhak wulan mindhak nakalipun, dalah kasênênganipun 
kemawon inggih mindhak, kangjêng kyai ngantos rumaos kewran 
panggalihipun, dadakaning panggalihan lajêng andhawuhakên dhatêng 
para murid-muridipun sadaya kadhawuhan jothak dhatêng Bagus Burham, 
manawi wontên ingkang aruh-aruh agêngipun angêmpali, badhe dipun 
paringi pidana ingkang langkung awrat, ewadene manawi Bagus Burham 
sampun katingal sae sarta sampun mituhu anggènipun ngaji, lajêng 
kadhawuhan wawuh malih, nanging sampun ngantos wawuh piyambak 
bilih dèrèng dipun dhawuhi dening kangjêng [kang...] 


sak. NT 


[...jêng] kyai, aturipun sadaya rare sami sêndika sêdya badhe 
angèstokakên, sarta lajêng kalampahan sami anjothak dhatêng Bagus 
Burham, namung putranipun Bupati Samarata piyambak ingkang botên 
angèstokakên, taksih wanuh kalihan Bagus Burham, nanging rare-rare 
sami ajrih ngaturakên dhatêng kangjêng kyai, amargi putranipun Bupati 
Samarata wau wontên ing Panaraga kajèn keringan piyambak, dados rare- 
rare wau inggih sami ajrih dhatêng piyambakipun, wantuning rare wêgdal 
wau Bagus Burham inggih radi kêndhak sawatawis, saking botên wontên 
ingkang dipun ajak dolanan kados sabênipun, amila lajêng mêmpên 
wontên ing pondhokan kemawon, malah lajêng kamidilêpên ajrih ngaji 
dhatêng ngajêngan, sanadyan punika prakawis rèmèh, prêlunipun 
namung kangge ngapokakên Bagus Burham, Ki Tanujaya inggih sampun 
mangrêtos bilih bab punika namung kangge ngapokakên kemawon, 
nanging bilih anyumêrepi aliting manahipun Bagus Burham, langkung 
malih manawi angraosakên anggèning kamidilêpên lajêng ajrih botên 

purun ngaji, punika manahipun katingal wêlas sangêt, amila lajêng badhe 
damêl rekadaya kawêlèhipun para rare-rare ingkang sami anjothak 
dhatêng Bagus Burham wau, sagêda sami ngajak wanuh piyambak botên 
saking dhawuhipun kangjêng kyai, gêlaripun anaros dhatêng putranipun 
ingkang Bupati Samarata, punapa [puna...] 


E: ~-: 


[...pa] sariranipun kapengin badhe sumêrêp dhatêng lêlêmbat ing 
Panaraga ngriki, manawi kaparêng Ki Tanujaya sagah badhe 
nyumêrêpakên, nanging mawi kajanji sampun ngantos kawuningan 
kalihan kangjêng kyai, wicantênipun Ki Tanujaya makatên wau dipun 
sêngaja wontên ngajêngipun para rare-rare kathah, pamrihipun supados 
sami kapengina, ingkang putra Bupati Samarata sakalangkung bingah ing 
manahipun, lajêng daya-daya tumuntêna dipun sumêrêpakên, sanalika 
ugi lajêng dipun sumêrêpakên. 


Patrapipun anyumêrêpakên dhatêng lêlêmbat wau mawi sarana 
githokipun ingkang dipun sumêrêpakên mawi dipun usap kaping tiga, 
sanalika lajêng sumêrêp wêwêrnèn warni-warni ingkang wujudipun sami 
dèrèng nate sumêrêp, wontên ingkang wujud sato kewan, wontên ingkang 
wujud tiyang namung kantun rongkongan saha balung kemawon, wontên 
ugi ingkang taksih wêtah wujud tiyang lugu, sadaya wau rumaosipun 
ingkang sami dipun sumêrêpakên, rikating lampahipun kados ibêring 
pêksi, wêwêrnèn ingkang sami dipun sumêrêpi wau saking cariyosipun Ki 
Tanujaya inggih punika jiwaning manungsa ingkang sampun abadan alus, 
limrahipun dipun wastani amarayang, wantuning rare badhe sumêrêp 
wêwêrnèn ingkang dèrèng nate sarawungan, sanalika lajêng ngêbyuk 
sadaya nêdha wawuh dhatêng Bagus Burham, sarta lajêng nêdha supados 
sami dipun sumêrêpakên, sadaya ugi lajêng [la...] 


wa JANG aan 


[...jêng] sami dipun sumêrêpakên, kawontênanipun sami kalihan ingkang 
sampun dipun sumêrêpi putranipun Bupati Samarata, rare-rare sami 
agumyak-gumyak nglairakên kasênênganing manahipun, nanging ugi 
wontên ingkang ajrih utawi gila, dene ingkang ajrih utawi gila wau 
ulatipun katingal pucêt, badanipun sami asrêp sarta andharêdhêg, dene 
manawi badhe anyirnakakên wawêrnèn wau, githokipun inggih ugi dipun 
usap malih, nalika rare-rare wau sawêg sami kasumêrêpakên sapisan 
kaping kalih, taksih radi wani-wani angas, wontên ingkang kirig-kirig sêmu 
kamigilan, nanging sarêng sampun kulina sabên dintên dipun 
sumêrêpakên, lajêng botên wontên ingkang sami kamigilan utawi ajrih, 
malah lajêng tuman sabên dintên nêdha dipun sumêrêpakên. 

Kalangkunganipun Ki Tanujaya ingkang makatên wau, botên 
ngêmungakên rare-rare kemawon ingkang rêmên sumêrêp wujuding 
lêlêmbat, dalah tiyang sêpuh ugi kathah ingkang sami rêmên aningali, 
wiwit punika rare-rare lajêng botên wontên ingkang sami anjothak 
dhatêng Bagus Burham, sadaya lajêng pulih malih sami rukun kados 
ingkang sampun, malah sami angatingalakên ajrihipun, amila Bagus 
Burham lajêng rumaos badhe kadumugèn malih kasênênganipun kados 
ingkang sampun kalampahan. 


Tular-tumularing pawartos, kalangkunganipun Ki Tanujaya kasêbut [ka...] 


san 1 # 20-4 


[...sêbut] nginggil wau, dangu-dangu kamirêngan Kangjêng Kyai Imam 
Bêsari, ingkang lajêng thukul dêdukanipun dhatêng Ki Tanujaya, kagalih 
ananêm wiji ngèlmu singkir dhatêng muridipun, tuwin dhatêng tiyang 
sanèsipun, karsanipun kangjêng kyai bab punika manawi botên tumuntên 
dipun sirêp, sagêd ugi anggêgêmpal piyandêling para rare dhatêng 
kangjêng kyai, sanalika Ki Tanujaya lajêng kadhawuhan sowan dhatêng 
ngarsanipun kangjêng kyai, sarêng sampun sowan, botên mawi 
pandangon malih, Ki Tanujaya lajêng dipun dukani akathah-kathah, sarta 
kaundhamana bab kawontênanipun Bagus Burham anggèning kêthul, 
budhêng, bodho, rêmên ngabotohan, punika botên liya saking 
pandamêlipun Ki Tanujaya piyambak. Dalah rare-rare sanès-sanèsipun 
badhe dipun tuntuni ingkang botên lêrês, saking sangêding dêduka 
sadaya ingkang sami wontên ngarsanipun kangjêng kyai, sami katingal 
gêtêr manahipun, amargi salaminipun kangjêng kyai botên nate 
angêdalakên dêduka ingkang kados makatên santêripun, langkung malih 
Bagus Burham, saking ajrihipun saupami dipun irisa botên mêdal 
êrahipun, wasana Ki Tanujaya lajêng dipun dhawuhi kesah saking 
Panaraga, dene Bagus Burham kadhawuhan nilar badhe botên kirang 
ingkang kadhawuhan angopèni. Ki Tanujaya botên sagêd angendhani 
dêdukanipun kangjêng kyai dhatêng awakipun, amargi dêdukanipun 
kangjêng kyai mapan sangêt dhatêng pangêlèsing [pangêlè...] 


sakae 


[...sing] kalêpatanipun, sagêdipun Ki Tanujaya namung ngaturakên pêjah 
gêsang tuwin nyuwun pangapuntên, mugi lêstantuna ngêtutakên 
momonganipun, ing wingking badhe dipun èngêt-èngêt badhe botên 
anglampahi makatên malih, tuwin badhe angèstokakên sadaya 
dhawuhipun kangjêng kyai, punapa dene sagah angêrêngi dhatêng Bagus 

Burham, ewadene wêgdal[7] wau kangjêng kyai botên kengguh dhatêng 
panalangsanipun Ki Tanujaya ingkang kathah-kathah, kêdah botên Ki 
Tanujaya namung kadhawuhan mantuk dhatêng nagari Surakarta, amila 
aturipun Ki Tanujaya namung sandika, sarta lajeng mundur dhumatêng 
ing pondhokan. 


Sadumuginipun ing pondhokan Ki Tanujaya sakalangkung susah 
manahipun sarta lajêng angrumaosi ing kalêpatanipun ingkang sampun 
dipun lampahi sadaya, ananging sarèhning dukanipun kangjêng kyai 
sampun botên kenging dipun sêtiyari lilihing panggalihipun, pêpuntoning 
manahipun namung sumendhe dhatêng ingkang damêl gêsang, nanging 
sarèhning Ki Tanujaya sampun kalajêng botên sagêd pisah kalihan Bagus 
Burham, tekading manahipun dhatênga ing pundi-pundi inggih badhe 
kabêkta. 


Ngajêngakên wisan damêl rare-rare ingkang sami ngaji dhatêng masjid 
sampun sami bibaran, sadumugining pondhokan sami anjujug prênahing 
panggenanipun piyambak-piyambak. Bagus Burham inggih anjujug 
pêrnahing panggenanipun piyambak, ingkang lajêng [la...] 


aza Î ê 22n 


[...jêng] angrungkêbi pangkonipun Ki Tanujaya kalihan angatingalakên 
prihatosing manahipun, saking sami sangêting prihatosipun, sakalih- 
kalihipun sami akaca-kaca, punapa dene rare-rare ingkang sami trêsna 
dhatêng Ki Tanujaya sami pating dharèpèl angatingalakên prihatosing 
manahipun manawi Ki Tanujaya saèstu kalampahan kesah badhe botên 
wontên ingkang dipun angge sêpuh-sêpuh wontên ing pondhokan, rumaos 
sampun botên wontên ingkang dipun angge andêl-andêl. 


Ki Tanujaya anggagas kadospundi sakecanipun ingkang badhe dipun 
lampahi, punapa mantuk dhatêng Surakarta punapa têrus kesah suwita 
dhatêng Kadhiri, pangudaraosing manahipun pating salêbar dèrèng 
wontên ingkang dipun antêpi, sarêng sampun wancinipun rare-rare sami 
nêdha, Bagus Burham lajêng dipun ajak kesah Ki Tanujaya, prêlunipun 
anyingkiri saking wêgdal wau Ki Tanujaya botên sagêd abêbêthak tuwin 
olah-olah, jalaran saking sawêg angraosakên susahing manahipun, 
ngantos sagêd kasupèn dhatêng prêlunipun ingkang dipun tindakakên 
sabên dintên, ingkang matên[8] wau katôndha saking kandêl sangêt 
susahing manahipun, sadumugining jawi Bagus Burham lajêng dipun 
jajakakên sêkul ulam satuwukipun, sarêng sampun dumugi anggènipun 
nêdha, lajêng dipun ajak wangsul dhatêng pondhokan malih. 

s13 2355 


Wiwit jam gangsal sontên rare-rare sampun sami adus dhatêng lèpèn, 
sabibaring adus lajêng sami dandan, sarampungipun lajêng têrus dhatêng 
mêsjid badhe sêmbahyang mahrib, sadumuginipun ing mêsjid lajêng sami 
pêpujian ngiras ngêntosi rawuhipun kangjêng kyai, wêgdal wau namung 
Bagus Burham piyambak ingkang botên tumut dhatêng masjid, saking 
ngandhut kuwatos bilih lajêng dipun tilar kesah kalihan Ki Tanujaya, 
sarêng rare-rare sampun têlas sami dhatêng mêsjid sadaya, Bagus 
Burham lajêng dipun pituturi, badhe dipun aturakên kangjêng pangeran 
adipati ing Kadhiri, wangsulanipun Bagus Burham namung manut punapa 
sakajêngipun Ki Tanujaya, sarêng sampun dumugi anggènipun mituturi, 
Bagus Burham dipun purih lumêbêt dhatêng mêsjid, nanging dipun wêling 
sampun ngantos baribin kalihan para kancanipun, manawi ngantos 
kadêngangan mindhak botên prayogi, Bagus Burham inggih lajêng 
amiturut dhatêng mêsjid, sadumuginipun ing masjid kalêrêsan wêgdal 
wau kangjêng kyai dèrèng rawuh, mila lajêng momor kancanipun tumut 
pêpujian kados sabênipun. 


Sarêng srêngenge sampun sêrap, dilah ing mêsjid sampun sami dipun 
sumêdi sadaya, botên watawis dangu kangjêng kyai lajêng rawuh, anjujug 
ing paimanan[9] kados ingkang sampun kalampahan, sabakdanipun 
sêmbahyang Mahrib, rare-rare lajêng sami andumugèkakên ngaji ngantos 
jam sanga sontên, sabibaripun ngaji lajêng sami ngaso dhatêng 
pondhokanipun piyambak-piyambak, [piyambak-pi...] 


sek û BA aw 


[...yambak,] sadumuginipun pondhokan lajêng sami nêdha punapa 
sawontênipun, ingkang kasêmbadan panêdhanipun inggih sae, ingkang 
botên kasêmbadan inggih namung sawontênipun kemawon dene ingkang 
botên gadhah cawisan babar pisan lajêng katêksa[10] sami amapan tilêm, 
tarkadhang lajêng sami dolanan punapa sasênêngipun kangge anylamur 
luwening padharanipun. 


Caranipun rare kawulangakên ngaji wontên ing pondhok Panaraga, 
sandhang têdha sapirantosipun, sami ambêkta piyambak, botên dados 
têtanggêlaning gurunipun, manawi rare-rare wau anaking para priyantun 
sarta putraning para luhur tuwin anaking para hartawan, ingkang kathah 
sami dipun bêktani pamomong dening tiyang sêpuhipun, manawi anaking 
tiyang alit ingkang botên kasêmbadan, kawontênanipun sami amêmêlas, 
amargi satêlasing pambêktanipun sangu, lajêng sami katêksa angupados 
sandhang têdha piyambak-piyambak, manawi rare sampun umur gangsal 
wêlas utawi wolulas taun, wontênipun ing ngrika ragi botên mêmêlas 

gêsangipun, dene sasêlanipun ngaji sampun sagêd nyambi bêbêrah utawi 
nyambut damêl sanès-sanèsipun, ingkang kathah lajêng sami nyantri, 
anggarap sabinipun tiyang sakiwa têngênipun ngriku, melikipun sagêd 
mêsthi têtêdhanipun sabên dintên, benjing mangsanipun panèn sami 
katumbasakên pangangge samurwatipun, wangsul ingkang sawêg umur 


ss J125 


kalih wêlas taun mangandhap, punika saya sakalangkung anggènipun 
mêmêlas, manawi botên dipun pitulungi kancanipun ingkang sami 
kacêkapan, ingkang dipun têdha sabên dintênipun saking anggènipun 
pêpariman dhatêng ing padhusunan, saupami lêlampahan makatên 
punika sampuna sampun dados caranipun, pancèn inggih kirang prayogi 
dipun lampahi, sarêng sampun dados caranipun kala samantên inggih 
sami sakeca kemawon anggènipun anglampahi, malah kangge umuk- 
umukan kathahing angsal-angsalanipun. Inggih manawi rare wau 
sêpuhipun lajêng èngêt dhatêng lêlampahanipun kala alit, 
pangupadosipun kasagêdan kalayan anglampahi lara lapa, nanging 
manawi sêpuhipun lajêng kapatuh tuman dhatêng pêpariman, kados dene 
ingkang sami dipun sipati ing môngsa kala, punika dhatêng sawangan 
pancèn botên sae, mênggah ingkang makatên wau namung saking botên 
dipun manah panjang kemawon. 


Amangsuli cariyosipun Ki Tanujaya anggènipun badhe kesah dhatêng 
Kêdhiri, wiwit sontên sampun anglêmpakakên barang-barangipun ingkang 
sakintên kuwawi kabêkta piyambak, sarêng sampun rampung 
pangrakitipun, lajeng ngaso dhatêng patilêman, sêdyanipun sêgêda ngaso 
tilêm sawatawis, nanging tansah kalisikan botên sagêd tilêm-tilêm, awit 
angraosakên badhe kadospundi kadadosaning lêlampahanipun, sarêng 
sampun [sampu...] 


E se 


[...n] wanci sawung kaluruk, ing pondhokan ngriku sampun botên wontên 
sabawanipun tiyang mêlèk, Ki Tanujaya lajêng anggugah Bagus Burham, 
sarêng sampun tangi lajêng dipun ajak mangkat malampah dalu, Bagus 
Burham inggih botên mawi suwala, lajêng miturut kemawon, dene 
barangipun ingkang dipun bêkta, namung sangunipun yatrra kalihan 
sandhang panganggenipun, sanès-sanèsipun sadaya sampun sami dipun 
titipakên dhatêng pamomongipun putraning Bupati Samarata, lampahipun 
Ki Tanujaya tuwin Bagus Burham daya-daya sagêda dumugi ingkang 
dados sêdyaning manahipun, sarêng sampun bangun enjing lampahipun 
dumugi watêsing bawah kitha Panaraga, namung ngaso sawatawis lajêng 
mangkat malih andumugèkakên lampahipun, sarêng sampun wanci wisan 

damêl ênèm (antawisipun jam 10) lajêng kèndêl wontên ing dhusun Mara, 
anjujug griyanipun tiyang nama Kasan Ngali, kamisêpuhipun ing dhusun 
Mara wau, kaprênah sadhèrèkipun misan kalihan Ki Tanujaya, kalêrêsan 
ing wêgdal wau Kasan Ngali sawêg dhatêng saking sabin, dèrèng ngantos 
anyèlèhakên paculipun, lajêng katungka dhatêngipun Ki Tanujaya ingkang 
sêmunipun anawung sungkawa, Kasan Ngali sarêng sumêrêp dhatêngipun 
Ki Tanujaya botên sarênta lajêng dipun plajêngi kalihan angatingalakên 
kabingahaning manahipun, sarêng sampun tundhuk lajêng sami 
rêrangkulan kados kupu tarung, sakalih-kalihipun sami nangis [na...] 


sela 2T aw 


[...ngis] anggêlolo, kados tiyang kasripahan, Bagus Burham botên pisah 
ambondhèti wontên sawingkingipun Ki Tanujaya kemawon, Bok Kasan 
Ngali ingkang sadangunipun sawêg bêbêthak wontên ing pawon, mirêng 
tangising semahipun anggèning bêbêthak lajêng dipun tilar, dipun kintên 
ingkang jalêr amanggih sabab ingkang anjalari kasangsaraning 
badanipun, sarêng mêdal sumêrêp ingkang jalêr sawêg arêrangkulan 
kalihan Ki Tanujaya, botên sarônta lajêng ambêngok tumut nangis kalara- 
lara, saking umyunging tangis ngantos dipun layat para tôngga têpalih, 
sarêng sampun rêrêm lajêng sami dipun ajak lumêbêt ing griya, sakalih- 
kalihipun sami anglairakên botên kanyanan bilih kapanggih sadhèrèkipun 
ingkang pisah sampun gangsal wêlas taun laminipun, sarêng sampun 
sami satata, Kasan Ngali marentah dhatêng rencangipun kapurih nuthuk 
kênthong angundangi anak-anakipun, botên antawis dangu anak- 
anakipun sami dhatêng sarimbitan kalihan semahipun, sanalika punika 
griyanipun Kasan Ngali katingal rêgêng kados tiyang gadhah damêl, 
tôngga têpalih ingkang pamirêngipun kantun lajêng sami anusul tumut 
anjagongi, Kasan Ngali marentah anakipun kapurih maragad maenda 
satunggal, dipun angge angauli dhatêngipun Ki Tanujaya, Kasan Ngali 
èstri tuwin para mantu-mantunipun, sami ribut anggèning olah-olah, 
labanipun tiyang botên kêkirangan, kasêmbuh sugih bala [ba...] 


sel 328+ 


[...la] santana, botên ngantos pukul kalih wêlas pangolahipun sêkul ulam 
sampun rampung sadaya, Bok Kasan Ngali lajêng lumêbêt ing griya 
ngancani dhatêng Ki Tanujaya tuwin Bagus Burham, sami dipun purih 
nêdha sawontênipun, sampun mawi èwêd pakèwêd, Kasan Ngali jalêr 
lajêng anumpangi ngacarakakên dhatêng tamunipun kaajak nêdha 
sêsarêngan kalihan para têngga têpalihipun sadaya, panêdhanipun sami 
katingal rahab botên wontên ingkang gadhah pakèwêd, sarampunging 
panêdhanipun lajêng sami atêturuh piyambak-piyambak, sakantunipun 
lajêng sami kaundurakên dhatêng pawon, Kasan Ngali èstri angêdalakên 
pakinangan kalihan amanggul bantal, tamunipun kapurih lêson 

angasokakên badanipun supados lajêng sagêd ical sayahipun, têngga 
têpalih ingkang tumut amanggihi lajêng sami bibaran, Kasan Ngali sarta Ki 
Tanujaya tuwin Bagus Burham lajêng sami mapan tilêman, labêtipun 
sayah arip dèrèng patosa dangu sakalih-kalihipun lajêng sami tilêm 
kapati. 


Saking arip tuwin sayahipun, Ki Tanujaya kalihan Bagus Burham 
anggènipun tilêm ngantos jam gangsal sontên dèrèng sami tangi, Bok 
Kasan Ngali pangruktinipunh wedang panganan sampun rampung sadaya, 
lajêng katata wontên ing ambèn sacêlaking patilêmaning tamunipun, 
nanging wedangipun dèrèng sami dipun êlèri, 


s ll 4 20)5-- 


amargi tanginipun dèrèng tamtu, mangke kemawon samêngsa tamunipun 
sampun sami tangi wedangipun lajêng dipun êlèri, supados taksih angêt, 
dados pangombenipun karaos sêgêr. 


Kasan Ngali kala wau inggih angrahabi tumut tilêm tunggil saambèn, 
nanging sarêng Ki Tanujaya tuwin Bagus Burham sampun tilêm kapati 
Kasan Ngali lajêng tangi, prêlu angrigênakên badhe pisêgah ing 
tamunipun ingkang kaladosakên sontên punika mangke, sampun tunggil 
wêrni kalihan ingkang kaladosakên siyang punika wau, sarampungipun 
anggèning mituturi semahipun lajêng prentah dhatêng rencang- 
rencangipun, kapurih rêrêsik griya ngajêng, sakiwa têngêning griya, tuwin 
angisèni kolah, manawi sadhèrèkipun badhe adus sampun ngantos pados 
toya piyambak. 


Sarêng ngajêngakên jam nênêm sontên Ki Tanujaya saha Bagus Burham 
sampun sami tangi, lajêng dipun purugi Kasan Ngali jalêr èstri kalihan 
ngatingalakên rêsêping manahipun, ingkang èstri lajêng angêlèri wedang 
kawan cangkir, ingkang kalih tamunipun, ingkang kalih Kasan Ngali 
piyambak jalêr èstri, tamunipun dipun acarani ngombe wedangipun 
mupung taksih angêt pacitanipun lajêng kaajêngakên, sarêng wedangipun 
sami kaombe, Ki Tanujaya kalihan Bagus Burham lajêng kairit dhatêng 
kolah, tiyang kalih 


aza TAB wae 


sami adus, salêbêtipun adus raosipun sakalangkung sêgêr, sayah aripipun 
sampun lajêng botên karaos babar pisan, sarampungipun adus sami dipun 
irit dhatêng griya malih, tiyang tiga lajêng sami sêmbahyang mahrip[ 11] 


21 


Babad Rênggawarsita Kumite 
Rênggawarsitan 


wontên ing ambèn ngriku kemawon, sabakdaning sêmbahyang 
andumugèkakên wedangan malih, kasambi aginêm lêlampahanipun 
wêgdal wontên Panaraga, Kasan Ngali botên pêgat anglairakên 
pangunguning manahipun, ingkang èstri kapurih angêdalakên 
pasugatanipun sêkul ulam, sarêng sampun rampung panatanipun, lajêng 
sami nêdha asêsarêngan, rahabing panêdhanipun ugi botên beda kalihan 
siyang punika wau, mila andadosakên bingahing manahipun Kasan Ngali 
jalêr èstri, dene pisêgahipun dipun rahabi trusing lair batos, sarampunging 
panêdhanipun, sadaya dipun purih nglorot rencangipun Kasan Ngali 
ingkang kapurih tugur wontên ing griya ngajêng, Ki Tanujaya taksih 
andumugèkakên lêlinggihan kalihan Kasan Ngali jalêr èstri, angrêmbag 
lêlampahanipun ingkang sakintên kamanah prayogi. Sarêng sampun jam 
kalih wêlas dalu lajêng sami ngaso tilêman. 


Kasan Ngali punika sampun kacariyosakên dados kamisêpuhipun ing 
dhusun Mara, rèhipun tiyang sadaya sadhusun sami anglurah dhatêng 
Kasan Ngali sadaya, ingkang dados têdhanipun awarni sabin karya 
sadasa, kajawi sabin samantên wau kawênangakên anampèni [ana...] 


sa KA Ee 


[...mpèni] takêr têdhak saking ladosanipun tiyang sadasa dhusun wau 
sarêng panggenanipun angladosakên bau suku dhatêng kawadanan 
sabên sadasa dintên tiyang sadasa, ladosanipun yatra namung kawan 
dasa reyal ing dalêm sataun, ingkang jalêr panggaotanipun têtanèn ngiras 
anglampahakên padhukunan, ingkang èstri sade bêrasan[12] wontên ing 
griya, kadhingkala asring nindakakên gêgramèn jêne sela, manawi 
wontên para priyantun tuwin para sanak sadhèrèk ingkang mêling barang 
mas intên, mila gêsangipun kalêbêt sakeca, griyanipun agêng-agêng 
sampun pêpak, maesanipun saamêt? maendanipun atusan, ayamipun 
sampun tanpa wicalan, lumbungipun manggèn sawetan gandhok ingkang 
wetan, pantunipun kêbak, pakaranganipun wiyar malumah, 
têtanêmanipun warni-warni, panatanipun sae, sawanganipun rêsik 
gumarining labêt kopèn sabên dintên, kabêkta saking wêkêlipun Kasan 
Ngali, dados rencang-rencangipun sami katularan wêkêl sadaya, sabên 
dintên tanpa kèndêl para tiyang ingkang sami nêdha pitulungan dhatêng 
Kasan Ngali, ingkang sampun kadumugèn sêdyanipun, sami angantuk- 
antuki ingkang dadosakên kasênênganing manahipun, mila sabobotipun 
kamisêpuh griya dalah pakaranganipun saisèn-isènipun sadaya, botên 
kawon kalihan dalêming priyantun wadana. 


Ki Tanujaya sarta Bagus Burham anggèning kampir wontên ing 


a KD 

dhusun Mara sampun sawulan laminipun, pancèn sêdyaning manahipun 
inggih badhe botên dangu, malah sagêda lajêng daya-daya dumugia 
nagari Kadhiri, nanging sabên badhe mangkat lajêng dipun bondhèti 
dening Kasan Ngali jalêr èstri, sêngadinipun wêrni-wêrni kemawon, sarta 
tansah dipun sêmadosi dèrèng wontên wahyaning mêngsa kala, kapurih 
angrêrêmakên wontên ing Mara kemawon rumiyin, benjing samêngsa 
sampun pinanggih ingkang prayogi dipun lampahi, Kasan Ngali sagah 
ngêtêrakên piyambak. 


Gêntos ingkang kacariyos, sakesahipun Ki Tanujaya kalihan Bagus 
Burham saking pondhok Panaraga, enjingipun Bagus Burham badhe dipun 
jak kancanipun dhatêng lèpèn, dipun padosi dhatêng pundi-pundi botên 
pinanggih, ngantos dipun padosi dhatêng warung dhatêng panggenan 
ingkang adatipun dipun ambah sabên dintên mêksa botên wontên, 
môngka wadhahipun prabot saha wadhah pirantos sanès-sanèsipun, 
botên ewah taksih wêtah sadaya, sarêng tita dipun padosi dhatêng pundi- 
pundi botên wontên, rare-rare wau lajêng lapur dhatêng Kangjêng Kyai 
Imam Bêsari, kangjêng kyai sarêng midhangêtakên aturipun rare-rare wau 
karaos botên sakeca panggalihipun, sanalika lajêng têdhak dhatêng 
pondhokan, kaparêng aniti pariksa barang gadhahanipun Bagus Burham, 
sarêng kadhawuham[13] [kadha...] 


selai 


[...wuham] bikak, isinipun sampun botên wontên sadaya, dados kantun 
wadhah kemawon, sarampungipun anggèning mariksa, lajêng dangu 
dhatêng salah satunggiling pamomong, punapa wontên ingkang dipun 
ajak raosan kalihan Ki Tanujaya, sarta punapa wontên ingkang sumêrêp 
mangkatipun, aturipun sami botên wontên ingkang dipun ajak raosan, 
utawi botên sumêrêp mangkatipun, kangjêng kyai ragi katingal kodhêng 
panggalihipun, wusana lajêng kondur dhatêng dalêmipun, sadumugining 
dalêm utusan abdi kadhawuhan animbali para guru sadaya, sarêng 
sampun sami sowan dipun pundhuti panimbang, kesahipun Ki Tanujaya 
kalihan Bagus Burham wau, saking pangintênipun mantuk dhatêng 
Surakarta punapa botên, aturipun para guru-guru wau awarni-warni, 
wontên ingkang ngintên mantuk dhatêng Surakarta, wontên ingkang 
ngintên botên, nanging saupami botên mantuk dhatêng Surakarta badhe 
lajêng dhatêng pundi purugipun, kaparêngipun kangjêng kyai supados 
botên kaparan tutuh badhe utusan dhatêng Surakarta, ngaturi uninga 
dhatêng Radèn Tumênggung Sastranagara, murih botên andadosakên 
panggalihipun, ingkang kautus gurunipun ingkang mulang Bagus Burham, 
prêlunipun kangge sêksi, manawi wontên pandangunipun radèn 
tumênggung, sagêd ngaturakên punapa kawontênanipun, kangjêng kyai 

lajêng damêl sêrat ingkang badhe kaaturakên Radan[14] Tumênggung 
Sastranagara, sarêng sêrat sampun [sa...] 


sa LE e 


[...mpun] dados lajêng kaparingakên dhatêng ingkang badhe kautus wau, 
enjingipun lajêng kadhawuhan mangkat. 


Botên kacariyosakên wontênipun ing margi, utusanipun Kangjêng Kyai 
Imam Bêsari, sampun dumugi ing dalêm Sastranagaran, lajêng dipun 
panggihi Radèn Tumênggung Sastranagara, sasampunipun angaturakên 
rêrakêtaning sadhèrèkan, lajêng ngaturakên sêrat, sarêng sêrat sampun 
katampèn, lajêng kawaos dumugi satamatipun, satamating pamaosipun 
sêrat wau Radèn Tumênggung Sastranagara ragi kodhêng panggalihipun, 
utusanipun kangjêng kyai lajêng dipun dangu, kadospundi 
lêlampahanipun ingkang wayah utawi Ki Tanujaya wêgdal wontên 
Panaraga, ingkang kadangu inggih lajêng matur punapa kawontênanipun 
ingkang wayah Bagus Burham tuwin Ki Tanujaya ingkang sampun dipun 
sumêrêpi, sami kalapurakên sadaya, Mas Ngabèi Rônggawarsita lajêng 
dipun timbali ingkang rama Radèn Tumênggung Sastranagara, sarêng 
ingkang putra sampun sowan, lajêng dipun paringi sumêrêp sêratipun 
Kangjêng Kyai Imam Bêsari, sêrat wau sasampunipun dipun waos, 
ingkang putra nyuwun cumadhong dhawuh, mênggah kesahipun Ki 
Tanujaya wau punapa lajêng utusan madosi, punapa anyrantosakên 
dhatêngipun, wangsulanipun ingkang rama prayogi dipun padosi ingkang 
ngantos sagêd pinanggih, nanging bab punika kadhawuhan nyumpêt 
ingkang rapêt, sampun ngantos wara-wara [wara-wa...] 


saa KAG ma 


[...ra] dhatêng sanès-sanèsipun, manawi ngantos kamirêngan ingkang 
garwa saha ingkang putra mantu, mindhak kirang prayogi, utusanipun 
kangjêng kyai lajêng kadhawuhan ngaso rumiyin, sanès dintên badhe 
dipun paringi wangsulan, sarta lajêng dipun irit dhatêng ing pondhokan, 
Mas Ngabèi Rônggawarsita lajêng dipun dhawuhi ingkang rama, mênggah 
kesahipun Ki Tanujaya tuwin ingkang wayah, punika satêmênipun pancèn 
sawêg dipun angge lêlampahan kalihan ingkang damêl gêsang, benjing 
bilih sampun wancinipun inggih badhe sagêd pinanggih, dene 
pinanggihipun badhe wontên sakiwatêngênipun kitha Madiun kemawon, 
nanging lajêng wangsul dhatêng Panaraga malih, ewadene sarèhning tata 
krami punika kêdah botên dipun tilar, Radèn Tumênggung inggih badhe 
utusan madosi, sarêng sampun kalih dintên, utusanipun Kangjêng Kyai 
Imam Bêsari dipun timbali, sarêng sampun sowan lajêng dipun paringi 
dhawuh, paringipun sêrat kangjêng kyai sampun dipun tampèni 

piyambak, sakalangkung panuwunipun, ing mangke radèn tumênggung 
ngaturakên sêrat wangsulan katur Kangjêng Kyai Imam Bêsari, sêrat 
lajêng kaparingakên, kalihan kaparingan sarana sacêkapipun kangge 
sangu wontên ing margi, sarêng utusan wau sampun wangsul, Radèn 
Tumênggung Sastranagara lajêng animbali abdi panongsongipun nama Ki 
Jasana, sarêng sampun sowan, dipun paringi sumêrêp lêlampahanipun 
[lêlampahanipu...] 


E 


[...n] ingkang wayah wontên ing Panaraga, Ki Jasana sakalangkung 
pangunguning manahipun, amila lajêng nyuwun cumadhong dhawuh 
mênggah sakecanipun kadospundi, dhawuhipun Radèn Tumênggung Ki 
Jasana badhe kautus amadosi, nanging anggènipun amadosi anjujuga ing 
Madiun kemawon, manawi dèrèng sagêd pinanggih kadhawuhan anlatosi 
kemawon, dangu-dangu badhe sagêd pinanggih, aturipun sêndika, 
enjingipun lajêng kadhawuhan mangkat sarta dipun paringi waragading 
lampah sacêkapipun. 


Amangsuli cariyosipun Ki Tanujaya kalihan Bagus Burham, sarêng sampun 
jangkêp salapan dintên anggènipun rêrêm wontên ing dhusun Mara, 
lajêng pamitan malih, kalihan Kasan Ngali jalêr èstri, benjing enjing badhe 
saèstu andumugèkakên lampah dhatêng ing nagari Kadhiri, Kasan Ngali 
jalêr èstri pancènipun taksih awrat dipun tilar kalihan kakangipun tuwin 
Bagus Burham wau, ananging sarèhning Ki Tanujaya sêmunipun kêncêng 
sampun botên kenging dipun êndhêg, Kasan Ngali jalêr èstri inggih 
namung sumarah punapa ingkang dados kêkêncênganipun Ki Tanujaya 
kemawon, namung manawi kacondhongan, Bagus Burham sampun 
ngantos dipun bêkta dhumatêng ing Kadhiri rumiyin, amargi sawêg dipun 
damêl lêlampahan kalihan ingkang damêl gêsang, dene petanganipun 
Kasan Ngali prayogi kèndêl wontên ing Madiun kemawon, bilih sampun 
anyondhongi pangetangipun Kasan Ngali wau, badhe kapadosakên 
[kapadosakê...] 


sae 


[...n] pondhokan ingkang prayogi, sarta kadugi ngêtêrakên piyambak, Ki 
Tanujaya amirêngakên sêsorahipun Kasan Ngali ingkang makatên wau, 
kamanah-manah ragi wontên lêrêsipun, mila inggih lajêng amiturut 
punapa sakajêngipun, sarêng sampun matêng rêmbagipun, Kasan Ngali 
lajêng cariyos kalihan ingkang èstri, bilih Ki Tanujaya kalihan Bagus 
Burham badhe dipun titipakên dhatêng Manguncitra, ingkang èstri inggih 
sampun anyondhongi, enjingipun lajêng sami mangkat, sontênipun 

sampun dumugi ing Madiun, lajêng anjujug griyanipun Manguncitra, 
griyanipun wontên sawetan kabupatèn. 


Manguncitra wau dados lurah pêkên ing kitha Madiun, kalêrês 
paripeanipun kalihan Kasan Ngali, umuripun sawêg antawisipun sèkêtan 
taun langkung sakêdhik, panggaotanipun anglampahakên arta dhatêng 
pêkên, manahipun kêras, watêkipun botên kenging corok-cinorok, 
dhatêng kawanuhan botên angêkul, nanging botên maèlu dhatêng tiyang 
botên gadhah, namung wulangipun sae, sabên tiyang dipun purih 
nyambut damêl supados angsal kauntungan ingkang sagêd langkung 
dipun têdha sadintênipun, amila Manguncitra gêsangipun kalêbêt mulya, 
griyanipun sampun pêpak sami gêbyok sadaya, kabêkta saking 
kacêkapanipun ngantos botên wontên tiyang ingkang dipun èrèpakên, 
ewadene manawi kalihan Kasan Ngali 


sg an 


têluk manahipun, amargi kawon samukawisipun, kawon sêpuh, kawon 
pintêr, kawon sugih, kawon pradhah, amila sarêng sumêrêp kakangipun 
dhatêng kalihan angirit tamu kêkalih, lajêng kusung-kusung dipun 
papagakên, tiyang tiga sami kalêbêtakên ing griya, sarêng sampun sami 
linggih lajêng kasêgah wedang panganan, dalunipun kasêgah sêkul, 
sabibaring nêdha Kasan Ngali lajêng amrasajakakên prêlunipun, 
pangajêng-ajêngipun Kasan Ngali, Manguncitra sagêda tampi kalayan 
dhanganing manahipun, Manguncitra inggih anyagahi panêdhanipun 
Kasan Ngali wau, sarta pancèn inggih kalêrêsan sangêt amargi griyanipun 
Manguncitra wau kapundhut dados pangrêrêmanipun Kangjêng Pangeran 
Adipati Cakradiningrat, manawi badhe sowan saha mêntas kondur saking 
Surakarta, têrkadhang kaparêng nyare, têrkadhang botên, manawi Ki 
Tanujaya saha Bagus Burham sowan dhatêng Kêdhiri, kaprayogèkakên 
angêntosi rawuhipun Kangjêng Pangeran Adipati kemawon, ing pangintên 
botên dangu kados lajêng tumuntên rawuh, amargi punika wulan Rêjêb 
sampun tanggal sêpuh, adatipun salêbêtipun wulan Siyam tanggal 
têngahan asring sampun rawuh ing griyanipun Mas Manguncitra, sarta 
tinimbang nganggur manawi Ki Tanujaya gadhah pawitan kapurih 
nyambut damêl sadean dhatêng pêkên, prêlunipun namung kangge 
nyalamur manah tuwin wontên pangajêng-ajêngipun bêbathèn sakêdhik 
kalih kêdhik, Ki Tanujaya [Tanu...] 


s da DÖ >»: 


[...jaya] anyagahi sarta bingah sangêt, sarêng sampun dalu lajêng sami 
ngaso tilêm. 

Enjingipun Kasan Ngali pamitan kalihan Manguncitra, badhe wangsul 
dhatêng ing dhusun Mara, Manguncitra inggih anjurungi pamitipun Kasan 
Ngali sarta sagah badhe suka pitulungan dhatêng Ki Tanujaya sarta Bagus 
Burham, sarêng sampun bage-binage wilujêng lajêng pamitan dhatêng Ki 
Tanujaya kalihan Bagus Burham, tiyang kalih sami anguntapakên dumugi 
ing radinan agêng, Ki Tanujaya kalihan Bagus Burham lajêng wangsul 
dhatêng griyanipun Manguncitra malih, sarêng sampun wancinipun 
dhatêng pêkên, Manguncitra lajêng mangkat dhatêng pêkên, Ki Tanujaya 
kalihan Bagus Burham sami dipun purih tumut, sarêng tiyang tiga sampun 
dumugi ing pêkên, Ki Tanujaya dipun taros punapa kadugi angliyêr 
kalithikan taksih pêpak dêdaganganipun, amargi ingkang gadhah kesah 
dhatêng Tulungagung, mantukipun dèrèng têmtu, Manguncitra dipun 
pasrahi anyade samurwatipun, kadadosanipun kalithikan lajêng kaliyêr 
kalihan Ki Tanujaya, rêgi kawan dasa reyal agêng, sarêng arta sampun 
kapasrahakên dhatêng Manguncitra, soroging pêthi-pêthi lajêng 
kapasrahakên dhatêng Ki Tanujaya, dados nunggil dintên wau Ki Tanujaya 
kalihan Bagus Burham lajêng dados bakul kalithikan. 


Ki Tanujaya kalihan Bagus Burham wontên ing Madiun sampun sawulan 
laminipun. Tiyang kalih sabên enjing sami mangkat [mang...] 


jl SA ri 


[...kat] dhatêng pêkên, angêdalakên daganganipun kalithikan, sabên 
sampun wanci ngasar lajêng katutup kalêbêtakên dhatêng ing kothak, 
sabên dintên pêpajênganipun ragi lumayan, sawêg sawulan kemawon 
petangipun sampun angsal tirahan kathahipun sadasa reyal agêng, 
môngka dêdaganganipun kapetang taksih wêtah, amargi samôngsa 
sampun ngalêmpak kathah pêpajênganipun, lajêng kakilakakên dagangan 
malih ingkang sakintên sampun kalong tuwin sakintên lumampah dipun 
sade, mila saupami Ki Tanujaya botên angèngêti badhe kadospundi 
wusananing momonganipun, sagêd ugi lajêng kèrêm dados bakul 
kalithikan. 


Manawi Ki Tanujaya sawêg eman èwêt gadhah prêlu ingkang kêdah dipun 
lampahi piyambak, ingkang kapurih têngga daganganipun Bagus Burham, 
manawi daganganipun ingkang têngga Bagus Burham, dèrèng nate sagêd 
pêpajêngan kathah, tarkadha[15] sadintên muput sampun nate botên 
angsal yatra, kabêkta saking watêkipun Bagus Burham ragi anèh, 
saupami wontên tiyang badhe tumbas, môngka patrap pratingkahipun 
tiyang ingkang badhe tumbas wau botên cocog kalihan Bagus Burham, 
sanadyan pangawisipun sampun langkung kalihan rêginipun, mêksa botên 
dipun sukakakên, kosok wangsulipun manawi ingkang badhe tumbas wau 

cocog kalihan manahipun Bagus Burham, barangipun rêgi srupiyah 
namung dipun [di...] 


sl + ak: 


[...pun] sukakakên satangsul, langkung malih manawi kapanggih 
kawanuhanipun, botên susah mawi yatra sami kapurih milihi 
dêdaganganipun ingkang dipun sênêngi, namung dipun sukakakên 
kemawon, patrap ingkang makatên wau asring dipun srêngêni dhatêng Ki 
Tanujaya. 


Anuju satunggiling dintên, Kangjêng Pangeran Adipati Arya Cakradiningrat 
ing Kadhiri, badhe sowan dhumatêng ing Surakarta, adat ingkang sampun 
kalampahan mawi kadhèrèkakên garwa putra saha abdi sawatawis, 
ananging sakêdhikipun botên kirang saking sawidak ingkang sami 
andhèrèkakên, sarêng tindakipun sampun dumugi ing Madiun, lajêng 
rêrêm wontên ing griyanipun Manguncitra kados ingkang sampun 
kalampahan, Manguncitra lajêng agêlar-gêlari ing griyanipun kados adat, 
sarêng kangjêng pangeran adipati sampun lumêbêt ing griya, lajêng 
lênggah wontên ing palênggahan ingkang sampun dipun sudhiyakakên, 
para garwa putra saha para santana tuwin para abdi sampun sami 
lênggah utawi manggèn ing panggenanipun piyambak-piyambak, 
Manguncitra pangadhêpipun nunggil palinggihan kalihan kamisêpuhipun 
para abdi-abdi sarêng sampun rêrêm sawatawis, para putra santana 
ingkang taksih alit-alit, sami tindak dhatêng pêkên, kadhèrèkakên para 
êmbanipun saha para abdi sawatawis, sami jajan utawi têtumbas punapa 
ingkang sami kaparêngakên, kangjêng pangeran [pange...] 


s1 42255 


[...ran] adipati wontên griyanipun Manguncitra uninga kampuh 
parangrusak kalithik sumampir wontên sampiran pandhapa. Kadangu 
kampuh punika gadhahanipun sintên, unjukipun Manguncitra kêmulipun 
Bagus Burham, wasiyat paringipun Gusti Kangjêng Panêmbahan Buminata 
ing Surakarta, sarta lajêng angunjukakên sadaya lêlampahanipun Bagus 
Burham, ingkang dipun mirêngakên dening Manguncitra, kangjêng 
pangeran adipati sakalangkung pangunguning panggalihipun, amila lajêng 
dhawuh andikakakên nimbali Ki Tanujaya dhatêng pêkên, botên antawis 
dangu utusanipun kangjêng pangeran adipati sampun dhatêng, sampun 
ngirit Ki Tanujaya, sarêng Ki Tanujaya sumêrêp kangjêng pangeran adipati 
lajêng nangis anggalolo kados rare alit, kèngêtan katrêsnanipun kangjêng 
pangeran adipati dhatêng Ki Tanujaya, sarta sakalangkung bingahing 
manahipun, dene ingkang kaajap-ajap rintên dalu sampun rawuh, Ki 
Tanujaya lajêng kadhawuhan majêng wontên ngarsanipun kangjêng 

pangeran adipati, lajêng dipun dangu kadospundi mula bukanipun, Ki 
Tanujaya lajêng matur punapa kawontênipun[16] kaaturakên sadaya, 
kangjêng pangeran adipati sakalangkung pangunguning panggalih lajêng 
paring dhawuh dhumatêng Ki Tanujaya, bab prakawis punika kangjêng 
pangeran adipati ingkang badhe paring pitulungan, mila benjing 
sakonduripun saking nagari Surakarta, Ki Tanujaya kalihan Bagus Burham 
badhe lajêng kabêkta dhumatêng ing nagari Kadhiri, sapunika [sapu...] 


E c 


[...nika] kadhawuhan ngêntosi wontên ing ngriki kemawon rumiyin, sarta 
benjing sadumuginipun ing nagari Surakarta, kangjêng pangeran adipati 
sagah aparing uninga dhumatêng Radèn Tumênggung Sastranagara. 


Sapêngkêripun Ki Tanujaya dipun timbali kangjêng pangeran adipati, 
ingkang dipun purih têngga dêdaganganipun namung Bagus Burham 
piyambak, para bandara putra santananipun kajêng[17] pangeran adipati 
ingkang sami tindak dhatêng pêkên wau sadumuginipun ing pêkên lajêng 
atêtumbas samukawis ingkang sami dipun sênêngi, putranipun putri 
kangjêng pangeran adipati, nama Radèn Ajêng Gombak, dipun gendhong 
êmbanipun nama Nyai Jayasêtra, dipun songsongi ijêm sèrèt dening abdi 
panongsongipun, sarta dipun iringakên para nyai satunggal, anakipun 
Nyai Jayasêtra wau, nama Bok Rara Marsiyêm, tindak dhatêng kalithikan 
ingkang dipun têngga Bagus Burham wau, amriksani dêdaganganipun 
Bagus Burham angangge supe sêsêr êmas paringipun ingkang êmbah 
Nyai Ajêng Sastranagara, dipun pariksani Radèn Ajêng Gombak, kagalih 
sêsêr kuningan, sarêng dipun caosakên lajêng dipun coba, kagêm ing 
panunggul têngên ragi logro sakêdhik, nanging sarêng dipun pijêt lajêng 
dados cêkapan, lajêng kadangu supe punika punapa inggih dipun sade, 
wangsulanipun inggih dipun sade, lajêng dipun awis kalih gobang kalihan 
Bok Rara Marsiyêm, 


EET sas 


Bagus Burham botên anyauri, lajêng dipun awis Radèn Ajêng Gombak 
piyambak pitung dhuwit, wangsulanipun dèrèng suka, lajêng dipun 
indhaki dados suwang, sarêng dipun awis suwang lajêng dipun sukakakên, 
sarêng yatranipun sampun dipun paringi, Radèn Ajêng Gombak 
sapandhèrèkipun sadaya wangsul dhatêng pondhokan, sadumuginipun 
ing pondhokan lajêng munjuk ingkang rama, kalawau wontên pêkên 
tumbas supe sêsêr, sadasa dhuwit sêsêripun dipun pariksani ingkang 
rama, sawêg dipun tampèni, kemawon ingkang rama sampun kagèt, 
amargi bobotipun sanès boboting kuningan, sarêng dipun pariksani yêktos 
jêne angunir bosok, ingkang putra dipun dangu sintên ingkang dipun 

tumbasi, Nyai Jayasêtra munjuk, ingkang dipun tumbasi jaka alit ingkang 
sade kalithikan wontên pêkên, sarta supe punika wau taksih dipun angge 
kalihan ingkang gadhah, sarêng dipun pariksani Radèn Ajêng, lajêng dipun 
caosakên, sapisan dipun awis pun Marsiyêm kalih gobang, pun Marsiyêm 
botên dipun sauri, sarêng dipun indhaki Radèn Ajêng Gombak dados 
suwang, dipun caosakên, sarêng sampun têlas aturipun Nyai Jayasêtra, 
kangjêng pangeran adipati salêbêting panggalih wontên ingkang karaos, 
nangi[18] sinamun ing pangandika gêgujêngan, ingkang putra dipun 
pacokakên rare kalithikan, sarta lajêng dipun parabi radèn ajêng 
kalithikan, ingkang putra botên [bo...] 


s LAB ai 


[...tên] kadugi ing panggalih lajêng kesah alontro-lontro, ingkang rama 
suka panggalihipun (Radèn Ajêng Gombak wau sarêng sampun diwasa 
kadhaupakên kalihan Bagus Burham lajêng nama Radèn Ayu 
Pujangganom, karan Pajanganom, antawis sataun Bok Rara Marsiyêm 
lajêng kasuwun kalihan Mas Pujangganom, minôngka dados rencangipun, 
lajêng dipun salini nama Mas Ajêng Pujadewata, ngantos umur 93 taun, 
ugi asring andongèngakên bab punika), dene dhaupipun Radèn Ajêng 
Gombak kalihan Bagus Burham sarta nyêliripun Bagus Burham dhatêng 
Rara Marsiyêm, cariyosipun ingkang panjang manggèn urutipun sêrat 
babad punika (ngantos patutan kalih wêlas, tilar dunya sawêg nalika taun 
Alip 1811. 


Ki Tanujaya dipun dangu kangjêng pangeran adipati, punapa sampun 
sumêrêp rare ingkang dipun pundhuti supe dening ingkang putra punika 
wau, unjukipun Ki Tanujaya inggih sampun sumêrêp, punika Bagus 
Burham namanipun, sarta lajêng ngaturakên sêsorah supe wau wasiyat 
paringipun ingkang êmbah Nyai Ajêng Sastranagara, wontênipun 
kaparingakên kangge mêsiyat, jalaran ing ngajêng agêmipun Pangeran 
Manyura, dados kalêrês ingkang êmbah kalihan Radèn Tumênggung 
Sastranagara, petangipun tumimbal kaping gangsal dhawah Bagus 
Burham punika, anggènipun maringakên dhatêng Bagus Burham, nalika 
badhe mangkat dhatêng [dha...] 


maL j. 26+: 


[...têng] Panaraga, dhawuhipun nyai ajêng lowung kangge jampi kasupèn, 
mila supe wau wujudipun sampun tipis, pangandikanipun kangjêng 
pangeran adipati, botên wontên bedanipun dipun angge Bagus Burham 
kalihan dipun angge Radèn Ajêng Gombak, dene Bagus Burham badhe 
dipun paringi lintu sami supe kemawon, unjukipun Ki Tanujaya botên 
wontên pakèwêdipun, kajêng pangeran adipati lajêng angasokakên sarira 

dhumatêng ing pasareyan, Ki Tanujaya kadhawuhan amêtêki, dèrèng 
sapintêna dangunipun anggèning amêtêki, kangjêng pangeran adipati 
sampun kalajêng sare, Ki Tanujaya lajêng mandhap saking pasareyan, 
mêdal dhatêng ing pandhapa, ambagèkakên sanak sadhèrèkipun ing 
Kadhiri ingkang sami andhèrèk, saking sampun sami kulinanipun, 
tandukipun lajêng rakêt-rumakêt garap-ginarapan, nanging Ki Tanujaya 
tansah kandhap dening kathahipun ingkang sami anggarapi, tujunipun Ki 
Tanujaya mênang cucut, dados ingkang sami anggarapi malah lajêng 
kawêlèh wêlèh, saupami wêgdal wau sampuna kangjêng pangeran adipati 
sawêg sare, ramenipun sagêd ugi ngawonakên tiyang ngabên sawung, Ki 
Tanujaya saking bingahing manahipun ngantos kasupèn dhatêng Bagus 
Burham ingkang dipun tilar anêngga dêdagananipun wontên ing pêkên. 


Sarêng sampun wanci ngasar ing gêdhong beya anggoyang gêntha 
kangge [kang...] 


EE YE 


[...ge] têndha bilih ing wêktu wau panjagining pêkên sampun sami 
bibaran, sarêng tiyang sêsadean sampun mirêng ungêling gêntha wau, 
lajêng sami angukuti dêdaganganipun, suwaranipun pating garobyag 
saking sampun ngantos kantun kalihan kancanipun (amargi pranatanipun 
ing kitha Madiun, kala samantên ingkang jumênêng bupati Kangjêng 
Pangeran Rôngga Prawiradirja, tiyang sêsadean wontên ing pêkên kitha, 
kukut dipun watêsi botên kenging langkung saking jam satêngah 
sakawan, manawi wontên ingkang bikak dhasar ngantos langkung saking 
jam sakawan dèrèng kukut, môngka wontên sabab ingkang ngantos 
anjalari kapitunan, manawi kadadosakên prakawis botên dipun adili, 
samantên wau kajawi ingkang sami sêsadean ambikak warung wontên 
èrêping griyanipun piyambak), namung Bagus Burham piyambak ingkang 
andongong nêngga dêdaganganipun, amargi badhe tiru-tiru ngukuti botên 
sagêd, ngêntosi Ki Tanujaya botên dhatêng-dhatêng, saking kakêning 
manahipun lajêng dipun tilar mantuk kemawon, sadumugining 
pondhokan, ing latar tuwin ing pandhapa sami dipun angge lêlinggihan 
dening para priyantun kathah, punika dipun kintên bilih Manguncitra 
badhe gadhah prêlu kondangan, sarêng dipun tingali botên wontên 
ambênganipun, Bagus Burham ragi judhêg anggènipun angraosakên, 
nanging sarêng sumêrêp Ki Tanujaya tumut anjagongi, manahipun lajêng 
ayêm, Ki Tanujaya ing batos ragi ngalêm dhatêng [dha...] 


al ulê»: 


[...Lêng] Bagus Burham, dene sapunika sampun kenging dipun pitados 
angukuti dêdagangan. 

Kèndêl jam pitu sontên kangjêng pangeran adipati sawêg wungu sare, 
lajêng miyos lênggah ing pandhapa, para santana saha para abdi-abdi 
sami ngadhêp sadaya, kangjêng pangeran adipati andangu dhumatêng Ki 
Tanujaya badhe uninga dhumatêng Bagus Burham, sapunika sampun 
sapintên agêngipun, Bagus Burham lajêng dipun sowanakên, kangjêng 
pangeran adipati angandika dhatêng Bagus Burham, saupami 
kadhawuhan dhèrèk dhatêng Kadhiri punapa purun, aturipun sêndika, 
kangjêng pangeran adipati animbali ingkang putra Radèn Ajêng Gombak, 
kadhawuhan nyuwun yatra dhumathêng ingka[19] ibu kathahipun kalih 
dasa reyal, sarêng sampun dipun paringi lajêng kacaosakên ingkang 
rama, sarêng sampun dipun pariksani Radèn Ajêng Gombak kadhawuhan 
maringakên dhatêng Bagus Burham, para bandara timur punika asring 
kapatuh ngêcakakên basa adalêm tuwin ngaras, Radèn Ajêng Gombak 
anggènipun maringakên yatra dhatêng Bagus Burham, sarêng yatra 
sampun dipun tampèni lajêng ngaras, sanalika sami dipun gêgujêng para 
santana saha para abdi-abdi sadaya, ingkang rama ugi tumut 
anggêgujêng, saking ramenipun bandara radèn ayu ngantos mêdal, 
Radèn Ajêng Gombak saking lingsêmipun, amalajêng kalihan muwun, 
amargi panggalihipun sampun kisèn kala wau siyang dipun pacokakên 
kalihan ingkang rama, sasampuning yatra [ya...] 


zel AG aa 


[...tra] dipun tampèni lajêng kasukakakên Ki Tanujaya, para abdi sami 
anggarapi dhatêng Ki Tanujaya, wontên ingkang mujur, wontên ingkang 
nantang pèi, sawênèh wontên ingkang anggarap, saupami 
momonganipun jangkêp gangsal ragi lumayan, Ki Tanujaya amangsuli 
kalihan anggembol yatranipun, punika kemawon sampun angsal maesa 
sarakit, saupami jangkêp gangsal momongan harak badhe angsal abru 
satunggal, sanalika lajêng sami gumujêng gêr-gêran, kangjêng pangeran 
adipati inggih suka panggalihipun (kala samantên parikanipun tiyang 
bangwetan sabên ngumpamèkakên barang agêng sarta samukawis 
ingkang langkung sami dipun paribasakakên, abru), sawêg rame- 
ramenipun gêgujêngan, wontên utusanipun Kangjêng Pangeran Rôngga 
Prawiradirja, ingkang jumênêng bupati ing Madiun Kangjêng Ratu 
Madurêtna, maringakên pisêgah sêkul ulam tuwin panganan kathahipun 
kalih wêlas jodhang, kangjêng pangeran adipati aturipun nuwun, ingkang 
dipun utus lajêng dipun paringi sinjang kalihan udhêng, ingkang sami 
ngrêmbat kaparingan pasangon yatra kalih wêlas reyal, utusanipun 
Kangjêng Pangeran Rôngga lajêng nyuwun pamit wangsul, amargi 
sampun sumêrêp adatipun sabên maringakên pisêgah wangsuling 
wadhahipun manawi sampun dipun dhahar, kangjêng pangeran adipati 
taksih andumugèkakên lêlênggahan ngantos jam sadasa dalu sawêg 
lumêbêt ing dalêm lajêng lênggah dhahar. Ingkang 

andhèrèk dhahar namung ingkang garwa kalihan para putra tuwin 
priyantunipun, sarêng sampun dumugi anggènipun dhahar, bandara 
radèn ayu dipun dhawuhi ingkang raka, kadhawuhan maringi lorodan 
dhatêng Bagus Burham sarta Ki Tanujaya, tuwin Manguncitra ugi 
kadhawuhan maringi piyambak, satuwukipun katêdha saanak bojo, 
sadaya sampun sami katatakakên, sakantunipun lajêng kalorodakên 
dhumatêng sadaya para abdi, ingkang tampi paringan saha ingkang tampi 
lorodan lajêng sami nêdha satuwukipun, sabibaring nêdha lajêng sami 
ngaso tilêm dhatêng panggenanipun piyambak-piyambak. 


Enjingipun kangjêng pangeran adipati lajêng bidhal dhatêng Surakarta, 
para garwa putra sarta santana tuwin para abdi-abdi, sami kêbut 
andhèrèkakên sadaya, Bagus Burham, Ki Tanujaya sarta Manguncitra, ugi 
sami andhèrèkakên ngantos sawatawis têbih. 


Sawangsulipun saking andhèrèkakên, tiyang tiga lajêng sami anjujug 
dhatêng pêkên, sarêng sampun dumugi ing pêkên, kados punapa 
kagèting manahipun Ki Tanujaya, dene dêdaganganipun taksih pating 
klêdhèr botên sami dipun kukuti, Ki Tanujaya lajêng pitakèn dhatêng 
Bagus Burham, punapa kala wingi dèrèng dipun kukuti, wangsulanipun 
kala wingi badhe tumut-tumut angukuti botên sagêd, ngêntosi 
dhatêngipun Ki Tanujaya 


Sel ê Bl. ~^ 


botên dhatêng-dhatêng, saking kakêning manahipun sarta kasêlak ajrih 
botên wontên rencangipun, amila lajêng katilar mantuk kemawon, Ki 
Tanujaya ing batos angrumaosi kalêpatanipun, sarêng dipun satitèkakên 
dêdaganganipun taksih jangkêp botên wontên ingkang cicir, kancanipun 
sêsadean sami anggêgujêng dhatêng Ki Tanujaya. 


Amangsuli tindakipun kangjêng pangeran adipati wau, sarêng sampun 
dumugi ing nagari Surakarta, lajêng rêrêm wontên ing dalêm 
pondhokanipun ing dhusun Mêsèn, prênahipun salèr wetan kitha 
Surakarta, para prayagung bupati môncanagari ingkang asisih wetan, tiga 
sakawan ugi sampun wontên ingkang rawuh ing pondhokanipun 
piyambak-piyambak, mila ing dhusun Mêsèn wau katêlah nama ing 
dhusun Mondhokan, saking kagêm pondhokanipun prayagung bupati 
môncanagari, sarta namanipun ugi kabêkta saking ingkang kagungan 

pondhokan piyambak-piyambak, kados ta ing Têpasanan ing Jayèngratan, 
tuwin ing Jayèngranan sapanunggilanipun, sadèrèngipun kangjêng 
pangeran adipati sowan malêbêt, asring sowan martuwi dhatêng 
dalêmipun ingkang rama tuwin ingkang rayi-rayi para bandara kangjêng 
pangeran, ingkang dados panujuning panggalihipun, ingkang dipun 
prêlokakên rumiyin piyambak sowan ingkang rama Gusti Kangjêng 
Panêmbahan Buminata, amargi sariranipun kapundhut putra wiwit timur 
mila, 


abî DA 


ananging kaparêngipun ing panggalih, wêgdal wau ingkang dipun 
rumayinakên[20] badhe tuwi ingkang paman Radèn Tumênggung 
Sastranagara, kajawi tuwi kawilujêngan, badhe paring pawartos 
kawontênanipun Bagus Burham. 


Tindakipun kangjêng pangeran adipati sarêng dumugi ing Sastranagaran, 
andadosakên cingaking panggalihipun Radèn Tumênggung Sastranagara, 
dene tindakipun botên mawi paring dhawuh rumiyin, sasampunipun sami 
lêlênggahan saha bage-binage ing kasugêngan, kangjêng pangeran 
adipati lajêng paring uninga anggènipun mêntas kapanggih kalihan Bagus 
Burham tuwin Ki Tanujaya, sarta anglairakên anggèning kagungan karsa 
badhe paring pitulungan dhatêng Bagus Burham, aturipun Radèn 
Tumênggung Sastranagara sakalangkung panuwunipun, mugi 
kasêmbadana ingkang dados pangèsthining panggalih, sarta lajêng 
gêntos angaturakên lampahanipun Bagus Burham, saking Kangjêng Kyai 
Imam Bêsari, punapa dene anggènipun sampun utusan Ki Jasana dumugi 
sapunika dèrèng wontên wasananipun, prayagung sakalihan sami 
anglairakên pangunguning panggalih, wasana sami dipun pêpuji wilujêng 
ing lêlampahanipun, sarêng sampun sawatawis dangu, kangjêng 
pangeran adipati lajêng kondur dhumatêng ing pondhokan, Radèn 
Tumênggung Sastranagara andhèrèkakên dumugi sajawining regol. 
Sapêngkêripun kangjêng pangeran adipati, Radèn Tumênggung 
Sastranagara [Sastrana...] 


aza ll 0 B3 


[...gara] lajêng animbali ingkang putra Mas Ngabèi Rênggawarsita, amargi 
botên tunggil dalêm kalihan ingkang rama, dalêmipun ingkang rama 
wontên salêbêting Baluwarti, abên ajêng kalihan dalêm ing Buminatan, 
griyanipun Mas Ngabèi Rênggawarsita wontên ing kampung Pasarkliwon, 
sarêng sampun sowan lajêng dipun paringi uninga, punika wau mêntas 
katamuan Kangjêng Pangeran Adipati Cakradiningrat ing Kadhiri, 
pangandikanipun Ki Tanujaya kalihan Bagus Burham sapunika wontên ing 

kitha Madiun mondhok ing griyanipun tiyang nama Manguncitra, lajêng 
ngêndikakakên lêlampahanipun ingkang wayah wiwit kesahipun saking 
Panaraga ngantos dumuginipun ing kitha Madiun, punapa dene 
anggènipun badhe dhatêng ing kitha Kadhiri. 


Sarêng Mas Ngabèi Rônggawarsita amidhangêt pangandikanipun ingkang 
rama raosing panggalih kados cinublês ing êri, botên nyana dene 
lêlampahanipun ingkang putra wontên ing purug tansah kalunta-lunta, 
ketang katrêsnanipun dhatêng putra, wasana lajêng kumêmbêng akaca- 
kaca, Radèn Tumênggung Sastranagara tansah angrêrapu sungkawaning 
panggalihipun ingkang putra Mas Ngabèi Rônggawarsita, kadhawuhan 
pitados pangrêksanipun ingkang damêl gêsang dhumatêng ingkang putra 
Bagus Burham, sajatosipun, anggènipun Bagus Burham mawi dipun 
paringi pamomong Ki Tanujaya, punika namung manjing tata krami 
kemawon, sapintên pangrêksanipun [pangrêksa...] 


nasi NABA sas 


[...nipun] Ki Tanujaya dhatêng Bagus Burham, dèrèng paja-paja nyamèni 
pangrêksanipun ingkang adamêl gêsang, ewadene kangge ngecani 
manahipun ingkang putra ing sasagêd-sagêd ingkang rama têmtu 
angrêrencangi mugi tumuntêna wontên wêwênganing Pangeran 
dhumatêng ingkang wayah, sagêda têtêp kodratipun ingkang wayah 
kados ingkang sampun dipun uningani kalayan gaibing Pangeran, namung 
ragi wontên pangunguning panggalih sawatawis, inggih punika 
anggènipun utusan Ki Jasana, sampun langkung kalih wulan punika têka 
dèrèng wontên kabaripun, pangudaraosing panggalih punapa lajêng têrus 
dhatêng ing kitha Kadhiri, punapa manggih sabab wontên ing margi, 
manawi têrusa dhumatêng ing Kadhiri, punika nama botên ngèstokakên 
dhawuhipun, saupami manggih sabab wontên ing margi têka botên 
wontên kabaripun punapa-punapa, wasana lajêng kumambang 
dhumatêng ingkang adamêl gêsang. 


Wiwit punika Radèn Tumênggung Sastranagara lajêng anglampahi botên 
nate sare dhumawah? Manawi karaos badhe sare namung mlampah- 
mlampah kemawon, katawisipun bilih sampun wungu lajêng asêgu-sêgu? 
Mas Ngabèi Rônggawarsita kadhawuhan anglampahi sampun tilêm 
kauban wangon, ingkang putra ugi angèstokakên. 


Gêntos ingkang kacariyos, Ki Jasana anggènipun kautus dhumateng ing 
kitha Madiun amadosi Bagus Burham tuwin Ki Tanujaya, [Tanu...] 


st EEn 

[...jaya,] ngantos dipun lampahi anjajah dhusun amilangkori, 
parandosipun botên sagêd pinanggih, ijab pangraos sabên tiyang dipun 
pitakèni, ewadene namung angsal wangsulan botên sumêrêp, Ki Jasana 
ngantos judhêg tuwin kodhêng manahipun, malah wontên kaelokanipun, 
salêbêtipun Ki Jasana wontên ing Madiun, sabên dintên malêbêt utawi 
angubêngi pêkên Madiun saha dhumatêng panggenan ingkang sakinten 
pantês dipun ambah, ananging inggih mêksa botên sagêd pinanggih, ing 
môngka wêgdal Ki Jasana wontên Madiun wau, Bagus Burham tuwin Ki 
Tanujaya, taksih salêbêtipun dados bakul kalithikan, sakalih-kalihipun têka 
botên sagêd sumêrêp, punika ingkang nama kaelokaning Pangeran, 
sapunika namung kantun amadosi dhatêng dalêmipun para priyantun 
tuwin dalêmipun para luhur ambokmanawi saking kapèpètipun lajêng 
katêksa anglampahi suwita wontên ing ngriku, ananging ingkang makatên 
wau botên gampil, amargi ing atasing pitakèn dhatêng para priyantun 
minggahipun dhatêng para luhur, kêdah mawi tata krami tuwin botên tilar 
dugi prayogi, têrkadhang adating para priyantun langkung malih para 
luhur, mawi pandangon ingkang sakalangkung tlêsih sangêt, têmahan 
dados kapanjang-panjang, tiwas namung badhe angicalakên wêgdal 
kemawon, mila bab punika supados rêmitipun Ki Jasana lajêng nekat 
dados tiyang ambarang ura-ura, 


NÊT 


ingkang katuju namung dhatêng dalêmipun para priyantun tuwin dhatêng 
dalêmipun para luhur kemawon, ciptaning manahipun, bokmanawi 
wontên ing ngriku têmtu lajêng sagêd pinanggih kalayan gampil, 
ananging tiwas dipun lampahi dados tiyang ambarang ura-ura, ewadene 
ingggih mêksa botên sagêd pinanggih, sarêng sampun têtela botên 
wontên wusananipun, pêpuntoning manah namung badhe mantuk 
dhatêng Surakarta, dipun angkah mangkat benjing enjing wanci bangun 
enjing, Ki Jasana wontên ing pondhokan tansah mêrêm mêlik botên sagêd 
tilêm, ingkang dipun gagas badhe kadospundi aturipun, dene tiyang 
sêpuh kautus ing bandara sampun kalih wulan mantuk ngalênthung, 
sarêng sampun jam kalih dalu Ki Jasana karaos ngantuk, sanadyan 
sampun dipun slamur-slamur, mêksa botên kenging dipun sayuti, saking 
sangêting aripipun, lajêng tilêm wontên salêbêting salamuran, dèrèng 
sapintêna danguning anggènipun tilêm, Ki Jasana supêna dipun panggihi 
Kyai Ngabèi Yasadipura, dipun dhawuhi sampun ngantos mantuk rumiyin, 
anggènipun madosi Bagus Burham tuwin Ki Tanujaya, sawatawis dintên 
malih badhe sagêd pinanggih, sarta manawi sampun sagêd pinanggih, Ki 
Jasana kadhawuhan amituhu punapa sakajêngipun Ki Tanujaya kemawon, 
Ki Jasana sawêg matur sapunika pamanggènipun wayah jêngandika 
wontên ing pundi, dèrèng ngantos dipun paringi pangandika Ki Jasana 
kasêlak lajêng nglilir, tanginipun [tanginipu...] 

[...n] kalayan garagapan, sarêng sampun rêrêm manahipun, supênanipun 
lajêng èngêt wêwentehan, dipun gagas-gagas têka elok sayêktos, Ki 
Jasana pancèn amituhu dhatêng supênan, mila sarêng supêna kados 
makatên wau lajêng botên saèstu mantuk dhatêng Surakarta. 


Amangsuli Kangjêng Pangeran Adipati Cakradiningrat ing Kadhiri, nalika 
dèrèng jumênêng pangeran, asmanipun Radèn Mas Arya Puspadiningrat, 
santana dalêm riya nginggil putranipun kangjêng gusti pangeran adipati 
angabèi, putra dalêm Sampeyan Dalêm Ingkang Sinuhun Kangjêng 
Susuhunan Pakubuwana kaping III ing Surakarta, patutan saking garwa 
radèn ayu adipati angabèi, sasurutipun ingkang rama Kangjêng Gusti 
Pangeran Adipati Angabèi, lajêng kakêrsakakên dados pangeran santana, 
kapatêdhan nama Kangjêng Pangeran Arya Têpasana, sajumênêng dalêm 
Sampeyan Dalêm Ingkang Sinuhun Kangjêng Susuhunan Pakubuwana 
ingkang kaping IV abdi dalêm Bupati Kadhiri Radèn Mas Tumênggung 
Puspakusuma, kakarsakakên dados abdi dalêm bupati lurah kaparak kiwa, 
ingkang kakarsakakên anggêntosi dados abdi dalêm Bupati Kadhiri, 
Kangjêng Pangeran Arya Têpasana, kapatêdhan santun nama Kangjêng 
Pangeran Adipati Arya Cakradiningrat. Sarêng ing kitha Kadhiri 
kaparingakên ing kangjêng guprêmèn mandar Kangjêng Pangeran Adipati 
Cakradiningrat wau 


EE 


kaparêngipun kangjêng guprêmèn, kakarsakakên dados lurahipun para 
bupati môncanagari ing bangwetan, ewadene sabên tanggal sapisan 
wulan Sawal, kangjêng pangeran adipati kaprêlokakên sangêt angabêkti 
ing sampeyan dalêm, saha lajêng angabêkti dhumatêng ingkang rama- 
rama para kangjêng pangeran ing Surakarta, sarampunging prêlu lajêng 
kondur dhumatêng ing kitha Kadhiri, makatên salamènipun, dilalah 
anyarêngi wontên sabab ingkang prêlu, sowanipun dhatêng ing Surakarta 
wêgdal wau, dèrèng ngantos dumugi tanggal sapisan wulan Sawal, lajêng 
katungka wontên utusanipun ingkang rayi Radèn Mas Arya Ranèngrat, 
pêpatih ing kitha Kadhiri, angaturi uninga ingkang raka, bilih ing rêdi 
Pêgat bawah kitha Tulungagung, wontên kraman arêraton, jêjuluk Prabu 
Jatikusuma, wadyabalanipun sampun kathah sangêt, sarêng kangjêng 
pangeran adipati sampun dumugi pamaosing sêratipun, ingkang rayi wau, 
sanalika lajêng sowan dhumatêng ingkang rama Gusti Panêmbahan 
Buminata, ingkang garwa saha para putra ingkang sami andhèrèk 
dhumatêng ing Surakarta, sami kacaosakên titip wontên ing Buminatan 
sadaya, amargi kangjêng pangeran adipati badhe lajêng kondur 

dhumatêng ing kitha Kadhiri kalayan lêlancaran, dener[21] prêlunipun 
sampun dipun aturakên wuninga ingkang rama sadaya, sarta canthèl 
unjuk manawi wontên pandangu dalêm sampeyan dalêm 
kasumanggakakên [kasumanggaka...] 


sa d i BO -:- 


[...kên] ingkang rama Gusti Panêmbahan, sasampunipun têlas aturipun 
lajêng nyuwun pamit bidhalan, tindakipun agêgancangan daya-daya 
dumugia ing kitha Kadhiri, dene kangsènipun dhatêng Ki Tanujaya tuwin 
Bagus Burham, sampun botên kagalih babar pisan, kajawi kasupèn, 
ambokmanawi kagalih badhe angrêribêti lampah, sadumuginipun ing 
kitha Kadhiri lajêng animbali ingkang rayi Radèn Mas Arya Ranèngrat, 
kadangu punapa kawontênanipun, unjukipun ingkang rayi botên pae 
kalihan ingkang sampun kaaturakên uninga, ingkang rayi lajêng 
kadhawuhan anata prajurit ingkang sami badhe kadhawuhan andhèrèk 
angrabasèng mêngsah, sampun kathah-kathah, nanging kapilihana 
sampun ngantos wontên ingkang anguciwani, ingkang rayi matur sandika, 
sarêng pangrakiting para prajurit sampun rampung, sanès dintên 
kangjêng pangeran adipati lajêng bidhal dhumatêng ing kitha 
Tulungagung, sarêng sampun rêrêm sawatawis, lajêng sowan ingkang 
raka Radèn Mas Adipati Arya Jayèngrat bupati ing Srêngat, ingkang raka 
badhe kadhèrèkakên dhumatêng ing rêdi Pêgat, sarêng sampun dumugi 
ing kitha Srêngat, botên kacariyosakên kawontênanipun, enggalipun para 
prayagung têtiga, ing Kadhiri, Tulungagung, tuwin ing Srêngat, saha 
sawadyabala sadaya, lajêng sami bidhal dhumatêng ing redi Pêgat, 
sadumuginipun ing ngriku dèrèng ngantos campuh wadya kraman lajêng 
sami bibar pating salêbar, [salê...] 


sas NGO ee 


[...bar,] saking ulap dhatêng prayagung têtiga wau, kingkang[22] ajêjuluk 
Prabu Jatikusuma lajêng kapikut botên suwala. 


Amangsuli lêlampahanipun Bagus Burham tuwin Ki Tanujaya ingkang 
taksih ngêntosi wontên ing kitha Madiun, rintên dalu ingkang dipun gagas 
namung anggènipun badhe dhèrèk kangjêng pangeran adipati dhumatêng 
ing kitha Kadhiri, tumuntên sagêda kalampahan, kiyasipun Ki Tanujaya, 
botên ngamungakên ing Panaraga kemawon tiyang paguron ingkang 
sagêd angajar ngaji, kakintên ing kitha Kadhiri kemawon botên kirang, 
dados ciptaning tiyang kalih wau sampun botên babar pisan manahipun 
dipun isèni badhe wangsul dhatêng kitha Panaraga, mila sarêng sampun 
sabibaring bakda Siyam, daganganipun kalithikan sataksih-taksihipun, 
lajêng kaliyêrakên dhatêng tiyang sanès, prêlunipun samôngsa kangjêng 

pangeran adipati sampun rawuh ing kitha Madiun, dados sampun botên 
susah manah bab punika, wasana anggènipun angajêng-ajêng dipun 
sarantosakên dumugi bakda Sawal mêksa dèrèng rawuh, Ki Tanujaya 
lajêng ngingsêp-ingsêp pawartos dhatêng pawong mitranipun ingkang 
griyanipun sacêlaking radinan ingkang asring dipun langkungi bilih 
kangjêng pangeran adipati sowan dhatêng Surakarta, tuwin kondur saking 
Surakarta, angsal katrangan bilih kangjêng pangeran adipati sampun 
wangsul saking nagari Surakarta, malah konduripun kala sadèrèngipun 
bakda Siyam, [Si...] 


sall. Tawa 


[...yam,] rawuhipun ing Madiun mriki sampun sirêp rare, nanging botên 
mawi kèndêl lajêng têrus kemawon, kados nawung wigatos ingkang 
sangêt, awit para garwa putra botên wontên ingkang andhèrèkakên 
kondur, namung para abdi jalêr sami akêkapalan sadaya, antawisipun 
namung tiyang kalih dasa. 


Ki Tanujaya sarêng mirêngakên cariyosing mitranipun ingkang makatên 
wau, raosing manahipun lajêng judhêg, pangudaraosing batos, punapa 
nyrantosakên sawatawis dintên malih, punapa lajêng nusul dhatêng ing 
Kadhiri, kapanggih ing manahipun, badhe nyarantosakên sawatawis 
dintên malih, bokmanawi ingkang dipun sumêrêpi dening mitranipun wau 
sanès kangjêng pangeran adipati ing Kadhiri, nanging sarêng dipun 
sarantosakên ngantos sawatawis dintên botên rawuh manahipun sawêg 
pitados bilih kangjêng pangeran adipati sampun kondur dhumatêng ing 
Kadhiri sayêktos, mila Ki Tanujaya lajêng kapanggih kalihan Manguncitra, 
pamitan saèstu badhe andhèrèkakên Bagus Burham kasowanakên 
dhatêng ing Kadhiri, Manguncitra inggih sampun anyondhongi, enjingipun 
Ki Tanujaya tuwin Bagus Burham lajêng bidhal dhumatêng ing kitha 
Kadhiri. 


Kacariyos ing kitha Panaraga, Kangjêng Kyai Imam Bêsari sarêng ingkang 
kautus angaturi uninga dhatêng Radèn Tumênggung Sastranagara 
sampun wangsul, lajêng katingal lêjar panggalihipun, 


MERLE 


dene kesahipun Bagus Burham tuwin Ki Tanujaya sariranipun sampun 
botên badhe kaparan tutuh, namung sarêng sakesahipun tiyang kalih wau 
ngantos antawisipun kalih utawi tigang wulan, bilih wontên ingkang sami 
angraosi lajêng dipun dukani, utawi botên kaparêng dipun raosi, kagalih 

angungkat-ungkat kala, mila sakesahipun Bagus Burham tuwin Ki 
Tanujaya, tiyang sagêbang tinatar botên wontên ingkang wani angraosi. 


Kala samantên ing ngarsanipun kangjêng kyai, sabên sawulan sapisan, 
kadhawahakên ing tanggal kaping 15. Kangjêng Kyai adamêl lêlangên 
têtingalan ingkang dipun wastani rodat, ingkang kakarsakakên dados 
rodat wau para murid-murid ingkang kawical prigêl-prigêl sarta ingkang 
sae wêrnènipun, tuwin ingkang dêdêg pangadêgipun sami, kacariyos 
rodat makatên warni kalih, dipun wastani rodat Dêmak kalihan rodat 
Mataram, manawi rodat Dêmak cacahipun nênêm batakipun satunggal, 
dados tiyang pitu, batakipun angêmban golèk mawi dipun sindhèni 
lêlagon singir, ingkang nênêm sami ambêkta kêpêt sadaya, tabuhanipun 
kêndhang, trêbang, jedhor, sabrebetan kados dikir maulud, kaotipun 
dhikir maulud botên mawi ulah raga, jogèdipun katata, botên kenging 
sakajêng-kajêngipun piyambak, sairip kados dene jogèding badhaya, 
sabên sapada rodat [ro...] 


see lj Ga 


[...dat] nênêm wau majêng satunggal-satunggal, enthanipun kados badhe 
angêntosi pangêmbanipun batak, nanging botên kasêmbadan, dados 
narimah sawêrni namung ngliling kalihan angêpêti kemawon, makatên 
sapiturutipun, ingkang sawau batakipun wontên ngajêng, sarêng rodat 
nênêm sampun kawaratan anggèning sami badhe angêntosi ngêmban, 
batakipun lajêng manggèn wontên têngah lêrês, manawi sampun 
makatên ingkang jogèd lajêng sami linggih sadaya, manawi sampun aso 
sawatawis, tabuhanipun kalaras kados singiran, rodat pitu lajêng sami 
mlampah urut kacang, ingkang dados batak dhawah wontên wingking, 
lampahipun mawi ulah raga, manawi sampun dumugi palinggihan, 
tabuhan suwuk, lajêng bibar. 


Manawi Rodat Mataram cacahipun wolu, batakipun kalih dados sadasa, 
jogètipun ugi dipun tata, kados botên mawi ngêmban golèk, rodat wolu 
sami ambêkta sodor, sabên batak satunggal dados botohipun rodat 
sakawan, pirangipun[23] têtandhingan rekanipun mawi dipun totohi kados 
sawêrni tiyang ngabên sawung, ingkang totohan inggih namung 
batakipun kalih pisan punika, manawi sampun wiwit pêrang batak kalih 
wau lajêng sami anyawungi rodatipun piyambak-piyambak, ngantos 
dumugi pêrangipun rodat kawan jodho wau, namung rodat Mataram 
punika kêdah ngupados batak [ba...] 


s AGA 

[...tak] ingkang kêdaling lesan kaduk cucut, ingkang sagêd adamêl rame 
tuwin ingkang sagêd adamêl gumujêngipun tiyang kathah, nalika Ki 
Tanujaya dèrèng kesah saking Panaraga, kapiji kangjêng kyai 
kadhawuhan dados batak Mataram, dipun sisihakên kalihan abdinipun 
kangjêng kyai nama Kramaleya, tiyang kêkalih wau sami wasisipun 
dhatêng lêlucon, mila manawi kangjêng kyai pinuju lêlangên rodatan, 
tiyang ningali kathahipun ngantos ewon, botên ngamungakên tiyang 
sakiwa têngênipun ing ngriku kemawon ingkang sami aningali, ananging 
tiyang ingkang griyanipun 3, 4, 5 pal, sami amêrlokakên aningali. 


Sakesahipun Ki Tanujaya saking Panaraga, sawêg kaping kalih kangjêng 
kyai kaparêng lêlangên rodatan, ingkang kawêdalakên namung rodat 
Dêmak, ingkang dados batak Kramaleya, dene Kramaleya punika saking 
wasisipun dhatêng ulah raga, sarta cucutipun wêdaling wicara, tur pancên 
inggih kawical dèrèng kathah umuripun, mila inggih ngantos dados sêkar 
lathinipun tiyang sa-Panaraga, botên angamungakên tiyang èstri 
kemawon ingkang sami kasmaran dhatêng Kramaleya, dalah tiyang jalêr 
ugi kathah ingkang sami kasêngsêm. 


Sarêng sampun jam kalih dalu lêlangên sampun kèndêl, ingkang sami 
aningali lajêng bibaran, kangjêng kyai tumuntên lumêbêt ing 


saz NEG we 


dalêm amapan sare, sadaya ugi lajêng amapan tilêm dhatêng 
panggenanipun piyambak-piyambak, pandhapinipun kangjêng kyai lajêng 
katingal samun, botên mirêng sabawaning walang salisik, sarêng wanci 
gagat bangun, kacariyos Kangjêng Kyai Imam Bêsari supêna, dipun 
panggihi priyantun sêpuh mangangge cara kaji, matur dhatêng kangjêng 
kyai, bilih sawatawis wulan malih ing kitha Panaraga badhe kadhatêngan 
pacêklik agêng, rare-rare tuwin tiyang alit kathah ingkang sami kalirên, 
jalaran saking botên wontên ingkang dipun têdha, amargi sabin-sabin 
sami botên kamêdalan, dene jalaranipun kabêkta saking sumuking 
manahipun Ki Tanujaya tuwin Bagus Burham, anggèning rintên dalu 
tansah angandhut prihatos, amila Kangjêng Kyai Imam Bêsari 
kadhawuhan amadosi dhatêng tiyang kêkalih wau, samôngsa sampun 
kapanggih lajêng katimbalan mantuk dhumatêng ing Panaraga, dene 
pamanggènipun, namung wontên sakiwa têngênipun kitha Madiun 
kemawon, mangkatên[24] malih Bagus Burham punika sawatawis taun 
malih badhe dados tiyang linangkung, sapunika sawêg dipun angge 
lêlampahan, sarêng sampun têlas pangandikanipun tiyang sêpuh wau 
wontênipun ing supênan kangjêng kyai uninga Bagus Burham linggih 
samadyaning surambi sami dipun adhêp dening tiyang kathah, dalah para 
mutangalim sami katingal ngadhêp Bagus Burham sadaya, kangjêng kyai 
lajêng wungu, supênanipun taksih èngêt awêwentehan [a...] 

--- 1: 66 --- 


[...wêwentehan] botên wontên ingkang kasupèn, mila sakalangkung 
andadosakên pangunguning panggalihipun kangjêng kyai, sarta sanalika 
kangjêng kyai lajêng kèngêtan dhatêng tiyang kalih wau, saparipolahipun 
tansah katingal wontên ing paningal, saupami panggalihipun botên 
pakèwêd dhatêng kiwa têngênipun, sagêd ugi kangjêng kyai tindak 
ngupadosi piyambak. 


Sarêng sampun bang-bang wetan kangjêng kyai lajêng mêdal dhatêng 
pandhapi amlampah-mlampah, sadangunipun amlampah-mlampah 
ingkang dipun galih namung supênanipun ingkang sakalangkung elok 
wau, sarêng sampun wancinipun sêmbahyang Subuh, kangjêng kyai 
lajêng tindak dhumatêng masjid lajêng katungka dhatêngipun para 
pinisêpuh tuwin para murid-murid ingkang sami badhe sêmbahyang, 
sabakdaning sêmbahyang kangjêng kyai lajêng lênggah wontên ing 
surambi, kaadhêp para pinisêpuh tuwin para murid-murid sadaya, 
sambènipun sami maos Kuran, swaranipun gumarênggêng adamêl 
asrining surambi. 


Sabakdaning ngaos Kuran-Kuran ingkang sami kawaos lajêng sami 
katutup sadaya, kangjêng kyai kantun lêlênggahan kemawon, 
sambènipun andangu kawontênanipun ingkang sami ningali rodat kala 
wau dalu katingal botên patos kathah kados sabênipun, wasana kangjêng 
kyai lajêng utusan rare kadhawuhan nimbali dhatêng Kramaleya, 
pangintênipun ingkang sami ngadhêp, Kramaleya badhe kadangu 
kawontênanipun bab kala wau dalu, sarêng 


IRZ 


Kramaleya sampun sowan, lajêng kadhawuhan majêng, sadaya ingkang 
ngadhêp lajêng kèndêl botên wontên ingkang wani nyêbawa, sarêng 
Kramaleya sampun majêng, lajêng dipun dhawuhi, enjing punika kautus 
dhatêng ing kitha Madiun, amadosi Ki Tanujaya tuwin Bagus Burham, bilih 
sampun pinanggih kadhawuhan andhawuhakên, dipun timbali kangjêng 
kyai kadhawuhan wangsul dhumatêng ing pondhok Gêbang Tinatar, dene 
sakathahing kalêpatanipun ingkang sampun dipun lampahi, sami 
kaparingan pangapuntên, Kramaleya botên kalilan mantuk manawi 
dèrèng pinanggih kalihan Ki Tanujaya, Kramaleya kaparingan pasangon 
kathahipun sakawan reyal, saking sakalangkung bingahing manahipun, 
anggènipun nampèni yatra kawan reyal ngantos mawut pating salêbar 
dhatêng pundi-pundi, labêtipun botên nate nyêpêng yatra ngantos 

sakawan reyal kathahipun, anggèning mêndhêti yatra tanganipun ngantos 
andharêdhêg, lajêng sami dipun gêgujêng dening para kamisêpuh 
ingkang sami ngadhêp, Kramaleya lajêng nyuwun pamit, munduripun 
kalihan wiraga angatingalakên kabingahanipun, ingkang sumêrêp saya 
gumujêng ambata rêbah, rare-rare sami pating cêkikik jawil-jinawil kalihan 
para kancanipun, angatingalakên bingahing manahipun anggèning badhe 
pinanggih malih kalihan Bagus Burham, namung para pinisêpuh sami 
dèrèng andungkap dhatêng kaparêngipun kangjêng kyai, manawi sami 
angèngêti dukanipun kangjêng kyai kala 


sall TEB >: 


samantên, kados salamènipun sampun botên sagêd lilih, dèrèng 
sapintêna dangunipun, têka sapunika sampun utusan amadosi, anggèning 
dhawuh sawêrni kados amadosi sadhèrèk ingkang sampun lami botên 
panggih-pinanggih, punika ingkang andadosakên pangunguning 
manahipn para pinisêpuh sadaya wau, nanging sajatosipun sadaya 
kemawon inggih sami bingah, dene badhe sagêd pinanggih malih kalihan 
Ki Tanujaya, amargi Ki Tanujaya wau pancèn tiyang sae manahipun, sarta 
lêgan lilan dhatêng barang darbèkipun. 


Saunduripun Kramaleya saking ngarsanipun kangjêng kyai, para pinisêpuh 
lajêng sami kadhawuhan ngaji malih, kangjêng kyai namung lênggah 
sêsèndhèn kalihan amirêngakên, sarêng wanci jam sadasa enjing sawêg 
sami kadhawuhan bibaran. 


Saking bingahing manahipun Kramaleya, samunduripun saking 
ngarsanipun kangjêng kyai, botên mawi mampir dhatêng griyanipun 
rumiyin, lajêng têrus mangkat saking mêsjid kemawon, namung nalika 
mangkatipun, atilar wêling dhatêng kamisêpuh tuwin dhatêng 
kancanipun, samôngsa semahipun amadosi dipun sanjangana bilih sawêg 
kautus kangjêng kyai dhatêng Madiun, mantukipun dèrèng sagêd 
anêmtokakên enggal dangunipun, sasampunipun tilar wêling lajêng 
mangkat, lampahipun ngutu botên mawi mandhêg tumolèh, ciptaning 
manahipun daya-daya tumuntêna sagêd [sagê...] 


aa MANG = 


[...d] pinanggih kalihan mitranipun Ki Tanujaya. Botên kacariyosakên 
wontênipun ing margi, sarêng sampun dumugi padhusunan sacêlaking 
kitha Madiun, lajêng wiwit angangin-angin dhatêng tiyang langkung 
bokmanawi wontên ingkang sampun sumêrêp utawi sarawungan tiyang 
nama Ki Tanujaya, ambêkta anak jalêr taksih jaka alit, manawi wontên 

ingkang sampun sumêrêp, pamanggènipun wontên pundi, sadaya ingkang 
dipun pitakèni sami amangsuli dèrèng nate sumêrêp, utawi botên 
sumêrêp, Kramaleya lajêng andumugèkakên lampahipun, sarêng sampun 
andungkap dumugi sacêlaking kitha, kados namung kirang lampahan 
saonjotan, sumêrêp sêndhang toyanipun bêning anyarong, sami dipun 
angge adus dening tiyang kathah, ciptaning manahipun kapengin badhe 
adus sakêdhap, supados sêgêr awakipun, ananging pakèwêd dene 
ingkang sami adus wau namung tiyang èstri sadaya, amila lajêng katêksa 
angêntosi sarampungipun, sarêng ingkang sami adus wau sampun sami 
mêntas, Kramaleya lajêng anyêlak dhatêng sêndhang, sawêg badhe cucul 
lajêng kanggêg, dening manahipun lajêng mangu-mangu botên kantênan 
ingkang dipun raosakên, wasana lajêng botên saèstu adus, nanging 
namung sukunipun kemawon kalih pisan sami dipun êkum ing toya 
kangge jampi sayah alinggih sela cêmêng, awakipun kasèndhèkakên ing 
uwit gayam, pangêkuming sukunipun saya [sa...] 


DÊYA 


[...ya] dangu saya karaos nikmat punapadene kasilir ing samirana, 
maripatipun ambaliyut kados dipun sirêpi, dangu-dangu lajêng lês tilêm 
kapati, saking sakecanipun anggèning tilêm, ngantos botên kagèt 
ramening rare ingkang sami adus cêciblon, sarêng sampun asar andhap, 
kados rumaos dipun gugah dening tiyang sêpuh sampun akaki-kaki, dipun 
pituturi sampun asalah wèngwèng eca-eca tilêm kemawon, kadhawuhan 
andumugèkakên lampahipun, sarta kadhawuhan anjujug sangandhaping 
waringin agêng sacêlaking alun-alun, punika mangke badhe kapanggih 
kalihan tiyang nama Ki Jasana, ugi tunggil kajêng sami amadosi 
dhumatêng Ki Tanujaya, sawêg dumugi samantên Kramaleya lajêng 
nglilir, aningali ing sêndhang saya kathah ingkang sami adus, Kramaleya 
satêngah ragi lingsêm manahipun, sarta botên angrumaosi bilih punika 
wau tilêm ngantos kapati, ananging lajêng dipun salamur amêndhêt toya 
wulu, sarta lajêng sêmbahyang wontên ing sela ngriku kemawon, 
sabakdaning sêmbahyang têrus mangkat dhatêng salêbêting kitha, 
ingkang kacipta tumuntêna dumugi ing alun-alun, lampahipun ngutu 
botên mawi mandhêg tumolèh, saking kuwatos ambok bilih lajêng dipun 
tilar kesah dening tiyang sêpuh ingkang kawasita salêbêting tilêm punika 
wau, sarêng lampahipun sampun dumugi ing alun-alun, manahipun 
Kramaleya têka mawi tarataban [tara...] 


srie 1: 


[...taban] kados manahing tiyang ingkang sampun kangsèn dhatêng 
bedhanganipun, sarêng saking katêbihan sampun katingal bilih 
sangandhaping waringin wontên sayêktos tiyang sêpuh linggih wontên ing 
ngriku, cês raosing manahipun ayêm kados dene sumêrêp bedhanganipun 


44 


Babad Rênggawarsita Kumite 
Rênggawarsitan 


ingkang sawêg dipun upadosi, Kramaleya sampun dumugi têmtu punika 
ingkang nama Ki Jasana, amila lajêng dipun purugi kalihan angawasakên 
dhatêng sêsipatanipun Ki Jasana, sarêng sampun tamat lajêng dipun 
cêlaki sêngadi pados latu kangge udut, Ki Jasana angewahi linggihipun 
kalihan gita amêndhêtakên thithikanipun, lajêng dipun ulungakên kalihan 
taklim, Kramaleya anggènipun anampèni kalayan anoraga, sarampunging 
pangagaripun lajêng kawangsulakên dhatêng Ki Jasana malih, kalihan 
pitakèn namanipun sarta ingkang dipun griyani, Ki Jasana amangsuli 
kalayan têmbung manis, prasaja tiyang saking nagari Surakarta, 
abdinipun Radèn Tumênggung Sastranagara, prayagung bupati kadipatèn 
anom, dumuginipun ing kitha Madiun kautus amadosi ingkang wayah 
nama Bagus Burham kabêkta dening pamomongipun nama Ki Tanujaya, 
mula bukanipun sampun kacariyosakên sadaya, ngantos dumuginipun Ki 
Jasana kapanggih kalihan Kramaleya punika, Ki Jasana lajêng gêntos 
pitakèn dhatêng Kramaleya, namanipun sarta ingkang dipun griyani, 
Kramaleya ugi lajêng amrasajakakên [amrasajakakê...] 


el Ta 


[...n] namanipun abdinipun Kangjêng Kyai Imam Bêsari ing pondhok 
Gêbang Tinatar kitha Panaraga, dene prêlunipun ugi kautus amadosi 
Bagus Burham tuwin Ki Tanujaya, Kramaleya lajêng anyariyosakên 
jalaranipun anggèning Ki Tanujaya kadhawuhan kesah saking Panaraga, 
ngantos dumugi kadhawuhan amadosi punika, sarta lajêng anyariyosakên 
nalika piyambakipun katilêman wontên ing sêndhang, supêna dipun 
gugah dening priyantun sêpuh sampun akaki-kaki ngantos sagêd 
kapanggih sayêktos dhatêng Ki Jasana, amila Kramaleya sarta Ki Jasana 
sami anglairakên gumuning manahipun dhatêng kaelokan ingkang sawêg 
sami dipun awaki dening tiyang kalih wau, dèrèng ngantos dumugi 
anggèning sami rêrêmbagan, lajêng kabujêng ing wanci sêraping surya, 
Kramaleya lajêng dipun ajak dhatêng pondhokanipun Ki Jasana, 
sadumugining griya lajêng andumugèkakên panggusthining manah 
sapikangsalipun, ingkang prayogi sami dipun lampahi, wasana dèrèng 
ngantos dumugi ing griya kabujêng ing wanci mahrib, tiyang kalih lajêng 
sami mampir dhumatêng ing masjid sami anglampahi prêluning 
sêmbahyang, sabakdaning sêmbahyang lajêng têrus dhatêng 
pondhokanipun Ki Jasana kemawon andumugèkakên anggèning sami 
rêrêmbagan malih, sadumugining pondhokan Kramaleya lajêng dipun 
sêgah wedang panganan, sêkul sapirantosipun sarampunging nêdha 
lajêng [la...] 


anak. TT ran 


[...jêng] sami rêrêmbagan malih, rêmbagipun Kramaleya manawi wanci 
siyang badhe katalêngsêng dhatêng salêbêting kitha, Ki Jasana 

amangsuli, bilih salêbêting kitha kemawon prasasat sampun kêmput 
anggèning amadosi, malah ngantos dipun labuhi ambarang ura-ura, 
ewadene mêksa botên sagêd pinanggih. 


Kramaleya lajêng anyambêti, kalayan sêmu gumujêng, saupami, 
saupami makatên kenging wangsul, mênggah anggèning sami amadosi 
wau sami warana[25] kados tiyang ambarang jathilan, Ki Jasana punapa 
sagêd anglampahi, pangraosipun Kramaleya sarèhning sampun wontên 
ing têba, manawi manahipun kaisènan ing isin, ingkang badhe dipun isini 
sintên, tuwin ingkang badhe angisin-isin sintên, amargi tiyang ing ngriki 
dèrèng wontên ingkang sami sumêrêp dhatêng piyambakipun tiyang kalih 
wau, manawi sagêd kalampahan bilih Ki Tanujaya tuwin Bagus Burham 
taksih sami wontên ing Madiun, tiyang kalih botên susah angawasakên 
kiwa têngên manawi anggèning ambarang jathilan nuju dipun tanggap 
utawi nuju bèbèr, sampun têmtu Ki Tanujaya tuwin Bagus Burham sami 
aningali, jalaran tiyang kalih wau pancèn ewoning[26] rêmên dhatêng 
têtingalan, wangsulanipun Ki Jasana, sagêd, nanging kêdah sarana mawi 
topèng, prêlunipun kangge aling-aling, bok bilih kapêthuk têtêpanganipun 
[têtêpanganipu...] 


Li 74+: 


[...n] tiyang Kadhiri, botên sangêt-sangêt anggèning lingsêm, 
mupangatipun sagêd nyumêrêpi botên sagêd dipun sumêrêpi, 
pamanggihipun Ki Jasana ingkang makatên wau Kramaleya sangêt 
anggènipun condhong, sarêng sampun matêng rêmbagipun, Ki Jasana 
lajêng mêndhêt yatra kathahipun sakawan reyal, yatra samantên wau 
lajêng katumbasakên kapal kepang kalih, tuwin sapirantosipun, 
tirahanipun katumbasakên kêndhang alit kalihan gugur, gugur punika 
swaranipun kados salomprèt, pirantos tabuhanipun tiyang ambarang 
jathilan, sarêng sampun pêpak lajêng wangsul dhatêng pondhokan malih, 
tiyang kalih lajêng sami dandan, sarêng sampun rampung lajêng sami 
pangkat, nalika sawêg jumangkah ing lawang tiyang kalih sami 
sakalangkung panalangsaning manahipun dhatêng ingkang adamêl 
gêsang, dene sami angurbanakên awakipun dados badhut ambarang 
jathilan, Kramaleya angangge pênthul akalung kêndhang, Ki Jasana 
angangge têmbêm anyangking gugur, urut mêrgi kêndhangipun tansah 
tinabuh ngaplak alêlagon warni-warni, guguripun sinêbul bantas adamêl 
gambiraning tiyang pating grubyug aningali, Kramaleya pancèn gadhah 
dhasar cucut parigêl dhatêng samukawis, Ki Jasana sagêd dhatêng 
sêsêndhon, amila pambarangipun jathilan katingal laris sangêt, kathah 
para priyantun tuwin para sudagar-sudagar ingkang sami nanggap, saking 
larisipun tiyang kalih wau ngantos botên kobêr nginang utawi udut, 
paribasan dèrèng [dè...] 

[...rèng] bibar sampun dipun êntosi ingkang badhe nanggap gêntos, 
saking kondhangipun ngantos dados sêkar lathinipun tiyang Madiun 
sandhung jêkluk jathilan Kramaleya, sênggakane Ki Jasana, makatên wau 
botên ngamungakên tiyang alit kemawon ingkang sami ngucapakên, 
dalah para priyantun ugi sami anirokakên lêlagoning jathilanipun 
Kramaleya, sanadyan kondhangipun sampun angêbaki ing kitha Madiun, 
larisipun angungukuli bakul ingkang pados setan, ewadene tiyang kalih 
wau manahipun botên korup dhatêng kathahipun yatra angsal- 
angsalanipun anggèning ambarang, ananging salêbêting manah botên 
kasupèn panyuwunipun dhatêng ingkang adamêl gêsang, mugi tumuntên 
sagêda kapanggih kalihan Ki Tanujaya tuwin Bagus Burham, mila 
Kramaleya tuwin Ki Jasana sabên dintên kemawon botên kèndêl-kèndêl 
taksih andumugèkakên anggènipun ambarang jathilan, manawi botên 
kaplantrang sabên sontên tiyang kalih wau sami mantuk dhatêng 
pondhokan, manawi ngantos kaplantrang lajêng sami sipêng, tilêm 
wontên ing purug, ananging namung tiga sakawan dintên lajêng wangsul 
dhatêng pondhokan malih. 


Gêntos ingkang kacariyos, lampahipun Ki Tanujaya tuwin Bagus Burham 
anggèning sami badhe sowan dhatêng Kêdhiri, sarêng sampun angambah 
margi salêbêting wana, tiyang kalih wau lajêng sami bingung botên 
sumêrêp ing lèr kidul, dangunipun ngantos [nga...] 


az: ê 10's. 


[...ntos] tigang dintên tigang dalu, rintên dalu tansah ubêngan wontên 
salêbêting wana kemawon, dados salêbêtipun tiga[27] dintên tigang dalu 
wau, Ki Tanujaya tuwin Bagus Burham kapêksa sami anglampahi botên 
nêdha, botên ngombe, tuwin botên tilêm, manawi Ki Tanujaya makatên 
dhasar tiyang sêpuh tuwin sampun kulina, sarêng Bagus Burham dèrèng 
nate botên nêdha ngantos samantên dintên lamènipun, mila ngantos 
nangis sarta sêsambat, sukunipun sayah sangêt, padharanipun karaos 
luwe, maripatipun arip sangêt, gulunipun salit raosipun ngorong, 
badanipun gumêtêr, kringêtipun gumrobyos kados tiyang adus, sarêng 
makatên lajêng dhawah brêg kasambêt, sarêng Ki Tanujaya sumêrêp bilih 
momonganipun kados makatên, raosing manahipun pating saluwir kados 
dipun juwing-juwing, mila lajêng amêsu budi angêningakên cipta, 
sadhakêp suku tunggal nutupi babahan nawa[28] sanga, nyênyuwun 
dhatêng ingkang adamêl gêsang, mugi paringa pitulung dhumatêng 
kawulanipun ingkang sawêg kasangsaya, labanipun tiyang mantêp 
dhatêng ing tekad, sanalika andhatêngakên gara-gara angin agêng 
agêgêrotan, kêkajêngan kathah ingkang sêmpal, ingkang rêbah tuwin 
ingkang rungkat, sasirêping angin lajêng katingal wontên teja anggamêng 

wontên sanginggiling Bagus Burham, saicaling teja wontên pitulunging 
Pangeran, Ki Tanujaya dipun panggihi priyantun sêpuh mangagêm sarwa 
wulung, awêwarah 


ÊZ 


dhatêng Ki Tanujaya, manawi ing wêgdal punika Ki Tanujaya tuwin Bagus 
Burham, sami dèrèng kalamangsanipun dhatêng kitha Kadhiri, sami 
kadhawuhan wangsul malih dhatêng ing kitha Panaraga kemawon, 
aturipun Ki Tanujaya, sarèhning kesahipun saking Panaraga punika 
amargi dipun tundhung dening Kangjêng Kyai Imam Bêsari, dados 
saupami wangsul malih dhatêng Panaraga, Ki Tanujaya sakalangkung 
lingsêmipun, ingkang mangagêm sarwa wulung lajêng angandika malih, 
sapunika Kangjêng Kyai Imam Bêsari, dukanipun dhatêng Ki Tanujaya 
sampun lilih sayêktos, malah sampun lajêng kaparêng utusan amadosi, 
dene ingkang kautus abdinipun nama Kramaleya, makatên ugi Radèn 
Tumênggung Sastranagara, ugi utusan amadosi, ingkang kautus 
abdinipun nama Ki Jasana, sapunika Ki Jasana tuwin Kramaleya, sampun 
kêmpal dados satunggal, manggèn wontên ing kitha Madiun, mila Ki 
Tanujaya tuwin Bagus Burham sami kadhawuhan wangsul dhatêng ing 
kitha Madiun kemawon rumiyin, wontên ing ngriku marginipun sagêd 
kapanggih Ki Jasana kalihan Kramaleya, ingkang sakalih-kalihipun sami 
botên kanyanan, Ki Tanujaya lajêng matur, punika wau Bagus Burham 
mêntas botên èngêt, jalaran saking luwe sayah arip labêt saking sampun 
tigang dintên tigang dalu botên nênêdha botên ngombe tuwin botên 
tilêm, jalaran Ki Tanujaya wontên ing wana ngriki bingung botên sumêrêp 
[su...] 


Li TG ri 


[...mêrêp] ing lèr kidul. Sarêng makatên Ki Tanujaya tuwin Bagus Burham 
sami kadhawuhan angêrêmakên maripatipun, Ki Tanujaya tuwin Bagus 
Burham lajêng sami angèstokakên, pangraosipun sawêg mêrêm 
sakêjêpan, Ki Tanujaya tuwin Bagus Burham sami kadhawuhan 
angêlèkakên maripatipun, sarêng sampun mêlèk, tiyang kalih ngantos 
sami anjumbul sarta sakalangkung pangunguning manahipun, dene Ki 
Tanujaya tuwin Bagus Burham sampun ngadêg wontên palataranipun 
tiyang gadhah damêl, tuwin mawi dipun urmati ungêling gôngsa gêndhing 
Kêbogiro angangkang, sarta lajêng dipun papagakên akalihan ingkang 
gadhah damêl, sasampunipun sami linggih satata tiyang kalih sami dipun 
kanthi kalêbêtakên ing pandhapa, sasampunipun sami linggih satata 
tumuntên dipun wêdali pisêgahipun ingkang gadhah damêl, sêkul ulam 
tuwin panganan caranipun tiyang padhusunan, wedangipun srêbat manis 
amangêt-mangêt, sanadyan Ki Tanujaya botên têlas-têlas pangunguning 
manahipun dhatêng kaelokan wau, ewadene botên kasupèn dhatêng 

tatacara, lajêng angrogoh yatra sareyal, kabuwuhakên dhatêng ingkang 
gadhah damêl, ingkang gadhah damêl katingal sakalangkung bingahing 
manahipun, dene kadhatêngan tamu balaba, mêngka caranipun tiyang 
padhusunan punika, botên wontên sumbangan ngantos srupiyah, mila 
panganggêpipun ingkang gadhah damêl, dhatêng tamu kalih wau 
anggèning 


--- 1: 79 --- 
angaosi prasasat dhatêng Bupati ingkang ambawahakên. 


Adatipun tiyang gadhah damêl ing ngriku punika, manawi pisêgah wau 
sampun dipun têdha, tirahanipun lajêng kalêbêtakên ing kroso kangge 
angsal-angsal, nanging sarêng dhatêng Ki Tanujaya botên makatên, 
sasampunipun pisêgah wau katêdha, ingkang badhe kangge angsal- 
angsal kadamêlakên piyambak, sêkul ulam sakroso agêng, mawi ingkung 
wêtah satunggal, pangananipun sakroso agêng, sarêng Ki Tanujaya 
sampun rampung prêlunipun, lajêng sami pamitan wangsul dhatêng 
ingkang gadhah damêl, ingkang gadhah damêl anguntapakên dumugi 
sajawining regol. 


Tiyang tiga lajêng sami sêsalaman, sarta sami bage-binage wilujêng, Ki 
Tanujaya tuwin Bagus Burham, lajêng sami andumugèkakên lampahipun, 
angsal-angsalipun anggèning nyumbang, ingkang bêkta Ki Tanujaya, 
tangan têngên nyêpêng angsal-angsal, tangan kiwa nyangking sanguning 
pangangge, ingkang gadhah griya lajêng wangsul dhumatêng ing 
pandhapa, sapêngkêripun Ki Tanujaya tuwin Bagus Burham wau, 
tumuntên katungka dhatêngipun para sanak sadhèrèkipun ingkang 
gadhah griya, inggih ugi sami badhe buwuh, saking kathahipun, ngantos 
ungêling Kalaganjur angangkang tanpa kèndêl, samargi-margi Ki Tanujaya 
botên pêgat kapapagan para tiyang ingkang èmpêripun inggih sami 
badhe buwuh mariku, jalêr èstri 


--- 1: 80 --- 
sami adhapyak-dhapyak, kawistara sami sênêng-sênêng manahipun. 


Botên dangu lampahipun anglangkungi bulak malih, ingkang têbihipun 
kintên-kintên lampahan kalih onjotan, bulak wau kados dèrèng dangu 
dadosipun ing pasabinan, tuwin patêgilan, bokmanawi ing ngajêng saking 
bikakan wana, katitik saking tunggakaning kajêng-kajêng kathah ingkang 
sami dèrèng dipun dhangkèli, margi-marginipun sami dèrèng dipun 

tanêmi eyub-eyub, amargi wêgdal wau sampun tumapaking mêngsa 
katiga, bêntèripun ngandhap nginggil sami sumêlètipun, tiyang kalih 
tansah akicat-kicat. 


Ki Tanujaya ragi karepotan pambêktanipun sanguning panganggèn 
akalihan sêkul ulam wau, sanajan sanguning panganggèn sakêdhap- 
sakêdhap dipun gêntosi dening Bagus Burham, ewadene Ki Tanujaya 
inggih taksih ambêntoyong pambêktanipun sêkul ulam, amargi saking 
kathahipun, sarêng dumugi satêngahing bulak, kapêthuk rare-rare sami 
badhe angupados kajêng rèncèk dhatêng wana, dados sêkul ulamipun 
punika wau lajêng kasukakakên dhatêng rare-rare sadaya wau, saupami 
kabêkta dhatêng nagari kamanah sakêdhik prêlunipun, dene ingkang 
dipun sukani sami sakalangkung bingah ing manahipun. 


Antawisipun jam tiga siyang, utawi Asar inggil, lampahipun Ki Tanujaya 
tuwin Bagus Burham, sampun dumugi salêbêting kitha [ki...] 


sas | AB es 


[...tha] Madiun, sarèhning bêntèripun dèrèng sirêp, tiyang kalih lajêng 
kèndêl wontên sangandhaping kajêng jaran, ingkang ing wêgdal wau nuju 
kathah godhongipun, ngiras pados pikiran ingkang badhe dipun jujug, 
sarta tansah botên mêndha trênyuhing manahipun, mila tiyang kalih wau, 
sabên angèngêti lêlampahanipun ingkang sawêg sinandhang lajêng sami 
akaca-kaca. 


Kacariyos ingkang sawêg anamur lampah, pambarangipun jathilan 
Kramaleya kalihan Ki Jasana, wiwit enjing ngantos dumugi asar inggil 
totên[29] patosa kathah ingkang nanggap, môngka sabênipun laris 
sangêt, saking kathahipun ingkang sami nanggap, paribasan ngantos 
botên kobêr nginang, nanging ingkang makatên wau, malah sami 
andadosakên bingahing manahipun, dene sagêd mungkul anggèning 
ngulat-ulatakên dhatêng ingkang dipun upadosi, sarta tujuning 
manahipun sami têbih dhatêng pamrih bêbarangan, wontênipun sami 
dipun lampahi sami ambarang jathilan wau, saking awratipun kautus ing 
bêndara, botên ketang dipun lampahi wirang isin anggêripun sagêd 
pinanggih kalihan ingkang dipun upadosi. 


Kalêrêsan wêgdal wau ing radinan agêng botên wontên tiyang langkung 
satunggal-tunggala mila kêtipungipun Kramaleya ingkang kakalungakên 
ing gulu, saha guguripun Ki Jasana, lajêng sami kadadosakên satunggal, 
namung dipun cangking kemawon, têmbêm [tê...] 

[...mbêm] pênthulipun ingkang anutupi rai, sami dipun panjulukakên 
manginggil, urut mêrgi sinambi ginêman kados pundi wusananipun 
ingkang dipun lampahi, manawi sabên dintên namung tansah kados 
makatên kemawon, dangu-dangu badhê tuman dados tiyang 
ambêbarang. 


Tiyang kalih wau sadangunipun ginêman ragi katungkul botên ningali kiwa 
têngên, lampahipun kaplantrang anglangkungi radinan ingkang dipun 
angge kèndêl tiyang kalih wau, nanging Kramaleya tuwin Ki Jasana sami 
botên angrêmpêlu bilih ingkang sami dipun upadosi sawêg angaub 
wontên ngriku, Bagus Burham botên pangling dhatêng Kramaleya, 
ingkang ing wêgdal wau taksih angangge pênthul kapanjulukakên 
manginggil, lajêng dipun cêluk kapurih kèndêl, Kramaleya tuwin Ki Jasana, 
sami botên pangling dhatêng Ki Tanujaya sanalika lajêng sami dipun 
purugi sarêng sampun cêlak, Ki Tanujaya lajêng dipun rangkul kalihan Ki 
Jasana, tiyang kalih sami nangis, Kramaleya kalihan Bagus Burham ugi 
sami tumut nangis, Ki Jasana lajêng ngêkêp-ngêkêp Bagus Burham 
kalihan dipun ambungi, pangêkêpipun botên uwal-uwal, saking kasoking 
kabingahan, dangu-dangu Ki Jasana lajêng kasambêt, sarêng sampun 
èngêt, sumêrêp wêrninipun Bagus Burham kêra sangêt paraeanipun 
katingal gêsêng kados wujudipun tiyang angandhut susah, sakalangkung 
wêlasing manahipun, môngka nalika taksih wontên ing nagari 


selyo 


Surakarta, sanadyan rintên dalu botên pisah kalihan Ki Tanujaya, 
badanipun lêma kulitanipun jêne, labêt saking dipun ugung ingkang 
êmbah, sabên dintên lumintu dipun paringi samukawis ingkang 
andadosakên kabingahanipun, dene sapunika ngantos anglampahi 
kasakit-sakit ingkang ngantos adamêl trênyuhing manah, mila Ki Jasana 
ngantos kawêdal wicantênipun anyênyuwun dhatêng ingkang adamêl 
gêsang. Mugi Gusti Allah ambêrkahana dhumatêng putu kula Bagus 
Burham, ing têmbe dadosa pangauban, kenginga kula titipi badan kula. 


Saking têmên saha mantêping manahipun, Ki Jasana ngantos sagêd 
amênangi anggènipun Bagus Burham dados abdi dalêm kaliwon 
pujêngga. Mila Ki Jasana lajêng kadadosakên parampara ngiras nyêpêng 
pawêdalipun Radèn Ngabèi Rônggawarsita (Bagus Burham), sarêng Ki 
Jasana tilar dunya, lajêng kapêtak wontên ing astana Pêngging, 
kadhèrèkakên Radèn Tumênggung Sastranagara. 

Sasampunipun sami rêrêm manahipun, lajêng sami anyariyosakên 
lêlampahanipun piyambak-piyambak, tiyang sakawan sami pangunguning 
manahipun, sarêng sampun dumugi anggèning nyariyosakên 
lêlampahanipun piyambak-piyambak, lajêng dipun ajak dhatêng 
pondhokanipun Ki Jasana, Kramaleya tuwin Ki Jasana lajêng sami angrasuk 
panganggèn kados panganggenipun tiyang 


sirbi 


kêkesahan, pênthul têmbêm sapirantosipun, katilar wontên ing ngriku 
kemawon, sadaya lajêng pangkat, sadumuginipun pondhokan, Kramaleya 
lajêng anêbahi ambèn, ingkang gadhah griya tumut ribut angêdal- 
êdalakên bantalipun ingkang katata wontên ing patanèn, Ki Jasana 
angindêl toya kasambi kalihan olah-olah, Kramaleya lajêng dhatêng 
warung têtumbas kabêtahanipun tiyang gêgriya, sarêng sampun dhatêng, 
tumbasanipun kapasrahakên dhumatêng Ki Jasana, kapurih ngolah, 
semahipun ingkang gadhah griya ugi angrencangi anggènipun olah-olah 
Ki Jasana, sarêng sadaya sampun matêng, lajêng katêdha tiyang gangsal 
kalêbêt ingkang gadhah griya, salêbêtipun sami nêdha, Kramaleya 
anyariyosakên anggènipun amadosi tiyang kalih wau, sanadyan 
cariyosipun botên dipun têmaha adamêl lêlucon, ananging sarèhne 
labanipun tiyang dhusun, ingkang sami mirêng ngantos botên kobêr 
nêdha, pijêr anggêgujêng dhatêng Kramaleya kemawon, dalah ingkang 
gadhah griya ingkang salaminipun botên nate gumujêng, ngantos tumut 
gumujêng kapingkêl-pingkêl. 


Sasampunipun anggèning sami nêdha, tirahaning sêkul ulam lajêng 
kapurih nêdha saanak semahipun ingkang gadhah griya, tiyang gangsal 
lajêng sami ngaso tilêman, saking sampun sami katandhêgan sayah saha 
arip, botên dangu sadaya lajêng tilêm [tilê...] 


EES 


[...m] kapati, namung ingkang gadhah griya piyambak ingkang dèrèng 
tilêm, malah ngantos sadalu muput namung ajêgrêg linggih kemawon. 


Sarêng wanci bangun enjing, tiyang sakawan sampun sami tangi, sarta 
sapintên bingahing manahipun, dene satanginipun tilêm wedangipun 
sampun dipun rukti ingkang gadhah griya, tirahaning pangananipun ugi 
kacawisakên malih, mila Kramaleya tansah angalêmbana dhatêng 
ingkang gadhah griya wau, sadèrèngipun sami angombe wedang, tiyang 

sakawan sami sêsuci dhumatêng ing lèpèn, sarampunging sêsuci lajêng 
wangsul malih, sadaya lajêng kêpung wontên ing ambèn sami wedangan, 
kasambi angrêmbag sakecanipun anggèning badhe wangsul dhumatêng 
ing Panaraga. Rêmbagipun Kramaleya sarèhning prêlunipun sampun 
kacêpêng, badhe ngêntosi punapa malih, mila prayogi mangkat enjing 
punika kemawon, mangke sontên sagêda dumugi kitha Panaraga, sanajan 
ragi kadalos[30] sawatawis, sarèhning mêngsa padhang bulan, malah 
sakeca lampahipun, tiyang tiga sampun sami anyondhongi, 
sarampungipun anggèning dandan, lajêng pamitan ingkang gadhah griya 
sarta ingkang gadhah griya dipun tilari pituwas sawatawis supados dados 
bingahing manahipun. Tiyang sakawan lajêng sami mangkat. Ingkang 
gadhah griya angêtêrakên ngantos sawatawis têbih saking griyanipun. 


san GO 


Botên kacariyosakên wontênipun ing margi, sarêng wanci bakda ngisa 
tiyang sakawan sampun dumugi ing kitha Panaraga, Ki Tanujaya, Bagus 
Burham, tuwin Ki Jasana, lajêng sami anjujug ing pondhokan, namung 
Kramaleya ingkang anjujug ing griyanipun piyambak, sarêng sampun aso 
lajêng lapur dhumatêng kangjêng kyai, anggènipun mêntas kautus, 
sarampunging prêlunipun, lajêng kadhawuhan tumut anjagongi 
dhumatêng ing pondhokan, benjing enjing tiyang tiga kadhawuhan 
nyowanakên kangjêng kyai, Kramaleya matur sandika lajêng mêdal. 


Kangjêng Kyai Imam Bêsari dhawuh dhumatêng ingkang garwa, Bagus 
Burham sakancanipun ingkang sawêg dhatêng wau, kadhawuhan maringi 
sêkul ulam ingkang eca-eca, sarta wedang panganan sapirantosipun, 
ingkang garwa angèstokakên, Ki Tanujaya tuwin Ki Jasana sami dipun 
paringi gantèn, andadosakên kabingahanipun ingkang sami dipun paringi. 


Nalika sawêg dhatêngipun Bagus Burham sarowangipun, wêgdal 
samantên ing pondhok sawêg rame-ramenipun para murid sami andêrês 
Kuran, sarêng sumêrêp Bagus Burham saha Ki Tanujaya dhatêng, 
anggèning ngaji lajêng kèndêl, sami amurugi dhatêng palinggihanipun Ki 
Tanujaya tuwin Bagus Burham, pating tèmplèk kados anak putunipun 
piyambak, kalêrêsan ing wêgdal wau sadaya dèrèng wontên ingkang sami 
nêdha, mila lajêng sami dipun [di...] 


an KT asa 


[...pun] ajak nêdha sêsarêngan, ingkang pancèn gadhah cawisan lajêng 
angêdalakên cawisanipun piyambak-piyambak, ingkang sami botên 
gadhah cawisan lajêng kapurih nêdha sawontênipun paringipun kangjêng 

kyai wau, sadaya sami pating kêcapah sampun botên wontên èwêd 
pakèwêdipun, Ki Jasana sakalangkung pangunguning manahipun, dene 
rare samantên kathahipun têka sami lulut sadaya dhatêng Ki Tanujaya, 
sabibaring nêdha, sarta sasampunipun nyingkir-nyingkirakên wadhahipun 
wau, lajêng wangsul sami pating tèmplèk dhatêng Ki Tanujaya malih, Ki 
Tanujaya lajêng anyariosakên lêlampahanipun sakesahipun saking 
Panaraga, ingkang sami dipun cariyosi kathah ingkang sami ambrêbês 
mili, ngantos sadalu muput botên wontên ingkang sami karaos ngantuk, 
sarêng sampun bangun enjing sadaya lajêng sêmbahyang dhatêng 
masjid, dèrèng sapintêna dangunipun anggèning sami sêmbahyang, 
lajêng katungka rawuhipun kangjêng kyai. 


Sabakdaning sêmbahyang, lajêng sami wiwit ngaji dhumatêng ing 
surambi, pangajinipun Bagus Burham saya kantun kalihan kancanipun, 
môngka nalika dèrèng kesah saking Panaraga, pangajinipun sampun ragi 
mèmpêr, pancèn kenging dipun ajêng-ajêng tumuntên sagêd, sapunika 
malah glogab-glagêb, kados tiyang kabalabak ing toya, ewadene saking 
ajrihipun, ngantos sabakdanipun ngaji botên ngadêg-ngadêg, ngantos 
badhe toyan kemawon [ke...] 


L: 


[...mawon] dipun ampêt. 


Sarêng sampun sami kèndêl anggènipun ngaji, Ki Tanujaya kuwin[31] Ki 
Jasana, sami dipun bagèkakên kalihan kangjêng kyai, aturipun, angsal 
pangèstunipun kangjêng kyai sami ginanjar wilujêng, Kangjêng Kyai Imam 
Bêsari lajêng andangu malih kalihan gumujêng, sakesahipun Ki Tanujaya 
saking Panaraga, punika ingkang dipun jujug sintên, sarta salêbêtipun 
kêkesahan, kadospundi kawontênanipun Bagus Burham, Ki Tanujaya 
lajêng angaturakên lêlampahanipun sadaya, wiwit lolos saking Panaraga 
ngantos dumugi wangsulipun punika, botên wontên ingkang 
kalangkungan, kangjêng kyai sarêng mirêngakên aturipun Ki Tanujaya 
wau, raosing panggalihipun trênyuh sangêt, sarta katingal wêlasipun 
dhatêng Bagus Burham, pangudaraosing panggalih: amêmuji mugi-mugi 
wontêna pitulunging Pangeran aparing kanugrahan dhumatêng Bagus 
Burham, kadosdene wêcanipun para linangkung ingkang sampun dipun 
mirêngakên, anamung ing lair sakalangkung pamêthèsipun dhatêng ing 
pangajaran. 


Kangjêng kyai lajêng gêntos dangu dhumatêng Ki Jasana, kadospundi 
lêlampahanipun angyèning[32] kautus amadosi Bagus Burham, Ki Jasana 
ugi lajêng ngaturakên lêlampahanipun wiwit mangkat saking nagari 

Surakarta ngantos dumugi ngadhêp wontên ngarsanipun kangjêng kyai 
punika, rèntès botên wontên ingkang kalangkungan [kalangkung...] 


ss 11809 


[...an] satunggal-tunggala, satêlasing aturipun Ki Jasana wau sadaya, 
botên ngamungakên kangjêng kyai kemawon ingkang kawêdal anggarapi 
dhatêng Kramaleya, sadaya pinisêpuh ugi sami tumut anggarapi, mila ing 
wêgdal wau ingkang wontên salêbêting masjid sami gêr-gêran 
anggêgujêng dhatêng Kramaleya, langkung malih sarêng Kramaleya 
takèn dhatêng Bagus Burham, benjing punapa anggènipun kesah malih 
kantênanipun anggèning tata-tata badhe amadosi, wicantênipun makatên 
wau tiyang samêsjid sami gumujêng sadaya. 


Sakèndêlipun gêgujêngan, kangjêng kyai dhawuh dhumatêng Ki Tanujaya, 
sapunika dosanipun dipun paringi pangapuntên, namung ing wingking 
kemawon dipun èngêt-èngêta, sampun ngantos gadhah patrap kados 
ingkang sampun-sampun, aturipun Ki Tanujaya sêndika sumêdya 
angèstokakên. 


Sasampunipun kangjêng kyai anyêrêp-nyêrêpakên dhatêng Ki Tanujaya, 
lajêng dhawuh dhumatêng Ki Jasana, sarèhning sapunika Bagus Burham 
sampun pinanggih, sarta sampun wangsul dhumatêng ing Panaraga 
malih, Ki Jasana samôngsa sampun ngaso sawatawis dintên lajêng kalilan 
wangsul dhumatêng ing nagari Surakarta, punapa kawontênanipun 
kadhawuhan lapur Radèn Tumênggung Sastranagara, Ki Jasana matur 
sêndika, ing wêgdal wau lajêng sami kadhawuhan bibaran. 


Sarêng sampun rêrêm sawatawis dintên, Ki Jasana nyuwun pamit [pa...] 


seli û0 -- 


[...mit] wangsul dhumatêng ing nagari Surakarta, Kangjêng Kyai Imam 
Bêsari anglilani, sarta dipun bêktani kintunan warni-warni wêdalan ing 
kitha Panaraga, kadhawuhan ngaturakên dhumatêng Radèn Tumênggung 
Sastranagara, mawi dipun bêktani rencang tiyang kalih, sasampunipun 
winêling-wêling, Ki Jasana lajêng mangkat. 


Botên kacariyosakên enggal lamènipun sarta kawontênanipun wontên ing 
margi, dumugi ing nagari Surakarta, sampun wanci sontên, kalêrêsan ing 
wêgdal wau Radèn Tumênggung Sastranagara sawêg lênggahan wontên 

ing pandhapa, kalihan ingkang putra Mas Ngabèi Rênggawarsita, sawêg 
sami angudaraos bab kesahipun Bagus Burham, dèrèng ngantos 
dumugi[33] kasaru dhatêngipun Ki Jasana, ingkang sawêg lêlênggahan 
sarêng uninga dhatêngipun Ki Jasana, sami botên sarênta lajêng dipun 
timbali dhatêng palênggahanipun, kadangu kadospundi kabaripun Bagus 
Burham, ingkang dinangu angaturakên lêlampahanipun anggèning kautus 
amadosi dhumatêng ingkang wayah Bagus Burham wau, botên wontên 
ingkang kalangkungan. 


Radèn Tumênggung Sastranagara saha Mas Ngabèi Rênggawarsita 
amirêngakên aturipun Ki Jasana sadaya wau, raosing panggalih bingah 
angêmu sungkawa, bingahipun dene ingkang wayah sampun sagêd 
pinanggih, sungkawanipun, awit saking lêlampahanipun ingkang wayah 
wontên ing purug sakalangkung anggèning 


ate BY aa 


mêmêlas, sarta adamêl trênyuhing panggalih, dados sakalihan namung 
sami sumendhe dhumatêng ingkang damêl gêsang, namung ragi wontên 
lêjaring, panggalihipun sawatawis, dening ingkang wayah sapunika 
sampun wangsul malih dhumatêng ing kitha Panaraga, wusana Ki Jasana 
lajêng kadhawuhan ngaso dhumatêng ing griyanipun, sarta abdinipun 
Kangjêng Kyai Imam Bêsari ugi sami kadhawuhan ngaso dhumatêng 
griyanipun Ki Jasana pisan. 


Sarêng Ki Jasana sampun ngaso sawatawis dintên, prasasat rintên dalu 
lajêng botên kenging pisah kalihan Radèn Tumênggung Sastranagara, 
dipun dangu-dangu kawontênanipun Ki Jasana saha kawontênanipun Ki 
Tanujaya, punapadene kawontênanipun ingkang wayah, ingkang dinangu 
angaturakên sadaya lêlampahanipun, saha lêlampahanipun Ki Tanujaya 
tuwin Bagus Burham ingkang sampun dipun sumêrêpi piyambak, saha 
ingkang dipun mirêng-mirêngakên. 


Antawis pitung dintên saking dhatêngipun Ki Jasana, abdinipun Kangjêng 
Kyai Imam Bêsari sami kadhawuhan mantuk dhumatêng ing kitha 
Panaraga, Radèn Tumênggung Sastranagara gêntos angaturakên angsul- 
angsul warni pangagêman wêdalan ing nagari Surakarta, punapadene 
maringi pakintun warni-warni dhumatêng ingkang wayah. 


Kacariyos, sawangsulipun Bagus Burham, pangajinipun saya bibrah botên 
wontên ingkang kalêbêt ing manah babar pisan, 

saa 4 û25--- 


mênggah ingkang makatên wau, sanajan kangjêng kyai botên kêkilapan 
dhatêng sadaya ingkang badhe dhumawah dhumatêng Bagus Burham, 
ananging mêksa taksih dipun pêthès sangêt, malah kadhingkala asring 
dipun slênthiki kupingipun, ewadene Bagus Burham botên pisan-pisan 
anggatosakên dhatêng pitutur prayogi, ingkang dipun rêmêni namung 
dhatêng pandamêl maksiyat, sabên dintên botên gothang kêplèk yatra 
kalihan kênca-kancanipun ingkang ugi sampun kalajêng rêmên dhatêng 
pandamêl maksiyat, botên ketang dhêlik-dhêlik dipun têmaha. 


Taksih tunggil taun kalihan mantukipun Bagus Burham saking kitha 
Madiun, ing Panaraga kadhatêngan pacêklik, sadaya sabin-sabin ingkang 
sampun dipun tanêmi, sami kaambah ing ama mênthèk saha lodhoh, 
sarta walangsangit sapanunggilanipun, botên wontên ingkang sami nêdha 
pantunipun, amila tiyang alit ingkang panggêsanganipun sami tanèn, 
sami anandhang prihatos manahipun, ing padhusunan sami katingal 
mamring ical mathinipun, ing pundi-pundi kathah para rare saha tiyang 
sêpuh ingkang kalirên labêt saking kêluwèn, sambatipun para tiyang alit 
ingkang sami kêkirangan têdha, adamêl trênyuhing manahipun ingkang 
sami mirêngakên, namung para priyantun saha para sudagar, 
punapadene para tiyang salêbêting kitha ingkang taksih lumampah 
pandamêlanipun, botên patosa karaos manahipun, 


--- 1: 93 --- 


ingkang dipun sumêrêpi amung awising rêrêgèn uwos, ingkang suwau 
sadangang namung rêgi: 3 wang, nyêngkanipun: 4 wang, sapunika dados 
rêgi: 12 wang, ingkang makatên wau ing atasipun tiyang ingkang taksih 
sagêd tumbas, botên sapintêna raosing manahipun, namung Kangjêng 
Kyai Imam Bêsari sanajan botên kêkirangan samukawis, ewadene inggih 
sakalangkung prihatosing panggalihipun, ingkang dipun kuwatosakên 
ambokmanawi pacêklik wau ngantos anglantur, pintên-pintên taun, botên 
wande inggih tumut kêkirangan têdha, mila lajêng parêpatan kalihan para 
pinisêpuh, sami kadhawuhan budidaya kadospundi sakecanipun ingkang 
dipun lampahi, sampun ngantos kalajêng-lajêng pacêklik punika ngantos 
adamêl kasangsaranipun para murid-murid ingkang jalaran kêluwèn, 
aturipun para pinisêpuh awarni-warni, wontên ingkang gadhah pamanggih 
paring sumêrêp dhatêng tiyang sêpuhipun, wontên ingkang gadhah 
pamanggih nyuwun biyantu têdha pitulunganipun parentah, wontên 
ingkang gadhah pamanggih sêtiyar piyambak, putusanipun kangjêng kyai, 
ingkang dipun agêm namung sêtiyar piyambak punika wau, inggih punika 
para murid sami kadhawuhan musapir dhatêng para priyantun, dhatêng 
para hartawan, sarta dhatêng para sudagar, punapadene dhatêng sanès- 
sanèsipun ingkang sakintêna angendahakên dhatêng kabangsan, mawi 

dipun bêktani cathêtan kangge têndha astanipun ingkang sami amaringi, 
[a...] 


sas DUZ 


[...maringi,] sapintên angsal-angsalanipun lajêng kaklêmpakakên, bilih 
sampun anglêmpak, lajêng kangge sudhiyan têdhanipun para murid- 
murid sadaya, ingkang supados sampun ngantos adamêl rêkaos ing 
sadayanipun, sadaya sampun sami anyondhongi, ingkang badhe 
anglampahi inggih sampun sagah, dene lampahipun dipun tata sadintên 
edhang, kala samantên cacahing rare wontên kawan dasa satunggal, 
dados sapalihipun wontên kalih dasa malang satunggal, amila ingkang 
saperangan kalih dasa, ingkang saperangan sêlikur, rare kalih dasa utawi 
salikur wau pundi ingkang gadhah lampah musapir lajêng kapara 
sakawan, ingkang saperangan mangetan, ingkang saperangan mangilèn, 
ingkang saperangan mangalèr, ingkang saperangan mangidul, sami 
ambêkta cathêtan kangge pèngêtan cacahipun ingkang sami amaringi, 
Bagus Burham dhawah golongan ingkang cacahipun wontên salikur, 
ingkang gangsal wêlas tigang perangan alit, ingkang saperangan wontên 
cacah nênêm, Bagus Burham kadhawahakên ing perangan alit, ingkang 
cacahipun nênêm. 


Tiyang sakitha Panaraga, para priyantun, para hartawan, para sudagar, 
sarta sanès-sanèsipun, sadaya sami angaosi dhatêng lêlabêtaning 
Kangjêng Kyai Imam Bêsari, botên ngamungakên para priyantun saha 
para sudagar kemawon, malah para liyan bôngsa ugi sami angaosi, pundi 
ingkang dipun dhatêngi 


DERE 


para murid-murid ingkang sami bêkta tèkênan musapir wau, anggèning 
nyukani sami jor-joran kathahipun, angsal-angsalanipun ingkang wujud 
yatra kemawon, botên kirang saking kalih dasa rupiyah sadintên, 
samantên wau dèrèng metang ingkang wujud uwos saha lisah, amila 
kawontênanipun ing pacêklik, sanajan ing pundi-pundi kathah ingkang 
sami kaluwèn, namung ing pondhok piyambak ingkang botên kêkirangan 
samukawis. 


Nalika sawêg sadintên kalih dintên dumugi sawulan, golonganipun Bagus 
Burham, angsal-angsalanipun anggèning musapir, sami racak-racak 
kalihan kancanipun, ananging dangu-dangu namung angsal sakêdhik 
piyambak, malah lajêng botên angsal babar pisan, andadosakên 
pamuring-muringing manahipun juru anampèni, saupami botêna bêkta 

sêrat cathêtan, kamanah angsal-angsalanipun kasalingkuhakên, sarêng 
cathêtanipun inggih kothong yêktos, dados namung dipun kintên botên 
lumampah kemawon, mila ngantos dipun srêngêni kathah-kathah, 
mênggah pangintênipun juru nampèni ingkang makatên wau, 
sayêktosipun pancèn botên nalingsir, awit Bagus Burham sakancanipun 
rare nênêm, sabên anglampahi tampi musapir lajêng nyalèwèng dolan 
sakajêng-kajêngipun piyambak, adhakanipun wontên pinggir lèpèn, sami 
mèmèt ngupados ulam, patrap makatên punika dangu-dangu kamirêngan 
Kangjêng Kyai Imam Bêsari, nanging sarèhne [sarèh...] 


sall û6»: 


[...ne] kangjêng kyai dèrèng uninga piyambak, dados dèrèng sagêd 
aparing dêduka utawi amidana dhumatêng rare nênêm wau, nanging 
lajêng sami kadhawuhan ngulat-ulatakên, samôngsa Bagus Burham 
sarowangipun rare nênêm sami botên angèstokakên saha botên têmên- 
têmên dhatêng pandamêlanipun, kadhawuhan angaturi uninga kangjêng 
kyai, kangjêng kyai badhe uninga piyambak, sarta lajêng badhe dipun 
paringi pidana ingkang sakalangkung awrat. 


Sanès dintên tampinipun musapir Bagus Burham sakancanipun, ingkang 
tigang golongan sami anglampahi tumêmên ing manahipun, pamrihipun 
sami anyadhang angsala pangalembana dhumatêng juru nampèni, utawi 
pangalembananipun Kangjêng Kyai Imam Bêsari, namung Bagus Burham 
sakancanipun rare nênêm, sami ajak-ajakan dhatêng lèpèn, amargi 
gadhah padikan suwakan ingkang sampun wontên ulamipun kathah, sami 
ayon badhe dipun tawu, kalampahan rare nênêm sami dhatêng lèpèn 
anawu suwakan, suwakan ingkang dipun tawu wau ulamipun kathah 
sayêktos, saking kathahipun, ngantos kabêkta rare kalih taksih kawratên, 
ulam samantên wau lajêng kasade dhatêng pêkên, pêpajênganipun sami 
pun bage rare nênêm, namung sami dipun angge jajan piyambak, 
tirahanipun lajêng dipun angge gimêr. 


Panawunipun suwakan Bagus Burham sakancanipun, ngantos 
dumuginipun [dumu...] 


san beT 


[...ginipun] anggèning sami gimêr dipun kodhol piyambak dening 
kangjêng kyai, sarêng wancinipun sampun badhe mantuk, kangjêng kyai 
lajêng ngrumiyini kondur, sarêng rare nênêm wau sampun sami mantuk, 
lajêng dipun timbali, sarta dipun dangu pajêng pintên panyadenipun ulam, 
rare nênêm sami botên sagêd matur namung tumungkul kemawon, amila 

lajêng dipun gêbagi ing panjalin, sarêng sampun sami matur kapok, lajêng 
kaukum kadhawuhan angêbaki padasan, mêngka padasanipun kangjêng 
kyai wau sadaya cacahipun pitu[34] iji, ingkang badhe angisèni namung 
rare nênêm, dados manawi padasan satunggal dipun isèni ing rare 
satunggal taksih malang padasan satunggal, ingkang satunggal punika 
sami iyon sintên ingkang kajibah angisèni, Bagus Burham lajêng 
ngêdalakên pamanggih, mêndhêt rumput lulangan nêm lênjêr, ingkang 
gangsal dipun bundhêli nyatunggal, ingkang satunggal dipun bundhêli 
kalih, rumput wau bundhêlanipun dipun gêgêm dening Bagus Burham, 
kancanipun sami dipun purih dudut, pundi ingkang pandudutipun angsal 
bundhêlan kalih, inggih punika ingkang angisèni padasan kalih, rare 
gangsal lajêng sami andudut, ananging pandudutipun sadaya namung isi 
bundhêlan nyatunggal, ingkang bundhêlan kalih taksih kantun wontên 
gêgêmanipun Bagus Burham, mila Bagus Burham lajêng katêksa angisèni 
padasan kalih wau. 


Nalika rare-rare sami dêrdah anggèning badhe angisèni padasan [pa...] 


sel rI 


[...dasan] wau, kangjêng kyai taksih lênggah wontên ing pandhapa, dados 
inggih uninga kawontênanipun ingkang sami dipun dêrdah. Sarêng Bagus 
Burham kajidhêg angisèni padasan kalih, kangjêng kyai ngantos 
gumujêng kalihan angèrang-erang Bagus Burham, dipun 
pangandikakakên, kala wau mêntas nawu suwakan, sapunika nawu 
sumur. 


Saya lami Bagus Burham saya botên manah babar pisan dhatêng 
pasinaonipun ngaji, rintên dalu ingkang dipun agêngakên namung 
dhatêng pandamêl maksiyat, Ki Tanujaya ngantos rumaos wêgah 
amituturi, saking lingsêm saha ajrihipun dhatêng kyai, ngantos kasupèn 
dhatêng nêdha, manahipun sakalangkung prihatos, rintên dalu prasasat 
botên nate tilêm, makatên ugi kangjêng kyai, sarêng Bagus Burham 
sampun têtela botên kenging dipun ajar sae, panggalihipun saya botên 
sakeca, mupung dèrèng kalajêng-lajêng kaparêngipun namung badhe 
dipun antukakên kemawon, amargi botên tahan mirêng wêwadulipun para 
pinisêpuh ingkang sami kadhawuhan angapèn-apèni, wasana Bagus 
Burham lajêng dipun timbali, sarêng sampun sowan, para pinisêpuh saha 
ingkang sami ngadhêp, sadaya sami kadhawuhan mundur, namung Ki 
Tanujaya piyambak ingkang lajêng nyalimpêt angintip-intip, aling-alingan 
uwit jambu drêsana, badhe mirêngakên kadospundi dêdukanipun 
kangjêng kyai, sarêng kangjêng kyai mariksani kiwa têngên sampun 
[sampu...] 

nas 1j Drs 


[...n] botên wontên tiyang, Bagus Burham lajêng dipun dukani, 
pandanguning dêduka ririh, nanging adamêl tatuning manah, ngantos 
dipun dhawuhi, manawi kapengin badhe pados warok, kangjêng kyai 
kaparêng nglantarakên, badhe dipun paringakên dhatêng Têgarèn, inggih 
punika panggenanipun para pêthut sarta gêgununganing para begol[35] 
kècu, Bagus Burham ngantos nangis, lajêng kalilan mundur. 


Wêkdal wau Bagus Burham wiwit dipun paringi èngêt dening Pangeran, 
gadhah rumaos lingsêm sangêt dipun paringi pangandika ingkang 
makatên wau, saking lingsêmipun, ngantos kawêdal wicantênipun 
dhatêng Ki Tanujaya, bilih anggènipun sinau ngaji botên tumuntên sagêd, 
isin mantuk dhumatêng nagari Surakarta, mêdaling wicantênipun Bagus 
Burham ingkang makatên punika, Ki Tanujaya ngantos kumêpyur 
manahipun, Bagus Burham lajêng dipun rangkul kalihan dipun tangisi, 
kala samantên umuripun Bagus Burham kirang langkung sawêg gangsal 
wêlas taun. 


Bagus Burham gadhah panêdha dhatêng Ki Tanujaya, sabên dalu kapurih 
ngêtêrakên dhatêng têmpuran lèpèn Watu, badhe anglampahi kungkum 
sakuwawinipun, sarta salêbêtipun anglampahi, sampun ngantos dipun 
cawisi barang-barang, ingkang katêdha namung pisang kaluthuk mêntah 
sadintên sadalu saulêr, Ki Tanujaya anyagahi sarta anjurungi sangêt, 
dhatêng osikipun Bagus Burham ingkang utami wau. Kalampahan Bagus 
Burham sabên dalu kungkum dhatêng lèpèn Watu, [Wa...] 


ssi + 100» 


[...tu,] Ki Tanujaya botên pisah akêkinthil kalihan ambêkta prabot ingkang 
badhe dipun angge santun, sadangunipun Bagus Burham anglampahi 
kungkum wau, ingkang kaèsthi botên wontên malih kajawi nyuwun 
dhatêng ingkang damêl gêsang tumuntêna pinaringan sagêd anggènipun 
sinau ngaji, sanajan Bagus Burham dèrèng sumêrêp bongkot pucukipun 
anglampahi, ewadene sarêng sampun kapèpèt, anggèning anglampahi 
lajêng botên kengguh dhatêng wêwêrnèn ingkang amêmengin 
manahipun, ngantos sagêd dumugi kawan dasa dintên laminipun, sarêng 
namung kantun sadalu, Bagus Burham dipun tari kalihan Ki Tanujaya, 
mangke dipun liwêtakên punapa ajêng, wangsulanipun Bagus Burham 
ajêng, nanging panêdhanipun mangke samôngsa sampun mêntas saking 
kungkum, dados jangkêp angsal kawan dasa dalu, tiyang kalih lajêng sami 
mangkat dhatêng lèpèn kados sabênipun, Ki Tanujaya ambêkta kêndhil 
kalihan uwos, katakêr satuwukipun dipun têdha tiyang kalih, kalihan 
ambêkta lawuh sawontênipun. Sadumugining lèpèn, Bagus Burham lajêng 

wiwit kungkum, Ki Tanujaya ripik-ripik ngupados kajêng sakiwa 
têngênipun ing lèpèn ngriku, sarêng sampun angsal kamanah cêkap dipun 
angge ngliwêt, lajêng cêthik latu, ingkang dipun angge kêrên mêndhêt 
sela sacêlaking palinggihanipun kemawon, sarêng latunipun sampun 
murup, uwosipun lajêng dipun pususi, pambêthaking uwos kasarêng 
kalihan toyanipun, sarêng pangliwêtipun sampun [sampu...] 


zk; 10l ES 


[...n] mêndhak, lawuhipun botên wontên, dipun upadosi sakiwa 
têngênipun ing ngriku botên pinanggih, kakintên dhawah wontên ing 
mêrgi kemawon, nanging lajêng botên dipun luru. 


Sarêng sampun lingsir dalu Bagus Burham sagêd tilêm sak lêran, saking 
dayanipun botên nate sagêd tilêm, dados raosing badanipun kados tilêm 
ingkang mawi lèmèk gêlaran, makatên malih Ki Tanujaya, sarêng 
liwêtipun sampun mêndhak maripatipun karaos arip sangêt, tansah 
ngantuk, botên kenging dipun sayuti, dangu-dangu lajêng katilêmakên, 
awakipun kasèndhèkakên ing sela ingkang botên têbih kalihan 
palinggihanipun, sawêg angsal sak lêran, rumaos mirêng ungêling 
mariyêm ingkang bantêr sangêt suwaranipun, sanalika lajêng tangi 
aguragapan, satanginipun tilêm lajêng botên mirêng suwara punapa- 
punapa, kajawi namung kumriwiking toya mili, sarta suwaraning angkup 
pating karêlèk kados suwaraning kuthuk amadosi babonipun, Ki Tanujaya 
anuwèni Bagus Burham, nanging taksih katinggal tilêm, mila lajêng 
wangsul dhatêng palinggihanipun malih, botên watawis dangu sumêrêp 
wêwêrnèn kados rêmbulan, agêngipun saklapa, saking nginggil cumlorot 
dhawah salêbêting kêndhil, sapang[36] sumêrêp wêwêrnèn makatên wau, 
badanipun sakojur sami anjêkêrut, raosipun kados garinggingên, 
sukunipun kalih pisan sami ngoplok dhèngkèlên, 


wekı 102:- 


kringêtipun gumrobyos kados tiyang adus, sirahipun karaos kêmêl 
anggaringging, rumaos mindhak agêngipun, nanging dangu-dangu lajêng 
pulih malih botên gadhah raos punapa-punapa, sarêng manahipun 
sampun rêrêm, liwêtipun lajêng dipun junjung kasandhing wontên 
paliggihanipun, sakêdhap-kêdhap dipun mèk-mèki, bokmanawi kuwatos 
manawi ical. 


Salêbêtipun Bagus Burham tilêm, supêna dipun panggihi ingkang êmbah 
buyut Kyai Ngabèi Yasadipura, wontênipun ing supênan, kadhawuhan 
mènglèng badhe dipun paringi dhawuh, sarêng sampun mènglèng, Kyai 


62 


Babad Rênggawarsita Kumite 
Rênggawarsitan 


Ngabèi Yasadipura lajêng lumêbêt dhatêng talinganipun Bagus Burham, 
wusana Bagus Burham lajêng nglilir, sarta lajêng mêntês[37] amurugi 
dhatêng palinggihanipun Ki Tanujaya, nêdha santun panganggèn kados 
sabênipun, sarêng anggènipun santun sampun rampung, lajêng kapurih 
nêdha, nanging dipun sanjangi botên mawi lawuh, awit lawuhipun punika 
wau rêntah wontên ing mêrgi, wangsulanipun Bagus Burham, botên dados 
punapa, ingkang ugêr sêkul, sarèhning botên bêkta ajang, dados 
panêdhanipun dipun iras wontên ing kêndhil kemawon, sarêng 
panêdhanipun sampun sawatawis pulukan, tanganipun kraos nyêpêng 
wêwêrnèn nanging sanès grayangipun sêkul, sarêng dipun inggahakên, 
jêbul ulam wadêr agêngipun satêbah, sanalika dipun sumêrêpakên 
dhatêng Ki Tanujaya, Ki Tanujaya rewa-rewa sangêt pangungunipun, 
[pa...] 


ay l023: 


[...ngungunipun,] nanging ing batos sampun angintên bilih punika 
wahananipun ingkang cumalorot punika wau, mila lajêng amituturi 
dhatêng Bagus Burham, ulam wau kapurih nêlasakên sadaya. 


Labanipun sampun kawan dasa dintên botên kalêbêtan sêkul, dados ing 
wêgdal wau panêdhanipun kraos eca saha amiraos, dangu-dangu sêkul 
sakêndhil têlas dipun têdha sadaya, namung kantun intipipun kemawon, 
dalah ulamipun ugi dipun têlasakên, namung êndhas kalihan kèpèt 
ingkang botên katut dipun têdha, dene intip saha êndhasing ulam 
sakèpètipun wau, lajêng dipun têdha dening Ki Tanujaya sadaya, saking 
cariyosipun inggih uhi[38] kraos eca sangêt, malah pangraosipun saking 
ecanipun salaminipun dèrèng nate angraosakên têtêdhan ingkang 
raosipun angungkuli punika, sarampungipun anggèning sami nêdha, 
Bagus Burham lajêng anyariyosakên supênanipun, Ki Tanujaya lajêng 
gêntos anyariyosakên wêwêrnèn ingkang sampun dipun sumêrêpi. Tiyang 
kalih lajêng sami angucap sukur ring Pangeran. 


Ing wêkdal wau sawêg antawisipun jam tiga dalu, mila lajêng sami 
gêgancangan mantuk dhatêng ing pondhokan, sadumugining pondhokan 
sadaya taksih sami tilêm, tiyang kalih dados lajêng [la...] 


sa NA NGA en 


[...jêng] sami andumugèkakên tilêm malih, tanginipun angajêngakên 
wanci subuh. 

Satanginipun tilêm, tiyang kalih sami rumaos angsal kanugrahaning 
Pangeran, Bagus Burham kaparingan ilham sagêd sumêrêp dhatêng 
kasusastran kalayan botên sarana mawi dipun ajar, sastra Arab, Jawi, 
Walandi, satêmbungipun pisan, lajêng botên rumaos angèl maos kitab 
Kuran, dalah samaknanipun pisan, Ki Tanujaya angsal kanugrahaning 
Pangeran mangrêtos dhatêng wicantênipun kutu-kutu walang angataga, 
[39] nanging sarèhne labanipun tiyang sêpuh ingkang sampun botên 
kewran dhatêng sadaya kagunan, dados wêwahing kanugrahan wau 
manahipun saya sakalangkung mênêp. 


Sarêng sampun wancinipun dhatêng mêsjid, Bagus Burham sakancanipun 
lajêng sami pangkat, para kancanipun sami ambêkta Kuran kangge ngaos 
mangke sabakdanipun subuh, Bagus Burham ingkang kabêkta kitab 
kalihan Kuran, mila sami dipun garapi dening para kancanipun wau, 
sarêng sampun dumugi ing mêsjid, sadaya lajêng sami wiwit sêmbahyang 
kados adat, dèrèng sapintêna dangunipun, lajêng katungka rawuhipun 
kangjêng kyai, nalika kangjêng kyai sawêg jumangkah ing masjid, 
sakalangkung pangunguning panggalihipun, dene thèrèkaning rare-rare 
ingkang sami sêmbahyang wau, dipun pariksani saking wingking 
sirahipu[40] wontên ingkang katingal [katinga...] 


sa KAG 


[...]] sumorot kados mawa cahya, nanging kangjêng kyai dèrèng sagêd 
nyatakakên sintên ingkang sirahipun mawa cahya wau. Amargi kajawi 
taksih rêpêt-rêpêt anggènipun mariksani namung saking wingking, dados 
botên patos têrang dhatêng rarenipun, dene ing wêgdal wau kangjêng 
kyai lajêng têrus dhatêng ing pangimanan kemawon, sabakdanipun 
sêmbahyang, kangjêng kyai lajêng lênggah ing surambi kados sabênipun, 
amariksani para murid-murid_ingkang sami ngaji, pangajinipun Bagus 
Burham manggèn wontên ing wingking piyambak, saking kathahipun 
ingkang sami ngaji, suwantênipun ngantos gumarênggêng 
angumandhang, ingkang suwaranipun sae ulonipun sami dipun umbar, 
supados angsala pangalêmbana saening swaranipun, sadangunipun 
kangjêng kyai mirêngakên pangajinipun para murid-murid wau salêbêting 
panggalih ragi wontên ingkang dipun raosakên, dening mirêng sakecaning 
suwantênipun murid saha cêthaning pakêcapanipun ingkang adatipun 
botên nate wontên kados ingkang nêmbe kamirêngakên punika, mila 
sadaya ingkang sami ngaji lajêng dipun dhawuhi kèndêl, sadaya lajêng 
cêp botên wontên sabawanipun, sarêng sampun sami dipun pariksani, 
lajêng kadhawuhan ngaji malih, nanging sami kadhawuhan gêntos-gêntos 
satunggal-satunggal kemawon, ingkang dipun dhawuhi sami 
angèstokakên, sarêng uruting pangajinipun dhawah Bagus Burham, 
sadaya kancanipun sami botên mêntala aningali, dening botên wande 
namung [na...] 

[...mung] dipun undhamana kalihan para pinisêpuh kados sabênipun, mila 
lajêng sami adhingkluk ngiling-ilingi Kuranipun, sawêrni kados anyêmak, 
wasana pangintêning para kancanipun sadaya wau sapunika dados kosok 
wangsul, amargi pangajinipun Bagus Burham suwaranipun sakalangkung 
buntas, ingkang dipun cengkok lagon Buminatan, ing Panaraga dèrèng 
nate sarawungan dhatêng lagon punika, saking saening suwaranipun saha 
saening lagonipun, ngantos kenging dipun paribasakakên suwaranipun 
ulêm arum aririh, ananging angumandhang turut usuk, pakêcapanipun 
aksara cêtha botên anyampar, dhumawahing ayat wijang sumèlèh, tiyang 
samêsjid lajêng sami rumaos kasoran dening kasagêdanipun Bagus 
Burham, sami pating plongo kados tiyang kamitênggêngên, sanalika 
Bagus Burham lajêng dipun timbali majêng dhatêng ngarsanipun 
kangjêng kyai, kalilan linggih ajêng-ajêngan, sarêng sampun mapan 
lajêng kadhawuhan dumugèkakên pangajinipun, kangjêng kyai kaparêng 
nyimak, pangajinipun Bagus Burham sabên angsal saayat lajêng dipun 
maknani pisan, makatên sapiturutipun ngantos angsal satunggal jus, 
pakêcapanipun ingkang ngambah aksara agêng alit botên wontên ingkang 
lêpat, anggènipun maknani sampun dipun anggêp lêrês dening kangjêng 
kyai, mila ing batos kangjêng kyai sakalangkung pangunguning 
panggalihipun, langkung malih para pinisêpuh sarta para kancanipun, 
[kancani...] 


s3 NOT 


[...pun,] saking sangêting pangungunipun ulatipun ngantos sami pucêt, 
dene botên nyana bilih Bagus Burham tampi kanugrahaning Pangeran 
ingkang samantên kaelokanipun. 


Sarêng anggènipun ngaji sampun kèndêl, kangjêng kyai lajêng 
andhawuhakên dhatêng para pinisêpuh saha dhatêng para murid-murid 
sadaya, kaparêngipun kangjêng kyai sapunika Bagus Burham dipun 
paringi nama Mas Ilham, sarta dipun karsakakên dados badalipun 
kangjêng kyai, ingkang sami dipun dhawuhi sami matur sêndika, sarêng 
sampun bibaran, ingkang kaparingan salam rumiyin Bagus Burham, lajêng 
gêntos-gêntos para pinisêpuh kados adat. 


Sapêngkêripun kangjêng kyai, para pinisêpuh sami rêbat rumiyin 
anggèning sêsalaman dhatêng Bagus Burham, makatên malih para murid- 
murid, ugi rêbatan panguswaning tanganipun ingkang nêmbe tampi 
kanugrahaning Pangeran, wasana Bagus Burham lajêng angsal pangaji-aji 

ingkang botên beda kalihan pangaji-ajinipun dhatêng Kangjêng Kyai Imam 
Bêsari, punapa dene solah bawanipun, lajêng santun salaga angantawisi 
bilih unusaning tiyang sagêd. 


Kawontênanipun ing kaelokan wau, misuwuripun sampun lajêng sumêbar 
salêbêting kitha Panaraga, para ngalim saha para mukmin, punapa dene 
para santri-santri, sakiwa têngênipun ing kitha Panaraga, sami dhatêng 
angalab barkah dhumatêng ingkang nêmbe angsal kanugrahaning [ka...] 


--- 1 : 108 --- 


[...nugrahaning] Pangeran wau, sabên dintên botên wontên pêdhotipun, 
malah indhaking pawartos, sudaning titipan, kala samantên Bagus 
Burham wau sami dipun kabarakên panuksmanipun Sèh Amongraga. 


Bagus Burham sarêng sampun anampèni kanugrahaning Pangeran, 
rêmênipun dhatêng pandamêl maksiyat lajêng sirna kados dipun saponi, 
nakaling manahipun lajêng dados tiyang sarèh, alêmbah manah, 
tabiyatipun lajêng malih kados tiyang muslimin, rintên dalu namung 
tansah andêrês Kuran kemawon, kèndêl-kèndêlipun bilih nuju 
sêmbahyang utawi nuju nêdha, manawi malêm Jumuwah saha Anggara 
Kasih, anggèning ngaji ngantos sadalu muput, sabên sawulan ngantos 
sagêd katam Kuran rambah kaping sakawan, mila kangjêng kyai lajêng 
katingal asihipun sayêktos. 


Saya dangu kangjêng kyai saya mindhak asihipun, manawi wontên 
rêmbag ingkang prêlu-prêlu, ingkang babagan dhatêng pamulangipun 
rare-rare, utawi têtanggêlan dhatêng kasagêdanipun rare, sasêlaning 
anggènipun ngaji, kadhawuhan tumut angêmbat, sanajan kala samantên 
umuripun dèrèng jangkêp nêmbêlas taun, ewadene rêmbag-rêmbagipun 
sampun kêrêp dipun agêm, kabêkta saking kasagêdanipun sarta pasèhing 
pangajinipun, sabên dintên Jumuwah kadhawuhan anglêlantih maos 
kutbah, mênggah kaparêngipun kangjêng kyai ingkang makatên wau, 
sayêktosipun pancèn awrat sangêt manahipun, [ma...] 


Lı NG < 


[...nahipun,] saha rumaos botên kaconggah anglampahi, nanging 
sarèhning sampun botên sagêd mingkuh, dados wontênipun namung 
sêndika, sarêng kacobi, saking pangraosipun ingkang sami amirêngakên, 
pamaosipun kudbah[41] swaranipun saya tambah sae, pakêcapanipun 
cêtha, punapa dene sarêng pamaosipun kudbah wau, sarampungipun 

lajêng dipun maknani pisan, sadaya ingkang mirêngakên ngantos botên 
gadhah rumaos bilih sawêg Jumuwahan wontên salêbêting masjid, 
rumaosipun kados angadhêp wontên pangayunanipun Ingkang Maha 
Sukci, mila sabên-sabên ingkang maos kutbah prasasat dipun wajibakên 
dhatêng Bagus Burham wau, para tiyang ingkang sami Jumuwahan 
dhatêng masjid, paribasan kirang papan langkung tiyang, saking 
kathahipun ngantos ambalabar dhatêng palataran. 


Nalika Bagus Burham dèrèng nampèni kanugrahaning Pangeran, 
rumaosipun Ki Tanujaya botên kados sapunika awrating manahipun, kala 
rumiyin sabên dintên plêng-plêngan ngantos sadintên muput, manahipun 
botên gadhah sumêlang sakêdhik-kêdhika, sarta botên nate dipun 
upadosi, nanging sapunika prasasat botên sagêd pisah, sabên botên 
katingal sakêdhap kemawon, lajêng bingung anggènipun amadosi, 
sadintên-dintên wontênipun namung samar, raosing manahipun kados 
anilar rare ingkang sawêg sagêd ambarangkang kasèlèhakên [kasè...] 


sew Û r110 


[...lèhakên] wontên sapinggiring balumbang. 


Pancènipun Bagus Burham anggènipun wontên ing Panaraga taksih 
andumugèkakên sawatawis wulan malih, badhe nêlasakên piwulangipun 
kangjêng kyai ingkang murakabi dhatêng manahipun, nanging sarêng 
wontên rêmbag ingkang botên cocog kalihan manahipun, wontên 
Panaraga lajêng gorèh botên kraos sakêdhik-kêdhika, mila lajêng cariyos 
dhatêng Ki Tanujaya, bilih sanès dintên badhe nyuwun mantuk dhatêng 
nagari Surakarta, Ki Tanujaya sakalangkung anayogyani. 


Sanès dintên tiyang kalih lajêng sowan kangjêng kyai, Ki Tanujaya 
ingkang matur, saking atur panuwunipun Bagus Burham, awit saking 
agênging barkahipun kangjêng kyai, anggènipun anglampahi nyantri 
wontên ing Panaraga, angsal pangèstunipun para lêluhur sampun 
kalampahan tampi kanugrahaning Pangeran, sarèhne wontên Panaraga 
sampun sakawan taun dangunipun, saha sampun wancinipun sêlam, 
amila ing mangke Bagus Burham kapêksa nyuwun pamit wangsul dhatêng 
ing nagari Surakarta, dene kaparêngipun kangjêng kyai ingkang sampun 
kadhawuhakên dhumatêng Bagus Burham, Ki Tanujaya ingkang anyagahi 
badhe matur Radèn Tumênggung Sastranagara, supados andadosakên 
condhonging panggalihipun. 


Mênggah aturipun Ki Tanujaya sadaya wau, dipun galih-galih 

PÊ Jl û 


wontên lêrêsipun, makatên malih sarèhning sagah badhe amilut ingkang 
dados karsanipun, dados kangjêng kyai inggih botên awrat lajêng 
amarêngakên, nanging saking kaparêngipun kangjêng kyai, sarta saking 
bingah-bingahing panggalihipun, badhe mantukipun Bagus Burham 
dhatêng ing nagari Surakarta wau, kagungan karsa badhe dipun 
pasrahakên piyambak, ngiras pantês badhe tuwi ingkang raka Radèn 
Tumênggung Sastranagara, supados andadosakên lêganing 
panggalihipun, aturipun Ki Tanujaya sakalangkung amrayogèkakên, 
manawi makatên kapasang yogi, ing benjing kangjêng kyai sagêd 
amêdharakên ingkang dados raosing panggalih, Ki Tanujaya ingkang 
sagah ambabadi saking wingking, kangjêng kyai saya karênan 
panggalihipun, sarta lajêng dhawuh dhumatêng ingkang garwa, 
kadhawuhan tata-tata, kangjêng kyai badhe tindak dhumatêng nagari 
Surakarta, ingkang garwa matur sandika. 


Sanès dintên kangjêng kyai bidhal dhumatêng ing nagari Surakarta. 
Saking kitha Panaraga dhumatêng ing nagari Surakarta, dipun tindaki 
dharat kemawon, prêlunipun badhe uninga têbih cêlakipun bilih dipun 
tindaki dharat, saha badhe mirsani kawontênanipun ing margi-margi, 
ngiras anglêlantih Bagus Burham, supados ing têmbe kulina dhatêng 
mlampah, ingkang dhèrèkakên namung para pinisêpuh saha para santana 
sawatawis, para abdi ingkang kadhawuhan dhèrèk antawisipun namung 
sadasa, ingkang dados pangajêngipun [pangajêngi...] 


sall e LIS 


[...pun] Kramaleya, sami kadhawuhan bêkta bêbêktanipun Bagus Burham, 
tuwin angsal-angsal sawatawis wêdalan ing kitha Panaraga, tindakipun 
botên ngaya, namung sasêkecanipun kemawon, mila wontênipun ing 
margi ragi rêmbên sawatawis. 


Turut margi kangjêng kyai botên kêndhat paring piwulang warni-warni 
dhatêng Bagus Burham, saha sabên-sabên dipun paringi sumêrêp 
têtuladan[42] ingkang sami dipun pariksani wontên ing margi, ingkang 
tampi piwulang kenging kaupamèkakên barang alit kalêbêtakên ing 
wadhah agêng, saking sadaya piwulangipun kangjêng kyai sami kacakup 
botên wontên ingkang cèwèt. 

Saking rêmbêning tindakipun, saha saking kêrêpipun kèndêl, kawan 
dintên kawan dalu tindakipun kangjêng kyai sawêg dumugi Panambangan 
Bacêm, kangjêng kyai sapandhèrèk sami angasokakên sarira wontên ing 
pakèndêlan, sarêng sampun rêrêm, Ki Tanujaya nyuwun lilah badhe 
angrumiyini, prêlu angaturi uninga dhumatêng Radèn Tumênggung 
Sastranagara, kangjêng kyai anglilani, Ki Tanujaya lajêng mangkat, 
lampahipun sumêbrung kados dipun sawatakên, wanci jam sadasa siyang 
dumugi ing dalêm Sastranagaran, kala samantên Radèn Tumênggung 
Sastranagara sawêg lênggah ing pandhapa kalihan para panèwu mantri 
sawatawis, sami angrêmbag pandamêlan kados adat, sarêng uninga 
dhatêngipun Ki Tanujaya, lajêng jumênêng saking palênggahanipun 
lumêbêt ing dalêm, sakalihan [sakaliha...] 


sae TI < 


[...n] ingkang putra Mas Ngabèi Rênggawarsita, Ki Tanujaya 
sasampunipun sêsuci suku lajêng dipun timbali dhumatêng ing dalêm. 


Salajêngipun Ki Tanujaya adamêl kagètipun tiyang sawawêngkon 
Sastranagaran sadaya, awit saking dhatêngipun botên sarêng kalihan 
Bagus Burham, sarta lajêng anjujug dhatêng ing dalêm kemawon, sami 
dipun kintên prêlunipun sangêt, panyananipun para tiyang warni-warni, 
wontên ingkang ngintên Ki Tanujaya dipun tundhung dening kangjêng 
kyai, wontên ingkang ngintên Bagus Burham sakit sangêt, sarta wontên 
ingkang ngintên bilih Bagus Burham tilar donya, mila para putra santana 
sarta para abdi-abdi sami bingung pating bilunglung,[43] ingkang 
adhêdhasar gêmbèng sami nangis pating salênggruk, para sadhèrèk 
lajêng sami anjirap ngajêng-ajêng kadospundi kabaripun ingkang yakin, 
sadangunipun Ki Tanujaya taksih wontên ing dalêm, para panèwu mantri 
ingkang sami anggarap pandamêlan, lajêng angèndêlakên 
pandamêlanipun, sami siyaga bokmanawi wontên prêlu ingkang kêdah 
dipun tindakakên. 


Gêntos anyariyosakên ingkang wontên salêbêting dalêm, Ki Tanujaya 
lajêng kaparingan wedang, sarta kadhawuhan angaring-aringakên 
napasipun rumiyin, sasampunipun ngombe wedang tuwin napasipun 
sampun katingal aring, lajêng dipun dangu kawilujênganipun, saha 
andangu kawilujênganipun Bagus Burham, ing mangke kadospundi 
kawontênanipun ingkang wayah wontên [wo...] 


aT. 

[...ntên] ing Panaraga, sarta punapa wontên parlunipun sangêt, dene Ki 
Tanujaya ngantos malampah piyambak, têka botên namung kèngkènan 
kemawon. 


Aturipun Ki Tanujaya angaturakên wilujêng botên wontên satunggal 
punapa, saha sapunika ingkang wayah Bagus Burham sampun wangsul 
dhumatêng ing nagari Surakarta, sapunika taksih kantun sawêg 
angasokakên sarira kèndêl wontên ing Panambangan Bacêm, dene 
ingkang ngêtêrakên Kangjêng Kyai Imam Bêsari piyambak, mawi 
kadhèrèkakên para santana para pinisêpuh sarta para abdi sawatawis 
kathahipun, tindakipun saking kitha Panaraga dumugi nagari Surakarta, 
kaparêngipun kangjêng kyai namung dharat kemawon, saha lajêng 
ngaturakên babadipun ingkang wayah nalika wontên ing Panaraga 
ngantos dumugi ingkang wayah anampèni kanugrahaning Pangeran, 
punapa dene ngaturakên rêraosanipun kangjêng kyai ingkang sampun 
kadhawuhakên dhumatêng ingkang wayah piyambak, ingkang wayah 
sakalangkung awrat aminangkani ingkang dados kaparêngipun kangjêng 
kyai wau, pancènipun ingkang wayah dèrèng wangsul sapunika, taksih 
badhe andumugèkakên piwulangipun kangjêng kyai ingkang prêlu-prêlu, 
nanging sarêng kapèpèt ing rêmbag kados ingkang sampun kaaturakên 
wau, dados ingkang wayah wontên ing Panaraga lajêng botên kraos. 


Radèn Tumênggung Sastranagara sakalihan ingkang putra Mas Ngabèi 
[Ngabè...] 


a LANG aa 


[...i] Rênggawarsita, sarêng amirêngakên aturipun Ki Tanujaya sadaya 
wau, sami sakalangkung bingahipun, saking lêganing panggalihipun, 
kaupamèkakên bêndunganing bênawi ingkang akêmbêng-kêmbêng 
salaminipun, sapunika sagêd dhadhal dening kasêntoring banjir 
bandhang, dene ingkang wayah sampun kadumugèn ingkang sinêdya, 
sagêd anampèni kanugrahaning Pangeran. Anêtêpi ingkang dados 
pangèsthining panggalih rintên dalu, amila lajêng sami amuji sukur ring 
Pangeran, sapunika sampun kaparingan luwar ingkang dados prihatosing 
panggalihipun. 


Mas Ngabèi Rônggawarsita dipun dhawuhi ingkang rama, kadhawuhan 
andhawuhakên dhumatêng ingkang rayi salah satunggal, kadhawuhana 
mêthuk kangjêng kyai dhumatêng Panambangan Bacêm, ambêktaa 
patumpakan tiga, ingkang kalih kangge anyudhiyani kangjêng kyai 
kalihan Bagus Burham, ingkang satunggal kangge ingkang rayi piyambak 
ingkang kadhawuhan mêthuk wau, ingkang kadhawuhan angrigênakên 
panataning pondhokan sapisêgahipun pisan, Mas Ngabèi Rônggawarsita 

piyambak, sadaya wau sampun ngantos anguciwani, sarampungipun 
anggèning dhawuhakên dhumatêng ingkang putra, lajêng mêdal 
dhumatêng ing pandhapa malih, andumugèkakên lêlênggahan sawatawis 
dangunipun, kalihan paring uninga dhumatêng para panèwu mantri 
ingkang sami parêpatan wau, ingkang anampèni dhawuh katingal sami 
bingah manahipun, botên dangu lajêng kadhawuhan sami 


sa JAG aia 


bibaran, namung sontênipun kadhawuhan wangsul andhèrèk manggihi. 
Ingkang dipun dhawuhi sami matur sandika. 


Sarêng para rayi-rayi, para putra santana, sarta para abdi-abdi sampun 
angsal katrangan bilih dhatêngipun Ki Tanujaya ambêkta kabar sae, 
lajêng sami luwar prihatosing manahipun, saking bingah-bingahipun, 
mantukipun Ki Tanujaya dhatêng ing pondhokan, sami dipun tandhu 
langak dening para rayi-rayi, para putra santana, kalihan asurak-surak. 


Ingkang kapatah Mas Ngabèi Rônggawarsita mêthuk Kyai Imam Bêsari 
dhumatêng ing Panambangan Bacêm, ingkang rama alit nama Mas 
Ngabèi Awikrama, dipun aturi ambêkta kapal tiga kalêbêt titihanipun 
piyambak, kadhèrèkakên para santana sawatawis, sarta para abdi 
ingkang sami angarung kapal, sarêng dumugi ing Panambangan Bacêm, 
lajêng angaturakên salam taklimipun ingkang raka, saha angaturakên 
kasugêngan rawuhipun kangjêng kyai, punapa dene amaringakên 
pangèstu dhumatêng ingkang wayah Bagus Burham, sarêng sampun aso 
sawatawis dangunipun, sadaya lajêng bidhal, samargi-margi dados 
têtingalanipun tiyang kathah, Kramaleya botên kêmba anggèning tansah 
adamêl lêlucon turut mêrgi. 


Ingkang sami kapatah anyambut damêl wontên ing dalêm Sastranagaran, 
para sadhèrèk, para putra, para santana, sarta para abdi-abdi, saking 
kathahipun, ngantos pating sariwêd adamêl [ada...] 


E yÊ 


[...mêl] sênêning pandulu, ingkang sami rêrêsik sarta ingkang sami tata- 
tata, tuwin ingkang sami olah-olah kados kagungan damêl mantu dadak- 
dadakan, sakilèn pandhapa dipun tatani gôngsa slendro pelok, sangajêng 
pandhapa dipun pasangi tarub anggênggêng, saking kathahipun ingkang 
sami nyambut damêl, panataning rêngrênggan[44] sapanunggilanipun, 
sakêdhap kemawon sampun rampung sadaya, ingkang badhe kangge 

pisêgah amragat lêmbu satunggal, ramening tiyang ingkang sami olah- 
olah, anambahi dhatêng rêgênging pamirêngan, wanci jam gangsal 
sontên, gêngsa sampun mungêl angrangin, pangrakiting pasugata 
sampun kathah ingkang sami rampung, para putra santana sampun 
rampung anggèning sami dandan, ingkang kapatah angadhêp wontên 
pandhapa sampun sami ngadhêp athèrèk-thèrèk, ingkang kapatah 
angladosi sami angrakit ingkang badhe kaladosakên, Radèn Tumênggung 
Sastranagara sampun lênggah wontên samadyaning pandhapa dipun 
adhêp para panèwu mantri ingkang sami kadhawuhan tumut amanggihi, 
sadaya sêtolup ingkang sami dipun pasang wontên ing pandhapa, sarta 
ingkang sami kapasang wontên ing dalêm, tuwin ingkang sami kapasang 
wontên ing pondhokan, sampun sami dipun sumêdi, soroting dilah 
ingkang sampun dipun sumêdi wau, saking padhangipun ngantos kados 
raina. 


Ki Tanujaya tansah wongsal-wangsul anganguk-anguki dhumatêng 


sew TAG 


sajawining regol, sarêng Kangjêng Kyai Imam Bêsari sampun dumugi ing 
radinan sacêlaking kabupatèn, Ki Tanujaya angaturi uninga bilih kangjêng 
kyai sampun rawuh, Radèn Tumênggung Sastranagara lajêng jumênêng 
dhatêng tarub, para panèwu mantri sarta para putra santana ingkang 
sami ngadhêp wontên ing pandhapa ugi sami mandhap sadaya, kangjêng 
kyai dumugi sajawining regol lajêng mandhap saking titihan, 
mandhapipun mawi dipun lawani Mas Ngabèi Rônggawarsita, 
sasampunipun anglawani kangjêng kyai, lajêng anglawani ingkang putra 
Bagus Burham, sarêng sampun mandhap ingkang putra dipun arasi 
awongsal-wangsul, para putra santana ingkang dipun dhawuhi mêthuk 
dhatêng sajawining regol, lajêng anggarubyug wontên sawingkingipun 
kangjêng kyai sadaya, Bagus Burham dipun gendhong Ki Jasana dumugi 
sangajêng pandhapa, lajêng dipun wisuhi sêkar sataman dhatêng ingkang 
ibu Nyai Ajêng Rônggawarsita, dipun gêpyoki ing gêgodhongan dhatêng 
ingkang êmbah Nyai Ajêng Sastranagara, tumuntên dipun kanthi lumêbêt 
ing dalêm, kangjêng kyai lajêng sêsalaman akalihan ingkang raka Radèn 
Tumênggung Sastranagara, sarêng sampun bage-binage wilujêng, 
sakalihan lajêng lênggah wontên samadyaning pandhapa, para santana 
ing Panaraga sasampuning sami sêsuci ugi lajêng kairit ngadhêp 
dhumatêng ing pandhapa sadaya, Ki Tanujaya kadhawuhan dados among 
tamu, para abdi sami kadhawuhan aso dhumatêng ing pondhokan, 
ingkang kadhawuhan amrênah-mrênahakên [amrênah-mrênahakê...] 


Sel. 4 TIO a 

[...n] Ki Jasana, gumrênggênging para tamu tuwin ingkang sami 
amanggihi, ngrêrangining gôngsa ingkang binarung pangêliking talèdhèk, 
adamêl rêgênging pandhapa kabupatèn, lumadosipun wedang dhaharan 
waradin botên wontên kalangkungan, saking rigênipun ingkang sami 
dados among tamu sarta ingkang sami angladosi, sabên wedangipun 
sampun kalong lajêng dipun jogi. 


Sasampunipun gôngsa suwuk, Kangjêng Kyai Imam Bêsari lajêng 
amêdharakên pangandika dhumatêng ingkang raka Radèn Tumênggung 
Sastranagara, anggènipun karaya-raya dhumatêng ing nagari Surakarta 
punika, prêlunipun anuruti kangêning panggalih dhumatêng ingkang raka, 
Radèn Tumênggung Sastranagara, sagarwa putra sadaya, ingkang kaping 
kalih prêlu amasrahakên ingkang wayah Bagus Burham, ingkang 
kaparingakên kadhawuhan puruhita ngaji dhumatêng kangjêng kyai 
wontên ing pondhok Gêbang Tinatar, sarèhne ing sapunika sampun sagêd 
anêtêpi pangajêng-ajêngipun para sêpuh, tampi kanugrahaning Pangeran 
kados pangèsthining manahipun, sanajan kangjêng kyai namung dados 
lantaran kangge prabot tampining kanugrahanipun ingkang wayah, 
ewadene agênging panggalihipun angungkuli jênggêrênging rêdi Lawu, 
mila kangjêng kyai ngantos kalampahan angêtêrakên piyambak 
dhumatêng ing nagari Surakarta, amargi saking sakalangkung bingahing 
panggalihipun, sapunika Bagus [Ba...] 


ss d2 1205: 


[...gus] Burham kapasrahakên ingkang raka Radèn Tumênggung 
Sastranagara. 


Radèn Tumênggung Sastranagara amangsuli sakalangkung agênging 
panuwunipun anggènipun Kangjêng Kyai Imam Bêsari sampun sagêd 
anyêmbadani ingkang dados pangajêng-ajênging panggalihipun, botên 
langkung mugi ingkang sipat rahman lan rakim, anyêmbadanana ugi 
dhatêng panggalihipun Kangjêng Kyai Imam Bêsari. 


Satêlasing atur wangsulanipun Radèn Tumênggung Sastranagara wau, 
gôngsa mungêl galaganjur, binarunging surakipun para putra santana 
amawurahan, sasuwuking galaganjur kangjêng kyai lajêng dipun ancarani 
lênggah dhahar sakalihan ingkang raka Radèn Tumênggung 
Sastranagara. 


Ingkang kadhawuhan andhèrèk dhahar namung para sadhèrèk, para 
putra, sarta para panèwu mantri ingkang sami kadhawuhan andhèrèk 
amanggihi kemawon, panataning dhaharipun wontên ing paringgitan, 

para pinisêpuh saha para santana sami kaparingan nêdha ingkang 
sampun katata wontên ngèmpèr pandhapa ingkang sisih wetan, ingkang 
dipun dhawuhi ngêmbuli para santana ing Sastranagaran sadaya, saking 
sami sagêdipun ingkang kapatah dados among tamu, mila sadaya 
ingkang dhahar rahab-rahab botên wontên ingkang sami èwêd pakèwêd, 
salêbêtipun dhahar ingkang kagêm pacitan lêlampahanipun Ki Jasana 
kalihan Kramaleya nalika [nali...] 


saa KANO, +: 


[...ka] sami kautus amadosi Bagus Burham dhumatêng ing kitha Madiun, 
wiwit ambarang ura-ura dumugi anggènipun ambarang jathilan, ingkang 
mirêngakên sami gumujêng gêr-gêran, anggèning dhahar ngantos sami 
kasupèn, labêt saking sami karênan panggalihipun, sabên kèngêtan 
patrap wiraganipun Ki Jasana, panjogèdipun jathilan, dhasar ingkang 
kadhawuhan nirokakên Kramaleya, lajêng tapuk gumujêng malih. 


Sarêng sampun dumugi anggènipun sami dhahar, lajêng wangsul 
lêlênggahan ing pandhapa malih, sambènipun amariksani panjogèdipun 
talèdhèk, antawisipun jam kalih wêlas dalu, kangjêng kyai dipun aturi 
ngaso lumêbêt ing dalêm, para pinisêpuh sarta para santana ing 
Panaraga, ingkang badhe ngaso lajêng kairit kadhawuhan ngaso 
dhumatêng ing pondhokan, ingkang kantun ing pandhapa namung para 
sadhèrèk, para putra sarta para santana ing Sastranagaran, tuwin para 
panèwu mantri ingkang sami kadhawuhan dhèrèk amanggihi wau, 
namung para santana ing Panaraga satunggal kalih punapadene 
Kramaleya, taksih sami andhèrèk jagongan wontên ing pandhapa. 


Punaginipun sadaya para putra santana, manawi Bagus Burham sampun 
mantuk saking Panaraga, saha sami ginanjar wilujêng, tuwin kasêmbadan 
ingkang dados pangèsthining para sêpuh-sêpuh para kulawarga sadaya 
sami badhe abingah-bingah sakadaripun, sarèhning [sarèh...] 


SL ND sn 


[...ning] sapunika pangajêng-ajênging manah sampun nama kadumugèn, 
Bagus Burham sampun mantuk sarta angsal kanugrahaning Pangeran, 
amila sami badhe dipun têtêpi angluwari punagi nayuban sakulawarga 
sadaya. 


Kala samantên lajêng kadadosakên nayuban, saking kaparêngipun Mas 
Ngabèi Rênggawarsita ingkang kadhawuhan anjogèd rumiyin Kramaleya, 

ingkang anglarihi Ki Tanujaya kalihan Ki Jasana, gêndhingipun Cangklèk 
Panaraga, tiyang tiga wau sami lucunipun, sami wasisipun dhatêng jogèd, 
salêlewanipun adamêl gumujêngipun ingkang sami aningali, talèdhèkipun 
nama Gambyong ingkang sampun misuwur wasisipun anjogèd sarta 
saening swaranipun, dados kondhang kidungipun para nènèman ing 
jaman samantên, pun Gambyong sampun kulina sangêt dhatêng Ki 
Tanujaya, labêt sami tunggil pasuwitan nalika sami wontên ing 
Buminatan, dados tansah angajak gêgujêngan dhatêng Ki Tanujaya, 
Kramaleya ragi bêntèr manahipun, salêbêtipun jogèd kasambi anggarapi 
kalihan pun Gambyong, sanajan panggarapipun wau namung anggènipun 
badhe pados gujêng, dangu-dangu pun Gambyong sêling sêrêp, 
Kramaleya dipun ungêl-ungêlakên, watak Kramaleya tiyang daladag sugih 
kawanèn, dipun ungêl-ungêlakên makatên wau katingal nêpsu sangêt, 
lajêng ngunus dhuwung sêbrak. Dipun jodhèh? akên dhatêng 
dhadhanipun pun Gambyong, botên [bo...] 


ssir i23 5-5 


[...tên] ngaping kalih lajêng pêjah kapisanan, Ki Tanujaya kagèt sangêt 
manahipun, sawêg kranggèh-kranggèh badhe anudingi, dipun larihi 
dhuwung ugi pêjah kapisanan, Ki Jasana sawêg badhe klawe-klawe ugi 
dipun larihi dhuwung inggih pêjah ngênggèn, wêdaling rah andalêdêg 
amradini satêngahing pandhapa, para putra santana sarta para panèwu 
mantri, ramenipun kados gabah dipun intêri, dalah para tiyang ingkang 
sami aningali, ugi sami pating bilulung akontrang-kantring, ewadene 
ingkang wontên salêbêting dalêm, botên pisan-pisan sami kagèt, sarêng 
Kramaleya dipun cêpêng dening para putra santana, lajêng dipun purugi 
dening pinisêpuh ing Panaraga, dipun aturi ngèndêlakên kemawon, 
sarêng dipun culakên, Kramaleya taksih abriga-brigi kemawon, 
bangkèkanipun Ki Tanujaya dipun larak, kaujurakên mangalèr, 
bangkèkanipun Ki Jasana ugi dipun larak kaujurakên mangidul, dados 
abên suku, bangkèkanipun Gambyong inggih dipun larak kaujurakên 
mangetan, sirahipun katumpangakên sukunipun Ki Tanujaya, sarêng 
sampun rampung, Kramaleya lajêng bawa rodat Dêmak, sarêng minggah 
kadhawahakên eling-eling, gôngsa mungêl Kramaleya anjogèd ngalètèr. 
Astagapirolah, dèrèng sapintêna dangunipun, tiyang tiga ingkang pêjah 
wau sumêrêp-sumêrêp sampun sami anjogèt sadaya, pun Gambyong 
sampun sindhèn agalik-galik, [agalik-ga...] 


si LANDA 


[...lik,] sarêng dhawah gong anyindur Kramaleya, Kramaleya ing sêmu 
kadugi manahipun, mawi miraga amanggut-manggut, sarêng tiyang tiga 
sampun sami gêsang malih, ramenipun saya botên kantên-kantênan, 
ingkang wontên ing pandhapa lajêng sami surak mawurahan, Kramaleya 

saya lajêng kanggêp lêluconipun, sandhung jêkluk, Kramaleya, para putra 
santana sarta para panèwu mantri, kathah pêparingipun warni-warni 
dhumatêng Kramaleya, andadosakên suka bingahing manahipun, dene 
bibaripun ngantos jam pitu enjing, wilujêng botên kirang satunggal 
punapa. 


Kangjêng Kyai Imam Bêsari wontên ing nagari Surakarta ngantos wolung 
dintên wolung dalu, sabên dalu botên kêndhat abawa raos kalihan 
ingkang raka Radèn Tumênggung Sastranagara, kala samantên para 
putra-putra sami kasuwunakên puruhita ing kangjêng kyai, malah Bagus 
Burham kadhawuhan dhèrèk puruhita pisan. 


Radèn Tumênggung Sastranagara sarta para putra-putra sadaya, sami 
kasok asihipun dhatêng Kramaleya, ngèngêti nalika kadhawuhan amadosi 
Bagus Burham, prasasat tumut angraosakên lara-lapa, ngantos dipun 
labuhi wirang isin ambarang jathilan, dados sadaya wau lajêng sami 
malês aparing warni-warni, namung ingkang kathah piyambak 
pêparingipun Mas Ngabèi Rônggawarsita, kacariyos kirang langkung 
wontên kiwa têngênipun satus [sa...] 


= KS NIH 


[...tus] rupiyah, mila sakalangkung andadosakên suka bingahing 
manahipun Kramaleya. 


Kramaleya salêbêtipun wontên ing nagari Surakarta, tansah dados sêkar 
lathinipun tiyang kathah, botên angamungakên tiyang èstri kemawon 
ingkang sami angalêmbana, dalah tiyang jalêr ugi sami angalêmbana, 
sanadyan kathah ingkang sami kasêngsêm dhatêng piyambakipun, 
ananging manahipun botên purun anglampahi pandamêl rêsah, amargi 


TARA 


Sarêng sampun pitung dintên pitung dalu, Kangjêng Kyai Imam Bêsari 
nyuwun pamit ingkang raka Radèn Tumênggung Sastranagara, bilih 
enjingipun badhe wangsul dhatêng ing dhukuh Gêbang Tinatar, ingkang 
raka sampun anayogyani, sarta ingkang rayi dipun caosi tôndha katrêsnan 
awarni kapal tumpakan satunggal, sarta pangagêman kakung putri 
awarni-warni wêdalan ing nagari Surakarta, para pinisêpuh tuwin para 
abdi, sami dipun paringi prabot nyapangadêg, kanthi dipun paringi 
pasangon sacêkapipun, para pinisêpuh saha para abdi sami sakalangkung 
panuwunipun, sarêng enjing kangjêng kyai sapandhèrèk lajêng bidhal, 
para putra sami kadhawuhan andhèrèkakên dumuhi[45] ing 

Panambangan Bacêm, tindakipun kangjêng kyai botên kacariyosakên, 
sarêng antawisipun tigang dintên tigang dalu, sampun dumugi ing dhukuh 


ss L +1263: 


Gêbang Tinatar, wilujêng botên kirang satunggal punapa, ing kitha 
Panaraga saha wêwêngkon ing Gêbang Tinatar, lajêng wangsul mirah 
sandhang têdha malih, tuwin botên wontên sangsayanipun. -o- 


Ing Ngandhap punika Cariyos Lêlampahanipun Bagus Burham wontên ing 
Nagari Surakarta 


Sawangsulipun Bagus Burham saking Panaraga, raosing panggalihipun 
Radèn Tumênggung Sastranagara, kados siniram ing tirta marta 
bingahing panggalih kados amanggih rêtna sawukir, dening 
pangèsthinipun sampun sagêd kadumugèn sadaya, ananging labaning 
kagêm bôngsa luhur saha prayagung sêpuh, sakathahing kabingahan wau 
botên kawistara ing netya, namung Mas Ngabèi Rônggawarsita, tuwin 
Nyai Mas Ajêng Rônggawarsita, saking kasoking kabingahan, ngantos 
kasupèn botên angraosakên luwe, arip, tuwin ngêlak, dene botên 
kanyanan bilih ingkang putra tumuntên dhatêng kalayan ambêkta angsa- 
angsal ingkang agêng sangêt aosipun, langkung malih Ki Tanujaya tuwin 
Ki Jasana, saking rumaos sampun kadumugèn kajêngipun, dados tiyang 
kalih wau sami anglairakên prasêtya, ing dunya ngantos dumuginipun ing 
akir, sampun ngantos pisah kalihan Bagus Burham, Radèn Tumênggung 
Sastranagara kaparêng paring pangandika anêksèni prasêtyanipun tiyang 
kalih wau, mugi Gusti Allah anyêmbadanana, sarta lajêng dhawuh 
dhatêng Bagus Burham, samôngsa Bagus Burham sagêd [sagê...] 


all + 127:- 


[...d] anampèni kamulyan saking Ingkang Adamêl Gêsang, Ki Tanujaya 
tuwin Ki Jasana, sami sagêda tumut angraosakên kamulyanipun, sagêda 
ngêmong manahipun tiyang kalih punika, amargi tiyang kalih punika 
tumrapipun Bagus Burham sampun angrencangi tumut lara lapa, aturipun 
Bagus Burham, sêndika badhe kaèstokakên, kala samantên, Bagus 
Burham lajêng kapundhut nunggil ingkang êmbah Radèn Tumênggung 
Sastranagara, rintên dalu prasasat botên pisah kalihan ingkang êmbah, 
sanajan sampun gadhah dhêdhasar kasagêdan saha kalangkungan, 
ewadene mêksa taksih dipun wêlêg ing kawruh warni-warni dening 
ingkang êmbah, paribasan, kasagêdanipun ingkang êmbah sampun dipun 
tumplak dhatêng Bagus Burham sadaya, sarêng kasagêdanipun ingkang 

wayah sampun kagalih cêkap, kaparêngipun ingkang êmbah badhe dipun 
têtakakên, kapilihakên dintên ingkang prayogi kangge têtakan. 


Sarêng ing dintên Rêbo Pon tanggal kaping 13 wulan Rabingulakir ing 
taun Dal 1742, Bagus Burham lajêng dipun têtakakên, ingkang êmbah 
andhatêngakên pasamuan agêng, mawi angaturi para gusti, para 
prayagung wadana kaliwon, sarta animbali para panèwu mantri, 
anggènipun jagongan ngantos tigang dalu, nalika badhe dipun iris, adat 
Jawi mawi dipun suwunakên ngabêkti dhumatêng para luhur ingkang sami 
rawuh, ingkang rumiyin piyambak [piyamba...] 


ssi 128: 


[...k] kasuwunakên ngabêkti Gusti Panêmbahan Buminata, 
sarampungipun angabêkti, dipun paringi pangèstu sarta pamuji awarni- 
warni, tuwin lajêng angandika dhumatêng Radèn Tumênggung 
Sastranagara, samôngsa Bagus Burham sampun saras anggènipun 
anêtaki, kapundhut Gusti Panêmbahan, prêlunipun Gusti Panêmbahan 
sagêda angrêrencangi badhe kadadosanipun ing wingking, unjukipun 
Radèn Tumênggung Sastranagara namung anyumanggakakên. 


Sarêng anggènipun têtak sampun saras, Bagus Burham lajêng 
kacaosakên suwita dhumatêng ing Buminatan, Gusti Panêmbahan 
sakalangkung asih dhumatêng Bagus Burham, rintên dalu botên kenging 
pisah ngadhêp Gusti Panêmbahan, sanajan taksih kawical rare, nanging 
sampun sagêd amrangkani panggalihipun Gusti Panêmbahan, sarêng 
pasuwitanipun sampun angsal sataun, lajêng dipun paringi pusaka aji jaya 
kawijayan, mila dipun namakakên pusaka, awit saking pangandikanipun 
Gusti Panêmbahan, punika wasiyat paring dalêm Sampeyan Dalêm 
Ingkang Sinuhun Kangjêng Susuhunan Pakubuwana kaping Ill, kacariyos 
aji jaya kawijayan ingkang dipun paringakên dhumatêng Bagus Burham 
wau, sanès aji jaya kawijayan amangsulakên tapak paluning pandhe, 
sisaning gurenda, ananging aji jaya kawijayan amangsulakên samukawis 
ingkang sêdyanipun awon dhatêng ingkang sampun gadhah aji jaya 
kawijayan punika, ingkang anandukakên sami [sa...] 


sa 1.i 120:5 


[...mi] kawêlèh saking dayanipun aji jaya kawijayan wau, sawatawis wulan 
malih lajêng dipun paringi ngèlmu kadigdayan, ngèlmu kagunan, tuwin 
kanuragan, sadaya ingkang sampun kaparingakên wau sami kacakub 
botên wontên ingkang cicir. 

Bagus Burham wontên ing Buminatan saya kandêl pasuwitanipun, rintên 
dalu botên pisah wontên ngarsanipun Kangjêng Panêmbahan, wiwit 
punika lajêng kapitados anampèni pangandika ingkang prêlu-prêlu, tuwin 
ingkang wados-wados, punapadene lajêng wiwit dipun paringi piwulang 
dhatêng pangêrèhing praja. 


Saking asihipun Gusti Panêmbahan dhatêng Bagus Burham, ngantos 
dipun pamèrakên raka dalêm sampeyan dalêm, sarta lajêng kasuwunakên 
ngalab bêrkah dados siswa dalêm, sampeyan dalêm inggih sampun 
amarêngakên, nanging kaparênging karsa dalêm badhe kacobi rumiyin, 
Bagus Burham lajêng kadhawuhan nilar. Gusti Panêmbahan lajêng 
mundur. 


Sapêngkêripun Gusti Panêmbahan, Bagus Burham kadhawuhan ngirit 
dhumatêng ing Mantênan, botên dangu sampeyan dalêm lajêng miyos 
dhatêng ing Mantênan. Bantênan, Bagus Burham lajêng katimbalan 
majêng ing ngarsa dalêm, sasampunipun dumugi ing ngarsa dalêm, 
pandangu dalêm warni-warni, sarêng pandangu dalêm sampun dumugi, 
Bagus Burham lajêng kadhawuhan majêng, sampeyan dalêm lajêng 
ngasta sangandhaping kupingipun Bagus Burham, botên sapintêna 
dangunipun, Bagus Burham sampun [sa...] 


ERE OES 


[...mpun] lajêng tilêm kapati, dhawuh dalêm, Bagus Burham lajêng 
kadhawuhan ambuntêl mori karangkêp pitu, kados sacaranipun ambuntêl 
mayit, sarêng pambuntêlipun sampun rampung, dhawuh dalêm 
kadhawuhan anglêbêtakên dhumatêng ing bandhosa, bandhosa wau 
kadhawuhan anyêmplungakên dhumatêng ing bandêngan, sampeyan 
dalêm lajêng jêngkar. 


Sarêng sampun pitung dintên pitung dalu, Bagus Burham kadhawuhan 
ngêntasakên, sarta kadhawuhan angêdalakên saking bandhosa, sarêng 
bandhosa tuwin morinipun buntêl dipun bikak, Bagus Burham katingalipun 
kados sampun tilar dunya. Dhawuh dalêm kadhawuhan angajêngakên 
dhumatêng ing ngarsa dalêm, sarêng sampun dipun ajêngakên, 
sampeyan dalêm kaparêng ambisiki dhumatêng Bagus Burham, botên 
dangu Bagus Burham lajêng anglilir, sarta lajêng sagêd ngadhêp wontên 
ing ngarsa dalêm, dhawuh timbalan dalêm, sapunika kadhawuhan aso 
rumiyin, sanès dintên badhe wontên dhawuh dalêm. 

Munduripun Bagus Burham saking ngarsa dalêm, anjujug ing Buminatan, 
Gusti Panêmbahan sakalangkung ngunguning panggalih uninga 
warninipun Bagus Burham, dene guwayanipun saya katingal mindhak sae, 
namung badanipun radi katingal kêra sawatawis, mila lajêng kaparingan 
wedang dhaharan, cêcawisipun Gusti Panêmbahan, ingkang sampun 
katata wontên ing bangku, sami kadhawuhan ngandhapakên, sarta lajêng 
kapundhutakên sêkul, sarêng panêdhanipun [panêdhanipu...] 


SL 4131.54 


[...n] sampun rampung, saha sampun botên wontên ingkang sami 
ngadhêp, Bagus Burham lajêng dipun dangu kadospundi kawontênanipun, 
tuwin kados punapa raosipun, unjukipun, punapa kawontênan ingkang 
sampun dipun sumêrêpi, saha pangraos ingkang sampun dipun raosakên, 
punapadene wijang-wijangipun kawontênanipun sadaya wau, sampun 
kaunjukakên sadaya, Gusti Panêmbahan sakalangkung sukaning 
panggalih ing batos tansah ngalêmbana dhatêng kalangkunganipun 
Bagus Burham. 


Sanès dintên sampeyan dalêm utusan dhumatêng ing Buminatan, dhawuh 
timbalan dalêm, mangke dalu Bagus Burham ngêndikan ing sampeyan 
dalêm, saha ingkang kadhawuhan ngirit Gusti Panêmbahan akalihan 
Radèn Tumênggung Sastranagara, unjukipun Gusti Panêmbahan sêndika, 
sarta lajêng kadhawuhakên dhumatêng Radèn Tumênggung 
Sastranagara, unjukipun inggih sêndika, sarêng sampun wancinipun, 
Radèn Tumênggung Sastranagara mêthuk Gusti Panêmbahan, lajêng sami 
sêsarêngan sowan malêbêt, ingkang andhèrèkakên malêbêt namung 
Bagus Burham piyambak, sadaya lajêng sami anjujug ing Mantênan. 


Dèrèng dangu sampeyan dalêm lajêng miyos, têdhak dalêm anglangkungi 
ing Mantênan, sarêng uninga bilih rayi dalêm Gusti Panêmbahan, Radèn 
Tumênggung Sastranagara tuwin Bagus Burham, sampun sami sowan, 
sampeyan dalêm lajêng kèndêl, jumênêng wontên [wo...] 


seig 1325: 


[...ntên] ing ngarsanipun Gusti Panêmbahan, ngêndikan ngantos 
sawatawis dangunipun, sarêng sampun wanci jam kalih wêlas dalu, 
sampeyan dalêm lajêng têdhak dhumatêng ing Bale Kambang, rayi dalêm 
Gusti Panêmbahan, akalihan Radèn Tumênggung Sastranagara tuwin 
Bagus Burham, sami kadhawuhan andhèrèk dhumatêng ing Bale 
Kambang, sarêng sadaya sampun sami satata, Bagus Burham 
kadhawuhan majêng dhumatêng ngarsa dalêm, Sampeyan Dalêm lajêng 

andangu, nalika anglampahi dhawuh dalêm kalêbêtakên ing bandhosa, 
salajêngipun kacêmplungakên ing bandêngan pitung dintên pitung dalu, 
punika raos pangraosipun kadospundi, sarta anyumêrêpi punana: 
unjukipun Bagus Burham, sadaya raos ingkang sampun dipun raosakên, 
saha sadaya kawontênanipun ingkang sampun dipun sumêrêpi, sampun 
dipun unjukakên botên wontên ingkang kalangkungan, sampeyan dalêm 
lajêng dhawuh dhumatêng Bagus Burham, anêrangakên rungsiding raos 
ingkang sampun dipun raosakên, saha wahananing kahanan ingkang 
sampun kawahana, botên wontên ingkang kalangkungan, satêlasing 
pangandika dalêm, sampeyan dalêm lajêng andangu dhumatêng Bagus 
Burham, kadospundi wijang-wijangipun dhawuh dalêm ingkang sampun 
kadhawuhakên wau, Bagus Burham lajêng angunjukakên uninga sadaya 
dhawuh dalêm ingkang sampun dipun tampèni, sadaya unjukipun sampun 
cocog akalihan panggalih dalêm, Bagus Burham lajêng [la...] 


sel El n 


[...jêng] kadhawuhan angabêkti ing sampeyan dalêm, Gusti Panêmbahan 
tuwin Radèn Tumênggung Sastranagara inggih lajêng sami angabêkti, 
sampeyan dalêm mawi matêdhani pangèstu dhumatêng Bagus Burham, 
benjing sapêngkêr dalêm, tuwin satilaripun Radèn Tumênggung 
Sastranagara, wahyuning pujôngga dalêm badhe dhumawah dhatêng 
Bagus Burham, benjing samôngsa sampun dados pujôngga dalêm, 
pangrêksanipun dhumatêng praja Surakarta ingkang tumêmên, tuwin 
ingkang ngatos-atos, amargi rêntênging praja dalêm saya lami saya 
mindhak, unjukipun Bagus Burham, nuwun sêndika, mugi-mugi angsala 
pangèstu dalêm, sagêda anglampahi dhawuh pangandika dalêm ingkang 
sampun kadhawuhakên, dhawuh timbalan dalêm, Radèn Tumênggung 
Sastranagara tuwin Bagus Burham lajêng kalilan mêdal, saunduripun 
saking ngêrsa dalêm, lajêng sami kèndêl wontên ing pamantênan malih, 
angêntosi konduripun Gusti Panêmbahan. 


Sampeyan dalêm taksih anglajêngakên lêlênggahan akalihan rayi dalêm 
Gusti Panêmbahan, ingkang dados sêmbèning lênggah dalêm, 
angalêmbana dhumatêng kalangkunganipun Bagus Burham, sabobotipun 
dèrèng umur kalangkunganipun sampun angungkuli tiyang sêpuh, kajawi 
makatên lajêng angêndikakakên ingkang prêlu-prêlu tumrap praja dalêm, 
punapadene ugi taksih wontên sambêtipun pangandika dalêm tumrap 
dhumatêng Bagus Burham, unjukipun rayi dalêm Gusti Panêmbahan 
namung sêndika, saha dhawuh pangandika 


"Ei T 

dalêm wau badhe kaèstokakên, botên sawatawis dangu sampeyan dalêm 
lajêng jêngkar, Gusti Panêmbahan ugi lajêng mundur, Radèn Tumênggung 
Sastranagara tuwin Bagus Burham ugi lajêng andhèrèkakên. 


Sarawuhipun ing dalêm, Radèn Tumênggung Sastranagara lajêng kalilan 
ngaso, Gusti Panêmbahan taksih andumugèkakên lênggah wontên ing 
pandhapa, ingkang ngadhêp namung Bagus Burham piyambak, Gusti 
Panêmbahan tansah anggagas dhawuhing pangandika dalêm, bilih 
ingkang putra Radèn Ajêng Gombak kadhawuhan anarimakakên 
dhumatêng Bagus Burham, sanadyan dhawuh dalêm wau nama nuju 
panggalihipun Gusti Panêmbahan, nanging pangudaraosing galih, 
sarèhning wêgdal punika Bagus Burham wau taksih anyêmut gatêl, 
saupami lajêng dipun dhaubakên,[46] Gusti Panêmbahan taksih ragi 
lingsêm, dene kagungan putra mantu dèrèng dados abdi dalêm, makatên 
malih sarèhning ingkang putra Radèn Ajêng Gombak wau 
panguwasanipun taksih gumantung ingkang rama piyambak, inggih 
punika Kangjêng Pangeran Adipati Cakradiningrat ing Kadhiri, sanadyan 
bab punika sampun têrang dhawuhing pangandika dalêm, ananging prêlu 
ugi dipun paringi uninga, dados pangêmbatipun sagêd kuwawi. 


Kaparêngipun Gusti Panêmbahan, Bagus Burham sadèrèngipun 
kaparingan tariman ingkang putra badhe kasuwunakên kamirahan dalêm 
[da...] 


--- 1:135 --- 


[...lêm] dados abdi dalêm rumiyin, ananging anggènipun nyuwunakên 
wau ngêntosi sarêngan bilih sampun wontên kaparênging karsa dalêm 
amisudha para kawula dalêm pamagang, Bagus Burham badhe dipun 
sêsêlakên, dados botên angatawisi bilih amanggalih sangêt dhatêng 
Bagus Burham. 


Taksih tunggil taun kalihan anggènipun Bagus Burham dados siswa 
dalêm, saha dèrèng ngantos kalampahan kasuwunakên dados abdi dalêm, 
Sampeyan Dalêm Ingkang Sinuhun Kangjêng Susuhunan Pakubuwana 
kaping IV surut, amila Bagus Burham lajêng katêksa anyarèhakên 
manahipun, ewadene sêtyaning manahipun dhatêng Gusti Panêmbahan, 
malah dipun wêwahi, kosok wangsulipun Gusti Panêmbahan, asihipun 
dhatêng Bagus Burham inggih malah saya mindhak, malah lajêng 
kapitados anyêpêng bang-bang pangalum-aluming Buminatan sadaya, 
para abdi panèwu mantrinipun Gusti Panêmbahan, lajêng sami 
kadhawuhan basa kiyai lurah. 

Sajumênêng dalêm Sampeyan Dalêm Ingkang Sinuhun Kangjêng 
Susuhunan Pakubuwana kaping V, ingkang ngasta paprentahan 
kadipatèn, kasampirakên dhumatêng Gusti Panêmbahan Buminata, 
ewadene sadaya tumindakipun pandamêlan, sarta têtêp pocotipun abdi 
dalêm kadipatèn, Gusti Panêmbahan botên kaparêng amêngku, taksih 
mawi kacumadhongakên dhawuh saha kasumanggakakên [kasumang...] 


zal 1936:- 


[...gakakên] sakaparêngipun ing karsa dalêm. 


Sadangunipun Gusti Panêmbahan kasampiran panguwasa ngasta 
paprentahan kadipatèn, Bagus Burham sampun kasuwunakên ganjaran 
dados abdi dalêm rambah kaping kalih, sapisan kasuwunakên dados abdi 
dalêm panèwu jaksa kadipatèn anom, anggêntosi tilas lêlampahanipun 
Ngabèi Nitinagara, ingkang sampun tilar dunya, sampeyan dalêm botên 
kaparêng, malah lajêng wontên wiyosing dhawuh timbalan dalêm, 
ingkang kakarsakakên anggêntosi Ngabèi Sura Adimênggala, katêdhan 
nama Ngabèi Sutawiguna, anak têtilaranipun Ngabèi Nitinagara ingkang 
sawêg umur 2 taun, nama pun Sarengat, ingkang sampun kalapurakên 
ing ngarsa dalêm, kakarsakakên dados abdi dalêm mantri sêpuh 
kadipatèn anom, anggêntosi Ngabèi Sura Adimênggala wau, kapatêdhan 
nama Ngabèi Nitinagara, sarèhning pun Sarengat wau dèrèng akil balèk, 
amila kadhawuhan adamêl wakil ingkang sampun dipun anggêp pitados, 
mênggah dhawuh dalêm wau inggih lajêng lêstantun kadhawuhakên. 


Ingkang kaping kalih, wontên lowongan abdi dalêm mantri êmban 
kadipatèn anom, tilas lêlampahanipun Ngabèi Mêrtadrana, botên tilar 
waris anak, Bagus Burham inggih kasuwunakên anggêntosi malih, 
sampeyan dalêm inggih dèrèng [dè...] 


sea Û. S1317555 


[...rèng] kaparêng, amargi Ngabèi Mêrtadrana gadhah waris sadhèrèk 
jalêr tunggil bapa biyung, nama pun Tulus, dados abdi dalêm Panakawan 
Bundêran, mila ingkang kakarsakakên anggêntosi pun Tulus wau, 
kapatêdhan nama nunggak sêmi Ngabèi Mêrtadrana. 


Sarêng Bagus Burham sampun kasuwunakên dados abdi dalêm ngantos 
rambah kaping kalih mêksa dèrèng kaparêng, Gusti Panêmbahan ing 
batos angêmu duka, amargi rumaos lingsêm panggalihipun, saking 
sangêting anawung duka, sabên lênggah rat ing kadipatèn anom, manawi 

wontên para santana dalêm ingkang kasêrêg prakawis sambut, anggèning 
ngadili botên mawi kapariksa panjang lajêng katêtêpakên kawon 
kemawon, kala samantên saking kathahipun para santana dalêm ingkang 
sami katêtêpakên pikawonipun wau, suwantênipun sami rame, ramening 
pangandika wau botên angamungakên wontên ing dalêm tuwin ing 
pajagongan kemawon, sanadyan wontên ing ngarsa dalêm inggih sami 
botên kêndhat anggèning sami angêdalakên swara, dangu-dangu 
kamirêngan sampeyan dalêm, labanipun agêng sangêt pangêmong dalêm 
dhumatêng ingkang rama Gusti Panêmbahan, dados para santana dalêm 
ingkang sami dèrèng narimah katêtêpakên pikawonipun wau, dening rat 
kadipatèn, pambayaring sambutanipun sami kaparingan saking asta 
dalêm sadaya, sarêng makatên lajêng kèndêl botên wontên ingkang wani 
angumbar pangandika malih. 


Lajêngipun wontên jilid 2 


1. Warukung. 

2. tiyang. 

3. parabi. 

4. kêdhung. 

5. timbali. 

6. kalih-kalihipun (dan di tempat lain). 
7. wêkdal (dan di tempat lain). 

8. makatên. 

9. paimaman (dan di tempat lain). 
10. kapêksa (dan di tempat lain). 
11. mahrib. 

L2. sadean bêras. 

13, kadhawuhan. 

14. Radèn. 

15. tarkadhang. 

16. kawontênanipun. 

17. kangjêng (dan di tempat lain). 
18. nanging. 

19. ingkang. 

20. rumiyinakên. 

21. dene. 

22. ingkang. 

23. pêrangipun. 

24. makatên. 

25. sarana. 

26. ewoning tiyang ingkang. 
257. tigang. 

28. hawa. 

29. botên. 

30. kadalon. 

31. tuwin. 

32. anggèning. 

33. dangu. 

34. pitung. 

35: begal. 

36. sarêng. 

37. mêntas. 

38. ugi. 

39. antaga. 

40. sirahipun. 

41. kutbah (dan di tempat lain). 
42. têtuladhan. 

43. bilulung. 

44. rêrênggan. 

45. dumudgi. 

46. dhaupakên (dan di tempat lain). 


Lelampahanipun R. Ng. Ranggawarsita 


Pujangga Karaton ing Surakarta 


Jilid | 


e2 aan 


Sêrat Babad Cariyos Lêlampahanipun Suwargi 
Rônggawarsita 


Pujôngga Agêng ing Nagari Surakarta Adiningrat 


Jilid 2 


Kawêdalakên dening Kumite Rônggawarsitan 


Kacithak ing Drikêrèi Marês Surakarta 


Taun 1932 _ 951000 


ez 

Awit saking panggalihipun Gusti Panêmbahan taksih anawung dêduka, 
dening kasêsanipun anggèning nyuwunakên ganjaran pangkat dhatêng 
Bagus Burham, mila lajêng sowan malêbêt, Bagus Burham kadhawuhan 
andhèrèk, sarêng sampeyan dalêm sampun lênggah ing paringgitan, 
Gusti Panêmbahan lajêng majêng ing ngarsa dalêm, sasampunipun 
lênggah satata, sampeyan dalêm lajêng andangu dhumatêng ingkang 
rama Gusti Panêmbahan, bab prêluning karaton, bab prêluning praja, bab 
kawontênanipun nagari Surakarta, taksih warni-warni ingkang dipun 
dangokakên, Gusti Panêmbahan angunjukakên wangsulan sadaya ingkang 
dados pandangu dalêm wau, sampeyan dalêm angraosi bab wisudhan, 
manawi wontên abdi dalêm ingkang tilar dunya, wêwatêsaning waris 
ingkang kêdah dipun gêntosakên, satunggal, waris anak jalêr, kalih waris 
anak èstri, tiga waris sadhèrèk jalêr, sakawan waris kaponakan anaking 
sadhèrèk jalêr, manawi wontên abdi dalêm ingkang tilar dunya taksih 
gadhah waris sakawan bab wau, tilas kalênggahanipun kêdah 
kaparingakên dhatêng waris, dene manawi abdi dalêm ingkang tilar dunya 
wau sampun botên gadhah waris, punika sawêg kenging dipun gêntosi 
dening pamagang ingkang sampun dangu pasuwitanipun, ingkang srêgêp 
pasowananipun, saha ingkang sampun gadhah lêlabêtan, sukur angsal 
pamagang ingkang gadhah kagunan tuwin kalangkungan, samantên wau 
kajawi abdi dalêm [dalê...] 


Sen TTi xoe 


[...m] ingkang kawajibanipun dados kriya, kados ta carik, sungging, 
sungkêt, burdir, puntu, tênun, undhagi, pandhe, sayang 
sapanunggilanipun, punika ingkang kêdah kagêntosakên, manawi gadhah 
waris, inggih kêdah warisipun salah satunggal ingkang sampun nyêkapi 
dhatêng kawajibanipun, manawi warisipun botên wontên ingkang nyêkapi 
dhatêng pandamêlanipun ingkang tilar dunya wau, punika warisipun 
sawêg kenging dipun tilar, ananging waris ingkang dipun tilar wau, botên 
lajêng dipun kèndêlakên kemawon, taksih kêdah dipun galih dados abdi 
dalêm ingkang mèmpêr kalênggahaning bapa. 


Pangandika dalêm botên wêntala badhe nyilêp waris sakawan bab wau, 
amargi abdi dalêm sadaya punika sampun kathah ingkang sami alabêt 
praja, sawêg pintên dangunipun jaman Giyanti dumugi sapunika, malah 
taksih kathah abdi dalêm ingkang sampun amêningi kala jamanipun 
pêrang agêng Giyanti. 


Sampeyan dalêm lajêng angêndikakakên nalika adêgipun karaton 
Mataram, para abdi dalêm jaman kala samantên, anggèning suwita sami 
ambêkta têdha piyambak-piyambak, amila sampeyan dalêm taksih 

angèngêti sangêt dhatêng lêlabêtanipun para abdi dalêm, ing sasagêd- 
sagêd sampun ngantos angewahi dhatêng wêwênanging warisipun para 
abdi dalêm wau, malah ingkang rama Gusti Panêmbahan satêngah dipun 
wêlèhakên, ananging dipun sambang [sa...] 


sae Û aan 


[...mbang] liring pangandika, sampun ngantos anyilêp dhatêng warisipun 
para abdi dalêm, botên sae kadadosanipun, sumukipun mindhak 
anyiyutakên praja, ing môngka pangèsthining panggalih dalêm, 
panjênêngan nata Jawi punika kaluhuranipun sagêda pulih kados kala 
jaman kina. 


Ingkang rama Gusti Panêmbahan rumaos kaluhuran pangandika dalêm, 
mila unjukipun namung badhe angèstokakên. 


Sampeyan dalêm anglajêngakên pangandhika dalêm, mila wontênipun 
sampeyan dalêm dèrèng sagêd amarêngakên suwunipun[1] ingkang 
rama, nalika Bagus Burham kasuwunakên dados abdi dalêm panèwu jaksa 
tuwin mantri êmban, amargi ingkang kasuwun wau sami taksih gadhah 
waris. 


Sarêng sampeyan dalêm mawi angandikakakên Bagus Burham, Gusti 
Panêmbahan rumaos angsal mêrgi, wusana lajêng munjuk sampeyan 
dalêm, manawi wontên lilah dalêm, Bagus Burham kasuwunakên 
kamirahan dalêm kapacaka dados abdi dalêm urdênas kemawon, amargi 
abdi dalêm urdênas punika namung gumantung wontên kaparêngipun 
karsa dalêm, dene sapunika Bagus Burham sampun kasowanakên 
malêbêt, angadhêp wontên sangandhaping jambêt kalampok. 


Dhawuh timbalan dalêm, panyuwunipun ingkang rama sampeyan dalêm 
botên kagungan pakèwêd amarêngakên, sapunika sampeyan dalêm 
badhe uninga Bagus Burham rumiyin. 


Gusti Panêmbahan ragi sulaya kalihan karsa dalêm, kaparêng 


aza 2q di eez 


dalêm badhe wuninga makatên têgêsipun sabên dintên Bagus Burham 
kadhawuhan nyowanakên malêbêt, supados kulina kalihan sampeyan 

dalêm rumiyin, panampinipun Gusti Panêmbahan, Bagus Burham badhe 
dipun uningani sampeyan dalêm, mila lajêng mengo mangidul 
dhawuhakên dhumatêng Nyai Tumênggung ingkang tampi, kadhawuhan 
nimbali dhumatêng Bagus Burham, kadhawuhana majêng dhatêng 
godhagan (sapunika nama paningrat), aturipun nyai tumênggung sêndika. 


Bagus Burham sampun kairit majêng ing ngarsa dalêm, sadumuginipun 
ing godhagan lajêng sila mabukuh, sirah konjêm ing siti, dhawuh timbalan 
dalêm kadhawuhan minggah, Bagus Burham inggih lajêng minggah, 
linggihipun sangya[2] mabukuh, anggènipun mapanakên bokongipun 
ngantos katingal kêlèt kalihan jobin pêthak ingkang dipun linggihi, 
sadangunipun ngadhêp wontên ing ngarsa dalêm, botên dipun paringi 
pangandika punapa-punapa, namung kêdhap-kêdhap kalirik dipun 
pariksani, sampeyan dalêm taksih andumugèkakên ngêndikan akalihan 
ingkang rama Gusti Panêmbahan, sarêng sampun ngajêngakên jêngkar 
dalêm, sampeyan dalêm  angêndikakakên anggèning mêntas 
kapisungsung gêntha saking Walandi agêngipun sapalinggihan kapara 
langkung, wujudipun kapriksakakên ingkang rama. 


Kala samantên gêntha wau kasèlèhakên wontên sakidul kori Prabasuyasa 
perangan jawi, lajêng dipun pariksani saking [sa...] 


aaa Ba B ze 


[...king] palênggahan kemawon dening ingkang rama, Gusti Panêmbahan 
sakalangkung eram ing panggalihipun, saha angalêmbana saening 
garapipun saha agêngipun, unjukipun, gêntha punika saupami kapasang 
wontên sacêlakipun kori Brajanala, badhe anambahi asrining sêsawangan. 


Sarêng sampeyan dalêm badhe jêngkar, gêntha wau gujênganipun 
ingkang nginggil kaasta ing asta kiwa, lajêng kaumbulakên manginggil, 
pangandhika dalêm dhumatêng ingkang rama, têka ènthèng kemawon 
gêntha punika bobotipun, botên sêmbada kalihan agênging wujudipun, 
ingkang rama namung andhêku kalihan gumujêng kemawon. 


Satêmênipun pangandika dalêm ingkang makatên wau, kagêm anyêmoni 
ingkang rama Gusti Panêmbahan, ingkang rama punika satriya agêng 
ingkang sampun misuwur kadibyanipun, ing Surakarta botên wontên 
ingkang nyamèni agênging panguwaosipun, nanging manawi sawêg 
wontên ingkang dipun rênani, ngantos angènthèngakên boboting satriya 
agêng, salêbêtipun taksih ngasta gêntha wau sampeyan dalêm lajêng 
tindak dhatêng palinggihanipun Bagus Burham, gêntha ingkang dipun 
asta wau lajêng katutupakên kangge ngurungi Bagus Burham. Krêkêp, 

katingal botên sêsak tuwin botên anggronggong, Sampeyan Dalêm lajêng 
lumêbêt ing Prabasuyasa, ingkang rama Gusti Panêmbahan lajêng kalilan 
ngaso kondur. 


na DA kan 


Gusti Panêmbahan badhe ambikak ajrih sangêt kalihan sampeyan dalêm, 
bokmanawi wontên kaparênging karsa dalêm ingkang Gusti Panêmbahan 
botên mangrêtos, botên dangu lajêng kondur, samunduripun saking 
parasdya turut mêrgi botên têlas-têlas pangudaraosing galih ingkang 
dados kaparênging karsa dalêm, dipun inggahakên, dipun andhapakên, 
mêksa dèrèng sagêd pinanggih, manawi pangandika dalêm wau sampun 
rumaos saha sampun têrang bilih anyêmoni Gusti Panêmbahan, ingkang 
dipun raosakên wau namung anggènipun anutupi gêntha Bagus Burham, 
Gusti Panêmbahan dèrèng andukap ingkang dados kaparêngipun karsa 
dalêm, dangu-dangu lajêng mupus ing pêpasthèn, namung nyênyuwun 
dhatêng ingkang adamêl gêsang, mugi-mugi wontên pitulunging 
Pangeran angrêksa dhumatêng kawilujênganipun Bagus Burham. 


Sarêng sampun tigang dintên tigang dalu, Gusti Panêmbahan katimbalan 
ngêndikan ing sampeyan dalêm, sanalika lajêng sowan, anggèning tindak 
sawêg dumugi palataran, sampeyan dalêm lajêng utusan nyai 
tumênggung, Gusti Panêmbahan kadhawuhan lajêng dhumatêng ing 
paringgitan kemawon, sarêng ingkang rama sampun lênggah, sampeyan 
dalêm lajêng jumênêng, gêntha ingkang kagêm anutupi Bagus Burham 
wau lajêng dipun asta kasingkirakên dhatêng panggènanipun lami, Bagus 
Burham taksih dèrèng ewah palinggihanipun, saha guwayanipun inggih 
botên ewah, sampeyan dalêm [dalê...] 


wa 2 $ T bê 


[...m] lajêng andhawuhakên dhumatêng ingkang rama, kaparêngipun 
karsa dalêm, sapunika Bagus Burham kakarsakakên dados abdi dalêm 
carik kadipatèn, kapatêdhan nama Rêngga Pujangganom, (katêlahipun 
nama Rêngga Pajanganom),[3] unjukipun Gusti Panêmbahan sêndika, 
lajêng kalilan mundur, Bagus Burham andhèrèk, sampeyan dalêm lajêng 
jêngkar angadhaton. 


Sadumuginipun ing dalêm, dhawuh dalêm wau lajêng kadhawuhakên 
dhumatêng abdi dalêm bupati kadipatèn, kanthi maringakên Bagus 
Burham, lajêng kadhawuhan nêtêpakên kados adat, dene 
pandamêlanipun lêstari kapundhut wontên ing Buminatan. 

Tampining dhawuh timbalan dalêm anggèning Bagus Burham 
kakarsakakên dados abdi dalêm carik kadipatèn, kapatêdhan nama 
Rôngga Pajanganom = Pujaganom,[4] amarêngi ing dintên Sênèn Paing 
tanggal kaping 4 wulan Sapar taun Alip 1747, sinangkalan candraning 
warsa, amuji suci pandhitaning ratu[5] 


Panggalihipun Gusti Panêmbahan sampun ragi sumèlèh, dene Bagus 
Burham sampun angsal pancadan dados abdi dalêm, sapunika namung 
kantun anggalih kalampahaning dhaubipun ingkang putra Radèn Ajêng 
Gombak, sanadyan kaparêngipun Gusti Panêmbahan wau daya-daya 
tumuntên sagêdipun kalampahan, namung sarèhning Radèn Ajêng 
Gombak wau taksih gumantung wontên panguwasanipun Kangjêng 
Pangeran Adipati Cakradiningrat, amila 


me Sek 


ingkang langkung prêlu aparing uninga rumiyin dhumatêng ingkang putra 
kangjêng pangeran adipati ing Kadhiri. 


Gusti Panêmbahan badhe amaringi sêrat dhumatêng ingkang putra 
Kangjêng Pangeran Adipati Cakradiningrat, ing Kadhiri, ingkang 
kadhawuhan damêl sêratipun saha ingkang kadhawuhan nyêrat Mas 
Rôngga Sastra Panêmbung, suraosing sêrat, awit saking angèstokakên 
dhawuhing pangandika dalêm, Sampeyan Dalêm Ingkang Sinuhun 
Kangjêng Susuhunan, ingkang sampun suwarga kaping IV, Radèn Ajêng 
Gombak kadhawuhan anarimakakên dhumatêng Bagus Burham, anakipun 
Ngabèi  Rônggawarsita (Jayusman) ingkang sapunika sampun 
kakarsakakên dados abdi dalêm carik kadipatèn, kapatêdhan nama 
Rôngga Pajanganom, kangjêng pangeran adipati kapundhut lilahipun, 
saha katimbalan ingkang rama dhumatêng ing nagari Surakarta, badhe 
dipun paringi uninga tuwin pangandika ingkang prêlu-prêlu tumrap 
kaparêngipun Gusti Panêmbahan wau. 


Sarêng sêrat sampun dados lajêng dipun tapak astani, sarta lajêng dipun 
lak, tumuntên lajêng kaparingakên dhumatêng Mas Ngabèi Sêtraharja, 
mantri pinisêpuh ing Buminatan, inggih punika ingkang badhe kautus 
maringakên sêrat wau dhumatêng Kangjêng Pangeran Adipati 
Cakradiningrat ing Kadhiri, Mas Ngabèi Sêtraharja lajêng pangkat, wontên 
ing mêrgi botên kacariyos. 

Sadumuginipun ing kitha Kadhiri lajêng sowan kangjêng pangeran adipati, 
[a...] 


sad n Gan: 


[...dipati,] anggènipun amanggihi wontên ing paringgitan, Mas Ngabèi 
Sêtraharja matur kados adat prêlunipun kautus, sêrat lajêng dipun 
aturakên, sarêng sêrat sampun kawaos tamat, kangjêng pangeran adipati 
lajêng andangu dhumatêng Mas Ngabèi Sêtraharja, bab pangèdhêkipun 
Bagus Burham wontên ing Buminatan, Ngabèi Sêtraharja ngaturakên 
punapa kawontênanipun ingkang sampun dipun sumêrêpi. Kangjêng 
pangeran adipati sakalangkung pangunguning panggalihipun, mêngka 
dèrèng sapintêna dangunipun, nalika kangjêng pangeran adipati 
kapanggih Bagus Burham tuwin Ki Tanujaya wontên kitha Madiun kala 
samantên, wêrnènipun taksih katingal anglarèni, dene sapunika sampun 
dados tiyang sêpuh ingkang limpat panggraitanipun, nanging wiwit kala 
samantên kangjêng pangeran adipati pancèn panggalihipun sampun 
kraos, nalika sêsêripun Bagus Burham dipun tumbas ingkang putra Radèn 
Ajêng Gombak, sapunika têka badhe dados jatukramanipun sayêktos. 


Sarêng sampun sawatawis dangu, Mas Ngabèi Sêtraharja kadhawuhan 
aso dhumatêng panggenan ingkang sampun dipun sudhiyakakên, 
kangjêng pangeran adipati lajêng lumêbêt ing dalêm, ingkang garwa 
lajêng dipun timbali, sarêng radèn ayu adipati sampun sowan, lajêng 
dipun paringi uninga ingkang dados kaparêngipun ingkang rama Gusti 
Panêmbahan, radèn ayu adipati dèrèng andungkap [andung...] 


aia BA 10 e 


[...kap] ingkang dados kaparêngipun ingkang raka, mila namung angaras 
kalihan nyuwun cumandhong dhawuh. Ingkang raka lajêng anglairakên 
raosing panggalih, sarta angèngêtakên kaelokaning Pangeran dhumatêng 
ingkang garwa, nalika sêsêripun Bagus Burham katumbas ingkang putra 
nalika wontên Madiun kala samantên, têka sapunika wahananipun badhe 
dados jodhonipun ingkang putra sayêktos. Ingkang garwa lajêng 
gumujêng latah, amargi taksih kèngêtan lêlampahanipun Bagus Burham 
kalihan ingkang putra Radèn Ajêng Gombak kala samantên. 


Enggaling rêmbag, kangjêng pangeran adipati sakalihan ingkang garwa 
sampun sami anyondhongi, sanès dintên Ngabèi Sêtraharja kalilan 
wangsul dhumatêng ing nagari Surakarta, mawi dipun bêktani sêrat 
wangsulan, botên kacariyosakên wontên ing margi, enggaling cariyos 
sampun dumugi ing Buminatan, sêrat wangsulan saking ingkang putra 

lajêng kaunjukakên Gusti Panêmbahan, sêrat lajêng kawaos, 
sarampunging pamaos Gusti Panêmbahan sangêt bingah ing 
panggalihipun, sêratipun kangjêng pangeran adipati wau lajêng 
kaparingakên dhumatêng Radèn Tumênggung Sastranagara, sarta lajêng 
kawaos, satamating pamaosipun, panggalihipun ugi sakalangkung 
bingah,dene botên nyana dhatêng agênging kabêjanipun ingkang wayah, 
mila lajêng animbali dhumatêng ingkang putra Mas Ngabèi 
Rônggawarsita, sarêng sampun [sampu...] 


sa 2 011: 


[...n] sowan, lajêng dipun paringi uninga sêratipun Kangjêng Pangeran 
Adipati Cakradiningrat, ingkang putra kadhawuhan amirantos lamaran 
ingkang badhe kacaosakên Gusti Panêmbahan, saha amirantosana badhe 
pangundhuhipun pangantèn, aturipun ingkang putra sêndika. 


Kacariyos ing kitha Kadhiri, kala samantên sapêngkêripun Mas Ngabèi 
Sêtraharja, kangjêng pangeran adipati sakalihan ingkang garwa, lajêng 
bidhal dhumatêng ing nagari Surakarta, sowan dhumatêng ing 
Buminatan, kadhèrèkakên para putra santana saha para abdi-abdi 
sawatawis kathahipun, ambêkta sapirantosing tiyang gadhah damêl 
ngantos pintên-pintên kapal, sarêng dumugi ing Buminatan, andadosakên 
bingahing panggalihipun ingkang rama, dene sadaya angsal-angsal wau 
lajêng kadhawuhan maringakên dhumatêng ingkang gadhah kawajiban 
piyambak-piyambak. 


Kênthêling rêmbag, Radèn Ajêng Gombak saèstu katarimakakên 
dhumatêng Mas Rôngga Pajanganom, panggihipun wontên ing dalêm 
Buminatan, amarêngi ing dintên Sênèn Kaliwon tanggal kaping 17 wulan 
Bêsar nunggil taun Alip 1747, komuk sucining pandhita mudha,[6] Gusti 
Panêmbahan andhatêngakên suka, mawi pasamuwan agêng, angaturi 
para pangagêng Jawi Walandi, botên wontên ingkang kalangkungan, 
sanadyan Radèn Ajêng Gombak wau namung putra pundhutan, nanging 
sarèhning Gusti Panêmbahan wau [wa...] 


gez 2 ree 


[...u] botên kagungan putra piyambak, dados raosing panggalih botên 
bedha kalihan putranipun piyambak, mila pasamuwanipun ngantos 
sapêkên muput. 

Sarêng pangantèn sampun sapêkên, lajêng kasuwun dipun undhuh 
dhumatêng ing Sastranagaran, Radèn Tumênggung Sastranagara ugi 
andhatêngakên suka, pamiwahanipun botên beda kalihan ing Buminatan, 
pasamuwanipun ugi ngantos sapêkên, sarêng sampun bibar sapêkên, 
pangantèn lajêng kapundhut malih dhumatêng ing Buminatan. 


Salapaning dintên pangantèn, lajêng gêntos dipun undhuh dhumatêng ing 
Kadhiri, wontên ing Kadhiri ugi dipun wiwaha malih kados nalika 
panggihipun, malah pasamuwanipun langkung agêng wontên ing Kadhiri, 
amargi kangjêng pangeran adipati sawêg nêmbe sapisan punika 
kagungan damêl mantu, dados dipun paribasakakên ambubak kawah, 
mila pasamuwanipun botên namung sapêkên kemawon, ananging 
ngantos anglantur pintên-pintên dintên botên wontên kèndêlipun, 
waragadipun ngantos botên mawi petangan. o. 


Cariyos Lêlampahanipun Mas Rôngga Pajanganom, wontên ing Kitha 
Kadhiri. 


Mas Rôngga Pajanganom wontên ing kitha Kadhiri laminipun ngantos 
pintên-pintên wulan, sampun rambah-rambah dipun timbali Gusti 
Panêmbahan, supados enggal wangsul dhatêng Surakarta, nanging 
kangjêng pangeran adipati dèrèng sagêd ngaturakên, dados 
sadangunipun [sa...] 


TERES 


[...dangunipun] wontên ing kitha Kadhiri sapisan kemawon dèrèng nate 
sowan tuwi dhumatêng ing Buminatan, tuwin dhumatêng ing 
Sastranagaran, ewodene botên pisan-pisan andadosakên dêdukanipun 
Gusti Panêmbahan, malah sabên wulan kaparingan kintunan warni-warni 
wêdalan ing Surakarta, supados andadosakên kabingahaning manahipun 
Mas Rôngga Pajanganom sakalihan radèn ayu. 


Sanadyan Mas Rôngga Pajanganom wontên ing Kadhiri botên kacuwan 
manahipun, nanging raosipun botên kados wontên ing nagari Surakarta, 
punapadene manawi kèngêtan asihipun Gusti Panêmbahan dhumatêng 
saliranipun, raosing panggalih lajêng ngênês saking prihatosipun, sabên 
dalu namung tansah kêkadhar wontên ing jawi kemawon, ingkang garwa 
Radèn Ayu Rôngga ngantos bela tumut prihatos, Ki Tanujaya botên kirang 
anggènipun amituturi dhumatêng Mas Rôngga Pajanganom, supadès[7] 
sampun ngantos katingal susah panggalihipun, manawi ngantos 
kawistara, ambokmanawi sagêd adamêl sêling sêrêping panggalihipun 
kangjêng pangeran adipati sakalihan, mindhak botên sae kadadosanipun, 

ewodene Mas Rôngga Pajanganom botên kengguh sadaya pituturipun Ki 
Tanujaya wau, malah Mas Rôngga Pajanganom nyuwun pamit dhatêng 
Surabaya, saha dhatêng ing Bali. 


aa D Lû me 


Kangjêng pangeran adipati sampun botên kêkirangan pamilutaning 
panggalih dhumatêng Mas Rêngga Pajanganom, supados têntrêm wontên 
ing kitha Kadhiri kemawon, nanging Mas Rêngga Pajanganom mêksa 
adrêng botên kenging dipun pambêngi, mila kangjêng pangeran adipati 
inggih lajêng amarêngakên, nanging dipun dhawuhi sampun ngantos 
dangu-dangu, Mas Rôngga Pajanganom aturipun sêndika, lajêng dipun 
paringi sangu sacêkapipun kangge wontên ing margi dumugi mantukipun, 
sanès dintên lajêng mangkat, ingkang dipun kanthi namung Ki Tanujaya 
piyambak, panganggenipun sami anyalamur pindha santri. 


Sadumuginipun ing Surabaya Mas Rôngga Pajanganom dhatêng ing 
dhusun Ngadiluwih, badhe sumêdya sowan Kyai Tunggulwulung, ingkang 
sampun kasusra ing jagad têtiga dados tiyang linangkung ing sasami, 
saciptanipun dados, sumêrêp sadèrèngipun winarah sampun dados 
gêgununganipun tiyang sa-bang wetan sadaya, sarêng sampun dumugi 
ing dhusun Ngadiluwih, lajêng dipun papagakên dening Kyai 
Tunggulwulung, kalêbêtakên ing griya. 


Kyai Tunggulwulung punika dèrèng kawical tiyang sêpuh, kintên-kintên 
sawêg wanci gadhah putu kalih, pitêpanganipun dhatêng sasami sae, 
tandukipun gapyak, wicantênipun manis sumanak, tuwin pratitis, Mas 
Rôngga Pajanganom tuwin Ki Tanujaya sampun sami kalinggihakên ing 
Salu, Kyai Tunggulwulung ambagèkakên [ambagè...] 


aze. DANG asa 


[...kakên] kawilujênganipun tiyang kalih, Mas Rêngga Pajanganom 
amangsuli wilujêng, sarta lajêng anglairakên saraosing panggalih 
sumêdya ngangsu kawruh badhe puruhita dhatêng panjênênganipun Kyai 
Tunggulwulung. 


Wangsulanipun Kyai Tunggulwulung anglairakên cupêting kawruh, saking 
labaning kirang sarasehan, ingkang dipun kulinaning[8] namung tiyang 
dhusun sakiwa têngênipun ing Ngadiluwih ngriki kemawon, manawi Mas 
Rôngga sumêdya badhe puruhita dhatêng piyambakipun, punika 
kaparibasakakên sungsang buwana balik, lêrêsipun malah piyambakipun 

ingkang puruhita dhatêng Mas Rêngga Pajanganom, wicantênipun Kyai 
Tunggulwulung ingkang makatên wau kalihan ngatingalakên sumèhing 
pasêmon, padhanging polatan, kasambi pitakèn dhatêng Mas Rêngga 
Pajanganom, tuwin dhatêng Ki Tanujaya, sakalihan punapa ingkang dipun 
sêptani, mila sadangunipun rawuh sakalihan dèrèng sami dipun caosi 
pisêgah, cara ngriki pisaratipun kêdah mawi dipun taros rumiyin. 


Mas Rêngga Pajanganom, tuwin Ki Tanujaya, sami amangsuli namung 
anyumanggakakên kemawon, nanging ingkang dipun doyani namung 
ulam lèpèn. 


Kyai Tunggulwulung lajêng kèndêl sakêdhap, lajêng tumênga manginggoil, 
sanalika lajêng wontên ulam badhèr wagal, klalèn, dhawah saking 
nginggil, agêngipun sakempol-kempol, 


sa l0 aa 


sami pating kalèpèk wontên ing jogan, Kyai Tunggulwulung lajêng 
angundang anak semahipun, kapurih anggorèngi ulam lèpèn ingkang 
wontên ing jogan punika, amargi sêlak badhe kagêm pacitan ngunjuk 
wedang tamunipun kalih punika, ulam lajêng dipun pêndhêti dening Nyai 
Tunggulwulung saanakipun, kabêkta dhumatêng pawon. 


Mas Rêngga Pajanganom tuwin Ki Tanujaya, sarêng sami sumêrêp 
mujijatipun Kyai Tunggulwulung ingkang kawêdalakên wau, sanadyan 
lairipun katingal eram sarta angalêmbana, nanging ing batos sami amaoni 
kamanah taksih amindho damêl, amila Mas Rêngga Pajanganom tuwin Ki 
Tanujaya, sami andum damêl angêdalakên mujijatipun piyambak- 
piyambak, sadangunipun Nyai Tunggulwulung uthêg ambèthèti ulam, 
tuwin wontên ingkang sampun kumrèngsèng wontên ing wajan, lajêng 
wontên tiyang kalih sami angirit jodhang kalih, tiyang wau sarêng sampun 
dumugi sangajênging griyanipun Kyai Tunggulwulung, lajêng dipun 
papagakên dening Nyai Tunggulwulung, dipun kintên amunjung 
dhumatêng semahipun, nanging sarêng dipun pitakèni, badhe madosi Mas 
Rôngga Pajanganom kalihan Ki Tanujaya, Nyai Tunggulwulung ragi 
kalincutan manahipun, wasana lajêng dipun irit dhatêng ing griya, sarêng 
sampun kapanggih kalihan Mas Rôngga Pajanganom tuwin Ki Tanujaya, 
bêbêktanipun kalih jodhang lajêng sami dipun aturakên, sumêrêp 
pisêgahipun [pi...] 


sii 

[...sêgahipun] dhatêng priyantun sakalihan punika, tiyang kalih wau sami 
dipun pitakèni dening Ki Tanujaya, ngakên saking dhusun Selagugur, 
jodhang kalih lajêng kapasrahakên Nyai Tunggulwulung, sarêng 
kawêdalakên isinipun sêkul ulam, tuwin panganan, punapa dene ulam 
lèpèn gorengan, badhèr tagèh, klalèn, agêngipun ugi sakempol-kempol, 
wedang sarampadan, sagêndhisipun pisan, sadaya wau lajêng katata 
andhèr wontên ing ambèn, sarêng sampun dipun tampèni, tiyang kalih 
lajêng nyuwun pamit wangsul, wadhahipun lajêng sami dipun tilar sadaya, 
sanès dintên sagah badhe dipun purugi, sapêngkêripun tiyang kalih wau, 
Mas Rôngga Pajanganom tuwin Ki Tanujaya, sakalih-kalihipun sami muji 
sukur ring Pangeran, dene pangèsthining manahipun sami sagêd 
kalêksanan, namung Kyai Tunggulwulung piyambak ingkang anjêngêr, 
ngantos sapandurat botên sagêd wicantên, sangking anggèning 
angrumaosi mujijatipun taksih kawon kalihan tamunipun, wasana lajêng 
rumaos bilih piyambakipun pancèn kawon linangkung, Mas Rôngga 
Pajanganom tuwin Ki Tanujaya, sumêrêp osiking manahipun Kyai 
Tunggulwulung, amila lajêng kasêsamur dipun aturi sami angrahapi 
pisêgahipun sadhèrèk Selagugur wau, Kyai Tunggulwulung inggih lajêng 
tumut angrahapi, lajêng katungka pisêgahipun Nyai Tunggulwulung 
kaladosakên, lajêng sami 

katata wontên ing ambèn, mila katingalipun rêma kados pisêgahipun 
tiyang ingkang badhe gadhah damêl. 


Tiyang tiga anggèning sami lêlinggihan wiwit siyang dumugi sontên, 
botên wontên ingkang karaos sami sayah, Ki Tanujaya awon nganggur 
nyuwun pitakèn dhatêng Kyai Tunggulwulung, menggah têbih cêlakipun 
dhusun Selagugur punika, kalihan dhusun Ngadiluwih sapintên têbihipun, 
wangsulanipun Kyai Tunggulwulung, manawi botên kalèntu taksih 
lampahan sawisan damêl, Kyai Tanujaya andhêku kalayan angatingalakên 
bingahing manahipun. 


Sarêng sampun dalu, tiyang tiga lajêng sami saraseyan ngabên lungiding 
manah, katiganipun sami sawung patohan sadaya, sarêng saya dalu Kyai 
Tunggulwulung ragi kasêsêr rêmbagipun, amila sampun lajêng 
angrumaosi kawon, sarta angalêmbana sangêt dhatêng lêpasing 
panggalihipun Mas Rôngga Pajanganom, sawawratipun taksih lare Kyai 
Tunggulwulung sampun botên sagêd anginggahi inggiling kawruhipun, 
amila lajêng matur dhatêng Mas Rôngga Pajanganom, manawi kaparêng 
nyuwun badhe puruhita, Mas Rôngga Pajanganom akipa-kipa botên sagêd 
amituruti, amargi rumaos dèrèng pantês dipun puruhitani, wasana 
namung lajêng dados mitra darma kemawon. 

Mas Rêngga Pajanganom wontên ing Ngadiluwih nyipêng pitung dintên 
pitung [pi...] 


ie 


[...tung] dalu, lajêng bidhal dhatêng ing Banyuwangi, pangèsthining 
panggalih badhe amadosi padhukuhanipun Kyai Ajar Wiradi, ing dhusun 
Ragajampi, sarêng lampahipun dumugi ing dhusun Ngêpos Kapanjèn, 
lajêng pitakèn dhatêng bakul garabadan ingkang sawêg pinuju dhasar 
wontên ing Ngêpos ngriku. Punapa sumêrêp padhukuhanipun Kyai Ajar 
Wiradi ing dhusun Ragajampi, ingkang dipun pitakèni wangsulanipun, 
sumêrêp, nanging namanipun wontên ing Banyuwangi ngriki dede Kyai 
Ajar Wiradi makatên, kasêngbut[9] Kyai Ajar Wirakêntha, griyanipun ugi 
ing dhusun Ragajampi, saking dhusun Ngêpos Kapanjèn ngriki taksih 
lampahan sawisan damêl, lampahipun mangetan lêrês, manawi sapunika 
lajêng tindak, kados botên ngastos[10] bakda luhur sampun dumugi. Mas 
Rôngga Pajanganom tuwin Ki Tanujaya, sangêt panarimahipun dhatêng 
ingkang suka pitêdah wau, wasana lajêng andumugèkakên lampahipun 
dhatêng ing dhusun Ragajampi. 


Sarêng lampahipun sampun dumugi ing dhusun Ragajampi, botên mawi 
pitakèn malih, Mas Rôngga Pajanganom tuwin Ki Tanujaya, lajêng anjujug 
padhukuhanipun Kyai Ajar Wirakôntha kemawon, ing wêgdal wau Kyai 
Ajar sawêg linggih wontên sangajênging patanèn, dipun adhêp dening 
para siswanipun anggabab wontên ing talundhagan, para siswa wau 
pangadhêpipun sami anoraga kados satataning ngadhêp bôngsa luhur, 
sabên awawan [awa...] 


ezel ê DO e 


[...wan] ginêm kalihan para siswanipun, para siswanipun wau anggèning 
amangsuli mawi anyêmbah sêsedhokan. 


Kyai Ajar Wirakêntha wau kacariyos, ênèm sêpuhipun sawêg antawisipun 
kawan dasa gangsal taun, dêdêgipun agêng inggil, kêkulitanipun 
ambambang awak, brêngosipun kêtêpan, paraeanipun ragi sae, 
wicantênipun sora, sajak botên wontên ingkang dipun èrêpakên: 
padhukuhanipun, mapan tuwin wiyar, ngajêng wingking wontên 
lèpènipun, griyanipun sakawan sampun agêng-agêng sadaya, payonipun 
sami atêp, lumbungipun manggèn sawetaning griya wingking kapara 
têbih, sakiduling lumbung kandhang maesa, kandhang lêmbu, tuwin 

kandhang maenda, wujuding maesa, lêmbu, tuwin maenda, kawistara, 
tabêri pangopènipun, sawanganipun sami ayêm alêmu-lêmu. Sakilèning 
pandhapa wontên masjidipun agêng anjênggarang, masjid wau kinupêng 
ing balumbang ingkang kabatur ing sela cêmêng, toyanipun bêning 
anyarong, dipun ingahi ulam têmbra sami katingal pating sariwêt adamêl 
sênênging manah, sabên wontên galibêding tiyang lajêng sami angrompol 
bêbayakan, èsthinipun kados angajêng-ajêng tumuntêna sami dipun 
têdhani. Pakaranganipun Kyai Ajar rêsik gumarining, pasitènipun pasir, 
mirit rêsikipun, pakarangan wau kopèn sangêt pangupakaranipun, 
têtanêmanipun warni-warni, manggis, dhuku, kêpêl, 


22k 


rambutan, jêram kêprok, jêram lêgi, sapanunggilanipun, nanging ingkang 
dipun kathahakên namung jêramipun kêprok, sanadyan sadaya 
têtanêman wau sawêg sami nêdhêng-nêdhêngipun awoh ambiyêt, 
ewadene kathahing uwohipun dèrèng paja-paja sami kalihan jêramipun 
kêprok, jêramipun kêprok wau racakipun sawêg sami sadêdêging tiyang 
inggilipun, katata rampak abêbanjêngan botên wontên ingkang katingal 
moncol sêsipatanipun, kathahipun ngantos pintên-pintên dasa uwit, 
uwohipun sami ambiyêt, ngantos katingal kados sêmpal-sêmpala, 
wêrnènipun jêne-jêne asêmu abrit, anambahi dhatêng asrining 
sêsawangan, ing batos Mas Rôngga Pajanganom tuwin Ki Tanujaya, sami 
kapingin dhatêng uwohing jêram kêprok wau, badhe kangge jampi ngêlak, 
namung kapenginipun wau lajêng kandhèh dening sabaring panggalih, Ki 
Tanujaya angiling-ilingi ingkang lajêng anglairakên rêraosan kalihan Mas 
Rôngga Pajanganom, ing ngriki punika jêramipun kêprok têka agêng- 
agêngipun samantên, sadangunipun Ki Tanujaya tuwin Mas Rôngga 
Pajanganom angiling-ilingi uwohing jêram wau, lajêng wontên pêksi 
dêrkuku sajodho saking kidul mencok uwit jêram ingkang sawêg dipun 
iling-ilingi dening tiyang kalih wau, sasampunipun mencok wontên ing 
ngriku sami salisik, sawêrni kados angaso. Pêksi dêrkuku èstri angudaraos 
dhatêng ingkang [ing...] 


Pır ê 


[...kang] jalêr, gumun sangêt dhatêng woh-wohan ing ngriki punika, 
langkung malih jêramipun kêprok, uwohipun ambiyêt agêng-agêng, 
wêrnènipun jêne-jêne, ingkang sampun sêpuh ngantos katingal abrit 
ambaranang, têka botên wontên ingkang wani angrêsahi, dalah pêksi- 
pêksi ingkang sami doyan nêdha woh-wohan, inggih botên wontên 
ingkang wani saba ing ngriki, beda kalihan panggenan sanèsipun, 
jêramipun botên sagêd agêng-agêng tuwin jêne-jêne, taksih ijêm-ijêm 
kemawon sampun dipun undhuhi, môngka manawi ing ngriki punika 
ingkang abrit-abrit botên kirang, punapa pancèn botên badhe dipun 

undhuhi babar pisan, sêngaja dipun ingah ngurag, ingkang isinipun 
ngantos thukul pating carongat, mênawi sampun kalajêng kados makatên, 
gèk badhe dipu[11] angge punapa, saèstunipun lajêng botên pajêng dipun 
sade. Dêrkuku jalêr amangsuli: inggih punika ingkang dipun wastani beda- 
bedaning tiyang, ingkang taksih ijêm-ijêm sampun dipun undhuhi, punika 
kabêkta ingkang gadhah jêram wau tiyang botên gadhah, amila daya- 
daya badhe dipun sade, dene ingkang ngantos dipun uragakên kados ing 
ngriki punika, ingkang gadhah tiyang cêkap, botên kêkirangan 
samukawis, makatên punika sawêg tata lairipun, nanging inggih wontên 
tiyang kacêkapan ingkang tabiyatipun kados tiyang botên gadhah, 
ingkang makatên wau saking anggènipun nyingkiri dhatêng hawa [ha...] 


sapoe 


[...wa] nêpsu, amargi manawi botên makatên ingkang gadhah lajêng 
botên uman, dening kawon rumiyin kalihan tiyang ingkang sampun 
kawijèn sugih pamrih, sanadyan sampun dipun sêrung tuwin dipun 
têngga, ewadene manawi ingkang nêngga wau sawêg eman èwêt, tiyang 
ingkang sampun kawijèn sugih pamrih wau, pamêndhêtipun tanpa 
ngèngèh-ngèngèh, ngantos kados amêndhêti dhatêng tanêmanipun 
piyambak. 


Dêrkuku èstri amangsuli kalihan gumujêng, gumun sangêt dhatêng tiyang 
ingkang sugih pamrih wau, dene botên nandukakên pamrihipun dhatêng 
pakarangan ngriki punika, punapa saking dèrèng sumêrêp, saupami 
sampun sumêrêp, mendah anggènipun mêndhêti, pangintênipun badhe 
angaji pupung. 


Ingkang jalêr amangsuli, anglêrêsakên dhatêng wicantênipun ingkang 
èstri, sadaya botên wontên ingkang lêpat, ananging atasipun ing lair, 
sarêng wêwadosipun, punika ingkang angèl dipun upadosi, mênggah 
wadosipun makatên, mila padhukuhanipun Kyai Ajar Wirakôntha punika 
kajèn keringan, punika satêmênipun gadhah kêmat, inggih punika 
ingkang dipun wastani Aji Panglèngkètan, sintên kemawon ingkang wani 
mêndhêt barang gadhahanipun ingkang wontên salêbêting pakarangan 
punika, punapa ingkang dipun pêndhêt lajêng krakêt botên sagêd uwal, 
sarta lajêng dhèngkèlên botên sagêd kesah-kesah, sagêdipun kesah tuwin 
[tu...] 


i23 Mei 


[...win] sagêdipun uwal barang ingkang dipun pêndhêt wau, manawi 
sampun nyuwun pangapuntên kalihan Kyai Ajar, patraping panyuwunipun 

pangapuntên, kados dene abdi dhatêng gustinipun, ingkang èstri lajêng 
dipun purih aningali tiyang kathah ingkang sami ngadhêp dhatêng Kyai 
Ajar punika, wiwitipun anggèning kèlu kèdhêp dhatêng Kyai Ajar wau, 
inggih saking dayaning kêmatipun kados ingkang dipun cariyosakên wau. 
Ingkang èstri lajêng pitakèn dhatêng ingkang jalêr, kêmat punika wujud 
punapa, têka dayanipun anggêgirisi, punapa punika saking mandining 
upasipun, ingkang jalêr amangsuli kalayan gumujêng. Kêmat makatên 
botên gadhah wujud, nanging saking cipta utawi sabda, manawi sampun 
dipun lampahi punapa saciptanipun dhatêng, sasabdanipun dados, 
nanging manawi sampun sumêrêp pagêdhonganipun, ingkang dipun 
wastani bikakanipun, badhe dipun pasangi kêmat kados punapa, 
kêmatipun cabar botên dados, saupami piyambakipun katitahakên doyan 
dhatêng woh-wohan, ambok inggih badhe anêlasakên woh-wohan 
sapakarangan punika, sagêd kemawon, langkung malih manawi tinitah 
dados manungsa, badhe nêlasakên jêram sapakarangan punika sadaya, 
namung sakêdhap kemawon, amargi nalika Kyai Ajar punika sawêg dipun 
wêjang dening gurunipun, kala samantên sawêg nuju tilêm wontên 
sanginggilipun anggèning mêjang, dêrkuku èstri katingal kalêgan 
manahipun, sinambi [sina...] 


--- 2 : 25 --- 


[...mbi] andhidhisi gulunipun ingkang jalêr, kalayan angudaraos, têka bêja 
têmên dene ingkang jalêr sumêrêp pamêjanging gurunipun Kyai Ajar, Iha 
gèk bikakanipun wau wujud punapa. Ingkang jalêr amangsuli, botên wujud 
punapa-punapa, wontênipun namung patrap, inggih punika saupami 
wontên tiyang badhe mêndhêt woh-wohan, punapadene saisinipun 
pakarangan punika, sadèrènging tanganipun angranggèh, tangan wau 
kapandênga rumiyin sapandurat, lajêng kausapna ing talapakan rambah 
kaping tiga, kalayan mêgêng napas, punika kêmatipun sampun cabar 
botên dados, dene gurunipun Kyai Ajar punika, nama Kyai Ajar Sidalaku, 
padhepokanipun ing Pancak Tabanan, nagari Bali, sapunika Kyai Ajar 
Sidalaku wau inggih taksih wilujêng, manawi punika pancèn guru 
linangkung sayêktos, sumêrêp sadèrènging winarah, sagêd dhatêng agal 
lêmbat, botên kewran manjing ajur-ajèr, dene tiyang ingkang sami mariki 
punika, kalêbêt tiyang kêsasar, sarta ingkang kathah namung bangsaning 
tiyang rucah kemawon, saking rumaos botên wontên tiyang linangkung 
malih kajawi Kyai Ajar Wirakôntha, mila sarêng sami kataman kêmatipun 
Kyai Ajar, lajêng ngewon botên purun kesah saking ngriku, coba dipun 
tingalana, tiyang kalih ingkang sami ngadêg wontên sangandhaping wit 
jêram punika, (wicantênipun pêksi drêkuku jalêr punika kalihan suka 
pitêdah dhatêng ingkang 

èstri, kapurih ningali dhatêng Mas Rêngga Pajanganom tuwin dhatêng Ki 
Tanujaya (ambok inggih kalintêran ngantos tigang dintên tigang dalu, 
arak dipun kèndêlakên kemawon, parlunipun pancèn dipun kala, supados 
sami mêndhêtana woh-wohan pundi ingkang dipun sênêngi, manawi 
sampun kataman kêmatipun, Kyai Ajar sawêg mêdal saking griya, kalayan 
pitakèn sêmu ngerang-erang, ciptaning manahipun, botên wontên tiyang 
sagêd kajawi piyambakipun, manawi tiyang ingkang kataman kêmat wau 
sampun kalesedan, sarta sampun purun angrêrêpa nyuwun pangapuntên, 
kêmatipun ingkang ngengingi dhatêng tiyang wau, sawêg dipun bikak, 
dene manawi Kyai Ajar ambikak kêmatipun piyambak, tanganipun 
kausapakên githokipun rambah kaping tiga. 


Sadangunipun pêksi dêrkuku wau wicantên kalihan ingkang èstri, Ki 
Tanujaya sangêt anggèning aniling-nilingakên, ngantos wicantêning pêksi 
wau botên wontên ingkang kècèr sakêdhik-kêdhika, makatên malih Mas 
Rôngga Pajanganom, ugi sampun sagêd nyakup dhatêng wicantêning 
pêksi dêrkuku wau, wasana tiyang kalih lajêng sami anglairakên suka 
sukur ring Pangeran, dene manahipun sami kagadhuhan ilham, sumêrêp 
dhatêng wicantênipun sadaya kumêlip. 


Wasitaning pêksi dêrkuku wau lajêng sami badhe dipun nyatakakên, 
tiyang kalih badhe ambikak kêmatipun Kyai Ajar, ingkang 

kapasang wontên sadaya wau, sasampuning sami dipun bikak, lajêng 
wangsul dhatêng sangajênging pandhapa malih, ewadene mêksa dèrèng 
dipun sapa aruh dening Kyai Ajar, dipun lampu gêgujêngan kalihan 
cantrikipun kemawon, kiyasing manahipun, samêngsa tiyang kalih wau 
sampun purun mêndhêt woh-wohan ingkang sami katingal amenginakên 
punika, botên wande badhe kataman ing kêmatipun. 


Mas Rôngga Pajanganom tuwin Ki Tanujaya, sami kabranang manahipun, 
lajêng angragèh[12] amêndhêt jêram kêprok, ingkang manggèn wontên 
sangajêng pandhapa lêrês, sarêng Kyai Ajar sumêrêp tamunipun badhe 
ngundhuh jêram ingkang sampun dipun pasangi kêmat, ing batos 
sakalangkung bingahing manahipun, tamu wau tamtu badhe katalikung 
dening kêmatipun, ananging kados punapa pangunguning manahipun 
Kyai Ajar, dening kêmatipun botên sagêd andayani dhatêng tiyang kalih 
wau, mênggah ingkang makatên wau botên ngamungakên Kyai Ajar 
kemawon ingkang sangêt pangungunipun, para tiyang ingkang sami 
ngadhêp Kyai Ajar ugi sakalangkung eraming manahipun, malah 
pangudaraosing batos, punapa sapunika kadibyanipun Kyai Ajar sampun 
cabar, wasana Kyai Ajar lajêng dhatêng ing pandhapa angacarani dhatêng 

tamunipun, Mas Rôngga Pajanganom, Ki Tanujaya lajêng sami 
kalêbêtakên dhatêng ing griya. 


saz 2 1 28:5 


Pancènipun Mas Rêngga Pajanganom tuwin Ki Tanujaya, sami badhe 
kalinggihakên wontên kajogan ngandhap, tunggil tiyang kathah ingkang 
sampun sami ngadhêp dhatêng Kyai Ajar, ananging Mas Rêngga 
Pajanganom tuwin Ki Tanujaya lajêng minggah ing kajogan nginggil 
kemawon, anggèning linggih ajêng-ajêngan kalihan Kyai Ajar, sanadyan 
Kyai Ajar ing batos botên rêna manahipun, nanging sinamun ing sêmu 
ngantos botên kawistara, wasana lajêng ambagèkakên kawilujênganing 
tamunipun. 


Tiyang kalih lajêng sami amangsuli wilujêng, Ki Tanujaya lajêng 
anglairakên ingkang dados pikajêngipun, sumêdya badhe ngangsu 
kawruh, wangsulanipun Kyai Ajar, kados botên badhe kalèntu manawi 
priyantun kalih wau sumêdya ngangsu kasagêdan dhatêng Kyai Ajar, 
amargi pancèn kasusra ing jagad têtiga, padosa botên angsal kalih kados 
Kyai Ajar Wirakôntha, sarêng makatên, Ki Tanujaya ing batos angudaraos, 
tiyang makatên punika adatipun malah botên sampurna kasagêdanipun, 
garanipun namung anggèning sagêd ngêmat, ewadene badhe dipun jajagi 
sapintên lêbêting manahipun, Ki Tanujaya lajêng anoraga kalayan 
angluhurakên kasagêdanipun Kyai Ajar, dhasar Ki Tanujaya baud sangêt 
angonggrong manahing tiyang, amila sadaya wicantênipun Kyai Ajar 
botên namung dipun luhurakên kemawon, ananging lajêng dipun 
alêmbana ingkang Kyai [Kya...] 


sa D DO aa 


[...i] Ajar ngantos botên mangrêtos babar pisan, bilih pangalêmbananipun 
Ki Tanujaya wau namung anjujung[13] ngêntêbakên. 


Kyai Ajar malah kados dipun unggar manahipun, anggèning badhe 
angêdalakên kadibyanipun daya-daya tumuntên dipun sumêrêpana 
dhatêng tamunipun, dipun kintên tamunipun namung tiyang 
sêmbarangan kados para cantrikipun ingkang sami ngadhêp sadaya wau, 
botên sumêrêp bilih tamunipun pancèn tiyang linangkung sadaya, wasana 
Kyai Ajar lajêng dhawuh dhatêng cèrèt, anglo tepas, kadhawuhan 
tumandang anggodhok wedang kados adat. 

Adat ingkang sampun kalampahan, sabên Kyai Ajar dhawuh makatên 
wau, cèrèt, anglo tepas lajêng tumandang ing damêl, cèrèt malampah 
dhatêng sumur amêndhêt toya, anglo tepas lajêng adados latu, cèrèt 
lajêng tumumpang anglo, ngantos dumugi saumobipun, makatên 
sapitirutipun ngantos dumugi patehan sapirantosipun, sami sagêd 
tumandang mlampah piyambak, ananging sarêng badhe kangge nyêgah 
Mas Rôngga Pajanganom tuwin Ki Tanujaya, sadaya ingkang dipun 
dhawuhi wau sami botên wontên ingkang angèstokakên, sami ayon botên 
wontên ingkang purun tumandang kados sabênipun, amila anggèning 
badhe nyêgah wedang lajêng sami dipun rukti dening para cantrik- 
cantrikipun kemawon. 


Sarêng kêmatipun Kyai Ajar sampun botên wontên dayanipun, 


2n 0yê 


Kyai Ajar sawêg gadhah rumaos bilih tamunipun pancèn dede santri 
balaka kemawon, ananging têmtu tiyang linangkung ingkang anglugas 
raga amêmindha santri dhusun, wasana Kyai Ajar sakalangkung 
panalangsaning manahipun, dene sadangunipun ngantos kêkilapan 
dhatêng sakalihan ingkang nêmbe rawuh, mênggah anggèning Kyai Ajar 
gadhah patrap ingkang kados makatên wau sajatosipun namung kangge 
anjajagi manahipun tiyang, ewadene manawi ingkang dipun jajagi wau 
namung ukur tiyang limrah kemawon, ingkang kathah lajêng korup 
dhatêng pangabaranipun, sampun pintên-pintên atus tiyang ingkang sami 
ulap dening kataman pangabaranipun, wujudipun inggih kados ingkang 
sami katrêm wontên ing ngriki punika, satunggal kemawon dèrèng 
wontên ingkang gadhah kalangkungan kados priyantun sakalihan ingkang 
nêmbe rawuh, sarèhne Kyai Ajar sampun rumaos bilih kasagêdanipun 
cabar dening kadibyanipun priyantun sakalihan wau, sagêdipun namung 
ngaturakên pitêdah, bilih sakalihan sumêdya badhe puruhita, sami dipun 
aturi dhatêng padhepokanipun Kyai Ajar Sidalaku, ing dhukuh Pancak 
Tabanan, ing nagari Bali, punika satunggiling wiku ingkang sampun asoca 
bathara, inggih punika gurunipun Kyai Ajar Wirakôntha dene manawi 
sakalihan kaparêng tindak dhatêng dhukuh Tabanan, Kyai Ajar 
Wirakôntha ingkang badhe andhèrèkakên. 


meee en 


Mas Rôngga Pajanganom tuwin Ki Tanujaya, sanalika langkung 
kaduwunging manahipun, dene kabrananging panggalih ngantos sami 
amigarakên kalangkunganipun Kyai Ajar, ingkang sapunika sampun 
anglairakên panalangsaning manahipun, môngka anggèning sakalihan 
ambikak kêmatipun Kyai Ajar wau botên pisan-pisan badhe andadar 

kalangkunganipun Kyai Ajar, ananging namung badhe anyoba 
wêwarahipun pêksi dêrkuku ingkang sampun kamirêngakên, amila 
sakalihan lajêng rêsêp rumakêt têtêpanganipun dhatêng Kyai Ajar, saha 
tansah ngrêrapu panalangsanipun Kyai Ajar dhatêng sakalihan wau, 
wasana Mas Rôngga Pajanganom tuwin Ki Tanujaya punapadene Kyai Ajar 
Wirakôntha, lajêng sami botên wontên tabêt-tabêting panggalih, sadalu 
muput namung sami sarasehan punapa sapikangsalipun. 


Kyai Ajar Wirakôntha anyariyosakên kawontênanipun Kyai Ajar Sidalaku, 
Kyai Ajar wau ingkang dipun prasudi botên namung kapandhitan 
kemawon, ananging anyakup dhatêng sadaya kawruh lair batos, Kyai Ajar 
rêmên sangêt dhatêng  Wedha-Wedha ingkang nyariyosakên 
lêlampahanipun para luhur jaman kina, amila pèngêtan wau sami kasêrat 
wontên ing kropak ngantos pintên-pintên atus kathahipun, ingkang 
sapunika taksih wêtah dados pasimpênanipun Kyai Ajar, ananging para 
priyantun ing kilèn ngriki botên wontên ingkang gatosakên [ga...] 


meen 


[...tosakên] utawi rêmên dhatêng kawontênaning pèngêtan wau, amargi 
saking sami botên sagêd, dening cariyos wau sami kasêrat ing sastra Bali, 
têmbungipun taksih Jawi Kina. 


Mas Rôngga Pajanganom sakalangkung kayungyun ing panggalihipun 
mirêngakên cariyosipun Kyai Ajar Wirakôntha wau, osiking panggalih 
daya-daya lajêng sagêda tumuntên sowan dhatêng Kyai Ajar Sidalaku, 
sarta botên kasupèn ngaturakên panuwunipun dhatêng Kyai Ajar 
Wirakôntha, dene suka pitêdah ingkang sagêd anuju dhatêng 
panggalihipun Mas Rôngga Pajanganom, sarêng sampun bangun enjing, 
Mas Rôngga Pajanganom tuwin Ki Tanujaya, lajêng sami pamitan dhatêng 
Kyai Ajar kalihan badhe andumugèkakên lampah sêdyaning panggalih 
lajêng dhatêng padhepokanipun Kyai Ajar Sidalaku, Kyai Ajar Wirakôntha 
nyuwun badhe andhèrèkakên, ananging sakalihan botên sagêd amituruti 
pangèsthinipun Ajar Wirakôntha wau, amargi sakalihan botên namung 
satunggal kemawon ingkang dados tujuning panggalih, ananging taksih 
badhe mampir-mampir dhatêng ingkang dados panujuning panggalih, 
Kyai Ajar inggih namung anyumanggakakên, sasampuning bage-binage 
wilujêng, sanalika lajêng mangkat. 


Gêntos ingkang kacariyosakên, anuju wanci enjing, Gusti Panêmbahan 
Buminata sawêg lêlênggahan akalihan Radèn Tumênggung Sastranagara, 
ingkang dados rêntênging panggalih angraosakên [angra...] 

[...osakên] anggènipun Mas Rêngga Pajanganom wontên ing Kabupatèn 
Kadhiri, sarèhning sampun andungkap pitung wulan, ing mangke Radèn 
Tumênggung Sastranagara kadhawuhan mêthuk, supados tumuntên 
mantuk dhumatêng nagari Surakarta, aturipun Radèn Tumênggung 
Sastranagara, sêndika, ananging kajawi kaparêngipun Gusti Panêmbahan, 
punapa botên prayogi kasarantosakên sawatawis wulan malih, amargi 
saking pamawasing panggalihipun, ing wêgdal punika Mas Rêngga 
Pajanganom sawêg mungsêng anggèning pados puruhitan, ewadene 
manawi kaparêngipun Gusti Panêmbahan kêdah kadhawuhan mêthuk, 
inggih badhe kaèstokakên. 


Kêncênging panggalihipun Gusti Panêmbahan, namung kêdah tumuntên 
dipun pêthuk, amargi manawi botên tumuntên dipun pêthuk, sagêt ugi 
lajêng kamidilêpên, mila kêparêngipun Gusti Panêmbahan wau, Radèn 
Tumênggung Sastranagara tumuntên kadhawuhan anglêksanani, Radèn 
Tumênggung Sastranagara aturipun sêndika badhe angèstokakên, 
sasampuning dumugi dhawuh pangandikanipun Gusti Panêmbahan, 
Radèn Tumênggung Sastranagara lajêng nyuwun pamit mundur. 


Sarawuhipun ing dalêm, raosing panggalihipun tansah rangu-rangu, 
dening dèrèng wontên tujuning panggalih ingkang badhe kautus, wasana 
lajêng angêningakên cipta nyuwun cumadhong dhawuh dhatêng [dha...] 


P a 


[...têng] Ingkang Amurbèng Gêsang, labaning wiku linangkung, sanalika 
lajêng angsal wêwênganing Pangeran, ambikak warananing panggalihipun 
Radèn Tumênggung Sastranagara, ingkang katingal wontên ing 
ngarsanipun namung ingkang rayi Mas Agustundha, kalih Ki Jasana, amila 
ingkang rayi kalih Ki Jasana, lajêng sami dipun timbali (Mas Agustundha 
punika ingkang rayi wuragil Radèn Tumênggung Sastranagara, putranipun 
Kyai Yasadipura sapisan, sarêng sampun diwasa lajêng dados abdi dalêm 
bupati jaksa nama Radèn Tumênggung Amongpraja, ananging wiwit 
mêdal kasuwun dados putranipun Radèn Tumênggung Sastranagara). 


Mas Agustundha kalih Ki Jasana, sampun sowan wontên ngarsanipun 
Radèn Tumênggung Sastranagara, sasampuning rêrêm, lajêng dipun 
dhawuhi manawi badhe kautus dhumatêng ing Kadhiri, mêthuk ingkang 
putra Mas Rôngga Pajanganom, aturipun ingkang putra sandika, sarta 
dipun paringi piwêling, saking ing Surakarta sampun anjujug ing 
Kabupatèn Kadhiri, kadhawuhan têrus dhumatêng ing Surabaya 

kemawon, amargi ingkang putra Mas Rêngga Pajanganom sapunika taksih 
wontên sakiwa têngênipun kitha Surabaya, supados sampun ngantos 
dados lampah, langkung prayogi kadhawuhan angêntosi wontên ing Giri, 
punika mangke dangu-dangunipun kalih dintên sampun sagêd kapanggih 
ingkang putra, satêlasing dhawuh pangandikanipun Radèn Tumênggung 
Sastranagara, pasundhulanipun ingkang putra Mas Agustundha lajêng 
dipun timbul ingkang rama [ra...] 


sand A 


[...ma] ngantos rambah kaping tiga, dene ingkang dados sarananing 
margi kadhawuhan bêkta Ki Jasana, sasampunipun winêling-wêling lajêng 
sami kadhawuhan mangkat, ingkang rama anjampangi dumugi sajawining 
regol. 


Lampahipun Mas Agustundha kalih Ki Jasana, wontên ing margi botên 
kacariyos, enggalipun sampun dumugi ing kitha Surabaya, wontên kitha 
Surabaya namung rêrêm sawatawis jam dangunipun, amung prêlu kangge 
angasokakên badan kemawon, sarta pancènipun taksih sagêd kacêkap 
saupami kalajêngakên dhumatêng ing Giri, mila sarêng anggèning ngaso 
sampun dumugi lajêng kalajêngakên dhumatêng ing Giri, sadumuginipun 
ing Giri Mas Agustundha kalih Ki Jasana lajêng sami pados pangason. 


Kacariyos lampahipun Mas Rôngga Pajanganom, tuwin Ki Tanujaya, 
sawangsulipun saking dhukuh Ragajampi dêrênging panggalih lajêng 
badhe têrus sowan Kyai Ajar Sidalaku ing dhepok Tabanan nagari Bali, 
ananging raosing panggalih têka rangu-rangu kados wontên ingkang 
dipun raosakên, amila kêncênging panggalih kêdah wangsul rumiyin 
dhatêng Surabaya malih, sadumuginipun ing Surabaya panggalihipun 
saya sangêt pangungsêtipun anggèning ngudi dhatêng kawursitaning 
sarira, paguron ing pundi kemawon prasasat sampun sami dipun dhatêngi 
sadaya, sarêng lampahipun sampun atêpung gêlang, èsthining panggalih 
lajêng badhe [ba...] 


ae DN n 


[...dhe] jiyarah dhumatêng ing pasareyan Giri, sawangsulipun saking Giri 
lajêng badhe têrus sowan Kyai Ajar Sidalaku ing dhukuh Tabanan nagari 
Bali. 


Sarêng rêmbagipun sampun kênthêl, Mas Rôngga Pajanganom tuwin Ki 
Tanujaya, lajêng sami bidhal dhumatêng ing pasareyan Giri, kados 

punapa kemawon kagèting panggalihipun Mas Rêngga Pajanganom tuwin 
Ki Tanujaya, sarêng lampahipun sampun dumugi ing Giri, mak gabrus, 
kapanggih ingkang rama Mas Agustundha kalih Ki Jasana, amila sakalihan 
lajêng sami arêrangkulan gulèt kados kupu tarung, sarêng sampun 
dumugi anggènipun sami rêrangkulan, sadaya lajêng ngaso dhatêng 
sacêlaking pasarean. 


Mas Rêngga Pajanganom, sadèrèngipun nyuwun sêsêrêpan dhumatêng 
Mas Agustundha, raosing panggalih tansah amolak-malik botên sagêd 
sumèlèh, malah lajêng anuwuhakên gagasan warni-warni, sakathahing 
gagasan wau satunggal kemawon prasasat botên wontên ingkang adamêl 
sakecaning panggalih, apês-apêsipun, angudaraos, punapa Gusti 
Panêmbahan utawi ingkang êmbah salah satunggal wontên ingkang 
gêrah, tuwin ing dalêm punapa wontên prêlu sangêt ingkang saliranipun 
kêdah mantuk, sarêng anggèning ngaso sampun sami rêrêm, lajêng 
nyuwun pawartos dhatêng ingkang rama, saha dhatêng Ki Jasana, 
mênggah anggèning kapanggih wontên ing Giri punika, punapa 


2121:55 


lêlana saking karsanipun piyambak, punapa kautus amadosi. Mas 
Agustundha lajêng amratelakakên punapa kawontênanipun anggèning 
kautus ingkang rama, saha Gusti Panêmbahan, tuwin maringakên 
pangèstunipun Gusti Panêmbahan sakalihan ingkang rama, Mas 
Agustundha lajêng cariyos, sadangunipun ingkang putra wontên ing 
Kadhiri dumugi sapunika, Gusti Panêmbahan sabên-sabên tansah 
andangu dhumatêng ingkang rama, kawilujênganipun ingkang putra Mas 
Rôngga Pajanganom sakalihan ingkang garwa radèn ayu. 


Sarêng Mas Rôngga Pajanganom sampun amidhangêtakên sadaya 
pangandikanipun ingkang rama Mas Agustundha, saha mirêngakên 
aturipun Ki Jasana, raosing panggalihipun ragi ayêm sawatawis, dene 
angsal kabar kasugênganipun Gusti Panêmbahan, saha kasugênganipun 
ingkang êmbah, ingkang rama tuwin ingkang ibu, punapadene kabar 
kawilujênganipun ingkang rama rama alit sadaya, sarêng sampun dumugi, 
Mas Rôngga Pajanganom, ing batos lajêng nalôngsa dhatêng ingkang 
amurbèng gêsang, benjing punapa sagêdipun tumuntên wangsul dhatêng 
Surakarta, pancènipun inggih sampun kagungan panggalih badhe 
tumuntên wangsul dhatêng Surakarta wau, ananging sarêng rumaos 
dèrèng kacêkap prêlunipun, dados raosing panggalih lajêng sarèh, 
ewadene sasagêd-sagêd, sawangsulipun saking Bali kemawon dipun èsthi 
sangêt sagêdipun [sa...] 


sa BA Dan 

[...gêdipun] wangsul dhatêng Surakarta, sarêng sampun botên wontên 
ingkang karêmbag malih, sadaya lajêng andumugèkakên anggèning 
badhe jiyarah dhatêng ing pasarean, sarampunging prêlu lajêng sami 
mêdal angupados palêrêman, saking dayaning sayah saha arip, wontên 
ing palêrêman sami sagêd tilêm sakeca, sarêng enjing lajêng sami bidhal 
mangkat dhumatêng ing Bali, wontên ing margi botên kacariyos, 
enggalipun sampun sami dumugi parêdèn Tabanan sacêlaking 
padhukuhanipun Kyai Ajar Sidalaku. 


Ing Padhukuhan Tabanan punika dados dongènganipun tanah Bali 
ingkang sisih kidul, sampun kalêbêt tanah parêdèn, ingkang taksih rame 
sitinipun lêmpung abrit, minggah-minggah lajêng lêmpung kawoworan 
pasir, mêrginipun menggak-menggok manut rataning siti, manawi 
môngsa rêndhêng mêrginipun lunyu sangêt, saya minggah sitinipun mawi 
anglumut, labêt kayoman ing wit-witan ingkang agêng-agêng, saking 
lunyunipun, manawi kangge langkung asring andhawahakên, pasitèn 
Pancak Tabanan punika botên namung rêndhêng kemawon têlêsing 
sitinipun, sanadyan katiga ugi katingal têlês-têlês, kabêkta saking pasitèn 
ngompol, tuwin taksih kathah sangêt kêkajêngan ingkang agêng-agêng, 
mila dhatêng sêsawangan inggih botên sagêd bablas, malah wujudipun 
taksih sawêrni kados wana agêng. 


Lampahipun Mas Rôngga Pajanganom tuwin Mas Agustundha, 
sapanunggilanipun, [sapa...] 


sa2 Ban 


[...nunggilanipun,] sanadyan katingal rêkaos, nanging sami sênêng- 
sênêng manahipun, dene sumêrêp jajahan ingkang salaminipun gêsang 
sawêg nêmbe ngambah punika, langkung malih Mas Rêngga Pajanganom, 
saking agênging pangajêng-ajêng ngantos botên angraosakên sayah 
sakêdhik-kêdhika, ing batos namung daya-daya tumuntên sagêd 
kapanggi[14] dhatêng Kyai Ajar Sidalaku, mila ngantos lampahipun botên 
angwontênakên pringga bayaning margi. 


Botên antawis dangu padhepokanipun Kyai Ajar Sidalaku saking katêbihan 
sampun katingal, angrêmbêl, saya dangu saya katingal cêtha, sarêng 
dumugi sawetaning padhepokan, kintên-kintên kantun lampahan 
saonjotan, wontên sêndhang pasiraman, ananging pasiramanipun sintên, 
sadaya sami botên angsal katrangan, sêndhang wau binatur sela mawi 
kaukir-ukir ingkang sakalangkung awig panggarapipun, sakiwa têngêning 
sêndhang wontên griyanipun alit-alit kalih ingkang kadamêl inggih saking 

sela sadaya, panggarapipun ugi mawi kaukir-ukir kados panggaraping 
sêndhang wau, manawi kasawang-sawang saplak candhining bêngsa 
luhur jaman kina, Mas Rêngga Pajanganom sarencangipun lajêng sami 
adus, toyanipun dhatêng badan raosipun asrêp, langkung malih 
anggèning adus pancèn sampun lungse wanci, mila saking asrêpipun 
sadaya ngantos sami anarêthêk wel-welan. 


Sarêng sampun rampung anggèning adus, badanipun lajêng karaos 
[karao...] 


ssp yia 


[...s] sêgêr sumyah, sayahipun ical sadaya, saking sakecanipun, ngatos 
sami botên gadhah rumaos manawi mêntas lumampah têbih, ing wêgdal 
wau wancinipun sampun pêtêng arêpêt-rêpêt, Mas Rôngga Pajanganom 
sarowangipun lajêng sami minggah ing padhepokan. 


Ungêling cênggèrètnong ingkang sami mencok ing kêkajêngan, 
enthanipun[15] kados suka pêpèngêt dhatêng Mas Rôngga Pajanganom 
sarowangipun, sampun rêmbên-rêmbên tindakipun, Kyai Ajar sampun 
angajêng-ajêng. Ungêling gangsir ngênthir, kumaruwuk adamêl rêsiking 
pamirêngan, esthanipun kados panguwuhing cantrik angenggalakên 
tindakipun, ibêring konang pating karêlip alêliwêran, esthanipun kados 
asuka darma[16] pêpadhanging margi, anggèning sami minggah dhatêng 
ing padhepokan. 


Mas Rôngga Pajanganom sarowangipun, sampun sami dumugi ing 
padhepokan, Kyai Ajar Sidalaku angancarani, dhatêng tamunipun 
sakawan pisan, sami kapurih lumêbêt ing griya tuwin lajêng sami dipun 
papanakên palinggihanipun dalah pamanggènipun, ingkang dipun 
ancarani rumiyin Mas Agustundha, kalinggihakên wontên jarambahing 
griya ingkang nginggil, wontên wetan majêng mangilèn, Mas Rôngga 
Pajanganom kalinggihakên wontên sawingkingipun Mas Agustundha, Ki 
Jasana tuwin Ki Tanujaya, sami kapurih linggih wontên wingkingipun Kyai 
Ajar Sidalaku, 


aa D NT me 


wontên kilèn majêng mangetan, sasampunipun sami kabagèkakên, Kyai 
Ajar lajêng dhawuh dhatêng para cantrikipun, kadhawuhan angêdalakên 
pisêgah. 

Pisêgahipun Kyai Ajar towak sapinggan mêlêp, dipun lambari ing dhulang 
kajêng, ingkang kangge ngombe bumbung alit-alit, sawarni kados wadhah 
jangkrik, namanipun dhasar, sami dipun dhèrèk sakiwa têngêning 
pinggan, ingkang dipun angge cidhuk canthing alit ugi saking bumbung, 
namanipun jêlani, sarêng sampun lumados, Kyai Ajar angacarani sami 
dipun aturi ngunjuk, dhawuhipun lowung kangge jampi ngêlak, sarêng 
sampun dipun ombe, sadaya sami kadangu, ingkang kasêgahakên punika 
manawi tanah kilenan namanipun punapa. Mas Rêngga Pajanganom 
ingkang matur, paringipun pisêgah Kyai Aja[17] punika manawi tanah 
kilenan dipun wastani: arak arèn, toyaning teresan arèn, Kyai Ajar lajêng 
gumujêng kalihan ngêndika, manawi tanah ngriki namanipun tuwak, 
kajêngipun tuwaking agêsang, Mas Rêngga Pajanganom angluhurakên 
dhawuh pangandikanipun Kyai Ajar, tiyang agêsang punika prêlu 
angupadosa tuwak ingkang santosa, supados jêjêg adêging gêsangipun. 
Dhawuhipun Kyai Ajar namung tigang kêcap, ingkang prêlu kêkah punika, 
sarta Kyai Ajar lajêng ngandika, manawi kagungan têkên luyung kalih iji, 
ingkang satunggal kadamêl agêng, ingkang satunggal kadamêl alit, 
wontênipun [wo...] 


az 2p d25 


[...ntênipun] kadamêl agêng alit, luyungipun warni kalih, ingkang 
satunggal sampun sêpuh, ingkang satunggal taksih ênèm, mila ingkang 
taksih ênèm punika kadamêl agêng ingkang sampun sêpuh punika 
kadamêl alit, sanadyan ingkang ênèm punika wujudipun agêng, ananging 
ing têmbe kanggenipun awèt ingkang alit, têkên luyung wau lajêng 
kaparingakên dhatêng Mas Rôngga Pajanganom, saha dipun paringi 
pangandika ingkang agêng punika kaparingakên Mas Agustundha, 
ingkang alit kaparingakên Mas Rôngga Pajanganom. 


Kyai Ajar kèndêl sakêdhap, lajêng dhawuh dhatêng cantrikipun, 
kadhawuhan ngêdalakên pisêgahipun sêkul ulam sawontênipun, kangge 
pacagaking lêlênggahan, botên dangu cantrik angêdalakên sêkul ulam, 
tumpêng satunggal, dipun wadhahi dhulang, ulamipun ranjapan 
sadhulang, janganipun kaluwih sapinggan bênthang, sarêng sampun 
lumados, sêkul saulamipun lajêng dipun bage dening Kyai Ajar, 
pambagenipun sawarni kados ambage kêndhurèn, uncêting tumpêng 
kapêndhêt rumiyin, dipun paringakên Mas Agustundha, dipun dèkèki ulam 
sapêpakipun, sarêng sampun makatên, tumpêngipun lajêng dipun oncèki, 
dipun icali kulitipun, lajêng kapara sêkawan, ingkang satunggal Mas 
Rôngga Pajanganom, ingkang satunggal Kyai Ajar piyambak, ingkang 
satunggal kaparingakên Ki Tanujaya tuwin Ki Jasana, ingkang [ing...] 

[...kang] satunggal taksih dipun ngèngèhakên, kadèkèk wontên 
sawingkingipun Kyai Ajar, dados wontên sangajêngipun Ki Tanujaya lêrês. 


Pangêduming sêkul Kyai Ajar sampun rampung sadaya, lajêng sami dipun 
acarani nêdha, punapa kabêkta saking luwe, dene sadaya botên wontên 
ingkang pakèwêd, panêdhanipun katingal sami rahap-rahap, malah Kyai 
Ajar inggih katingal cekoh andêmênakakên manah, pamêndhêting jangan 
cidhak-cidhuk kados kawontênanipun tiyang limrah kemawon, ingkang 
dèrèng lêbêt sêsêrêpanipun, pancèn anggumunakên, dene sampun 
jumênêng wiku samukawis ingkang katêdha taksih lugu anjayèng ragan 
(cênthini), ananging manawi ingkang sampun tandhês sêsêrêpanipun 
dhatêng raos, malah adamêl kandêling piyandêlipun, amargi umumipun 
para tiyang ingkang sami sowan mariku, manawi Kyai Ajar kaparêng 
dhahar samukawis ingkang dipun sêgahakên, langkung malih bilih 
pandhaharipun katingal kathah, punika amracihnani bilih ingkang sami 
sowan Kyai Ajar wau nama taksih tinêngga ing kabêgjan, utawi badhe 
kadumugèn ingkang dados sêdyanipun, punapa malih, mobah polahipun 
Kyai Ajar tuwin wêdaling pangandikanipun, punika dados pasêmonipun 
ingkang sami sowan wontên ing ngriku sadaya, sarèhning sêkul ulam 
ingkang sami katêdha wau nama sampun dipun panci, manawi tiyang 


[ti...] 


sas DAN ri 


[...yang] ingkang nêdha wau kalêbêt momot, sêkul pandumanipun Kyai 
Ajar samantên wau sawêg dhawah cêkapan, manawi tiyang ingkang cicik, 
satêmênipun sanadyan sagêd têlas inggih sampun angaya, ewadene 
panêdhanipun tiyang gangsal kalêbêt Kyai Ajar sami sagêd têlas sadaya, 
ingkang ragi anggumunakên punika ingkang tumrap Ki Jasana tuwin Ki 
Tanujaya, paringipun sêkul Kyai Ajar namung sapalihing bagiyanipun 
Bagus Burham, ewadene tuwuking padharanipun rumaos sampun kêbak 
sangêt, paribasan ngantos dipun ênêt-ênêt, ing môngka tiyang kalih wau 
manawi sampun purun nêdha pancèn wêwicalanipun tiyang drêmba 
sadaya. 


Sasampuning rampung anggèning sami nêdha, wadhahing sêkul ulam 
lajêng sami kaundurakên sadaya, namung sêkul sabagean ingkang dipun 
adhêpakên dening Ki Tanujaya, malah lajêng kasukakakên babar pisan, 
sarta mawi dipun paringi pangandika, sêkul ulam punika pancèn sampun 
lêrêsipun dados gadhahanipun Ki Tanujaya, lowung kangge wadhangan, 
lajêng kapurih ambuntêl. 

Saking cariyosipun tiyang ingkang sampun mangrêtos dhatêng 
pralampitanipun Kyai Ajar wau anggèning nêgêsi makatên. Nalika Mas 
Rôngga Pajanganom sarowangipun dumugi padhepokanipun Kyai Ajar, 
ingkang dipun acarani lumêbêt rumiyin sarta ingkang lajêng 
kalinggihakên wontên ing ngajêng piyambak [piyamba...] 


s> DENG >: 


[...k] Mas Agustundha, punika pasêmon bilih ing têmbe linggihipun Mas 
Agustundha badhe wontên sangajêngipun Mas Rôngga Pajanganom, 
(sarêng sampun sami yuswa tigang dasa gangsal taun, Mas Agustundha 
saking mantri kadipatèn lajêng kadadosakên panèwu jaksa pangadilan 
dalêm pradata agêng, lajêng minggah malih dados abdi dalêm kaliwon 
jaksa, sarêng yuswa kawan dasa taun lajêng dados abdi dalêm bupati 
jaksa pangadilan dalêm pradata agêng, kapatêdhan nama Radèn 
Tumênggung Amongpraja), Mas Rôngga Pajanganom, sarêng yuswa 
salangkung taun lajêng dados abdi dalêm mantri carik kadipatèn anom, 
nama Mas Ngabèi Sarataka, sarêng yuswa tigang dasa taun, lajêng dados 
abdi dalêm panèwu carik, anggêntosi ingkang rama Mas Ngabèi 
Rônggawarsita kaping ||, nama nunggak sêmi Radèn Ngabèi 
Rônggawarsita kaping Ill, sarêng yuswa tigang dasa gangsal taun, lajêng 
dados abdi dalêm kaliwon kadipatèn anom, kapatêdhan nama saha 
sêsêbutan, Radèn Ngabèi Rênggawarsita). 


Pisêgahipun Kyai Ajar towak, sapinggan mêlêp, punika pasêmon tuwin 
pralampitanipun Kyai Ajar dhatêng tamunipun sadaya wau, kajêngipun 
adêging gêsang punika sasagêd-sagêd angupadosa cagak tuwak ingkang 
santosa, supados sagêd jêjêg adêging gêsangipun, manawi sampun 
kacêpêng sêdyanipun, sampun ngantos anggadhahi supe manahipun, 
ingkang limrahipun [limrahi...] 


sa BE Dan 


[...pun] tiyang kathah dipun wastani mêndêm, supados lêstari 
sapanginggilipun. 


Paringipun têkên luyung kalih iji, ingkang agêng luyungipun ênèm, 
kaparingakên Mas Agustundha, ingkang alit luyungipun sêpuh, 
kaparingakên dhatêng Mas Rôngga Pajanganom, wasitanipun Kyai Ajar, 
têkên wau ingkang agêng kalihan ingkang alit, kanggenipun awèt ingkang 
alit, punika pralampita tuwin pasêmonipun Kyai Ajar dhatêng Mas 

Agustundha tuwin dhatêng Mas Rêngga Pajanganom. Manawi Mas 
Agustundha punika ing têmbe badhe dados priyantun agêng bêngsa 
luhur, ananging yuswanipun botên panjang, Mas Rêngga Pajanganom, 
sanadyan ing têmbe ugi dados priyantun agêng, nanging taksih kawon 
luhur kalihan Mas Agustundha, ananging yuswanipun langkung panjang 
Mas Rêngga Pajanganom, tinimbang kalihan yuswanipun Mas Agustundha, 
(sarêng Mas Agustundha tuwin Mas Rêngga Pajanganom, sampun sami 
kalampahan dados bêngsa luhur, Mas Agustundha, Radèn Tumênggung 
Amongpraja, yuswanipun 42 taun, lajêng seda, jalaran gêrah bêntèr saha 
cêkoh namung sawatawis dintên dangunipun, Mas Rêngga Pajanganom), 
Radèn Ngabèi Rênggawarsita yuswanipun 74 taun, jalaran gêrah cêkoh 
dangunipun tigang dintên). 


Paringipun sêkul uncêt kakupêng ing ulam, dhatêng Mas Agustundha, 
punika pasêmonipun Kyai Ajar, bilih ing têmbe Mas [Ma...] 


ew YÊ 


[...s] Agustundha badhe landhêp panggalihipun, sarta badhe sagêd 
ambabadi ruwêd rêntênging manahipun tiyang, sarta badhe dipun luluti 
tuwin dados gêgununganipun para sanak sadhèrèk. 


sêkul tumpêng sasampuning kulitipun dipun icali lajêng kasigar têngah 
lêrês, sigaran tumpêng wau lajêng kapalih malih, ugi têngah lêrês, 
ingkang satunggal kaparingakên dhatêng Mas Rôngga Pajanganom, 
ingkang satunggal dhatêng Kyai Ajar piyambak, punika pasêmonipun Kyai 
Ajar dhatêng Mas Rôngga Pajanganom, manawi sapunika kawidigdan 
tuwin kaninditanipun Mas Rôngga Pajanganom, sampun wiwit katingal, 
sarta sampun rumasuk dhatêng têlênging panggalih sampun botên pae 
kalihan Kyai Ajar, saupami tinraju kados sampun botên silir, sarta sampun 
sagêd anyakup dhatêng sadaya kasagêdan. 


Sêkul tumpêng ingkang sapara wolon lêrês, ingkang kaparingakên 
dhatêng Ki Tanujaya, tuwin dhatêng Ki Jasana punika pasêmonipun Kyai 
Ajar dhatêng tiyang kalih wau, bilih Ki Tanujaya tuwin Ki Jasana wau 
kalêbêt wêwicalanipun tiyang wicaksana, sarta kalêbêt tiyang sugih 
kagunan, sagêd manjing ajur-ajèr, ananging kasagêdanipun dèrèng 
anyarambahi, dados dèrèng sagêd anyamèni dhatêng Mas Rôngga 
Pajanganom tuwin dhatêng Kyai Ajar. 


Sêkul tumpêng saprapat, ingkang kasèlèhakên wontên sangajêngipun Ki 
Tanujaya, ingkang lajêng kaparingakên pisan, sarta 

mawi dipun sabdani dening Kyai Ajar lowung kangge wayon, punika 
pasêmonipun Kyai Ajar dhatêng Ki Tanujaya, bilih ing têmbe Ki Tanujaya 
badhe kawahyon gadhah turun ingkang sagêd angêmpali dhatêng 
darahing karaton, dene anggèning kawahyon tuwin kabêgjan wau pancèn 
sampun dados pandumanipun Ki Tanujaya piyambak, ananging 
tumimbulipun taksih gangsal turunan, dados taksih kabuntêl kados 
wujuding sêkul paringipun Kyai Ajar wau, sarta turunipun Ki Tanujaya ing 
wingking salamèn-lamènipun botên badhe sagêd pisah kalihan Mas 
Rôngga Pajanganom. 


Pasêmonipun Kyai Ajar Sidalaku dhatêng Ki Tanujaya, gangsal turunan 
badhe sagêd angêmpali darahing karaton, tuwin turunipun ing wingking 
salamèn-lamènipun botên sagêd pisah kalihan Mas Rôngga Pajanganom, 
punika cocog kalihan kawontênanipun, mênggah têrangipun kados 
pratelan ing ngandhap punika. 


Ki Tanujaya, anak-anak Ki Tanukrama, abdi dalêm jajar ngawin kadipatèn. 


Ki Tanukrama wau anak-anak, bokmas Jayawacana, angsal Radèn 
Jayawacana, jajar kabayan kadipatèn, kalêrês wayahipun Radèn 
Tumênggung Sastranagara, anakipun Radèn Ngabèi Purwawikrama. 


sn D Aa 


Dene Mas Jayawacana wau anak-anak Radèn Ngantèn Sewadilaga, 
garwanipun Radèn Mas Panji Sewadilaga, santana dalêm panji buyut. 


Radèn Ngantèn Sewadilaga wau lajêng anak-anak 3: 


1. Radèn Rênggarukmi, 2. Radèn Ayu Purwadirja, 3. Radèn Purwatanaya. 


Dene Radèn Rênggarukmi wau pêputra 2: 1. Bandara Kangjêng Pangeran 
Arya Adikusuma. 2. Radèn Ayu Pangeran Cakradiningrat. 

Kyai Ajar Sidalaku tuwin tamunipun sadaya, sadalu muput botên wontên 
ingkang sami tilêm, ingkang kaginêm namung bab parluning agêsang 
tuwin sanès-sanèsipun ingkang sakintên murakabi, wêgdal samantên Mas 
Rêngga Pajanganom sarowangipun sadaya, ngantos botên gadhah kajêng, 
amargi sadaya karêntêging manah ingkang badhe kasuwunakên 
sêsêrêpan dhatêng Kyai Ajar, dèrèng ngantos kawêdalakên sampun 
karumiyinan dhawuhipun Kyai Ajar ingkang cocog kados karêntêging 
manahipun Mas Rôngga Pajanganom sarowangipun sadaya wau, 
dhawuhipun wau botên [bo...] 


Sê 23 Bû»: 


[...tên] namung kangge pralampita utawi pasêmon kemawon, ananging 
kadhawuhakên pangandika kalayan wêwentehan, paribasan sadaya wau 
sami botên angsal papan, ing batos namung sami angalêmbana. 


Sarêng sampun jam kalih dalu, utawi wancinipun sirêp tiyang, Mas 
Rôngga Pajanganom dipun ajak Kyai Ajar mêdal dhatêng ing latar, Kyai 
Ajar tuwin Mas Rôngga Pajanganom, lajêng sami lêlênggahan wontên 
sangandhaping wit dhuku ingkang adatipun kangge lêlênggahan Kyai 
Ajar, Kyai Ajar lajêng angandika dhumatêng Mas Rôngga Pajanganom, 
anggènipun dipun ajak mêdal dhumatêng ing latar punika sampun gadhah 
pangajêng-ajêng bilih badhe dipun paringi ngèlmu kasunyatan, ngèlmu 
kadibyan, ngèlmu kanuragan sasaminipun, pamanggihipun Kyai Ajar Mas 
Rôngga Pajanganom punika saupami sabin sampun kêbak isi tanêman, 
ingkang gêsanging tanêman sakalangkung subur, manawi dipun wêwahi 
tanêman malih ingkang namung nunggil warni kemawon, tumrap Mas 
Rôngga Pajanganom, sampun sakêdhik paedahipun, namung wontên 
pêpêthingan ingkang salamènipun botên nate kaparingakên dhatêng 
sintên-sintên, inggih punika ingkang dipun wastani ngèlmu 
pangawasaning panggalih, punika pantês dados cêcêpênganipun Mas 
Rôngga Pajanganom, sanalika punika Mas Rôngga Pajanganom lajêng 
dipun wêjang ngèlmu pamawasaning panggalih, dhawuhipun Kyai Ajar 
ngèlmu wau manawi dipun wawas, 


en DN BÎ» 


sagêd sumêrêp sadèrèngipun winarah, sarta sagêd sumêrêp dhatêng 
kawontênan ingkang dèrèng tumimbul, sarampunging pamêjangipun Kyai 
Ajar, Mas Rêngga Pajanganom lajêng dipun paringi pangandika, balih[18] 
ing têmbe Mas Rêngga Pajanganom, badhe dados pangangsoning 
kagunan tuwin kaninditan, ingkang limrahipun sami dipun wastani 
pandhitaning praja. 

Kyai Ajar lajêng andumugèkakên pangandika, kala rumiyin inggih 
anglampahi dados pandhitaning praja, kados ingkang badhe dipun 
lampahi Mas Rôngga Pajanganom wau, sanadyan sapunika sariranipun 
sampun atêtruka wontên ing parêdèn, ewadene inggih taksih dipun lêluri 
sarta dipun aosi dening ingkang angabdèkakên, malah manawi wontên 
ruwêd rêntênging praja Kyai Ajar botên kenging kantun, taksih tumut 
angêmbat. 


Kyai Ajar lajêng anyariyosakên gadhah sêrat-sêrat Jawi kina, ingkang 
kasêrat wontên ing kropak, tuwin kasêrat wontên ing dalancang kajêng, 
ingkang kaanggit para êmpu ing jaman kina, inggih punika Sêrat 
Ramadewa, Sêrat Bimasuci, Sêrat Bratayuda, Sêrat Darmasarana, tuwin 
Sêrat Aji Pamasa sapanunggilanipun, punika ingkang eklasing panggalih 
badhe kaparingakên dhatêng Mas Rôngga Pajanganom sadaya, ananging 
sarèhning têmbungipun Jawi kina taksih awarni-warni, kabêkta ingkang 
nganggit botên [bo...] 


saz DENG se 


[...tên] namung satunggal, sarta sêrat-sêrat wau taksih sami karêngga ing 
sêkar agêng, ananging Kyai Ajar anêmtokakên, bilih Mas Rôngga 
Pajanganom badhe botên kewran anjawèkakên sadaya sêrat-sêrat wau. 
Ingkang lajêng umum dados wêwaosanipun para tiyang kathah. 


Wondene manawi ing têmbe Mas Rôngga Pajanganom sampun 
ingganggêp pandhita dening tiyang kathah, manawi wontên 
pandangunipun para luhur, utawi pitakènipun para pawong mitra, punapa 
ingkang kadangokakên, utawi punapa ingkang dipun pitakèkakên, 
wangsulanipun kêdah ingkang pratitis, botên kenging sawarni pados- 
pados, utawi sampun pisan-pisan anjalomprongakên, manawi wontên 
ingkang andangu utawi pitakèn, bab têmbung kawi, bab kasusastran, bab 
petangan, bab pawukon, bab cakrawarti, bab palak, bab kawontênaning 
môngsa kala, bab jôngka, bab kawontênaning jaman, bab rajah-rajah, bab 
sajarah, tuwin bab agami, kêdah sagêd amangsuli sami sanalika ingkang 
pratitis, sampun ngantos alihan amadosi wêwaton utawi ambikak sêrat- 
sêrat, manawi taksih amadosi wêwaton, utawi taksih ambikak sêrat-sêrat, 
punika dèrèng kenging sinêbut pandhita. 


Kyai Ajar anglajêngakên wêwarahipun dhatêng Mas Rôngga Pajanganom, 
[Pajanga...] 

[...nom,] prayogi anganggea piwulangipun Kyai Agêng Ngabdurahman ing 
Sela, dhatêng para putra wayahipun, kagungan karsa para turasipun sami 
kadhawuhan, sampun kêndhat anglampahi tapa brata, sami andhêdhêra 
kasaenan, ingkang andhap asor, ingkang purun ngawon dhatêng basa 
sakêcap, sampun rêmên amirêngakên dhatêng wicantên lalawora, 
sampun pisan-pisan angebahakên utawi adamêl rumaosing manahipun 
tiyang tuwin ingkang ajrih asih dhatêng ratu gustinipun. 


Mas Rôngga Pajanganom sampun botên kêkirangan pamilutanipun 
dhatêng Kyai Ajar Sidalaku, ingkang supados tansah lumintu lumuntur sih 
katrêsnanipun Kyai Ajar dhatêng sariranipun, sakalih-kalihipun nama sami 
kalêrêsan, Kyai Ajar Sidalaku rumaos kalêgan panggalihipun, dene 
salaminipun dèrèng nate dipun puruhitani kados Mas Rôngga Pajanganom 
wau, saking sadaya piwulangipun sagêd katampèn kalihan gambêlanging 
panggalih. Mas Rôngga Pajanganom rumaos angsal kabêgjan ingkang 
agêng sangêt, dening sagêd anampèni piwulang saking Kyai Ajar ingkang 
sakalangkung murakabi dhatêng sariranipun, amila Mas Rôngga 
Pajanganom saya sakalangkung ajrih asihipun dhatêng Kyai Ajar, 
paribasan, sanadyan dipun pêjahana botên pisan-pisan badhe suminggah, 
makatên ugi Kyai Ajar Sidalaku, katrêsnanipun dhatêng Mas Rôngga 
Pajanganom, saking ing agêngipun [a...] 


sa DIA m 


[...gêngipun] ngantos tanpa pêpindhan, dados botên anggumunakên bilih 
bêbundhêlaning panggalihipun Kyai Ajar ingkang parlu-parlu sarta 
ingkang agêng sangêt aosipun, tuwin ingkang wados-wados, ingkang 
salaminipun sugêng dèrèng nate kabrèbèl dhatêng para murid-muridipun, 
punika lajêng katumplak dhatêng Mas Rôngga Pajanganom sadaya. 


Mas Rôngga Pajanganom saupami jêne angsal sêsangling ingkang 
sakalangkung sae garapanipun, amila padhanging panggalih ngantos 
amrabani dhatêng soroting pasuryan, lajêng katingal mancorong kados 
padhanging purnamasidhi. 


Wasitanipun Kyai Ajar dhatêng Mas Rôngga Pajanganom, kagalih sampun 
anyêkapi, sakalihan lajêng sami lumêbêt ing pacrabakan, Mas Agustundha 
sarta Ki Tanujaya punapadene Ki Jasana, katiga pisan taksih sami linggih 
anjêgrêg, sêsambènipun, sarêng sumêrêp bilih Kyai Ajar tuwin Mas 
Rôngga Pajanganom sami lumêbêt ing pacrabakan, tiyang tiga lajêng 
angewahi anggèning linggih. 

Wêkdal wau sampun wanci bangun enjing, swaraning sawung kaluruk 
awurahan, kaluruking sata wana pating cakikèr adamêl asrining 
pamirêngan, ocèhing pêksi sikatan pating carêngkling, kados suka 
sasmita dhatêng tiyang ingkang srêgêp dhatêng pandamêlan, supados 
tumuntêna wiwit nyambut damêl, amargi sampun wancining tiyang [ti...] 


se 2 1 55 


[...yang] nyambut damêl, soroting Sang Hyang Bagaskara amarbabak 
abrit, kados prabaning rêdi katunu, para cantrik ingkang sampun sami 
tangi sadaya, lajêng tumandang ing damêl punapa pandamêlanipun 
piyambak-piyambak, wontên ingkang rêrêsik pacrabakan, wontên ingkang 
nyapu pakarangan, wontên ingkang nyirami sêsêkaran. 


Sarêng sampun rêpêt-rêpêt, kados antawisipun wanci jam satêngah nêm 
enjing, Kyai Ajar Sidalaku lajêng mêdal saking pacrabakan, kadhèrèkakên 
Mas Agustundha, Mas Rôngga Pajanganom, Ki Tanujaya tuwin Ki Jasana, 
angubêngi capurining padhepokan, sinambi gêginêman ingkang adamêl 
sênênging manahipun para tamu. 


Para cantrik ingkang sami sawêg nyambut damêl, sadaya sami katingal 
sênêng manahipun, panyambutipun damêl sami mêmpêng-mêmpêng 
ngatingalakên kawêkêlaning manahipun, ingkang lèrèging pangajêng- 
ajêng namung dhatêng pangalêmbana, ingkang sami anggulawênthah 
têtanêman, pandhangir tuwin pangupakaranipun sêsêkaran 
sapanunggilanipun, katinggal tumêmên kados angupakara gadhahanipun 
piyambak, ingkang sami anyirami sêkaran tuwin tanêman ingkang kêdah 
dipun sirami ing wanci enjing, anggènipun anyirami sami satiti angati-ati, 
supados botên adamêl risaking sêsêkaran ingkang sawêg nêdhêng- 
nêdhêngipun sami sêkar. 


s 2j BÛ seê 


Pakaranganipun Kyai Ajar Sidalaku wiyar angilak-ilak, pasitènipun abrit 
anyêkar tlasih, ing nginggil kaurug ing wêdhi lêmbat, pagêring capuri sela 
cêmêng kaentha banon sarimbag, ananging agêngipun tikêl sakawan 
kalihan agênging banom,[19] pamasangipun rapêt, botên wontên ingkang 
anggaronggong, regolipun agêng anjênggarang sawarni griya kalênthèng, 
ugi saking sela cêmêng, sakiwa têngêning regol, wontên candhinipun 
tiyang Buda kalih iji, sami ngadêg angrangkul gada, sakiwa têngêning 
candhi wontên uwitipun nagasari kalih uwit, ingkang gêsangipun 

amènginakên, turut pinggiring pakarangan katanêman kalapa gadhing 
pintên-pintên dasa kathahipun, uwohipun katingal ambiyêt garing-garing, 
sangajênging pacrabakan dipun damêl patamanan, sêsêkaranipun kalêbêt 
èdi-èdi, adamêl kasêngsêming manahipun tiyang ingkang sami aningali, 
wujuding sêkaripun awarni-warni, wontên ingkang wungu anjangês, 
wontên ingkang abrit ambaranang, wontên ingkang abrit ênèm, wontên 
ingkang pêthak amêmplak, wontên ingkang jêne, tuwin wontên ingkang 
kapurônta, sangandhaping sêkar-sêkaran wau pasitènipun têtanêman 
rumputan kapagêran ing sela balèbèkan ingkang inggiling sela namung 
sadêdêging  parumputan, panataning sêsêkaran kalêbêt awig, 
pananêmipun kasêlang-sêling, manawi dipun tingali saking katêbihan, 
sawarni kados sêkar sataman, [sa...] 


SEK DEBT nea 


[...taman,] sêkar-sêkar ingkang sampun sami wigar, utawi ingkang 
sampun sami gogrog saking gagangipun, sami ambalasah dhawah ing 
parumputan, manawi dipun sawang kados kasur baludru ijêm, ingkang 
dipun sêbari sêkar môncawarni. 


Salêbêting pakarangan tanêmanipun _ woh-wohan kalêbêt kathah, 
sakathahing woh-wohan wontên sadaya, raosipun sami eca-eca, wontên 
ingkang lêgi arum, wontên ingkang lêgi tumêg, ugi wontên ingkang lêgi 
tuntung kêcut, woh-wohan samantên wau wontên ingkang sawêg 
pradapa, wontên ingkang sawêg sêkar, ugi wontên ingkang sawêg anuju 
awoh, racak-racak, uwohipun sami andados, katingal ambiyêt, kados 
sêmpal-sêmpala, gandaning kuwèni tuwin gandaning durèn ingkang 
sampun matêng uwit, mulêg anggadag, angêbaki salêbêting pakarangan, 
ingkang kawical doyan dhatêng woh-wohan, kala mênjingipun tansah 
lerag-lèrèg, nyut, Ki Tanujaya lajêng kèngêtan lêlampahanipun nalika 
wontên ing dhusun Ngadiluwih, padhepokanipun Kyai Ajar Wirakôntha, 
sanalika wau Kyai Ajar Sidalaku botên kêkilapan dhatêng karêntêging 
manahipun Ki Tanujaya, amila Ki Tanujaya lajêng dipun pangandikani 
dening Kyai Ajar, tiyang ingkang taksih rêmên angungasakên 
kadibyanipun kados Kyai Ajar Wirakôntha ing Ngadiluwih, punika 
angantawisi dèrèng inggil [ing...] 


sık 2 $ Bê 


[...gil] sêsêrêpanipun, mila prayogi ingkang sami èngêt, sampun pisan- 
pisan rêmên angatingalakên dhatêng kadibyan, inggih manawi sawêg 
jinurung, manawi wontên ingkang angasorakên kadibyanipun, uwohipun 
namung tiwas angisin-isini, tiyang punika sanadyan sagêda mabur 
dhatêng awang-awang, prayogi ingkang adhêdhasar kèndêl, ananging 

manawi wontên pêncabaya utawi baya pakèwêd, punapadene wontên 
parlunipun ingkang prêmati, punika sawêg sêdhêngipun angatingalakên 
kadibyan, sarta ingkang sagêd amungkasi ing damêl, dados botên 
anguciwani, utawi botên amadal sumbi. 


Mas Rôngga Pajanganom tuwin Ki Tanujaya, sarêng mirêng 
pangandikanipun Kyai Ajar Sidalaku ingkang makatên wau, pitadosing 
panggalih saya sakalangkung kandêl, sarta sami anêmênakên bilih Kyai 
Ajar Sidalaku wau pancèn satunggiling pandhita ingkang panggalihipun 
sakalangkung sidik, sumêrêp sadèrèngipun winarah, tuwin sumêrêp 
dhatêng karêntêging manahipun tiyang. 


Sarêng Kyai Ajar sampun kêmput anggèning angubêngi salêbêting 
pakarangan, lajêng lumêbêt dhatêng ing pacrabakan, Mas Rôngga 
Pajanganom sarowangipun sadaya, botên pisah wontên sawingkingipun 
Kyai Ajar kemawon, sadumugining pacrabakan sadaya lajêng sami linggih 
satata, sakathahing sêrat ingkang sampun kasagahakên dhatêng Mas 
Rôngga Pajanganom, sampun cumêpak [cumê...] 


sea DKG aan 


[...pak] wontên sacêlaking palênggahanipun Kyai Ajar. 


Kyai Ajar Sidalaku lajêng amasrahakên sêrat-sêrat wau dhatêng Mas 
Rôngga Pajanganom, sasampuning dipun tampèni dening Mas Rôngga 
Pajanganom, Kyai Ajar lajêng aparing dhawuh dhatêng Mas Rôngga 
Pajanganom, bilih sêrat wau ingkang satunggal buku wontên tuladha 
pêthikan sastra buda ing jaman kina, saking pintên-pintên nagari, 
sanadyan sapunika sampun botên kalampah, ananging botên wontên 
awonipun mangrêtos dhatêng sastra buda wau bokmanawi ing wingking 
wontên ingkang ambêtahakên, utawi wontên ingkang pitakèn, botên 
amangsulakên, pêthikan sastra buda wau lajêng kapêndhêt dening Kyai 
Ajar, sarta lajêng kawaos wontên sangajêngipun Mas Rôngga 
Pajanganom, sarampunging pamaosipun, lajêng kaparingakên dhatêng 
Mas Rôngga Pajanganom, kadhawuhan anyumêrêpi, sarta lajêng 
kadhawuhan maos gêntos, sêrat wau ugi lajêng kawaos akalihan Mas 
Rôngga Pajanganom, pamaosipun tamban nanging cêtha, Kyai Ajar sajak 
botên gumun anyumêrêpi Mas Rôngga Pajanganom sagêd maos sastra 
buda wau, sarampunging pamaosipun Kyai Ajar namung ngêndika: 
sampun lêrês sadaya. 

Mas Rêngga Pajanganom sarowangipun, wontên ing Bali namung nyipêng 
sadasa dintên, sadasa dalu, salêbêtipun sadasa dintên sadasa dalu 
namung sarasehan kawruh warni-warni, Kyai Ajar 


aza EGO 


botên kêmba anggèning mêlêg piwulang dhatêng Mas Rêngga 
Pajanganom, kacariyos sarêng sampun angsal sadasa dalu, Mas Rôngga 
Pajanganom lajêng nyuwun pamit dhatêng Kyai Ajar, badhe wangsul 
dhatêng nagari Surakarta, ananging mawi mampir rumiyin dhumatêng ing 
kitha Kadhiri, parlu angampiri dhumatêng ingkang garwa ingkang katilar 
wontên ing kitha Kadhiri, amargi anggèning katilar lêlana laminipun 
sampun tigang wulan, Kyai Ajar namung amangsuli prayogi, ananging 
sarèhning môngsa pajar surya, dipun parayogèkakên mangkat mangke 
dalon-dalon kemawon, Kyai Ajar sagah angêtêrakên sapikangsalipun. 


Enggaling cariyos, sarêng sampun dalu, kados antawisipun jam sanga 
langkung sakedhik, Mas Rôngga Pajanganom sarowangipun, lajêng sami 
kadhawuhan mangkat, Kyai Ajar anêtêpi pangandikanipun, angêtêrakên 
sapikangsalipun, wêgdal wau dipun pèngêti dening Mas Rôngga 
Pajanganom, amarêngi tanggal kaping 16 wulan Jumadilakir ing taun Ehe 
1748, sinangkalan (ngèsthi dadi pandhitaning ratu).[20] 


Lampahipun Kyai Ajar kadhèrèkakên Mas Rôngga Pajanganom 
sarowangipun, Ki Tanujaya akalihan Ki Jasana, tiyang kalih sami 
anggendhong buku, manawi dipun sawang kados lampahing santri 
ingkang mêntas apuruhita saking pondhok, ing wêgdal wau wêdaling 
rêmbulan sampun ragi inggil, lampahipun [lampahipu...] 


Ee 


[...n] sampun dumugi ing wana Tabanan, salêbêting wana botên wontên 
sabawaning walang salisik, namung mirêng swaraning angkop pating 
karêlèk, kados swaraning kuthuk amadosi babonipun, sarêng lampahipun 
dumugi margi ingkang sawatawis mandhap, Kyai Ajar lajêng kèndêl, 
katingal kados ambudi badhe sakecaning lampah, botên sawatawis dangu 
Kyai Ajar lajêng angulur-ulur dhadhung saking kuliting rami, dhadhung 
wau saking pundi angsalipun, Mas Rôngga Pajanganom sarowangipun 
sami botên sumêrêp, sarêng sampun kêmput panguluring dhadhungipun, 
Kyai Ajar lajêng andika, sarèhning punika marginipun mandhap, sarta 
sami anglumut, Mas Rôngga Pajanganom sarowangipun, sami dipun 
dhawuhi anyêpêngi dhadhung wau ingkang kêncêng, kadhawuhan 
lumampah urut kacang, Kyai Ajar ingkang gêntos wontên wingking, 

kalihan ngasta pungkasaning dhadhung ingkang sami dipun cêpêngi 
dening Mas Rêngga Pajanganom sarowangipun wau, dhawuhipun Kyai 
Ajar lajêng sami dipun èstokakên, sarêng lampahipun antawis angsal 
kawan dasa tindak, Kyai Ajar Sidalaku lajêng anyuwara sora kados 
anggêtak pêksi, Mas Rôngga Pajanganom sarowangipun sami kagèt 
aguragapan, anyarêngi kagèting manahipun tiyang sakawan wau, 
dhadhung ingkang sami dipun cêpêngi wau kraos kados dipun sêndhal, 
wasana tiyang sakawan lajêng sami kaplèsèt dhawah, dhawahipun 
atumpuk undhung dados [dado...] 


is BANG e 


[...s] satunggal, wêgdal dhawahipun tiyang sakawan wau sami rumaos 
kados tiyang amlêng ical akal budinipun, sarêng sampun sami èngêt, 
sadaya sami anyêbut, astaga, kadospunapa kemawon kagèt 
pangunguning manahipun, dene Mas Rôngga Pajanganom sarowangipun, 
sumêrêp-sumêrêp sampun dumugi wontên palataran kabupatèn kitha 
Kadhiri, kalêrêsan ing wêgdal wau Radèn Ayu Rôngga Pajanganom sawêg 
lêlangên gula-ganthi kalihan para abdi-abdi wontên ing palataran sawetan 
dalêm, abdi ingkang jagi ing bangsal ngajêngan botên pangling dhatêng 
Mas Rôngga Pajanganom, tuwin dhatêng Ki Tanujaya, amila lajêng gita- 
gita angaturi uninga dhumatêng Radèn Ayu Rôngga Pajanganom, bilih 
ingkang raka Mas Rôngga Pajanganom sampun rawuh, kalihan 
kadhèrèkakên Ki Tanujaya, mawi dipun dhèrèkakên tamu kalih, ingkang 
satunggal taksih ênèm, ingkang satunggal sampun sêpuh, sanalika 
ingkang sami gula-ganthi lajêng bibar, Radèn Ayu Rôngga Pajanganom 
lajêng enggal-enggal amêthukakên ingkang raka, sarêng sampun 
tundhuk, ingkang raka lajêng kakanthi kabêkta lumêbêt dhumatêng ing 
gadri wetan, swaraning para abdi gumuruh sami sêsarêngan alok bilih 
Mas Rôngga Pajanganom sampun rawuh, saking rame swaraning para 
abdi-abdi wau ngantos kapirêng Kangjêng Pangeran Adipati 
Cakradiningrat sakalihan ingkang ing wêgdal wau sawêg lêlênggahan 
wontên ing gadri [ga...] 


sas DG ra 


[...dri] kilèn, sarta sawêg angraosi anggèning lêlana ingkang putra mantu 
dumugi dintên punika têtêp tigang wulan, amila Kangjêng Pangeran 
Adipati sakalihan lajêng sami têdhak dhumatêng ing gadri wetan, aparing 
pambagyarja dhumatêng ingkang sawêg rawuh, Mas Rôngga Pajanganom 
lajêng angabêkti dhumatêng ingkang rama marasêpuh sakalihan, Radèn 
Ayu Rôngga Pajanganom lajêng dipun dhawuhi ingkang rama ngabêktia 
dhumatêng ingkang garwa Mas Rôngga Pajanganom. 

Sasampuning sami lênggah satata, Mas Rêngga Pajanganom lajêng 
angaturakên lêlampahanipun anggèning lêlana kalayan lêlancaran, sarta 
angaturi uninga, bilih ingkang rama Mas Agustundha tuwin Ki Jasana, 
kautus ingkang êmbah tuwin kautus gusti panêmbahan, amêthuk Mas 
Rôngga Pajanganom, punapa saparlunipun sampun kaaturakên sadaya, 
sapunika Mas Agustundha tuwin Ki Jasana, taksih sami angêntosi wontên 
ing jawi, Kangjêng Pangeran Adipati lajêng dhawuh dhumatêng abdi jalêr, 
Mas Agustundha sarencangipun, kadhawuhan mapanakên wontên ing 
gêdhong tamu sawetaning pandhapi, sanalika lajêng kairit kapapanakên 
dhatêng ing gêdhong tamu, sarta lajêng kaparingan wedang panganan 
sapirantosipun, dèrèng sapintêna dangunipun kalihan rawuhipun Mas 
Rôngga Pajanganom wau, lajêng mirêng swaraning jam agêng sawêg jam 
sadasa lêrês, amila Mas  Rêngga Pajanganom sarowangipun 
[sarowangipu...] 


sao DE ee 


[...n] sadaya taksih gadhah rumaos kados tiyang supêna, dene saking ing 
Bali dumugi ing kitha Kadhiri, namung dipun lampahi kirang langkung 
namung satêngah jam, mênggah ingkang makatên wau kabêkta saking 
kadibyanipun Kyai Ajar Sidalaku ingkang pantês pinundhi-pundhi 
salamènipun. 


Kangjêng Pangeran Adipati sakalihan ingkang garwa, punapa dene Radèn 
Ayu Rôngga Pajanganom, sakesahipun Mas Rôngga Pajanganom saking 
kitha Kadhiri, salêbêtipun tigang wulan, kaupamèkakên tarulata amarêngi 
môngsa katiga ngêrak, taru-taru ingkang nêmbe sumêmi, sami alum 
angalêntrèh dening kataman daya bêntèring Sang Hyang Bagaskara, lata- 
lata ingkang nêmbe sumulur, sami purêt alum saking daya bêntèring siti 
pêpindhanipun kados angganing manungsa ingkang kataman anandhang 
roga, têmahan saranduning angga anggagra kusika, sarêng 
sadhatêngipun Mas Rôngga Pajanganom, ing mangke pêpindhanipun, 
tumuruning jawah ingkang sakalangkung dêrês, andadosakên sêgêring 
taru-taru, dados ijo riyu-riyu, lata-lata ingkang sampun alum ical 
kêkuwataning sumulur, lajêng sagêd pulih kêkuwatanipun, utawi 
kaupamèkakên dhatênging usada ingkang prêmati, têmahan ingkang 
anandhang roga sanalika lajêng nirmala waluya jati. 


Botên antawis dangu pangruktining dhahar sampun rampung, abdi 
ingkang kapatah dados tukang dhahar nyuwun cumadhong dhawuh, 
panataning 


sê BAG ah 

dhahar wontên ing pundi, kangjêng pangeran adipati aparing dhawuh 
kaparêng dhahar sêsarêngan kalihan Mas Rêngga Pajanganom tuwin Mas 
Agustundha, sarampunging panatanipun dhahar sadaya lajêng sami 
dhahar sêsarêngan, salêbêtipun dhahar Kangjêng Pangeran Adipati 
Cakradiningrat sakalihan ingkang garwa, sakêdhap-sakêdhap tansah 
amariksani ingkang putra mantu Mas Rôngga Pajanganom, amargi 
sakalangkung pangunguning panggalih dening soroting pasuryanipun 
ingkang putra mantu beda sangêt kalihan nalika dèrèng lêlana, kala 
rumiyin namung limrah saukuring anaking priyayi kemawon, sapunika 
katingal sumilak wêning, amancorong kados prabaning purnamasidhi, 
Kangjêng Pangeran Adipati sampun angintên, bilih ingkang putra mantu 
sampun anampèni palaling Pangeran, sagêd anggayuh punapa ingkang 
dados pangèsthining panggalih, ing batos Kangjêng Pangeran Adipati 
amêmuji sokur ing Allah, mugi-mugi ingkang putra mantu sagêda widada 
sapanginggilipun, sampun wontên sambekalanipun, makatên ugi Mas 
Rôngga Pajanganom, sampun botên kêkilapan dhatêng osiking 
panggalihipun ingkang rama marasêpuh, amila ing batos amêmuji, mugi- 
mugi ingkang rama marasêpuh dinirgakna ing yuswanipun, Gusti Allah 
aparinga rahmad ingkang agêng. Kamulyaning dunya mugi linanggêngna 
dhumatêng putra wayah. 


Sarêng sampun rampung anggèning sami dhahar, lajêng bibaran, Mas 
Rôngga [Rông...] 


ez 


[...ga] Pajanganom sakalihan ingkang garwa, kadhawuhan ngaso Mas 
Agustundha lajêng kadhawuhan wangsul dhumatêng ing gêdhong tamu 
malih, Ki Tanujaya tuwin Ki Jasana sasampuning ngaturakên bêbêktaning 
sangunipun tuwin buku-buku angsal-angsalipun saking Bali, lajêng sami 
kaparingan nêdha, sarampunging nêdha lajêng ngaso nunggil Mas 
Agustundha wontên ing gêdhong tamu, sadaya ingkang mêntas andon 
lêlana lajêng sami ngaso, sadaya wau malah lajêng sidhêm pramanêm 
botên wontên utawi botên kamirêngan sabawaning tiyang gêginêman. 


Sarêng sampun wanci awaling subuh, Mas Rêngga Pajanganom sampun 
wungu lajêng mlampah-mlampah wontên salêbêting capuri kabupatèn, 
swaraning sawung kaluruk asêsauran tanpa kèndêl, suka pitêdah bilih ing 
wêgdal wau sampun wanci bangun enjing, enthanipun[21] kados 
anggugah dhatêng para umating Allah ingkang sami taksih tilêm, kapurih 
sami tangi, lajêng rumaganga ing damêl punapa mêsthènipun, ungêling 
pêksi putêr tamban pating talêdhok, adamêl asrining pakarangan, 
ungêling cingcing goling, pating carêngkling, kados swaraning gêndèr 

pathêt sanga, prabaning Hyang Aruna amrababak abrit, kados sirunging 
pasuryan ingkang nawung dêduka. 


Dèrèng sapintêna dangunipun, lajêng kapirêng swaraning cinggot pating 
galêrit, tendha[22] para abdi jalêr èstri sampun kathah ingkang sami 
tangi, para abdi jalêr ingkang jagi wontên ing pandhapi, [pa...] 


sa 2ê Te 


[...ndhapi,] tuwin ingkang tilêm wontên ing bangsal pasowanan, sampun 
sami tangi sadaya, lajêng anggulungi patilemanipun, sarampungipun 
anggèning agulungi[23] lajêng mantuk dhatêng griyanipun piyambak- 
piyambak, para abdi ingkang gadhah pandamêlan wontên salêbêting 
kabupatèn, lajêng sami anandangi pandamêlanipun piyambak-piyambak, 
wontên ingkang angisèni jamban, wontên ingkang rêrêsik, wontên 
ingkang mlêtêr anyaponi palataran, wontên ingkang anyrêbèti kursi meja 
sapanunggilanipun, ingkang sami gadhah kawajiban anggodhog wedang, 
sampun sami acêthik latu, wêgdal wau sampun angajêngakên wanci jam 
satêngah nêm enjing, Mas Rôngga Pajanganom lajêng wangsul lumêbêt 
ing gadri, ingkang garwa sampun wungu sarta sampun dipun sêrati 
dening abdinipun ingkang dados tukang nyêrati. 


Abdi tukang wedang, lajêng angladosakên wedang pangunjukanipun 
Radèn Ayu Rôngga Pajanganom sakalihan ingkang raka, katungka 
dhatêngipun abdi tukang dhaharan, angladosakên dhaharan ingkang 
kadhahar ing wanci enjing, Mas Agustundha akalihan Ki Tanujaya, lajêng 
dipun aturi utawi dipun timbali Radèn Ayu Rôngga dhumatêng ing gadri 
wetan, sarêng sampun sami dhatêng, lajêng dipun aturi ngunjuk wedang 
tuwin dhahar sarapan sawontênipun, Ki Tanujaya tuwin Ki Jasana, lajêng 
dipun tatakakên panganan sapêpakipun, salêbêtipun sami ngunjuk 
wedang, Radèn [Ra...] 


saa DG u> 


[...dèn] Ayu Rêngga angaturakên wilujêng dhumatêng ingkang rama Mas 
Agustundha, sarta amaringi wilujêng dhumatêng Ki Tanujaya, Ki Jasana, 
ingkang rama Mas Agustundha tuwin Ki Tanujaya, Ki Jasana, sami 
angaturakên panuwun, Radèn Ayu Rêngga nyuwun kabar, kadospundi 
kawontênanipun ing Buminatan, ing Sastranagaran punapa sami wilujêng, 
aturipun Mas Agustundha, sapêngkêripun kala samantên, sadaya sami 
wilujêng, botên wontên satunggal punapa, Mas Agustundha lajêng 
andumugèkakên pangandika, dhumatêng Radèn Ayu Pajanganom, bilih 
sariranipun kautus Gusti Panêmbahan saha ingkang rama Radèn 

Tumênggu[24] Sastranagara, manawi Mas Rêngga Pajanganom sakalihan, 
sami dipun timbali kondur dhumatêng ing nagari Surakarta, dhawuhipun 
Gusti Panêmbahan, sariranipun sampun sakalangkung onêng dhumatêng 
Mas Rôngga Pajanganom sakalihan, kajawi punika, badhe wontên 
pangandikanipun Gusti Panêmbahan ingkang sakalangkung wigatos 
dhumatêng ingkang putra Mas Rôngga Pajanganom, amila Mas 
Agustundha lajêng kadhawuhan anjujug wontên ing Kabupatèn Kadhiri 
kemawon, ananging dhawuhipun ingkang rama Radèn Tumênggung 
Sastranagara, manawi anjujug wontên ing kitha Kadhiri têmtu botên 
sagêd kapanggih kalihan Mas Rôngga Pajanganom, amargi wêgdal punika 
Mas Rôngga Pajanganom sawêg ngupados puruwitan[25] ingkang sagêd 
cocog kalihan manahipun, sagêdipun lajêng kapanggih, [ka...] 


sa rG 


[...panggih,] Mas Agustundha kadhawuhan anjujug wontên ing astana Giri 
Kadhaton, dhawuhipun Radèn Tumênggung Sastranagara wau ugi lajêng 
kaèstokakên, sarêng dumugi ing astana Giri Kadhaton, lajêng sagêd 
pinanggih sayêktos, wasana Mas Agustundha lajêng dipun ajak 
andumugèkakên lampah ngantos dumugi ing kitha Bali. 


Aturipun Radèn Ayu Rôngga, pancènipun anggèning wontên ing kitha 
Kadhiri namung dipun angkah dangu-dangunipun kawan dasa dintên, 
nanging sarèhning ingkang raka Mas Rôngga Pajanganom badhe 
andumugèkakên pados puruwitan sapikangsalipun, dados Radèn Ayu 
Rôngga kapêksa nyarantosakên sarawuhipun ingkang raka Mas Rôngga 
Pajanganom, dumadakan anggèning kesah pados puruwitan ingkang raka 
têka ngantos tigang wulan sawêg rawuh, sadangunipun Radèn Ayu 
Rôngga wontên ing kitha Kadhiri, kadospunapa onênging panggalihipun 
dhumatêng ingkang rama Gusti Panêmbahan, prasasat botên wontên 
pêpindhanipun, ananging kadospundi sagêdipun kondur dhatêng 
Surakarta, amargi Mas Rôngga Pajanganom dèrèng rawuh, saupami 
kesahipun ingkang raka wau kantênan ingkang dipun jujug, Radèn Ayu 
Rôngga Pajanganom pancèn badhe nusul, kajawi dipun ajak kondur 
dhatêng Surakarta, ing batos ragi ngandhut kuwatos, sarèhning dèrèng 
paham jajahan tanah wetan, manawi bingung, adat wêwatêkanipun 
[wêwa...] 


sa DN ae 


[...têkanipun] tiyang tanah wetan, gampil anggèning nêmu kuwuk, 
tujonipun dèrèng ngantos dipun susul sampun lajêng mantuk piyambak. 

Mas Rêngga Pajanganom anyambêti kalihan mèsêm, manawi lêrêsipun 
utawi petanganipun, pancèn dintên kalawingi dèrèng sagêd dumugi kitha 
Kadhiri, apês-apêsipun taksih sawulan malih, dumadakan lajêng wontên 
parimarmaning Pangeran dhumatêng Mas Rôngga Pajanganom 
sarowangipun sadaya, ingkang sagêd angenggalakên dumugi kitha 
Kadhiri dintên kala wingi, satêlasing pangandikanipun Mas Rôngga 
Pajanganom, Mas Agustundha, Ki Tanujaya, Ki Jasana, kados sami sasmita 
gumujêng sêsarêngan. Amargi saking sami angraosakên kaelokaning 
Pangeran ingkang sami dipun lampahi. 


Mas Rôngga Pajanganom anglajêngakên pangandikanipun dhatêng 
ingkang garwa bab kaelokan ingkang mêntas dipun lampahi kalawingi 
sontên, wiwit mangkat saking Bali ngantos dumuginipun ing Kabupatèn 
Kadhiri kalawau dalu, ingkang garwa sakalangkung pangunguning 
galihipun, sarta lajêng angalêmbana dhatêng kadibyanipun Kyai Ajar 
Sidalaku, dèrèng ngantos dumugi anggèning sami wawan pangandika, 
lajêng katungka rawuhipun Kangjêng Pangeran Adipati Cakradiningrat, 
sarta lajêng kaparêng lênggah lesehan anunggil sagêlaran kalihan 
ingkang putra tuwin ingkang sami sawêg lêlênggahan, [lê...] 


a 2 Tien 


[...lênggahan,] dene sadaya ingkang sawêg lêlênggahan wau lajêng sami 
satata amarikêlu. 


Sanadyan Kangjêng Pangeran Adipati sampun rawuh sampun ngantos 
pakèwêd, dipun sakecakna kados kalawau, ewadene sadaya mêksa taksih 
sami ajrih, wasana lajêng andangu, punika wau sami angrêmbag punapa, 
dene kamirêngakên ngantos gêr-gêran, kados tiyang ningali wayang, 
pantêsipun ingkang damêl lêlucon Ki Tanujaya. 


Mas Rêngga Pajanganom lajêng matur, bab lêlampahanipun kalawau dalu, 
punapa kawontênanipun dipun aturakên sadaya, Kangjêng Pangeran 
Adipati sakalangkung ngungun, ngantos kawiyos pangandikanipun, 
kapengin badhe têpang kalihan Kyai Ajar Sidalaku, sarta lajêng 
ngudaraos, jêmbar-jêmbaring jagad, têka taksih wontên tiyang ingkang 
gadhah kalangkungan kados kadibyanipun tiyang jaman kina, Ki Tanujaya 
lajêng matur, dhawuhipun Kangjêng Pangeran Adipati wau pancèn 
kaluhuran, sarta Ki Tanujaya pancèn sampun nêksèni piyambak, 
nganggêp dhatêng kalangkunganipun Kyai Ajar Sidalaku, pancèn 
satunggiling pandhita ingkang asoca bathara, kadibyanipun angidap- 
idapakên, punapa ingkang dipun pangandikakakên sadaya nyata, 
ananging manawi katimbangakên kalihan kadibyanipun para luhur sawêg 
nama ngirib-irib, Kangjêng Pangeran Adipati [Adi...] 

vey sen 


[...pati] kados dèrèng kasupèn, kalangkunganipun saha kadibyanipun 
Radèn Tumênggung Kêrtanagara, abdi dalêm Bupati Kadipatèn, ingkang 
umum asma Kartanagarasêkti, kalasamantên sawêg pinuju caos, dene 
Kaliwon ingkang caos Radèn Ngabèi Yasadipura kaping II (Sastranagara) 
Ki Tanujaya inggih andhèrèk, dilalah salêbêting Karaton kalêbêtan 
duratmaka, manawi botên kasupèn, lêbêting duratmaka wanci jam 11 
dalu, Radèn Tumênggung Kêrtanagara ngêndika kalihan Radèn Ngabèi 
Yasadipura, manawi salêbêting Karaton mangke badhe kalêbêtan 
duratmaka, dene ingkang dados duratmaka satriya dibya sêkti 
môndraguna sagêd manjing ajur-ajèr, Radèn Ngabèi Yasadipura 
kadhawuhan ngatos-atos, sarêng sampun wanci lêbêting duratmaka, 
Radèn Tumênggung Kêrtanagara, kalih Radèn Ngabèi Yasadipura lajêng 
sami malêbêt dhatêng kaputrèn, lêbêtipun prayagung kalih wau sami 
matak aji lêlimunan, sarêng sampun dumugi ing Kaputrèn, lajêng anjêjêp 
wontên panggenan ingkang badhe dipun jujug dening duratmaka, kala 
samantên ingkang dados duratmaka sampun botên kêkilapan salêbêtipun 
dhatêng ing kaputrèn manuksma kaleyanging godhong dhadhap ingkang 
kèli ing kalèn, prayagung kalih wau inggih botên kewran dhatêng 
gêgêlaring kadibyanipun sang duratmaka, enggalipun lajêng abôndayuda 
ngabên kasêktèn, sang duratmaka ingêbut kalih, nalika campuhipun sang 
duratmaka kalihan prayagung kalih wau, manawi dipun [di...] 


sn Dê, Jd aa 


[...pun] côndra kados pêrangipun Radèn Narayana kalihan Radèn Prêmadi 
nalika wontên ing kraton Kumbina, wêkasan ingkang dados duratmaka 
kapikut, makatên malih nalika Sampeyan Dalêm Ingkang Sinuhun punika 
(kaping V) taksih jumênêng Kangjêng Gusti Pangeran Adipati Anom, 
têdhak dhumatêng Samarang, kagungan karsa badhe mundhut wangsul 
tanah Jawi ingkang prajangjianipun namung dipun paosi, kala samantên 
namung kadhèrèkakên pangeran putra dalêm 2, bupati nayaka 2, kanthi 
Radèn Tumênggung Sastranagara, sadumuginipun Samarang, nalika 
Kangjêng Gusti Pangeran Adipati Anom badhe têdhak pêpanggihan 
kalihan tuwan jendral, sadèrèngipun têdhak, sarira dalêm sadaya dipun 
sidhikara kalihan Radèn Tumênggung Sastranagara, dumadakan 
sarampunging parlu pêpanggihan, kalampahan angsal damêl sayêktos, 
prajangjian lajêng kaaturakên wangsul, sarta Kangjêng Gusti Pangeran 
Adipati Anom dipun aturi bujana wontên salêbêting kapal pêrang, ngiras 
amariksani punapa kawontênanipun kapal pêrang, Kangjêng Gusti 
Pangeran Adipati Anom inggih amituruti kaparêng têdhak, sarêng dumugi 
ing baita, tuwan jendral sakalangkung anggèning angurmati, botên 
sawatawis dangu lajêng lênggah dhahar, sabibaring dhahar kangjêng 

gusti lajêng amariksani salêbêting baita, sarêng anggèning mariksani 
dumugi ing ngêdhèg, kangjêng gusti angasta hèk kalihan anguk-anguk 
[anguk-angu...] 


aa Ds PA me 


[...k] sagantèn, kangjêng gusti angagêm supe pusaka dalêm, kagêm ing 
panunggul ragi logro, wasana pusaka dalêm supe ingkang kagêm wau 
lajêng rêntah dhumatêng ing sagantên, panggalih dalêm sakalangkung 
kagèt, saking kagèting panggalih dalêm, kawiyos pangandika dalêm 
ingkang sora, ngantos kamirêng[26] tuwan jendral, tuwan jendral lajêng 
nyuwun matur, punapa ingkang dhawah dhumatêng sagantên, kangjêng 
gusti amangsuli, agêm dalêm supe dhawah dhumatêng sagantên, tuwan 
jendral namung sadhakêp kalihan gêgêtun, wasana kangjêng gusti lajêng 
animbali dhumatêng Radèn Tumênggung Sastranagara, dipun paringi 
uninga bilih agêm dalêm supe kacêmplung ing sagantên, dhawuh dalêm, 
kadhawuhan amadosi, unjukipun sêndika. 


Radèn Tumênggung Sastranagara kèndêl sakêdhap, angêningakên 
panggalih, sami sanalika agêm supe sampun kagêgêm ing asta têngên, 
lajêng kaunjukakên tuwan jendral sarêng uninga ngantos gèdhèg-gèdhèg. 


Aturipun Ki Tanujaya, sadaya wau manawi sampun kagalih tandhês, sarta 
manawi sampun sagêd anunggilakên gêsang kita kalihan ingkang adamêl 
gêsang, ingkang dipun paribasakakên, roroning atunggal, utawi satu 
mungging rimbagan, punika punapa ciptanipun dados, ananging Tanujaya 
sagêdipun namung cariyos, manawi anglampahi botên sagêd. 


aaa D TG xes 


Satêlasing aturipun Ki Tanujaya, Kangjêng Pangeran Adipati lajêng mèsêm 
kalihan ambalang srutu manila dhatêng Ki Tanujaya, pog, kenging 
dhadhanipun, cêg, katubruk lajêng dipun akêp, Ki Tanujaya lajêng 
angêdalakên thithikan, dèrèng ngantos kathithikakên, lajêng dipun paringi 
upêt dening Radèn Ayu Rôngga Pajanganom. 


Kangjêng Pangeran Adipati lajêng andangu dhumatêng Ki Tanujaya, nalika 
ing nglêbêt karaton kalêbêtan durjana, Ki Tanujaya punapa sampun 
gadhah anak. 

Aturipun Ki Tanujaya sampun gadhah anak satunggal, kintên-kintên umur 
3 taun, mêngka sapunika sampun umur 18 taun, dados lamènipun sapriki 
sampun 15 taun, Kangjêng Pangeran Adipati lajêng angèngêt-èngêt, 
wasana lajêng angandika, kados sampun lêrês, amargi kalasamantên 
sariranipun sampun dados santana dalêm Riya, taksih asma Radèn Mas 
Arya Puspadiningrat, malah sapêngkêripun wontên durjana sabên dalu 
lajêng kadhawuhakên tuguran, pangeran putra satunggal, pangeran 
santana satunggal, riya pandhapi satunggal, riya ngandhap sawo 
satunggal, santana panji cacah sakawan, ananging dipun pilihi ingkang 
sampun yuswa tigang dasa taun minggah. Dumugi samantên Radèn Ayu 
Rêngga Pajanganom, apêgat, 


ss DTO = 


klimah matur dhumatêng ingkang rama, sarèhning anggènipun wontên 
ing kitha Kadhiri sampun antawisipun kawan wulan, sarta ingkang rama 
gusti Panêmbahan tuwin ingkang êmbah Radèn Tumênggung 
Sastranagara ngantos utusan nusul, amila manawi kaparêng dintên 
benjing enjing utawi dangon-dangonipun tigang dintên, ingkang garwa 
Mas Rôngga Pajanganom sakalihan ingkang salira, sami nyuwun pamit 
kondur dhumatêng nagari Surakarta. 


Kangjêng Pangeran Adipati pancènipun taksih awrat amarêngakên, sarta 
taksih kangên kalihan Mas Rôngga Pajanganom, ananging sarèhning Mas 
Rôngga Pajanganom pancèn dipun bêtahakên dening ingkang rama Gusti 
Panêmbahan, amila panyuwunipun pamit ingkang putra wau Kangjêng 
Pangeran Adipati inggih sampun amarêngakên, ananging kadhawuhan 
anyarantosakên tigang dintên kemawon malih, amargi badhe dipun 
paringi angsal-angsalan sapantêsipun, punapadene sarèhning Radèn Ayu 
Rôngga katingal sampun ambobot, dhawuhipun ingkang rama benjing 
êmbèn wau kadhawuhan nitih tandhu kemawon, badhe kapilihakên 
tandhu ingkang cêkap kangge tiyang sakawan, dados saliranipun botên 
kontrag, makatên malih kala samantên kangjêng pangeran adipati dèrèng 
ngantos amaringi kancing ukêl dhumatêng ingkang putra, amargi Mas 
Rôngga Pajanganom kasêsa badhe anjajah dhatêng tanah wetan, 
sarèhning sapunika sampun dhatêng, [dha...] 


a D J ira 


[...têng,] amila paringipun kancing gêlung lajêng kaparingakên, 
wangkingan lajêng kaparingakên dhumatêng Mas Rôngga Pajanganom, 
dhawuhipun, wangkingan punika nama Kyai Abimanyu, pusaka saking 
ingkang eyang Radèn Tumênggung Puspadiningrat, kala rumiyin 
agêmipun ingkang eyang buyut Radèn Tumênggung Cakradiningrat 

(juragan Bali), sasampunipun wangkingan dipun tampèni, Mas Rêngga 
Pajanganom nyuwun lilah badhe uninga wilahipun, sarampungipun dipun 
pariksani wangkingan lajêng dipun agêm, Kangjêng Pangeran Adipati 
lajêng jumênêng badhe lênggah ing pandhapi, sadaya sami kadhawuhan 
andumugèkakên lêlênggahan. 


Sarêng sampun dumugdgi tigang dintên, Mas Rêngga Pajanganom sakalihan 
ingkang garwa, saèstu badhe wangsul dhumatêng ing nagari Surakarta, 
sadèrèngipun Mas Rêngga nyuwun pamit dhumatêng Kangjêng Pangeran 
Adipati sakalihan, tandhu ingkang badhe dipun titihi Radèn Ayu Rêngga 
Pajanganom dalah ingkang badhe ngrêmbat, punapadene bau-bau 
ingkang badhe angrêmbat bêbêktanipun Radèn Rôngga Pajanganom 
sakalihan, sarta ingkang kapatah ngrêmbat angsal-angsal, sampun sami 
siyaga wontên ing ngajêngan, kapal-kapal sabêgondhalipun, ingkang 
badhe dipun titihi Mas Rôngga Pajanganom, Mas Agustundha sarta 
ingkang badhe dipun tumpaki Ki Tanujaya, Ki Jasana punapa dene ingkang 
badhe dipun tumpaki para Mantri Kadhiri ingkang kadhawuhan 
andhèrèkakên dumugi [du...] 


sai TG sas 


[...mugi] Surakarta ugi sampun sami siyaga, botên sawatawis dangu 
kangjêng pangèran adipati sakalihan ingkang garwa, lajêng mêdal 
lênggah ing pandhapi, Mas Rôngga Pajanganom sakalihan, lajêng nyuwun 
pamit, sasampuning sami ngabêkti, lajêng kalilan bidhal, ingkang rama 
kangjêng pangeran adipati sakalihan, sami anguntapakên dumugi 
sangajênging kabupatèn. 


Ingkang lumampah wontên ing ngajêng piyambak bau-bau ingkang sami 
angrêmbat pangagêman sarta bau ingkang sami angrêmbat angsal- 
angsal, antawis kalih dasa rêmbat, tuwin bau-bau andhungan ingkang 
anggêntosi ngrêmbat wontên ing margi, lajêng dipun tindhihi para mantri 
jagakarya, ing kabupatèn kalih iji, sami anumpak kapal, lajêng lampahing 
tandhu ingkang dipun titihi Radèn Ayu Rôngga Pajanganom, ingkang 
andhèrèk numpak tunggil satandhu Mas Rara Sarsiyêm, abdi êmban kalih 
iji, dipun rêmbat tiyang wolu, sawingkinging tandhu lajêng bau andhungan 
16 iji, lajêng para Mantri jagakarya kabupatèn cacah 4 iji, sarta Ki 
Tanujaya tuwin Ki Jasana, ugi sami anumpak kapal, satêngêning tandhu 
Mas Agustundha, sakiwaning tandhu Mas Rôngga Pajanganom, inggih 
sami anumpak kapal, sawingkingipun para mantri jagakarya lajêng bau- 
bau ingkang sami angrêmbat barokoh isi têtêdhan ingkang kangge 
sudhiyan wontên ing margi, lampahipun gumarêdêg adamêl asrining 
radinan agêng, samêrgi-mêrgi dados têtingalaning [têti...] 

sas DO akan 


[...ngalaning] akathah ingkang sami dèrèng sumêrêp, pangintênipun 
awarni-warni, wontên ingkang angintên para kangjêng bupati badhe 
sowan dhumatêng ing nagari Surakarta wontên ingkang amastani bôngsa 
luhur boyongan badhe apindhah dêdalêm. 


Lampahipun Mas Rôngga Pajanganom sapandhèrèkipun sadaya wontên 
ing margi botên kacariyosakên, namung amêndhêt gancaring cariyos, 
manawi siyang andumugèkakên lumampah, manawi dalu anyipêng 
wontên ing kawadanan pundi ingkang sami kamêrgèn, wontên ing margi 
laminipun pitung dintên pitung dalu, lajêng dumugi ing nagari Surakarta, 
anjujug wontên ing dhusun Mondhokan, salèr wetanipun nagari, Ki 
Tanujaya kalih Ki Jasana, kadhawuhan angrumiyini angaturi uninga 
ingkang êmbah Radèn Tumênggung Sastranagara, sadumuginipun ing 
Sastranagaran, lajêng matur punapa kawontênanipun, andadosakên 
sukaning panggalihipun Radèn Tumênggung Sastranagara, wasana lajêng 
dhawuh sudhiya pisêgah sapantêsipun, dayaning prayagung luhur adamêl 
pisêgah tiyang atusan, botên ngantos kawan jam pangruktining sêkul 
ulam sampun sami matêng sadaya, sarêng sampun sontên, ingkang 
arêrêm wontên ing pamondhokan lajêng sami mangkat, wanci sêraping 
srêngenge sadaya sampun dumugi ing Sastranagaran, ingkang êmbah 
Radèn Tumênggung Sastranagara amapagakên dhatêng taritising 
pandhapi, ingkang wayah Radèn [Ra...] 


me 


[...dèn] Ayu Rôngga Pajanganom, sasampuning kaparingan wilujêng, 
lajêng kakanthi kalêbêtakên ing dalêm, ginarêbêg para pandhèrèk saha 
para putra santana Sastranagaran ingkang sami amêthuk dhatêng 
palataran, sadumugining dalêm lajêng sami lênggah sadaya, katungka 
lumadosipun pangunjukan wedang sarta lumadosipun dhaharan, tuwin 
lajêng dipun ladosi dhahar, ingkang pantês andhèrèk dhahar sami 
kadhawuhan dhahar sêsarêngan, sabibaring dhahar lajêng sami kalilan 
ngaso Mas Rôngga Pajanganom sakalihan ingkang garwa, lajêng sami 
ngaso dhumatêng ing gêdhong wetan, sadaya lajêng sami bibaran, sarta 
kaprênahakên wontên panggenan ingkang sampun kasudhiyakakên. 


Sarêng enjingipun, Mas Rôngga Pajanganom sakalihan ingkang garwa, 
siyaga badhe sowan dhumatêng ing Buminatan, angsal-angsal ingkang 
kabêkta dhumatêng ing Buminatan, sampun kasudhiyakakên dalah 
ingkang ngrêmbat, sarêng sampun samêkta lajêng sami mangkat, 
sadumuginipun ing Buminatan, kalêrêsan ing wêgdal wau Gusti 
Panêmbahan sampun lênggah wontên ing jawi, sarêng uninga Mas 

Rêngga Pajanganom sakalihan ingkang garwa, sampun dhatêng 
sakalangkung sukaning panggalihipun, Gusti Panêmbahan ngantos 
kaparêng mêthuk dhumatêng ingkang putra lajêng kalêbêtakên ing 
dalêm, Radèn Ayu Rôngga Pajanganom lajêng dipun panggihi para 
priyantun ing Buminatan sadaya, ingkang pangrêngkuhipun sami [sa...] 


sai Dan re 


[...mi] rêsêp rumakêt kados putranipun piyambak, sadaya angsal-angsal 
lajêng kapasrahakên dhumatêng priyantunipun Gusti Panêmbahan 
ingkang pinitados, ingkang dhumatêng para bibi-bibi lajêng sami 
kapasrahakên piyambak-piyambak, Gusti Panêmbahan lajêng wangsul 
lênggah wontên ing paringgitan ingkang iring wetan, kaadhep dening Mas 
Rôngga Pajanganom, Gusti Panêmbahan lajêng aparing wilujêng 
dhumatêng Mas Rôngga Pajanganom, sarta andangu dene ngantos dangu 
botên wangsul-wangsul dhatêng ing nagari Surakarta, Gusti Panêmbahan 
ngantos sakalangkung onêng, saking sakalangkung onênging panggalih, 
ngantos kalampahan Mas Agustundha kadhawuhan nusul dhatêng ing 
kitha Kadhiri, ananging wêkasanipun angalênthar, botên wangsul sarta 
botên wontên katranganipun, panggalihipun Gusti Panêmbahan ngantos 
judhêg. 


Mas Rôngga Pajanganom lajêng ngaturakên punapa kawontênanipun, 
nalika dipun undhuh dhumatêng ing Kabupatèn Kadhiri, kawontênanipun 
pasamuwan dumugi sabibaripun, sarta wiwit anggènipun kesah ngupados 
puruwitan ngantos kapanggihipun kalihan ingkang rama Mas Agustundha 
wontên ing Giri Kadhaton, punapa dene wangsulipun anglajêngakên pados 
puruwitan dhatêng nagari Bali, tuwin lêlampahan kawontênanipun nalika 
wontên ing Bali ngantos dumuginipun wangsul dhumatêng ing Kabupatèn 
Kadhiri, sampun dipun aturakên sadaya botên wontên ingkang 
kalangkungan. 


saroi e 


Nalika Gusti Panêmbahan amirêngakên aturipun Mas Rôngga Pajanganom 
ingkang sampun kaaturakên sadaya wau, panggalihipun sakalangkung 
rêna, anggèning amirêngakên botên cêkap namung sapisan kemawon, 
nanging manawi wontên ingkang nocogi kalihan panggalihipun, Mas 
Rôngga Pajanganom kadhawuhan mangsuli malih, langkung malih sarêng 
angunjukakên anggèning wontên ing kitha Bali, ngantos dumuginipun 
wangsul dhumatêng ing Kabupatèn Kadhiri, saupami dhahar makatên 
prasasat botên sagêd tuwuk, tandhanipun kêdhap-kêdhap andangu bab 
punika, sarêng sampun wanci dhahar, Gusti Panêmbahan lajêng lênggah 
dhahar, Mas Rôngga Pajanganom sakalihan ingkang garwa, sami 

kadhawuhan andhèrèk dhahar, salêbêting dhahar sênbening[27] 
pangandika, namung anggènipun Mas Rôngga Pajanganom nalika 
mangkat saking Bali dumuginipun ing Kabupatèn Kadhiri, para priyantun 
ingkang sami amirêngakên saming[28] gumujêng gêr-gêran, sadaya sami 
gumun, malah wontên ingkang kawêdal pangandikanipun, Kyai Ajar 
Sidalaku punika wêrnènipun kadospunapa, patutipun gadhah pasêmon 
wingit, kados pasêmoning bôngsa luhur, kuciwanipun panggenanipun 
têbih sangêt, saupami cêlaka pancèn kapengin badhe sowan. 


Sarêng sampun rampung anggèning dhahar, Gusti Panêmbahan lajêng 
jumênêng wangsul lênggah ing jawi malih, Mas Rôngga Pajanganom 
andhèrèk lajêng satata ngadhêp malih, Radèn Ayu Rôngga Pajanganom 
[Pajangano...] 


mE: pae 


[...m] kadhawuhan anatakakên pasarean wontên ing kamar gadri wetan, 
supados lajêng ngaso. 


Gusti Panêmbahan taksih andumugèkakên lênggah malih, ingkang kalilan 
ngadhêp namung Mas Rôngga Pajanganom piyambak, angandikakakên 
punapa kawontênanipun ing nagari Surakarta, salêbêtipun Mas Rôngga 
Pajanganom wontên ing kitha Kadhiri, salêbêtipun wawan pangandika, 
Gusti Panêmbahan angudaraos, dene solah bawanipun Mas Rôngga 
Pajanganom têka beda sangêt kala rumiyin kalihan sapunika, sanadyan 
kala rumiyin sampun kawical peranganipun tiyang sagêd, nanging botên 
kados sapunika, samukawisipun sampun angatawisi bilih badhe dados 
cêcalonaning tiyang linangkung, dalah soroting wadana sampun katingal 
padhang sumêblak kados pamanjêring purnamasidhi, amila Gusti 
Panêmbahan rumaos bingah dene kagungan kanthi ingkang sampun 
kenging pinasrahan angêmbat pakaryaning praja. 


Wiwit punika Mas Rôngga Pajanganom lajêng anjrak wontên ing 
Buminatan, amargi kaparêngipun Gusti Panêmbahan, ingkang putra 
Radèn Ayu Rôngga Pajanganom, kadhawuhan wontên ing Buminatan, 
parlunipun kadhawuhan lêstantuna angawat-awati lêbêt wêdaling yatra 
ingkang katindakakên sabên dintên, ingkang kaping kalih Mas Rôngga 
Pajanganom sabên dintên sagêd wontên ngarsanipun Gusti Panêmbahan, 
dados manawi sawanci-wanci wontên parlunipun [parlu...] 


ê 2404-5 

[...nipun] Gusti Panêmbahan, sanalika sagêd kadhawuhakên, aturipun Mas 
Rêngga Pajanganom, sêndika. Sadangunipun Mas Rêngga Pajanganom 
anjrak wontên ing Buminatan, rintên dalu babar pisan botên sagêd ngaso, 
ewadene raosing panggalihipun namung sênêng, dene tansah winêlêg ing 
piwulang ingkang murakabi agêng dhumatêng sariranipun, ananging 
sasêlaning parlunipun Gusti Panêmbahan, utawi manawi Gusti 
Panêmbahan anuju sawêg sare, tuwin anuju têdhakan ingkang Mas 
Rôngga Pajanganom botên kadhawuhan andhèrèk, Mas Rôngga 
Pajanganaom lajêng amrêlokakên sowan ingkang êmbah Radèn 
Tumênggung Sastranagara, dene ingkang êmbah Radèn Tumênggung 
Sastranagara, anggèning paring piwulang dhumatêng Mas Rôngga 
Pajanganom, malah saya anglangkungi kalihan ingkang sampun. 


Taksih anunggil salêbêting taun Jimawal 1749, kaparêngipun Gusti 
Panêmbahan, Mas Rôngga Pajanganom, kasuwunakên dados abdi dalêm 
mantri carik kadipatèn anom, ing wêgdal wau sampun anyarêngi kalihan 
môngsakalanipun gampil, sarêng sêrat sampun konjuk, botên ngantos 
pitung dintên, sampun wontên wiyosing nawala dalêm, anggènipun Mas 
Rôngga Pajanganom, kasuwunakên dados mantri carik, sampeyan dalêm 
sampun amarêngakên, kapatêdhan nama Mas Ngabèi Sarataka, saking 
bingahing panggalihipun Gusti Panêmbahan, sanalika [sana...] 


sig Bian 


[...lika] nawala dalêm wau lajêng kaparingakên dhumatêng Radèn 
Tumênggung Sastranagara, kadhawuhan anêtêpakên kados adat, Mas 
Rôngga Pajanganom lajêng kairit dhumatêng ing bangsal Marakata, lajêng 
kakêpyakakên, têtêpipun dados abdi dalêm Mantri Carik, sinangkalan 
angkaning warsa, têrus dadi pandhitaning ratu.[29] 


Sasampuning têtêp dados abdi dalêm mantri carik, sabên ing dintên 
Sênèn Kêmis, Mas Ngabèi Sarataka wiwit sowan malêbêt, sajêngkar dalêm 
lênggah sewaka, lajêng sowan kantoran, ngantos dumugi jam 3 siyang, 
manawi kathah pandamêlan têrkadhang ngantos langkung saking jam 3 
siyang, para kancanipun abdi dalêm panèwu mantri carik kadipatèn 
sapangandhap, punapadene abdi dalêm panèwu mantri carik kasêpuhan, 
sanadyan umuripun sami mênang sêpuh, amargi Mas Ngabèi Sarataka 
sawêg antawisipun yuswa tiga likur taun, ewadene sadaya sampun sami 
angaosi sarta sampun dipun aji-aji, dados manawi karaosakên panjang, 
wontênipun jaman sapunika para sagêd sami angsal pangaji-aji, punika 
pancèn botên thukulan jaman sapunika kemawon, ananging pancèn 
sampun cangkokan wiwit kala jaman kina. 

Mas Ngabèi Sarataka sadaya pandamêlan saha sêsêratanipun, 
kasusastran sapanunggilanipun, lajêng dados têtuladanipun para abdi 
dalêm panèwu mantri carik sadaya, saking saening [sae...] 


sa BA DG 


[...ning] sêratanipun, kaparênging karsa dalêm, abdi dalêm carik sami 
kadhawuhan anulad, ngantos kasusra lajêng karan cengkok kadipatèn. 


Nalika Mas Ngabèi Sarataka yuswa salangkung taun, anêdhak sêrat 
pêpalinipun para panjênêngan dalêm nata, sangandhaping sêrat pêpali 
wau mawi dipun dèkèki êngka taun nalika panêdhakipun 1753 saking 
saening sêratanipun, waris ingkang anyimpên sêrat pêpali wau, gadhah 
pamanggih pantês kaaturakên ing kangjêng parentah agêng nagari kala 
samantên ingkang jumênêng pêpatih dalêm Bandara Kangjêng Radèn 
Adipati Sasradiningrat, ingkang adêdalêm ing dhukuh Ngendraprastha, 
sêrat wau sarêng dipun uningani, bandara kangjêng radèn adipati 
sakalangkung angalêmbana saening sêratanipun, malah kaparêngipun 
bandara kangjêng radèn adipati, sêrat pêpali wau lajêng kadhawuhan 
amlangkani mawi kaca, kapasang wontên sacêlaking palênggahanipun. 


Wêkdal kala samantên, sabên dintên Sênèn Kêmis sabibaring pasowanan, 
manawi sampeyan dalêm sampun lênggah ing langên katong. Mêthelan 
Mas Ngabèi Sarataka têmtu katimbalan ngêndikan ing sampeyan dalêm, 
parlu andangu punapa ingkang dados kaparêngipun karsa dalêm 
piyambak, utawi sanès-sanèsipun, tarkadhang manawi panggalih dalêm 
anuju sêla, sampeyan dalêm [da...] 


ai D <a 


[...lêm] lajêng andangu nalika Mas Ngabèi Sarataka kesah puruwita 
dhumatêng ing tanah wetan, Mas Ngabèi Sarataka inggih lajêng munjuk 
kawontênanipun, sanadyan sampeyan dalêm sampun botên kêkilapan 
dhumatêng para putra santana dalêm, ingkang taksih sami gadhah 
kalangkungan kados ingkang dipun unjukakên Mas Ngabèi Sarataka wau, 
kados ta: kalangkunganipun ingkang rama Gusti Panêmbahan Buminata, 
manawi sampun tiwikrama sagêd ngêdalakên swara kados swaraning 
balêdhèg, Radèn Tumênggung Sasradipura manawi sampun tiwikrama 
sagêd andhatêngakên lindhu sami sanalika, Radèn Tumênggung 
Kêrtanagara manawi sampun tiwikrama punapa saciptanipun dados, 
taksih kathah para putra santana dalêm, tuwin para abdi dalêm ingkang 
sami dipun pangandikakakên sami taksih kagungan tuwin ingkang sami 
taksih gadhah kalangkungan ingkang kados makatên wau, dados 

kalangkunganipun Kyai Ajar Sidalaku wau inggih botên anggumunakên 
tuwin botên anèh, malah pangandika dalêm, sadaya tiyang ingkang 
sampun kasumêrêpan utawi kasusra sami gadhah kalangkungan, manawi 
dipun raosakên kalayan panjang, kadosdene sampun kodrat 
gadhahanipun piyambak, utawi sampun gadhah wiji badhe dados tiyang 
linangkung, amila piwulang ingkang dipun lêbêtakên dhatêng manahing 
tiyang ingkang sampun gadhah wiji kalangkungan wau, punika namung 
dipun upamèkakên nyiram wiji ingkang sampun [sa...] 


sk 2 0Ü: 


[...mpun] dados dhêdhêran, manawi anggèning anyirami sagêd anêlêsi siti 
ingkang kangge andhêdhêr wiji wau, têmtu lajêng thukul, ananging tiyang 
ingkang botên gadhah kodrat dados tiyang linangkung, sanadyan dipun 
wulanga sakathahing kasagêdan dening tiyang ingkang kasagêdanipun 
prasasat sagêd anjara langit, sadaya piwulang wau rêkaos sangêt 
sagêdipun lumêbêt dhatêng sanubari, têrkadhang sisip sêmbiripun sagêd 
dados tundha bema, ananging sadaya tiyang punika têmtu sami gadhah 
wiji kasagêdan, saupami wijining kasagêdan wau dhatêng kanuragan, 
manawi dipun tanêmi ing ngèlmu kasunyatan, punika têmtu botên sagêd 
thukul sae, sagêda thukul inggih namung thukul-thukulan kemawon, dene 
sagêdipun thukul sae manawi dipun tanêmi ing ngèlmu kanuragan, dados 
kalangkungan wau kajawi pancèn sampun dados gadhahanipun 
piyambak, ingkang tamtu gandhèngipun kalayan kaelokan, dene kaelokan 
wau prasasat botên kenging ginayuh, bokmanawi sadaya kados taksih 
sami èngêt dhatêng dadongenganipun Bagus Sanjaya, anakipun Rôngga 
Kartayuda ing Warung, punika nalika sawêg lair saking ing guwa garba, 
sampun gadhah kalangkungan utawi kaelokan, nalika ari-arinipun badhe 
dipun kêthok, kadamêlakên wêlad dêling kados limrahing jabang bayi lair, 
botên sagêd pasah, dalah dipun pagas kathahing dêdamêl, ugi botên 
wontên ingkang pasah, malah dipun [di...] 


BN sas 


[...pun] cobi dipun gigit ing untu dening tiyang sêpuhipun, mêksa tanpa 
damêl, wasana namung lajêng dipun kèndêlakên kemawon, nalika 
ngupakara jabang bayi, ari-arinipun ugi katut dipun upakara nanging 
sarêng sampun kala mangsananipun uwal, ari-ari wau lajêng sagêd pisah 
saking pusêr, nanging lajêng ical botên kantênan, tiyang sêpuhipun botên 
sagêd amanggihakên, Bagus Sanjaya wau sarêng sampun umur sawindu, 
katingal sampun gadhah kalangkungan, awakipun sampun botên pasah 
kataman tapak paluning pandhe, saya agêng lajêng katingal 
kalangkunganipun ingkang anèh-anèh dene karosanipun sampun kasusra 
sagêd angawonakên gajah, tuwin sampun nate amrithili kuku siyunging 
sima namung kalayan tangan kemawon, manawi dipun cakar utawi dipun 

kêrah-kêrah dening sima ingkang dipun parithili wau, pangraosipun 
namung kados dipun kukur ing rare alit kemawon, nalika suwarga dalêm 
ingkang eyang sampeyan dalêm suwarga, sabên wontên sima enggal, 
Bagus Sanjaya lajêng kalêbêtakên ing kandhang sima, sarèhning 
anggèning kalêbêtakên dhatêng kandhang sima wau sampun kêkêrêpên, 
dados dangu-dangu simanipun malah kamigilan, rumaos kawus sangêt 
dhatêng Bagus Sanjaya, dene Bagus Sanjaya wau sarêng sampun diwasa 
lajêng dados pêpatih dalêm, kapatêdhan nama Radèn Adipati 
Sasradiningrat, ingkang karan Seda ing Bêtawi, punika kalêrês ingkang 
eyang [e...] 


sa BN BO ar 


[...yang] kalihan priyantun dalêm Radèn Ayu Sasrakusuma, tuwin ingkang 
eyang kalihan Radèn Adipati Sasradiningrat punika. 


Nalika Sèh Sitijênar amirêngakên pamêjangipun Sunan Benang 
dhumatêng Sunan Kalijaga, sanadyan namung mirêngakên kemawon, 
suprandene sagêd gadhah kalangkungan angungkuli kasagêdanipun para 
wali, ingkang makatên wau tumrap Sèh Sitijênar, wijining kasagêdan 
dhatêng ngèlmu kasunyatan, saupami ingkang kawêjangakên Sunan 
Benang wau babagan ngèlmu kanuragan utawi sanèsipun, punika dèrèng 
têmtu bilih Sèh Sitijênar sagêd nyakup dhatêng sakathahing piwulang 
ingkang dipun mirêngakên wau, mila manawi tiyang sêpuh punika botên 
awas pamawasipun dhatêng lare, kadadosanipun lajêng botên sagêd 
kados pangajêng-ajênging tiyang sêpuhipun. 


Para abdi dalêm ingkang sami ngadhêp wontên ing ngarsa dalêm, mirêng 
pangandika dalêm ingkang kados makatên wau, sadaya sami 
angluhurakên pangandika dalêm, kala samantên ingkang ngadhêp cakêt 
wontên ing ngarsa dalêm: 1. Radèn Tumênggung Cakradipura, Radèn 
Ngabèi Yasadipura kaping Il (Sasranagara), 3. Mas Ngabèi Sarataka, dene 
prayagung kalih wau sami dados kêkasih dalêm, sarta sami kagungan 
kalangkungan tuwin kadibyan ingkang sampeyan dalêm sampun uninga 
piyambak, namung sampeyan dalêm kagungan pangintên, Mas Ngabèi 
Sarataka punika kasagêdanipun [kasagêdanipu...] 


"eee 


[...n] sampun cêkap kagêm angladosi sampeyan dalêm, nanging kuciwa 
dene umuripun dèrèng kathah, saupami sampun andungkap umur kawan 
dasa taun, pangintêning panggalih dalêm kados gadhah kalangkungan 
ingkang botên beda kalihan prayagung kalih wau, amila kaparênging 

karsa dalêm, Mas Ngabèi Sarataka lajêng kakulinakakên ngadhêp wontên 
ing ngarsa dalêm, tuwin lajêng kadhawuhan anampèni dhawuh dalêm 
ingkang badhe kadhawuhakên dhatêng pundi kaparêngipun karsa dalêm. 


Kala samantên, saupami sêkar Mas Ngabèi Sarataka sampun wiwit mêgar 
saking salaga, sanadyan dèrèng sapintêna kathahing yuswanipun, 
ananging sampun botên nate amangsulakên ingkang dados pandangu 
dalêm, ananging dèrèng sapintêna dangunipun anggèning Mas Ngabèi 
Sarataka kapiji wontên ing ngarsa dalêm, wasana sarêng amarêngi ing 
dintên Jumuwah Kaliwon tanggal kaping 29 wulan Bêsar ing taun Je 1750, 
sinangkalan, sirna gatining pangandika nata[30] Sampeyan Dalêm 
Ingkang Sinuhun Kangjêng Susuhunan Pakubuwana kaping V, surut, gêrah 
dalêm namung sawatawis dintên dangunipun, surut dalêm wau sampeyan 
dalêm sawêg yuswa 39 taun langkung 8 wulan 23 dintên lamining 
jumênêng dalêm nata namung 2 taun langkung 11 wulan, 26 dintên 
lajêng kasarèkakên dhumatêng ing astana dalêm Ngimogiri. 


S2 ê UDs 


Nalika dhumawahing gêrah dalêm, lajêng botên kaparêng mêdal saking 
kamar pasareyan dalêm, ingkang kalilan ngadhêp wontên sacêlaking 
pasareyan dalêm, para bêndara kangjêng pangeran putra dalêm namung 
Gusti Panêmbahan Buminata punika kalêrês ingkang rama paman kalihan 
sampeyan dalêm, para abdi dalêm namung Radèn Tumênggung 
Sasranagara, 2. Radèn Tumênggung Cakradipura. 


Kacariyos, nalika surut dalêm kirang tigang dintên, Radèn Tumênggung 
Sastranagara kautus sampeyan dalêm, andikakakên animbali pêpatih 
dalêm, Kangjêng Radèn Adipati Sasradiningrat, Radèn Tumênggung 
Sastranagara sadumuginipun ing kapatihan, kangjêng radèn adipati 
sampun siyaga dados kampuhan, lênggah wontên ing paringgitan ingkang 
sisih kilèn, sadhatêngipun utusan dalêm, sasampunipun dipun ancarani 
lênggah satata, utusan dalêm wau dèrèng ngantos andhawuhakên 
timbalan dalêm, pêpatih dalêm sampun angrumiyini matur nuwun sêndika 
kangjêng radèn adipati lajêng sowan malêbêt, kadhèrèkakên Radèn 
Tumênggung Sastranagara, sadumuginipun ing nglêbêt, lajêng anjujug ing 
pasarean dalêm kemawon, sarêng sampun kauningan ing sampeyan 
dalêm, sampeyan dalêm dèrèng ngantos andhawuhakên ingkang dados 
kaparêngipun ing karsa dalêm, kangjêng radèn adipati sampun 
angrumiyini munjuk, kawula nuwun, sadaya ingkang dados kaparêngipun 
[ka...] 


a DAD wa 

[...parêngipun] ing karsa dalêm ingkang badhe kadhawuhakên, unjuk 
kawula nuwun sêndika, ingkang makatên wau sampeyan dalêm inggih 
sajak katingal sampun tampi dhatêng unjukipun pêpatih dalêm wau, saha 
kawistara andadosakên karênanipun panggalih dalêm, sampeyan dalêm 
kalihan sarean lajêng mèsêm. 


Ingkang sami angadhêp wontên sacêlaking pasareyan dalêm, mirêng 
unjuk sasmitanipun pêpatih dalêm ingkang kados makatên wau ugi sajak 
sampun sami mangrêtos sadaya, kawistara saking bingaring pasuryan 
saha sami angatingalakên lêga rênaning panggalih, Gusti Panêmbahan 
Buminata malah lajêng mèsêm kalihan amanggut-manggut. 


Sarêng sampun sawatawis dangu, kangjêng radèn adipati saha Gusti 
Panêmbahan, tuwin Radèn Tumênggung Sastranagara, sami kadhawuhan 
mêdal, namung Radèn Tumênggung Sasradipura ingkang taksih kalilan 
ngadhêp wontên sacêlaking pasarean dalêm, akalihan priyantun dalêm 
Radèn Ayu Dewakusuma. Kangjêng radèn adipati lajêng têrus sowan 
kangjêng tuwan residhèn, kala samantên ingkang dados residhèn wontên 
ing Surakarta, Kangjêng Tuwan W.P. pan Ham (Wilêm Pikèt pan Ham) 
kangjêng radèn adipati lajêng andhawuhakên dhawuh dalêm dhatêng 
kangjêng tuwan residhèn, unjukipun kangjêng tuwan residhèn sêndika, 
amila kangjêng tuwan residhèn lajêng angaturi sêrat dhatêng [dha...] 


Da DA sis 


[...têng] Kangjêng Tuwan P. E. Rênês, guprênur jêndral ing Bêtawi. 


Sarêng amarêngi ing dintên Sênèn Kaliwon tanggal kaping 10 wulan Sura 
ing taun Dal 1751 wuku Wuye windu Kunthara, sinangkalan têtêp wigati 
sabdaning pêpatih,[31] putra dalêm pambajêng Bandara Kangjêng 
Pangeran Arya Adikusuma, miyos saking priyantun dalêm Radèn Ayu 
Sasrakusuma, putranipun Radèn Tumênggung Cakradipura kaping 2, 
kajumênêngakên Kangjêng Gusti Pangeran Adipati Anom Sudibya 
Rajaputra Narendra Mataram, sarêng sampun jumênêng kangjêng gusti 
pangeran adipati anom, lajêng kajumênêngakên nata, ajêjuluk Sampeyan 
Dalêm Ingkang Sinuhun Kangjêng Susuhunan Pakubuwana Senapati Ing 
Ngalaga Ngabdulrahman Sayidin Panatagama ingkang kaping VI ing 
nagari Surakarta Adiningrat. 


Nalika jumênêng dalêm nata sampeyan dalêm kaping VI wau yuswa 
dalêm sawêg 16 taun langkung 10 wulan 22 dintên, kala samantên 

ingkang jumênêng dados pêpatih dalêm Kangjêng Radèn Adipati 
Sasradiningrat, ingkang sumare ing Imodgiri, ingkang dados abdi dalêm 
pangulu, Kyai Pangulu Sumêmi, ingkang dados pujêngga Radèn 
Tumênggung Sastranagara, ingkang dados abdi dalêm jaksa radèn 
tumênggung amongpraja kaping Il, para nayaka dalêm, abdi dalêm bupati 
kaparak kiwa, Radèn Mas Arya Jayadiningrat, abdi dalêm bupati kaparak 
têngên, Radèn Mas [Ma...] 


ss DO wi 


[...s] Arya Purwadiningrat, abdi dalêm bupati gêdhong kiwa Radèn 
Tumênggung Sasradipura, abdi dalêm bupati gêdhong têngên Radèn 
Tumênggung Prawiradipura, abdi dalêm bupati sèwu Radèn Tumênggung 
Jayanagara, abdi dalêm Bupati Bumi Radèn Tumênggung Tôndhanagara, 
abdi dalêm Bupati Agêng Radèn Tumênggung Kartanagara, abdi dalêm 
Bupati Panumping Radèn Tumênggung Wiraguna, ingkang mangagêngi 
kadipatèn anom, Gusti Panêmbahan Buminata, ingkang dados 
kondhangipun abdi dalêm bupati kadipatèn, Radèn Tumênggung 
Sasranagara. 


Antawis tigang taun, saking jumênêng dalêm nata, Sampeyan Dalêm 
Ingkang Sinuhun Kangjêng Susuhunan Pakubuwana kaping VI wau lajêng 
wontên dauru pêrang agêng ing Dipanagaran, kacariyos, ing nagari 
Surakarta inggih tumut siyaga jagi-jagi, ambokmanawi para ngraman 
adamêl rêridhu ambêbahak sajawining kitha saha salêbêting kitha 
Surakarta, amila para abdi dalêm agêng alit sami kadhawuhan apacak 
baris, wontên sajawining kitha tuwin namung wontên salêbêting kitha, 
sami dipun senapatèni dening bupatinipun piyambak-piyambak, kala 
samantên para abdi dalêm rèh kadipatèn anom, inggih sami kadhawuhan 
apacak baris wontên têpang watês bawah kabupatèn kadipatèn anom. 


Panatanipun ingkang Bupati Radèn Tumênggung Sastranagara, abdi [a...] 


es 21B 


[...bdi] dalêm golongan rèh kadipatèn anom, kabage dados sakawan 
bageyan, ingkang tigang bageyan apacak baris, ingkang sabageyan tugur 
wontên salêbêting karaton, ingkang tigang bageyan wau lajêng kapara 
tiga, ingkang sabageyan, kadhawuhan apacak baris wontên ing dhusun 
Sêmanggi Lèr, dados têpang watês akalihan bawah kadipatèn ingkang 
sisih kidul, dipun tindhihi abdi dalêm kaliwon panèwu mantri, kanthi 
mantri carik sabêkêl jajaripun, ingkang sabageyan malih kadhawuhan 
apacak baris wontên ing kampung Kanoman dumugi Baturana mangidul, 

têpang watês akalihan bawah kabupatèn gêdhong têngên, ugi dipun 
tindhihi abdi dalêm kaliwon panèwu mantri, saha abdi dalêm mantri carik 
sabêkêl jajaripun, ingkang sabageyan malih kadhawuhan apacak baris 
wontên ing dhusun Nusupan, namung dipun tindhihi abdi dalêm panèwu 
mantri kemawon, tuwin mantri carik sabêkêl jajaripun, awit sampun 
angsal biyantunipun para kenthol-kenthol, ing Nusupan satiyangipun 
magêrsari antawisipun tiyang tigang atusan. 


Kala samantên Mas Ngabèi Sarataka dhawah wontên pajagèn ing dhusun 
Nusupan, ingkang dipun kanthi botên wontên malih namung Ki Tanujaya, 
kalih Ki Jasana, rintên dalu botên nate pisah kalihan Mas Ngabèi Sarataka, 
ngiras angamisêpuhi para 


aze DOT nza 


kenthol ing Nusupan samagêrsarinipun, kala samantên Mas Ngabèi 
Sarataka sawêg kagungan putra satunggal, nama Radèn Ajêng Sudinah 
pêparab Radèn Ajêng Manun, sawêg umur 2 taun, ugi kapundhut putra 
kalihan Gusti Panêmbahan Buminata. 


Salêbêtipun wontên pabarisan, nyut, Mas Ngabèi Sarataka kèngêtan 
dhumatêng ingkang putra Radèn Ajêng Sudinah wau, saparipolahipun 
namung katingal wontên ing paningal kemawon, sanadyan sampun dipun 
sabili ingkang kados punapa, ewadene botên sagêd angêndhakakên 
raosing panggalihipun ingkang kados makatên wau, tansah katingal 
agawang-gawangan, Mas Ngabèi Sarataka malah lajêng dipun sasupe 
dening Ki Tanujaya, anggèning katingal akamidolopên, mênggah 
sêsawangan ingkang kados makatên wau ing atasipun wontên pabarisan 
prayogi dipun singkirakên ingkang têbih, awit badhe botên prayogi 
kadadosanipun, amargi sagêd nyudakakên dhatêng yuwananing sarira, 
sami sanalika wau Mas Ngabèi Sarataka lajêng kèngêtan bilih sawêg 
anglampahi ayahan. 


Dèrèng sapintêna dangunipun, lajêng sami mirêng ungêling sanjata 
abêbrondongan, sarta swaraning surak mawurahan, barisan kadipatèn 
ingkang wontên ing dhusun Nusupan wau, lajêng sami siyaga angrêgêm 
dêdamêlipun piyambak-piyambak, botên dangu lajêng [la...] 


se 2 a gB 


[...jêng] katungka dhatêngipun wadya barandhal anêmpuh ing dhusun 
Nusupan, sanalika lajêng dipun papagakên dening barisan kadipatèn, 

campuhing pêrang langkung rame, gêntos kalindhih, ungêling sanjata 
pating jarêthot lumintu tanpa kèndêl, kukusing sandawa mulêg pêtêng 
kados uwabing rêdi katunu, bênthiking watang pating garopyak kados 
têtêngêr swaraning grahana, pangadhuhing tiyang kenging dêdamêl 
adamêl marindinging wulu, dhawahing tiyang pêjah pating gadêbug kados 
dhumawahing kalapa saking uwit, dangu-dangu barisan kadipatèn ragi 
kasêsêr, amargi saking karoban mêngsah, para tiyang magêrsari 
sakantunipun, lajêng sami kapalajêng asalang tunjang, sami ambujêng 
gêsangipun piyambak-piyambak, kantun para kenthol tuwin para têtindhih 
kemawon, sami puguh anglawan sapikangsalanipun, para barandhal 
adamêl gêlar wulan tumanggal, dèrèng sapintêna dangunipun, barisan 
kadipatèn kalêbêt Mas Ngabèi Sarataka, kenging gêlaring mêngsah, 
kluwêng, kluwêng, jêbul sampun kakêpang wakul dening barandhal. 


Wadya barandhal ingkang anêmpuh dhumatêng ing dhusun Nusupan wau, 
para tiyang padhusunan ingkang sampun kenging katêlukakên dening 
barandhal, sabageyan agêng saking ing dhusun Pêngging Ngaliyan 
mangalèr dumugi Kêbondalêm, ingkang dados têtindhihing barandhal 
nama Radèn Ngabèi Arumwijaya, Mantri Sanggan Sêkar ing dhusun 
Kêbondalêm, kalêrês ingkang rayi dêlês akalihan Radèn Ngabèi 


s2 r99 


Yasadipura: Tus Pajang, sami putranipun Radèn Tumênggung 
Padmanagara, kasih[32] Kyai Asradimêja, pradikan saha pamijèn ing 
dhusun Ngaliyan, kalêrês ingkang putra mantu Radèn Ngabèi Yasadipura 
wau, pangajênging barandhal kalih wau sarêng sumêrêp bilih ingkang 
dipun kêpang inggih ingkang wayah Mas Ngabèi Sarataka, sakancanipun 
golongan kadipatèn, sarta sarêng sumêrêp dhatêng Ki Tanujaya tuwin Ki 
Jasana, priyantun kalih wau lajêng sami malajêngi, malah kirang sakêdhik 
kemawon dipun ancarani waos kalihan Ki Jasana, sampuna mawi nyuwara 
acêluk-cêluk namanipun Ki Tanujaya, pancèn kantun cêprotipun kemawon 
nanging sarêng sami nyuwara angundang namanipun Ki Tanujaya, badhe 
panumbakipun lajêng kanggêg, wasana Ki Tanujaya, kalih Ki Jasana, 
lajêng sami pinaringan èngêt sampun botên pangling dhumatêng Radèn 
Ngabèi Arumwijaya, tuwin dhatêng Kyai Asradimêja, Radèn Ngabèi 
Arumwijaya lajêng angrangkul dhumatêng ingkang wayah buyut Mas 
Ngabèi Sarataka kalihan muwun, para pangagêng ingkang sami 
nyumêrêpi sami akamitonggongên, Kyai Asradimêja lajêng anggablogi 
dhatêng Ki Tanujaya, kalih Ki Jasana. 


Radèn Ngabèi Arumwijaya, saha Kyai Asradimêja, sami anyariosakên 
kawontênanipun anggèning sami katêlukakên dening barandhal, 
pangagênging barandhal ingkang nêlukakakên wau apangkat bupati, 
sasampuning anêluk-nêlukakên tiyang-tiyang [tiyang-ti...] 

saz 2n T00: 


[...yang] ing Kêbondalêm mangidul, lajêng badhê mangilèn dhatêng kitha 
Bayalali, Radèn Ngabèi Arumwijaya, kalih Kyai Asradimêja, dipun kanthèni 
prajurit barandhal kiwa têngênipun satus, kapurih anukup ing dhusun 
Nusupan, amargi ing dhusun Nusupan wau sampun kasusra 
panggenanipun tiyang sugih arta tuwin jêne sela, Radèn Ngabèi 
Arumwijaya botên kagungan pangintên bilih dhusun Nusupan sampun 
dipun barisi dening prajurit kadipatèn, wasana Radèn Ngabèi Arumwijaya 
kalih Kyai Asradimêja, sarencangipun tiyang Kêbondalêm tuwin tiyang ing 
Pêngging, antawisipun tiyang gangsal atusan, sadaya lajêng angêmpal 
ngayom dhatêng barisan kadipatèn, para barandhal ingkang sanès tiyang 
Kêbondalêm tuwin tiyang ing Pêngging, lajêng sami kapalajêng bibar 
pating salêbar, ingkang sampun kasompok botên sagêd oncat, lajêng 
sami nungkul tumut ngêmpal prajurit ing Pêngging ingkang sampun 
ngayom dhatêng prajurit kadipatèn, wasana ing dhusun Nusupan wilujêng 
botên saèstu dados aradaning prajurit barandhal. 


Sasampuning sami rêrêm, Mas Ngabèi Sarataka lajêng adamêl lapuran 
katur ing parentah kabupatèn kadipatèn anom, anglapurakên punapa 
kawontênanipun ingkang sami mêntas dipun lampahi, sarêng sêrat 
palapuran sampun katur ing kabupatèn, lajêng katêrusakên katur ing 
Buminatan, dhawuhipun Gusti 


s2 wa 


Panêmbahan, Radèn Ngabèi Arumwijaya, tuwin Kyai Asradimêja, 
satiyangipun alit sadaya, kadhawuhan angantukakên dhumatêng ing 
Kêbondalêm tuwin dhumatêng ing Pêngging, kadhawuhan amasrahakên 
dhumatêng abdi dalêm ingkang apacak baris wontên sakilèning watês 
kitha Surakarta supados dipun antukakên dhatêng ing Kêbondalêm tuwin 
dhatêng ing Pêngging, sadaya sampun kalampahan sami dipun êtêrakên 
mantuk, dumuginipun ing Kêbondalêm, sarta ing dhusun Pêngging, 
wilujêng botên kapapag ing mêngsah, punapadene ing Kêbondalêm, sarta 
ing Pêngging lajêng botên kasêrang ing barandhal malih. 


Taksih salêbêtipun pêpêrangan ing Dipanagaran, amarêngi ing taun 
Jimakir, 1754 sinangkalan, dadi tinata pandhitaning ratu,[33] Mas Ngabèi 
Sarataka, kakarsakakên dados panèwu sadasa kadipatèn anom, nama 
saha sêsêbutanipun lêstari, Mas Ngabèi Sarataka. 


144 


Babad Rênggawarsita Kumite 
Rênggawarsitan 


Salêbêtipun Mas Ngabèi Sarataka dados Panèwu sadasa kadipatèn anom, 
manawi wontên gugad bab prakawis sambut, anggèning amutusi namung 
anglugokakên punapa prajangjianipun ingkang sampun sami dipun 
sanggêmi, saupami sêrat prajangjian mungêl anicil sabên satêngah taun 
30 rupiyah, putusaning pangadilan namung anglêstarèkakên punapa 
ingkang sampun dados prajangjianipun kemawon, 


ze 2510255 


ananging kathahing cicilan, botên kenging langkung sapara sakawaning 
pamêdalanipun ingkang kagigat, namung lung tinampèning cicilan mêdal 
saking kabupatèn kadipatèn anom, dados ingkang kagigat katêtêpakên 
kêdah angulungakên pamêdalipun sapintên petanging cicilanipun dhatêng 
ingkang nyambutakên, dumugi sapundhatipun, putusan makatên wau 
sampun dipun kaparêngakên dening pangagênging kadipatèn anom, saha 
lajêng sami dados panarimahipun ingkang gugat tuwin ingkang kagugat. 


Sarêng amarêngi ing dintên Sênèn Wage tanggal kaping 22 wulan Bêsar 
ing taun Jimawal 1757 sinangkalan sabda wigati pangandikaning ratu, [34] 
Kangjêng Gusti Pangeran Arya Purubaya, putra dalêm Sampeyan Dalêm 
Ingkang Sinuhun Kangjêng Susuhunan Pakubuwana kaping IV, miyos 
saking Pramèswari Dalêm Kangjêng Ratu Kancana, kajumênêngakên nata, 
anggêntosi kapraboning pulunan dalêm lngkang Sinuhun Kangjêng 
Susuhunan Pakubuwana kaping VI, ajêjuluk, Ingkang Sinuhun Kangjêng 
Susuhunan Pakubuwana Senapati Ing Ngalaga Ngabdulrahman Sayidin 
Panatagama ingkang kaping VII, ing nagari Surakarta Hadiningrat, nalika 
jumênêng dalêm nata ingkang sinuhun kaping VII wau, yuswa dalêm 34 
taun langkung 11 wulan 6 dintên. 


Taksih anunggil salêbêting taun Jimawal 1757, Mas Ngabèi Sarataka, 
kakarsakakên mingsêr dados abdi dalêm [dalê...] 


said a 


[...m] panèwu carik kadipatèn anom, kapatêdhan nama saha sêsêbutan 
Radèn Ngabèi Rônggawarsita, pandamêlanipun kapiji wontên ing ngarsa 
dalêm. Angladosi ingkang dados kaparêngipun ing karsa dalêm, 
gêdhongipun kadhawuhan nunggil abdi dalêm carik ing Kasêpuhan. 


Nalika Radèn Ngabèi Rônggawarsita dados abdi dalêm panèwu carik, 
yuswanipun sampun tigang dasa taun, sarta lajêng wiwit bawa dalêm 
piyambak wontên ing kampung Pasar Kliwon, dados anêtêpi wontên ing 

blabag kadipatèn, kala samantên sampun wiwit katingal amumpuni 
dhatêng samukawis, saha lajêng dados pangangsoning pitakenan, tuwin 
lajêng misuwur dados paguroning kasusastran Jawi, para gusti, para 
bandara, saha para luhur, punapadene putraning para gusti kathah 
ingkang sami dipun puruwitakakên dhumatêng Radèn Ngabèi 
Rônggawarsita, malah para bandara ingkang kawical sagêd dhatêng 
kasusastran, tuwin ingkang kawical sagêd dhatêng mardawa lagu, 1. 
Bandara Kangjêng Pangeran Panji Dipakusuma kaping 2, Bandara 
Kangjêng Pangeran Arya Natabrata kaping 2, Bandara Kangjêng Pangeran 
Arya Cakradiningrat, Bandara Radèn Mas Panji Esmusubrata, Bandara 
Radèn Mas Panji Purwasubrata, tuwin sanès-sanèsipun. Dalah para tuwan- 
tuwan inggih wontên ingkang puruhita kasusastran Jawi, kados ta: Tuwan 
Pèdrik Wintêr, Tuwan [Tu...] 


e o Kh 


[...wan] Jonas Purtir, Tuwan Dhoning, Tuwan Dhabu, tuwin Tuwan Jansên, 
punapadene para abdi dalêm, saha anaking para abdi dalêm panèwu 
mantri ugi kathah ingkang sami kalêbêtakên dados siswa, kala samantên 
Radèn Ngabèi Rônggawarsita lajêng damêl pathokaning panyêrat 
kasusastran Jawi, ingkang dipun namakakên paramasastra Jawi. 


Kalêrêsan kalihan kala mangsanipun, kala samantên Tuwan Jonas Purtir 
ing kampung Mondhokan, nyuwun lilah dalêm Sampeyan Dalêm Ingkang 
Sinuhun Kangjêng Susuhunan, badhe angêdalakên sêrat kabar Jawi, 
kangge anjêmbarakên padaganganipun para sudagar Walandi, tuwin para 
sudagar sanès-sanèsipun, angêmot pawartos umum ingkang parlu dipun 
sumêrêpi ing tiyang kathah, kawêdalakên saminggu sapisan, sabên ing 
dintên Kêmis, sampeyan dalêm inggih sampun amarêngakên, sêrat kabar 
wau kapatêdhan nama Bramartani (surut dalêm sampeyan dalêm kaping 
VII, jumênêng dalêm sampeyan dalêm kaping VIII, sêrat kabar Bramartani 
wau kapatêdhan santun nama Jurumartani, sarêng jumênêng dalêm 
sampeyan dalêm kaping IX, lajêng kawangsulakên nama Bramartani 
malih). Ingkang dados juru ngarangipun ngiras pangagênging 
pangêcapan, Tuwan Jonas Purtir piyambak, sarèhning Tuwan Jonas Purtir 
wau dèrèng patos sampurna dhatêng têmbung Jawi amila lajêng nêdha 
pitulungan dhumatêng Radèn Ngabèi Rônggawarsita, 


sa Bi NG 


kaparênga dados êmbaning juru ngarang, kala samantên Radèn Ngabèi 
Rônggawarsita, inggih andhanganakên, ugêr asmanipun botên 
katingalakên ing akathah, mila salairipun sêrat Bramartani wau, lajêng 
dados kalangan ajanging sarasehan têmbung sarta kasusastran Jawi, 

dados Radèn Ngabèi Rônggawarsita wau inggih sampun nate 
angraosakên awratipun tiyang dados juru ngarang (rêdhaktur). 


Kala jaman samantên, panatanipun dhatêng para manjurung, dèrèng 
patosa dipun satitèkakên, bokmanawi sarèhning namung babagan 
pakabaran ingkang rèmèh-rèmèh, utawi babagan angudi bab indhaking 
sêsêrêpan, ingkang kathah sami botên mawi sorogan,[35] cêkap namung 
ijêmanipun[36] ingkang dipun kèngkèn[37] kemawon, malah ingkang 
kathah para manjurung wau sami dhatêng griyanipun êmbaning juru 
ngarang piyambak, ngiras omongan sawontênipun. 


Satunggaling dintên, Tuwan Jonas Purtir anampèni panjurung soroganipun 
namung ijêmanipun rencang ingkang dipun kèngkèn kemawon, sarèhning 
ingkang manjurung wau Tuwan Jonas Purtir sampun têpang sae, dados 
botên kamanah panjang badhe kadadosanipun ing wingking, bokmanawi 
malah kakintên badhe botên dados punapa, môngka panjurung wau 
suraosipun anacat dhatêng tindaking parentah ingkang botên lêrês, nalika 
Tuwan Jonas Purtir [Pur...] 


-_ 2 +“ TûöG+- 


[...tir] anampèni panjurung wau, dumadakan botên mawi kasumêrêpakên 
rumiyin dhatêng êmbaning juru ngarang, lajêng têrus kapacak kemawon, 
sawêdalipun sêrat Bramartani ingkang isi panacat tindaking parentah 
wau, sarèhning panacatipun ingkang dipun mêmiringi Kangjêng Tuwan 
Residhèn, Hèndrik Magilapri, [38] amila kangjêng tuwan residhèn 
sakalangkung duka, dhawuhing bêndu dhatêng Tuwan Jonas Purtir, kala 
samantên kangjêng tuwan residhèn lajêng têdhak dhatêng griyanipun 
Tuwan Jonas Purtir, parlu badhe andhawuhakên[39] dêduka, dene amacak 
panjurung ingkang wosipun namung dhatêng panacat, dhawuhipun 
Kangjêng tuwan residhèn, Tuwan Jonas Purtir badhe kaaturakên dhatêng 
rad pan yustisi, kasuwunakên paukuman. 


Tuwan Jonas Purtir mirêng pangandikanipun kangjêng tuwan residhèn 
ingkang kados makatên wau, manahipun sakalangkung gêtêr, sarta botên 
nyana bilih lajêng kados makatên kadadosanipun, ing môngka pawartos 
ingkang kapacak wau, satêmênipun inggih cocog kalihan 
kawontênanipun, amila Tuwan Jonas Purtir pêpuntoning manah namung 
badhe ngaturakên namanipun ingkang manjurung kemawon, ananging 
gagasan wau lajêng kèndêl, amargi Tuwan Jonas Purtir lajêng botên 
kèngêtan dhatêng namanipun ingkang manjurung wau, ewadene 
sasagêd-sagêd inggih badhe endha dhawuh pangancaming pamidana 
wau, Tuwan Jonas Purtir lajêng matur, sarèhning sariranipun punika 
bôngsa kulit [ku...] 

25101: 


[...]it] pêthak, sanadyan sagêd dhatêng têmbung Jawi, ananging 
sayêktosipun taksih kirang sampurna, amila bab punika Tuwan Jonas 
Purtir prasasat botên sumêrêp, amargi tindaking angarang mawi dipun 
apèn-apèni dening bêngsa Jawi, sarta inggih milih ingkang sampun 
kasusra kasagêdanipun dhatêng kasusastran Jawi, inggih punika Radèn 
Ngabèi Rênggawarsita, abdi dalêm panèwu carik kadipatèn anom, dados 
sadaya sakathahing panjurung sasampuning dipun tampèni lajêng 
kapasrahakên dhatêng Radèn Ngabèi Rônggawarsita, malah ingkang 
kathah panjurung wau lajêng katampèn saha kajujugakên dhatêng Radèn 
Ngabèi Rênggawarsita kemawon, sagêd ugi panjurung ingkang suraosipun 
kagalih anacat tindhaking parentah wau, ingkang nampèni Radèn Ngabèi 
Rônggawarsita piyambak, wontênipun lajêng kapacak, kados inggih 
sampun katimbang lêrês. 


Sarêng Kangjêng tuwan residhèn mirêng aturipun Tuwan Jonas Purtir 
ingkang kados makatên wau, dêdukanipun malah kados dipun unggar, 
saking sangêting duka ngantos anggêbrag-gêbrak meja, sanalika 
kangjêng tuwan residhèn utusan animbali Radèn Ngabèi Rônggawarsita, 
kadhawuhan jujug dhatêng griyanipun Tuwan Jonas Purtir botên kalilan 
pamit, sarèhning kala samantên Radèn Ngabèi Rônggawarsita sawêg 
anuju sowan, dados lajêng kasusul malêbêt (kraton) mila anggèning 
[anggè...] 


si DB NB e 


[...ning] dhatêng griyanipun Tuwan Jonas Purtir taksih mangangge 
kampuhan, sarta sanadyan kados punapa kagèting panggalihipun, 
ananging sarèhning botên angrumaosi kagungan sabab punapa-punapa, 
dados panggalihipun inggih têtêk kemawon, sarêng sampun wontên 
ngarsanipun kangjêng tuwan residhèn, kangjêng tuwan residhèn lajêng 
andangu kawontênanipun panjurung ingkang kapacak wontên ing 
Bramartani wêdalipun ing dintên Kêmis kapêngkêr punika, ingkang 
suraosipun anacat dhatêng parentah, punika punapa karanganipun Radèn 
Ngabèi Rônggawarsita, manawi dede punika karanganipun sintên, 
aturipun Radèn Ngabèi Rônggawarsita botên sagêd angaturakên 
katrangan, inggih lêrês sariranipun dados êmbaning juru ngarang, sarta 
inggih lêrês sadaya karangan saking para manjurung ingkang sami dipun 
tampèni dening juru ngarang, sadèrèngipun kapacak kapasrahakên 
dhatêng êmbaning juru ngarang sadaya, namung panjurung ingkang 
angêmot anacat dhatêng parentah wau, dumadakan êmbaning juru 
ngarang botên sumêrêp, amargi sadèrèngipun utawi pamacakipun botên 

mawi kasumêrêpakên rumiyin dhatêng êmbaning juru ngarang, sumêrêp- 
sumêrêp sampun kapacak wontên Bramartani wau, êmbaning juru 
ngarang pancèn badhe angurus bab punika dhatêng Tuwan Jonas Purtir, 
ananging lajêng katungka dipun timbali kangjêng tuwan residhèn. 


se D NG ae 


Aturipun Radèn Ngabèi Rênggawarsita kados makatên wau, botên mawi 
kadangokakên dhatêng Tuwan Jonas Purtir, ananging kangjêng tuwan 
residhèn malah sakalangkung duka sangêt, Radèn Ngabèi Rênggawarsita 
kagalih tiyang sagêd ngikal basa, amila bab punika ingkang katêtêpakên 
lêpat Radèn Ngabèi Rênggawarsita, manawi Radèn Ngabèi Rênggawarsita 
botên sagêd ngaturakên namanipun ingkang manjurung, têtela manawi 
panjurung wau karanganipun Radèn Ngabèi Rênggawarsita piyambak, 
kangjêng tuwan residhèn badhe angunjuki uninga ing sampeyan dalêm, 
kasuwunakên pocot, sarta lajêng kasêrêg dhatêng rad pan yustisi, 
kasuwunakên paukuman. 


Radèn Ngabèi Rônggawarsita aturipun taksih kêkah manawi bab punika 
botên sumêrêp sayêktos, amargi pancèn botên mangrêtos, ewadene 
manawi karsanipun kangjêng tuwan residhèn anêtêpakên bilih panjurung 
wau karanganipun êmbaning juru ngarang, Radèn Ngabèi Rônggawarsita 
botên badhe selak. 


Sakèndêling aturipun Radèn Ngabèi Rônggawarsita ingkang makatên wau 
lajêng cêp, botên wontên sabawaning walang salisik, sadaya kados 
kamidolopên, kangjêng tuwan residhèn saha Tuwan Jonas Purtir sami 
botên mangêrtosi bilih Radèn Ngabèi Rênggawarsita sawêg manungku 
puja sêmèdi, anêgês dhatêng [dha...] 


=s BAND 


[...têng] Ingkang Murbèng Gêsang, ingkang kaèsthi mugi paringa 
wêwêngan tuwin kaelokan saking kuwasanipun ingkang adamêl gêsang 
dhumatêng sariranipun, kaparênga anguwalakên saking bêbaya. 


Pangèsthi wau manawi têmên-têmên têka sagêd kabul sayêktos, dèrèng 
sapintêna dangunipun, lajêng wontên swara athèthèk-thèthèk kontên, 
sarêng dipun wêngani dening Tuwan Jonas Purtir ingkang anèthèk kontên 
wau prayantun sampun satêngah sêpuh, pasemonipun ringas, 
sawanganipun kêndêl, tatag, botên wêgahan, sarêng priyantun wau 
sampun pinanggih kalihan Tuwan Jonas Purtir, lajêng têtabikan, sarta suka 

tarima kasih dhumatêng Tuwan Jonas Purtir, dene panjurungipun sampun 
sagêd kapacak ing Bramartani wêdalipun kala Kêmis ingkang kapêngkêr 
punika, ananging sajatosipun panjurung wau pancèn taksih kirang pratitis, 
amila panjurung ingkang sampun kapacak wau dipun sambêti malih 
ingkang langkung pratitis, wicantên makatên wau tanganipun kalihan 
angrogoh sêrat ingkang dipun kantongi wontên kanthonganing rasukan 
ingkang lêbêt, lajêng katampèkakên dhatêng Tuwan Jonas Purtir, Tuwan 
Jonas Purtir amangsuli sakalangkung trima kasih, sarta dipun sagahi 
sambêtipun karangan punika benjing Kêmis ngajêng punika badhe 
kapacak malih, prayantun wau lajêng pamit badhe andumugèkakên parlu, 
sarèhning Tuwan Jonas Purtir sampun kulina dhatêng tamunipun wau, 
dados Tuwan Jonas Purtir 


saril 


botên makèwêdakên, sasampuning têtabikan lajêng mêdal. 


Sawêdalipun tamu wau kangjêng tuwan residhèn lajêng animbali 
upasipun, ingkang kadhawuhan angêntosi sajawining kontên, kadangu 
tiyang ingkang lumêbêt punika wau sadèrèngipun anèthèk kontên punapa 
mawi pitakèn dhatêng upas rumiyin, aturipun upas botên, malah upas 
inggih gumun, mokal manawi botên sumêrêp bilih kangjêng tuwan sawêg 
lênggah wontên ing ngriki, amargi upas inggih sampun kulina dhumatêng 
tamu punika wau, kalihan lajêng matur, kangjêng tuwan residhèn punapa 
dèrèng uninga, wangsulanipun kangjêng tuwan residhèn, sampun uninga 
(punika namanipun Radèn Purwawijaya). 


Kangjêng tuwan residhèn lajêng amêlèhakên dhumatêng Tuwan Jonas 
Purtir, sabab punapa kala wau botên purun prasaja, têka malah lendhehan 
dhatêng Radèn Ngabèi Rônggawarsita, dados sampun têtela ingkang dora 
malah Tuwan Jonas Purtir, ingkang têmên Radèn Ngabèi Rônggawarsita. 


Tuwan Jonas Purtir lajêng nyuwun pangapuntên, wontênipun lajêng matur 
ingkang kados makatên wau amargi saking kasupèn dhatêng namanipun 
prayantun ingkang manjurung wau, mênggah kawontênanipun anggèning 
lendhehan dhatêng Radèn Ngabèi Rônggawarsita punika sarèhning 
prayantun ahli dhatêng têmbung bokmanawi sampun têpang dhatêng 
prayantun ingkang manjurung wau saèstunipun badhe sagêd anitèni 
[ani...] 


23112: 


150 


Babad Rênggawarsita Kumite 
Rênggawarsitan 


[...tèni] dhatêng pangikêting têtêmbunganipun, lajêng sagêd andumuk 
namanipun. 


Kangjêng tuwan residhèn namung tansah anggoyangakên mustakanipun 
kemawon, wasana lajêng mundhut pangapuntèn dhumatêng Radèn 
Ngabèi Rônggawarsita, sarta anêtêpakên bilih Radèn Ngabèi 
Rônggawarsita satunggaling prayantun ingkang alus panggalihipun, sarta 
lajêng dhawuh dhumatêng Tuwan Jonas Purtir, supados nuwun 
pangapuntên dhumatêng Radèn Ngabèi Rônggawarsita, Tuwan Jonas 
Purtir inggih lajêng nyuwun pangapuntên. 


Radèn Ngabèi Rônggawarsita angaturakên panuwun dhumatêng tuwan 
residhèn, sarta bab punika wau tumrap Radèn Ngabèi Rônggawarsita 
sampun botên dados punapa, tuwin cariyos dhatêng Tuwan Jonas Purtir, 
bilih sapunika Radèn Ngabèi Rônggawarsita nyuwun kèndêl anggènipun 
dados êmbaning juru ngarang Bramartani, mugi kangjêng tuwan residhèn 
kaparênga anêksèni, dhawuhipun kangjêng tuwan residhèn inggih 
kaparêng anêksèni. 


Sarêng sampun rampung, kangjêng tuwan residhèn lajêng kondur 
dhumatêng ing paresidhenan, Radèn Ngabèi Rônggawarsita kadhawuhan 
tunggil sakareta kalihan kangjêng tuwan residhèn, sarêng sampun 
dumugi ing paresidhenan, karetanipun kangjêng tuwan residhèn 
[residhè...] 


Da 113:5 


[...n] kadhawuhan anitihi Radèn Ngabèi Rênggawarsita dhumatêng ing 
dalêmipun. 


Sanès dintên kangjêng tuwan residhèn lajêng anindakakên mariksa 
dhumatêng Radèn Purwawijaya, sarèhning papriksanipun kalêrês lêpat, 
putusanipun lajêng karampungan wontên rad pan yustisi, dumugining 
putusan kaukum sawulan. 


Taksih anunggil wulan kalihan panyêrêgipun kangjêng tuwan residhèn 
dhumatêng Radèn Ngabèi Rênggawarsita, kangjêng tuwan residhèn 
amaringi têndha katrêsnan, awarni lesnar panyêratan, komplit dalah 
sapirantosipun, lesnar wau tutupipun mawi kacêplok salaka kasêrat ing 
sastra latin mungêl, Radèn Ngabèi Rênggawarsita (sasedanipun Radèn 
Ngabèi Rênggawarsita, lajêng dhawah waris mantu Radèn Atmakartika, 
lajêng asma Radèn Ngabèi Jayadarsana). 

Kacariyos, anuju ing dintên Akat, Tuwan Pèdrik Wintêr (Tuwan Pèdrik 
Wintêr punika juru basa ing Surakarta, ingkang gambaripun kacandhi 
wontên sangajênging dalêm guprênuran Surakarta) dhumatêng ing 
Rênggawarsitan, wigatosipun tuwi kawilujênganipun Radèn Ngabèi 
Rônggawarsita, amargi Tuwan Pèdrik Wintêr mirêng kabar, bilih Radèn 
Ngabèi Rônggawarsita mêntas dipun timbali kangjêng tuwan residhèn, 
punika nawung wigatos punapa. Radèn Ngabèi Rônggawarsita lajêng 
anyariyosakên punapa [pu...] 


m DNA ran 


[...napa] kawontanênipun, saengga ngantos dumugi dipun paringi tôndha 
katrêsnan awarni lesnar panyêratan, lesnar wau lajêng dipun uningakakên 
dhatêng Tuwan Pèdrik Wintêr. 


Tuwan Pèdrik Wintêr sakalangkung ngungun, sarta panggalihipun inggih 
sakalangkung bingah, dene kawontênanipun sampun pinanggih wilujêng, 
namung sajatosipun, nalika Radèn Ngabèi Rônggawarsita dados êmbaning 
juru ngarang Bramartani, panggalihipun pancèn botên cocog, amargi 
pandamêlan juru ngarang punika dipun upamèkakên ancik-ancik pucuking 
êri, manawi botên ngatos-atos sagêd tumancêp sukunipun piyambak, 
uwohipun namung dipun sigèni ing para kônca, ing mangke Tuwan Pèdrik 
Wintêr andhèrèk bingah sarêng Radèn Ngabèi Rônggawarsita sampun 
kèndêl anggèning dados êmbaning juru ngarang, mawi nyariyosakên 
kathah-kathah bilih tumrapipun bôngsa kulit pêthak, dados juru ngarang 
makatên, dipun anggêp pandamêlan ingkang sakalangkung gawat, mila 
ingkang sami dados juru ngarang punika balanjanipun inggih botên 
sakêdhik, kabêkta saking gawatipun pandamêlan wau. 


Radèn Ngabèi Rônggawarsita sakalangkung panuwunipun, dene Tuwan 
Pèdrik Wintêr sampun kaparêng paring katrangan bab gawatipun tiyang 
dados juru ngarang, Tuwan Pèdrik Wintêr lajêng mantuk. 


Amarêngi ing dintên Akat Wage tanggal kaping 3 wulan Rabingulakir, 
[Rabingu...] 


ana D BNN B~ 


[...lakir,] ing taun Ehe 1772 wanci jam 12 dalu, ingkang êmbah Radèn 
Ngabèi Rênggawarsita, asma Radèn Tumênggung Sastranagara, abdi 

dalêm bupati kadipatèn anom, saha pujêngga dalêm seda jalaran gêrah 
sêpuh, dumugi yuswa 85 taun, layon lajêng kasarèkakên dhumatêng ing 
astana Ngaliyan, (Pêngging) wontên sawetanipun ingkang rama Radèn 
Ngabèi Yasadipura sapisan. 


Sasedanipun ingkang êmbah Radèn Tumênggung Sastranagara wau, 
panggalihipun Radèn Ngabèi Rônggawarsita, lajêng kathah ingkang 
karaos-raos, sapisan sariranipun sawêg dados panêwu, kaping kalih nama 
kapêpêtan sumbêr kasugêngan, amargi nalika taksih sugêngipun ingkang 
êmbah dados sumbêring kasugêngan sagarwa putra, amila panggalihipun 
sakalangkung prihatos, mênggah prihatosing panggalih wau ngantos 
dipun lampahi pintên-pintên wulan dangunipun. 


Sarêng amarêngi ing dintên Kêmis Pon tanggal 20 wulan Ruwah taun 
Jimawal 1773 sinangkalan katon pandhita sabdaning ratu,[40] 
kaparêngipun ing karsa dalêm, Radèn Ngabèi Rônggawarsita 
kakarsakakên dados abdi dalêm kaliwon kadipatèn anom, saha pujôngga 
ing nagari Surakarta Hadiningrat, kapatêdhan nama lêstari Radèn Ngabèi 
Rônggawarsita, pandamêlanipun kapiji wontên ing ngarsa dalêm, 
angladosi punapa 


ANT 


ingkang dados kaparêngipun ing karsa dalêm, sanadyan Radèn Ngabèi 
Rênggawarsita kalêbêt dèrèng sêpuh yuswanipun, ananging sampun 
kawêntar bilih panggalihipun sampun kadunungan waskitha, amila 
sampeyan dalêm badhe anyobi dhumatêng Radèn Ngabèi Rênggawarsita, 
punapa inggih waskitha yêktos. 


Anuju satunggiling dintên, sampeyan dalêm lênggah ing parasdya (P.B. 
VII), ingkang ngadhêp wontên ing ngarsa dalêm, Ondêr Mayor Radèn Panji 
Jayaningrat (Radèn Panji Jayaningrat punika pawingkingipun lajêng 
jumênêng pêpatih dalêm, asma Kangjêng Radèn Adipati Sasranagara, 
Kangjêng Ridêr) saha para putri-putri, sampeyan dalêm ngasta arta 
krêtas, nyatus kathahipun sadasa lêmbar dados gunggung 1000 rupiyah, 
dhawuh dalêm dhumatêng ondêr mayor, pangandika dalêm kalayan bisik- 
bisik, arta 1000 rupiyah wau badhe kaparingakên dhumatêng Radèn 
Ngabèi Rônggawarsita, nanging botên mawi dipun pangandikakakên, 
karsa dalêm wau Radèn Ngabèi Rônggawarsita sampun sumêrêp punapa 
dèrèng, manawi sampun sumêrêp pancèn inggih sidik sayêktos, 
satêlasing pangandika dalêm lajêng animbali Nyai Sumêdhang, 
kadhawuhan nimbali Radèn Ngabèi Rônggawarsita, sapêngkêripun Nyai 
Sumêdhang, yatra krêtas sadasa lêmbar wau lajêng kabundhêlan ing sap 

asta dalêm, sarta lajêng kasampirakên wontên ing pamidhangan, 
bundhêlanipun kadhawahakên ing pêngkêran dalêm, [da...] 


sail 


[...lêm,] botên dangu Radèn Ngabèi Rônggawarsita katingal majêng ing 
ngarsa dalêm, sampeyan dalêm lajêng angasta sêrat, sarta lajêng 
ngêndika akalihan Ondêr Mayor Radèn Panji Jayaningrat, ingkang dipun 
pangandikakakên sajak babagan ingkang prêlu sangêt, amargi pasuryan 
dalêm kawistara kados anawung dêduka, ananging sajatosipun sasolah 
bawaning sarira dalêm wau namung kagêm samudana kemawon. 


Sarêng Radèn Ngabèi Rônggawarsita sampun dumugi ing ngarsa dalêm, 
lajêng kèndêl wontên ing tratag sawetan parasdya, sarêng sampun ngaras 
kaping kalih lajêng minggah dhumatêng ing parasdya, sarta lajêng 
alampah dhodhok dhumatêng ing pêngkêran dalêm, sadumuginipun ing 
pêngkêran dalêm, sasampuning ngaras rambah kaping tiga, lajêng 
jèngkèng, bundhêlan arta ingkang wontên ing sap asta dalêm lajêng 
dipun uculi, sarta lajêng kakandhut wontên ing padharan, sarampungipun 
anggèning amrênahakên, pangandhuting arta, lajêng ngaras malih, têrus 
mundur dhumatêng ing tratag, kèndêl sawatawis lajêng têrus mundur 
wangsul dhumatêng ing gêdhong carikan. Sapêngkêripun Radèn Ngabèi 
Rônggawarsita, sampeyan dalêm anggènipun gumujêng botên kenging 
dipun ampêt, dalah ingkang sami ngadhêp wontên ing ngarsa dalêm jalêr 
èstri, sarta para putri-putri anggèning sami badhe gumujêng ugi botên 
kenging dipun ampêt, wasana lajêng sami asêsarêngan gumujêng ambata 
rêbah. Ingkang ngadhêp [ngadhê...] 


EE: -- 


[...p] wontên ing ngarsa dalêm sadaya sami gumun, sampeyan dalêm 
katingal rêna sangêt, sarta lajêng kawiyos pangalêmbana dalêm 
dhumatêng Radèn Ngabèi Rônggawarsita, malah pangandika dalêm 
dhumatêng Ondêr Mayor Radèn Panji Jayaningrat, sampeyan dalêm 
mirêng piyambak pangandika dalêm ingkang rama Sampeyan Dalêm 
Ingkang Sinuhun kaping IV, bilih Radèn Ngabèi Rônggawarsita wau 
kawêca badhe dados pujôngga ingkang kasagêdanipun linangkung 
piyambak, pangandika dalêm wau sanadyan namung anirokakên 
pangandika dalêm Sampeyan Dalêm Ingkang Sinuhun kaping IV, ewadene 
lajêng nyawabi dhumatêng Radèn Ngabèi Rônggawarsita, amila 
sasampuning kawiyos dhawuh pangandika dalêm wau, Radèn Ngabèi 
Rônggawarsita lajêng wiwit kawêntar kalangkunganing panggalih, sarta 
lajêng kasusra sagêd sumêrêp sadèrèngipun winarah. 

Kala samantên Radèn Ngabèi Rênggawarsita sampun sugih pawong mitra, 
mênggah pawong mitranipun wau botên angêmungakên para priyantun 
kemawon, ananging para gusti, para bêndara, sarta para luhur, ugi kathah 
dalah para tuwan-tuwan bêngsa Cina, bêngsa Arab inggih kathah, 
pangrakêtipun bêbasan dhatêng pawong mitra angrêsêpakên manah, 
manawi dhumatêng para gusti, para bênda[41] para luhur, sakalangkung 
anggènipun anoraga, manawi dhumatêng para panèwu mantri, dhatêng 
sadaya tiyang alit [ali...] 


a Dn A 


[...t] pangrêngkuhipun sumanak kados dhatêng sadhèrèk piyambak. 


Radèn Ngabèi Rônggawarsita punika dhatêng pawong mitranipun 
bujakrama sangêt, sabên dipun dhatêngi pawong mitranipun, sampun 
têmtu mawi kasêgah dhahar, sanadyan dhatêngipun sampun alungse 
môngsa, inggih mêksa mawi kasêgah dhahar, pisêgah wau botên namung 
sawontênipun kemawon, ananging inggih kalêbêt sae, amila sanadyan 
pamêdalipun Radèn Ngabèi Rônggawarsita wau kapetang agêng, sarta 
môngsakala taksih dipun paringi saking Gusti Panêmbahan Buminata, 
saking ingkang marasêpuh, punapadene saking paring dalêm, ewadene 
sugêngipun kalêbêt rêkaos, amargi dongèngipun ingkang sami 
anyumêrêpi Radèn Ngabèi Rônggawarsita wau botên nate anyipêngakên 
arta, sabên tampi arta saking ing pundi kemawon, têmtu namung kagêm 
sadintên, manawi tampinipun arta namung sakêdhik, kêrsanipun inggih 
alit, manawi tampinipun arta ragi kathah, kêrsanipun inggih lajêng agêng, 
têrkadhang mawi anabuh gôngsa, utawi anênanggap ugêr kenging 
kangge mêrgi angêdalakên arta. 


Ngantos dangu Tuwan Pèdrik Wintêr botên pinarak dhumatêng ing 
Rônggawarsitan, amargi saking kathahipun pandamêlan ingkang kêdah 
karampungakên, sarêng pandamêlanipun sampun rampung lajêng èngêt 
dhatêng mitranipun, Radèn Ngabèi Rônggawarsita, amila [a...] 


se Ba DO we 


[...mila] Tuwan Pèdrik Wintêr kagungan karsa badhe pinarak dhumatêng 
ing Rênggawarsitan, ngiras pantês angaturakên wilujêng anggènipun 
mêntas kakarsakakên dados abdi dalêm kaliwon, sadumuginipun ing 
Rônggawarsitan, ing wêgdal wau Radèn Ngabèi Rônggawarsita sawêg 
aningali patamanan wontên ing wingking, sarta anênggani abdi ingkang 

kadhawuhan amêncar-mêncarakên pisang, ngiras kagêm anglêlipur 
panggalih, saking ing wêgdal wau sawêg pinuju rêkaos, ingkang dipun 
agêm nyamping lakên ijêm, singêpipun ingkang rayi Radèn Ayu 
Rônggawarsita, lajêng dipun sasabi angagêm rasukan Walandi saking 
dhasar lakên ingkang sakalangkung kandêl, saking anggènipun anyaosi 
angsal-angsal Tuwan Jansên nalika pêrlop dhatêng nagari Walandi, 
(bokmanawi ingkang nama opêryas) sajawining rasukan taksih mawi 
kasingêpan kamli ingkang wêrnènipun taksih enggal, dados manawi dipun 
tingali, agênging sarira ngantos kados rêmbêng, jêdhul, Tuwan Pèdrik 
Wintêr dhatêng, sarêng sampun kapanggih kalihan Radèn Ngabèi 
Rônggawarsita, lajêng nyuwun sêsêrêpan, punapa Radèn Ngabèi 
Rônggawarsita pinuju botên sakeca, dene wanci makatên têka taksih 
angagêm singêp, sarta angagêm rasukan arangkêp-rangkêp, Radèn 
Ngabèi Rônggawarsita amangsuli kalihan gumujêng, sarta lajêng 
anyariyosakên, tiyang Jawi punika taksih pitados sangêt dhatêng gugon 
tuhon, [tu...] 


se BEA aa 


[...hon,] ugi taksih amigatosakên dhatêng sawabing angsar, 
pandangunipun Tuwan Pèdrik Wintêr punika botên lêpat, dêne wanci 
makatên sariranipun taksih aridhong-ridhong, pantês-pantêsipun 
panganggenipun tiyang sakit, ananging sariranipun waras-wiris botên 
sakit, wontênipun mangangge makatên punika, amargi sariranipun sawêg 
ananêm pisang, gêsanging pisang sagêda dêbogipun agêng sarêmbêng, 
kados wujuding sariranipun punika, pisang punika katitikanipun namung 
wontên ing dêbog, sabên dêbogipun agêng, warnènipun ijêm, kados 
wujuting nyamping ingkang dipun agêm punika, uwohipun badhe 
landhung, adamêl bingahipun ingkang nanêm, sagêd amurakabi dhatêng 
anak putu, wangsulan kados makatên wau Tuwan Pèdrik Wintêr 
panggalihipun kapranan sangêt, anggènipun gêgujêng ngantos kapingkêl- 
pingkêl, wasana Tuwan Pèdrik Wintêr lajêng dipun aturi lênggah ing 
panyêratan kados adat manawi rawuh, Radèn Ngabèi Rônggawarsita 
taksih lêstantun angagêm kados makatên wau. 


Nalika Tuwan Pèdrik Wintêr taksih wontên ing patamanan, Radèn Ayu 
Rônggawarsita sampun apados-pados kangge angwontênakên pisêgah, 
dumadakan sintên kemawon ingkang dipun têba sami gampil, amila 
lajêng sagêd amirantos pisêgah kados adat manawi Tuwan Pèdrik Wintêr 
rawuh, makatên [ma...] 


sa2 4122: 

[...katên] ugi Tuwan Pèdrik Wintêr sampun botên kêkilapan dhatêng 
kawontênan ingkang sawêg dipun uningani, amargi saking kulinanipun, 
amila lajêng matur dhumatêng ingkang Bok Ayu Radèn Ayu 
Rônggawarsita, manawi kala wau dalu mêntas mênang kasukan wontên 
ing kamar bolah, amila ingkang bok ayu dipun caosi ujuran, matur 
makatên wau kalihan angrogoh wadhah arta ingkang kadèkèk wontên 
kanthonganing calana, lajêng kacaosakên dalah sakanthongipun, sarêng 
sampun dipun tampèni lajêng kapetang, isinipun awarni arta krêtas 
nyadasa rupiyah kathahipun 15 lêmbar, dados 150 rupiyah, Radên Ayu 
Rônggawarsita lajêng matur dhumatêng Tuwan Pèdrik Wintêr, 
angaturakên panuwun, akalihan matur pamênangipun Tuwan Pèdrik 
Wintêr punapa kathah sangêt, dene amaringi ujuran ngantos samantên 
kathahipun, Tuwan Pèdrik Wintêr amangsuli kathah, mila sagêd anyaosi 
ujuran ngantos samantên, dados nama sami bêkjanipun. 


Radèn Ayu Rônggawarsita lajêng angobètakên pisêgah ingkang badhe 
kaladosakên, kathahing pisêgah botên susah karonce namanipun, Tuwan 
Pèdrik Wintêr ngantos gumun, dene anyêgah tiyang satunggal ngantos 
samantên kathahipun, dhasar Radèn Ayu Rônggawarsita wau satunggiling 
putri ingkang amumpuni dhatêng olah-olahan cara Walandi, sasampuning 


D NO sn 


bibar dhahar lajêng wangsul lalênggahan malih. 


Salêbêtipun sami lêlênggahan, ingkang karêmbag bab anggènipun Tuwan 
Pèdrik Wintêr angadani ngarang Bausastra, Tuwan Pèdrik Wintêr 
angrumaosi anggèning kirang sampurna dhatêng têmbung Kawi, manawi 
Radèn Mas Arya Gêndakusuma pinuju pinarak dhumatêng griyanipun 
Tuwan Pèdrik Wintêr, kenging dipun ajak sarasehan, amargi 
panggalihipun gathekan. 


Radèn Ngabèi Rônggawarsita lajêng nyambêti, manawi Tuwan Pèdrik 
Wintêr kaparêng badhe dhèrèk ambiyantu, wangsulanipun Tuwan Pèdrik 
Wintêr sakalangkung bingah, sanès dintên baboning Bausastra badhe 
kaaturakên mariki, dados anggènipun amriksani sagêd satiti, sarta sabên 
dintên Akad Tuwan Pèdrik Wintêr sagêd ajêg pinarak dhumatêng ing 
Rônggawarsitan. 


Tuwan Pèdrik Wintêr lajêng anglairakên karêntêging panggalihipun, 
saupami Radèn Ngabèi Rônggawarsita kapundhut kangjêng guprêmèn, 
kakarsakakên dados guru agêng têmbung Jawi, kapindhah dhumatêng 
nagari Walandi, kaparingan balônja sawulan 1000 rupiyah, wontên nagari 

Walandi kaparingan pondhokan kalayan lêlahanan, waragading lampah 
kasanggi saking kangjêng guprêmèn, tuwin kenging ambêkta garwa 
putra, manawi para putra ingkang badhe kabêkta wau sampun wontên 
ingkang wanci sakolah, ingkang badhe nyakolahakên kangjêng guprêmèn, 
wontên nagari Walandi 


-_22124:: 


wau botên salamènipun, nanging mawi wêwangên, laminipun namung 12 
taun, manawi sampun dumugi wêwangên kaparingan pènsiyun, 
kathahipun sapalihing balanjanipun, Radèn Ngabèi Rônggawarsita punapa 
kaparêng anglampahi, dene manawi wontên pakèwêding panggalih, 
amargi sampun dados abdi dalêm, punika badhe kasuwun dhatêng 
ingkang sinuhun. 


Radèn Ngabèi Rônggawarsita sapandurat botên sagêd amangsuli, wasana 
lajêng matur dhumatêng Tuwan Pèdrik Wintêr kalayan angrêrêpa. 


Katrêsnanipun Tuwan Pèdrik Wintêr dhumatêng sariranipun, 
sakalangkung agênging panuwunipun, saha pantês kapundhi salami- 
laminipun, namung sarèhning sapunika sariranipun wau sampun apangkat 
agêng, punika ingkang andadosakên pakèwêding panggalihipun, saupami 
kangjêng guprêmèn kalampahan nyuwun dhumatêng sampeyan dalêm 
ingkang sinuhun, saèstunipun sampeyan dalêm inggih amarêngakên, 
ananging ing wingking lajêng kadospundi, tumrap raos Jawi lajêng dipun 
wastani tiyang botên antêpan, wêwatêkan ingkang kados makatên 
punika, manawi tumrap kala jaman Mataram minggah, paukumanipun 
dipun pêjahi, anak putunipun kaburak saking bale griyanipun, sanadyan 
sapunika ukum makatên wau sampun botên kalampahan, ananging ing 
wingking anak putunipun lajêng botên pajêng suwita, kagalih turunipun 
[turu...] 


se2 125:5 


[...nipun] tiyang botên antêpan, amila bab punika mugi sampun 
andadosakên cuwaning panggalihipun Tuwan Pèdrik Wintêr, manawi 
sariranipun piyambak botên sagêd anglampahi, ananging manawi 
kangjêng guprêmèn namung ambêtahakên dhatêng tiyang ingkang sagêd 
dhatêng têmbung Jawi, sariranipun sagah amadosakên, inggih punika 
ingkang rayi piyambak, nama Radèn Mas Puspawilaga mênggah 
kasagêdanipun dhatêng kasusastran Jawi, sampun botên beda kalihan 
sariranipun, saha sariranipun kadugi ananggêl. 

Enggaling rêmbag sagêd kalampahan, Radèn Mas Puspawilaga saèstu 
kabêkta dhatêng nagari Walandi, ingkang ambêkta Tuwan Pèdrik Wintêr 
piyambak, katêtêpakên dados guru agêng têmbung Jawi, sarêng sampun 
jangkêp 12 taun, lajêng wangsul dhumatêng nagari Surakarta malih, sarta 
angsal pènsiyun sawulan 400 rupiyah. 


Gêntos kacariyos, anuju satunggaling dintên, wanci ngajêngakên jam 6 
enjing, Kenthol Martawijaya, ing dhusun Nusupan, sowan dhumatêng ing 
Rênggawarsitan, kalihan atawan-tawan tangis, sampun têmtu kemawon 
andadosakên kagèting panggalihipun Radèn Ngabèi Rênggawarsita, 
sasampunipun sami lêlênggahan, Kenthol Martawijaya angaturi uninga, 
kala wau wanci jam 4 enjing, anakipun jalêr ingkang [ing...] 


a BANG ai 


[...kang] nama Martadikara, namanipun alit Kenthol Sukardi, mantuk 
saking jagong lajêng karaos sakit, sakitipun wau sawêg dipun upakara 
lajêng tilar dunya, sarèhning kala gêsangipun dèrèng nate puruwita 
ngèlmi kasampurnan, amila parêng botên kaparênga, Radèn Ngabèi 
Rônggawarsita kasuwun rawuh dhumatêng ing Nusupan, parlu dipun aturi 
amaringi bêrkah dhumatêng anakipun ingkang sampun tilar dunya wau. 
Kala samantên Radèn Ngabèi Rônggawarsita inggih kaparêng amituruti, 
sanalika lajêng tindak dhumatêng ing dhusun Nusupan, kadhèrèkakên 
garwa putra sadaya. 


Kenthol Martawijaya punika sudagar agêng ing dhusun Nusupan, ingkang 
sampun kaloka kasugihanipun, kalêrês sadhèrèk misanan kalihan Radèn 
Ngabèi Rônggawarsita, sami buyutipun Kenthol Jantèn ing dhusun 
Nusupan, lajêng dados besan, anakipun èstri Kenthol Martawijaya, 
kapêndhêt mantu akalihan Radèn Ngabèi Rônggawarsita, kaangsalakên 
Radèn Mas Panji Ranakusuma, santana dalêm panjiranan. 


Sarêng Radèn Ngabèi Rônggawarsita sagarwa putra sampun dumugi 
griyanipun Kenthol Martawijaya ing dhusun Nusupan, lajêng anjujug 
dhumatêng ing griya kemawon, ing ngriku para kadang kadeyan, para 
tôngga têpalih ingkang sami anglayat sampun kêbak, semahipun ingkang 
tilar dunya tansah karômpa 


saia 

ing sanak sadhèrèk, sakêdhap-sakêdhap dados pêtikan, makatên malih 
Nyai Martawijaya, anggènipun botên èngêt ngantos arambah-rambah, 
ramening tangis kados calapita dalah Kenthol Martawijaya kemawon 
dhatêngipun saking mêthuk Radèn Ngabèi Rênggawarsita, ugi lajêng 
animbrung nangis, saking sangêtipun anggèning nangis, malah lajêng 
gêntos dados pêtikan, sarêng sampun sami èngêt, sadaya lajêng sami 
linggih satata, Radèn Ngabèi Rênggawarsita lajêng angandika dhatêng 
Kyai Martadikrama, kalêrês sadhèrèkipun jalêr Kenthol Martawijaya, sarta 
dados marasêpuhipun ingkang tilar dunya wau, makatên 
pangudaraosipun, tiyang tilar dunya punika manawi taksih kathah ingkang 
sami anangisi punika namanipun taksih karêjan, makatên malih patut- 
patutipun, utawi tata kraminipun, tiyang tilar dunya punika inggih kêdah 
dipun tangisi punapadene ingkang sami nglayat, sasagêd samia 
ngatingalna anggènipun abela sungkawa, ewadene kathah-kathahipun 
tiya,[42] salêbêtipun sami nglayat lajêng gêgujêngan kalihan kancanipun 
ingkang sami nglayat, mênggah ingkang makatên punika kalêbêt 
pêpetanganipun tiyang ingkang dèrèng sumêrêp dhatêng tata krami. Kyai 
Martadikrama namung matur kaluhuran, kalihan anyêmbah, Kenthol 
Martawijaya anyêlani atur, manawi kaparêng anakipun ingkang sampun 
atilar dunya, saèstu kasuwunakên [kasuwu...] 


ssas TaB 


[...nakên] barkah, kenginga dipun angge sangu, saha sasampunipun 
lajêng badhe dipun sucèni, amargi pangruktining pasucèn sampun 
rampung, Radèn Ngabèi Rônggawarsita lajêng nyêlak dhatêng 
panggenaning mayit, sarta lajêng dhawuh lurubing mayit kadhawuhan 
ambikak, sarêng sampun kabikak, Radèn Ngabèi Rônggawarsita lajêng 
angêndika sêmu kagèt, Martadikara punika botên tilar dunya, sawêg tilêm 
kapati kemawon, cobi kasarantosakên sakêdhap, mangke sagêd tangi 
piyambak, para waris ingkang mirêng pangandikanipun Radèn Ngabèi 
Rônggawarsita ingkang kados makatên wau sadaya sami bingah, lajêng 
kapirêng wicantêning para waris ingkang sami badhe kaul, wontên 
ingkang badhe nyaosi arta pêthak satapas (manawi sapunika sakandhi 
500 rupiyah) wontên ingkang badhe nyaosi bôngsa kêling sapêpakipun, 
Kyai Martadikrama inggih kaul, manawi mantunipun sagêd gêsang, 
gangsanipun ingkang nama Rarasati badhe dipun caosakên, sarêng 
swaraning pakaulanipun para waris sampun sami kèndêl, Radèn Ngabèi 
Rônggawarsita lajêng anyêlaki jisimipun  Martadikara, tanganipun 
Martadikara ingkang dipun sidhakêpakên, kalih pisan lajêng dipun asta, 
patrapipun kados lare dolanan ancak-ancak ale, kainggahakên, 
kaandhapakên, rambah-rambah, dangu-dangu Martadikara lajêng sagêd 
wahing, sarta lajêng sagêd tangi piyambak, tuwin lajêng [la...] 


Me e 

[...jêng] pulih kados sauni-uni, sarêng Martadikara sampun sagêd gêsang 
malih, tiyang salêbêting griya ramenipun kados gabah dipun intêri, 
kabarung tangising kadang warga ingkang sami bêbêg angandhut 
kabingahan, ngantos adamêl kagètipun ingkang sami lêlinggihan wontên 
ing pandhapi, angintên bilih salêbêting griya wontên bêncana, para sanak 
sadhèrèk ingkang sami wontên ing jawi, sami pating garubyuk lumêbêt 
ing griya, sarêng sampun sami dumugi ing griya, wasana sadaya lajêng 
sami anjêngêr, sasirnaning kasusahan lajêng malik dados kabingahan, 
Nyai Martawijaya akèn anata dhahar wontên sangajênging krobongan, 
sarta wontên satêngahing pandhapi, sarêng panatanipun dhahar sampun 
rampung, Radèn Ngabèi Rônggawarsita sagarwa putra lajêng sami dipun 
aturi dhahar, para santana ing Nusupan jalêr èstri, sami kadhawuhan 
dhèrèk dhahar, ingkang sanès santana sami anêdha wontên ing pandhapi, 
salêbêtipun nêdha sambènipun namung gêgujêngan, ingkang sami nêdha 
ing griya ingkang adamêl gumujêng Radèn Ngabèi Rônggawarsita 
anggarapi anggènipun nangis Kenthol Martawijaya kala wau, salêbêtipun 
botên èngêt, sarêng dipun gula wênthah dening bok ênèm, têka sagêd 
nyambi angujiwat, ingkang sami andhèrèk nêdha lajêng sami gumuyu 
ambata rêbah, Nyai Martawijaya sêpuh lajêng matur, anggènipun Kenthol 
Martawijaya botên èngêt punika wau, punapa tansah [ta...] 


sn NG 


[...nsah] dipun pariksani kemawon, dene uninga dhatêng tiyang ingkang 
sampun satêngah pêjah sagêd angujiwat dhatêng bok ênèm, aturipun 
Nyai Martawijaya ingkang makatên wau anambahi adamêl kaprananipun 
ingkang sami mirêng, ingkang wontên salêbêting griya anggènipun sami 
gumujêng botên kenging dipun ampêt, Kenthol Martawijaya ngantos 
thêlêg-thêlêg. 


Sarêng sampun rampung anggènipun dhahar, sêkul ulam lajêng 
kaundurakên sadaya, ingkang sami mêntas dhahar lajêng wangsul 
dhatêng palênggahan utawi palinggihanipun malih, Kenthol Martawijaya 
saanak semahipun, sakulawarganipun, lajêng sami satata ngadhêp Radèn 
Ngabèi Rônggawarsita. 


Radèn Ngabèi Rônggawarsita lajêng aparing dhawuh dhumatêng para 
kadang warga ingkang sami ngadhêp sadaya, sarèhning sampun botên 
wontên sakara-kara, Radèn Ngabèi Rônggawarsita mundhut pamit badhe 
kondur, para sêntana ing Nusupan sadaya sami nyandhêt sampun 
ngantos kondur sapunika, dipun aturi nyare saking sapêkên, ananging 
Radèn Ngabèi Rônggawarsita botên karsa, wasana sadaya namung sami 
anyumanggakakên, Nyai Martawijaya lajêng angrukti ingkang kaaturakên 

kagêm angsal-angsal, sêkul ulam pintên-pintên panjangilang, 
tumpêngipun kalih agêngipun sadandang-dandang, tumpêng kalih wau 
ing ngandhap sami dipun krowoki, kangge anutupi anggènipun 
[anggèni...] 


sa iol 


[...pun] anyaosi yatra pêthak kalih tapas, kathahipun sèwu rupiyah, 
anakipun jalêr Kyai Martadikrama, kalih pisan sami kapurih andhèrèkakên 
dumugi ing  Rônggawarsitan, anglampahakên baitanipun Kyai 
Martadikrama nama pun Naga, ingkang badhe dipun titihi Radèn Ngabèi 
Rônggawarsita sagarwa putra, tindakipun Radèn Ngabèi Rônggawarsita 
saking Nusupan sampun kèndêl jam 3 siyang, dumugi Rônggawarsitan 
sampun kèndêl jam 5 sontên, angsal-angsalipun sêkul ulam lajêng kabage 
waradin dhatêng para sanak sadhèrèk, angsal-angsalipun saking Nyai 
Martawijaya ingkang kasingidakên wontên sangandhaping tumpêng, 
sampun lajêng dipun caosakên dhatêng Radèn Ngabèi Rônggawarsita, 
andadosakên bingahing panggalih, ingkang satapas lajêng kadhawuhan 
maringakên dhumatêng para putra sarta para abdi ingkang sami 
andhèrèk, sarta ingkang sami atêngga dalêm, ingkang satapas badhe 
wontên karsanipun, nanging botên dipun pangandikakakên. 


Sapêngkêripun Radèn Ngabèi Rônggawarsita saking dhusun Nusupan, 
tular-tumularing pawartos, lajêng kasusra bilih Radèn Ngabèi 
Rônggawarsita sagêd anggêsangakên tiyang pêjah, sumêbaring pawartos 
ingkang kados makatên wau, anjalari kathahipun para tiyang ingkang 
sami sowan dhumatêng Rônggawarsitan, sami nyuwun jêjampi anyuwun 
sanès-sanèsipun. 


we BENG ah 


Sanès dintên Kenthol Martawijaya saanak semahipun, Kyai Martadikrama 
ugi saanak semahipun, sami sowan dhumatêng ing Rênggawarsitan, parlu 
angaturakên panyuwun sarta badhe angluwari karêntêging manah 
ingkang sampun kawêdal ing wicantên, sumêdya angabdi saanak 
semahipun sadaya, anggènipun Radèn Ngabèi Rônggawarsita sampun 
agêsangakên[43] dhumatêng anakipun ingkang sampun tilar dunya, sarta 
prasêtya, Kenthol Martawijaya sarta Kyai Martadikrama, ing salamènipun 
gêsang badhe botên kasupèn dhatêng kasaenanipun Radèn Ngabèi 
Rônggawarsita, punapadene sowanipun punika, angaturakên tôndha 
katrêsnan awarni sêmbêt-sêmbêt, cindhe sêkar cindhe cakar 
sapêpakipun, sinjang polos, sinjang limar, sinjang gunung guntur, 
sapêpakipun, paningsêt dringin, paningsêt sarêm sawuku ugi sapêpakipun 
(sadaya wau sami wêdalan saking kitha Grêsik, damêlanipun Nyai Modin 


162 


Babad Rênggawarsita Kumite 
Rênggawarsitan 


ingkang sampun misuwur alus garapanipun, manawi dipun kêrta aji botên 
sagêd kirang saking pangaos 1000 rupiyah) Kyai Martadikrama lajêng 
matur, nalika samantên ugi gadhah kaul, samêngsa anakipun mantu 
sagêd gêsang sayêktos, gangsanipun nama Rarasati badhe dipun 
caosakên, sarèhning dumugi sapunika sagêd lêstantun gêsang, amila 
sapunika badhe dipun caosakên, benjing punapa anggènipun 
[anggènipu...] 


DN sa 


[...n] utusan mundhut. 


Dhawuhipun Radèn Ngabèi Rônggawarsita, mênggah sih katrêsnanipun 
Kenthol Martawijaya, sakulawarganipun sadaya, sarta sih katrêsnanipun 
Kyai Martadikrama, sarèhning sadaya wau kangge angluwari punagi amila 
sami wajib dipun tampèni kalayan rênaning panggalih, dene gôngsa pun 
Rarasati inggih ugi dipun tampèni, anamung sarèhning sariranipun dèrèng 
adamêl gêdhong kangge wadhah gôngsa, sapunika taksih katitipakên 
dhumatêng Kyai Martadikrama kemawon rumiyin, samôngsa-môngsa 
sampun kagungan gêdhong gôngsa kemawon badhe kapundhut. 


Radèn Ngabèi Rônggawarsita sakalihan ingkang garwa, sami 
angalêmbana balabaning besanipun, punapadene dhatêng Kyai 
Martadikrama, amila pangraosing panggalih barang-barang samantên 
wau têtêp saking paringipun Ingkang Kuwaos, ingkang dipun 
kaparêngakên dados lantaran, Kenthol Martawijaya, kalih Kyai 
Martadikrama. 


Kenthol Martawijaya sakulawarganipun sadaya anggènipun angabdi sami 
dipun têtêpi sadintên muput, punapa sadamêl-damêlipun caraning 
angabdi sami dipun lampahi sadaya, kosok wangsulipun Radèn Ngabèi 
Rônggawarsita sakalihan, anggènipun anyuba-nyuba ngantos langkung 
samêsthinipun, saking saening pisêgahipun, manawi dipun agêm 
kagungan damêl alit-alitan [alit-ali...] 


s2 iee 


[...tan] kemawon pantês, sarêng sampun wanci jam 6 sontên, sadaya wau 
lajêng sami nyuwun pamit badhe mantuk, Radèn Ngabèi Rônggawarsita 
sakalihan inggih anglilani, sarta lajêng sami anguntapakên dumugi ing 
palataran. 

Sarêng sampun kèndêl jam 7 sontên, ingkang êmbah Radèn Ngabèi 
Yasadipura kaping III (Radèn Tumênggung Yasadipura), Radèn Ngabèi 
Rêksadipura (Radèn Tumênggung Amongpraja, ingkang ing ngajêng asma 
Radèn Bagus Tundha) sarta ingkang raka Radèn Ngabèi Wirayuda (Radèn 
Tumênggung Prawiradipura), tuwin para rama alit para rama nak dhèrèk, 
sadaya sami dipun aturi dhumatêng ing Rênggawarsitan, sarêng sampun 
sami rawuh lajêng sami dipun aturi ngêpang hajat kêndhurèn, ingkang 
dipun aturi andongani Kyai Ngabèi Imanpura, ingkang dipun kondangakên 
inggih angsal-angsalipun Kenthol Martwijaya wau, sarêng sampun 
rampung anggènipun andongani, ingkang sami angêpang hajat wau 
lajêng sami dipun aturi mundhut barang-barang pisungsung 
sakaparêngipun piyambak-piyambak, sadaya wau sarèhning sampun sami 
kulina dhatêng panggalihanipun Radèn Ngabèi Rônggawarsita, amila 
sadaya botên wontên ingkang sami pakèwêd, tirahanipun lajêng 
kaparingakên garwa putra, malah Radèn Ngabèi Rônggawarsita piyambak 
satunggal kemawon botên ngagêm (oman). 


sa BENG ar 


Sadaya wau sasampunipun rampung pambagenipun hajat, lajêng sami 
dipun aturi dhahar, sabibaripun dhahar lajêng andumugèkakên 
lêlênggahan ngantos dumugi bangun enjing sawêg sami kondur. 


Amarêngi ing taun Je 1774 Radèn Mas Arya Gôndakusuma ing 
Mangkunagaran, amartuwi ingkang saudara Tuwan Pèdrik Wintêr, amargi 
anggèning apawongmitran supêkêtipun sampun kados sadhèrèk 
piyampak, dados ing sawanci-wanci rawuh botên susah mawi cêcala, 
sarta sanadyan rawuhipun wau sampun lungse wancinipun amara tamu, 
Tuwan Pèdrik Wintêr anggènipun anampèni kalayan dhangan ing 
panggalih, dados sakalihan panggalihipun sami cocog utawi roroning 
atunggil, sadangunipun sami lêlênggahan Tuwan Pèdrik Wintêr 
anguningakakên anggènipun angarang Bausastra Kawi sasampunipun 
kawaos, Radèn Mas Arya Gôndakusuma angunandika anggènipun Tuwan 
Pèdrik Wintêr paham dhatêng têmbung Jawi, dhatêng rimbag-rimbag 
sapanunggilanipun, punapadene sagêdipun dhatêng têmbung Kawi, 
sampun botên beda kalihan para pujôngga, Tuwan Pèdrik Wintêr lajêng 
gumujêng, Radèn Mas Arya Gôndakusuma kagalih angonggrong, Radèn 
Mas Arya Gôndakusuma akipa-kipa, botên pisan-pisan angonggrong, 
amargi sariranipun punika rumaosing panggalih botên beda [be...] 


== BING 

[...da] kalihan sadhèrèk piyambak, dados anggènipun angalêmbana 
dhumatêng Tuwan Pèdrik Wintêr punika wau namung matur salugunipun 
kemawon, sarta kapiritakên sariranipun piyambak, sanadyan sariranipun 
punika ewonipun rêmên ipil-ipil, ananging angrumaosi dèrèng paja-paja 
mèmpêr kalihan Tuwan Pèdrik Wintêr, taksih paribasan bumi kalihan 
langit, amila anggèning sariranipun ipil-ipil têmbung Kawi 
sapikangsalipun, pintên banggi sagêd ngarang-ngarang kados tuwan 
Pèdrik Wintêr. Wangsulanipun Tuwan Pèdrik Wintêr kalayan cêkak aos, 
sokur manawi makatên, Radèn Mas Arya Gôndakusuma anggènipun 
ngêndika kalajêngakên, anamung saupami sariranipun kasêmbadan 
sagêd angarang sêrat-sêrat, tujuning panggalihipun ingkang dipun rêmêni 
angarang sêrat ingkang mawi sêkar, Tuwan Pèdrik Wintêr inggih 
nayogyani ingkang dados kaparêngipun Radèn Mas Arya Gôndakusuma 
wau, ananging ingkang parlu piyambak, tiyang ngarang sêrat punika 
sagêda karanganipun dipun ajêngi dening tiyang kathah, malah 
pamanggihipun Tuwan Pèdrik Wintêr, sêrat-sêrat Babad Tanah Jawi 
ingkang sampun rinêngga mawi sêkar, sêrat Babad Majapait, sêrat Babad 
Dêmak, ngantos dumugi sêrat Babad Kartasura, ingkang sampun dipun 
uningani para pujôngga jaman kina, anggèning anyêkarakên namung guru 
sakacêpêngipun kemawon, ugêr pêpetanganing wanda sagêd jangkêp, 
dados botên [bo...] 


sa Lio = 


[...tên] angangge  pêpathokaning guru lagu, amila pangraosing 
panggalihipun Tuwan Pèdrik Wintêr, sêrat-sêrat babad wau pakêcapaning 
pamaos, ragi kithal, malah têtêmbunganipun pisan, manawi dipun 
satitèkakên kathah ingkang anêmpuh butuh, ananging sarèhning sampun 
dipun ajêngi dening tiyang kathah, inggih lajêng dados sae. Radèn Mas 
Arya Gôndakusuma rumaos botên sagêd anginggahi dhatêng 
sêsêrêpanipun Tuwan Pèdrik Wintêr, pancèn panggalihipun lantip saha 
sumrambah. 


Lajêngipun wontên jilid 3. 


. panyuwunipun. 

. sangsaya. 

. Dalam kata "Pajanganom", letak "taling" salah, seharusnya 
diletakkan sebelum huruf "na" tetapi dalam teks diletakkan sebelum 
huruf "nga". 

4. Pujangganom. 

5. Sengkalan: amuji suci pandhitaning ratu (Senin Paing, 4 Sapar 1747 

A.J., Selasa, 23 Nopember 1819 A.D.). 
6. Sengkalan: komuk sucining pandhita mudha (Senin Kaliwon, 17 
Besar 1747 A.J., Selasa, 16 September 1820 A.D.). 


U N E 

7. supados. 

8. kulinani. 

9. kasêbut. 

10. ngantos. 

11. dipun. 

12. angranggèh. 

13. anjunjung. 

14. kapanggih. 

15. esthanipun (dan di tempat lain). 

16. damar. 

17. Ajar. 

18. bilih. 

19. banon. 

20. Sengkalan: ngèsthi dadi pandhitaning ratu (16 Jumadilakir 
1748 A.J., 21 Maret 1821 A.D.). 

21. esthanipun. 

22. têndha. 

23. anggulungi. 

24. Tumênggung. 

25. puruhitan (dan di tempat lain). 

26. kapirêng. 

27. sambening. 

28. sami. 

29. Sengkalan: têrus dadi pandhitaning ratu (1749 A.J., 1821/22 
A.D.). 

30. Sengkalan: sirna gatining pangandika nata (29 Besar 1750 
A.J., 5 September 1823 A.D.). 

31. Sengkalan: têtêp wigati sabdaning pêpatih (10 Sura 1751 A.J., 
15 September 1823 A.D.). 

32. kêkasih. 

33. Sengkalan: dadi tinata pandhitaning ratu (1754 A.J., 1826/27 
A.D.). 

34. Sengkalan: sabda wigati pangandikaning ratu (Senin Wage, 22 
Besar 1757 A.J., Senin, 14 Juni 1830 A.D.). 

35. sorog: a key, sorogan, a drawer; layang sorogan, a letter 
containing a warning, final notice, threat etc. (EH:325,566). 

36. ijêm: ijêman, 1. mung diucapake sarana lesan (ora katulis). 2. 
ak. surasaning lajang; ijêmane, têgêse, karêpe, lire [JJ:167]. 

37. kèngkèn: (cf. kongkon) to have smn do sth (EH:273). 

38. Kangjêng Tuwan Residhèn, Èndrik Magilapri. H. Mac. Gillavry 
(Wakil Resident Surakarta, 1823-24; Resident Surakarta, 1825-27, 
1830-34). 

39. andhawahakên. 

40. Sengkalan: katon pandhita sabdaning ratu (20 Ruwah 1773 
A.J., 24 Agustus 1845 A.D.). 

41. bêndara. 

42. tiyang. 

43. anggêsangakên. 

Lelampahanipun R. Ng. Ranggawarsita 


Pujangga Karaton ing Surakarta 


Jilid III 


sa 3 0 


Sêrat Babad Cariyos Lêlampahanipun Suwargi Radèn Ngabèi 
Rônggawarsita 


Pujôngga Agêng ing Nagari Surakarta Adiningrat 


Jilid IH 


Kawêdalakên dening Kumite Rônggawarsitan 


Kacithak dhatêng Elêktris Drikêrèi Marês Surakarta 


Taun 1933 


sa SÎ wê 


Tuwan Pèdrik Wintêr angancarani[1] ngunjuk wedang saha êsês srutu, 
sêsambènipun andumugèkakên ngrêmbag têmbung Kawi 
sapikangsalipun, sariranipun prasaja tuwin angrumaosi, satêmênipun 
sagêdipun ragi mangrêtos dhatêng têmbung Jawi tuwin dhatêng têmbung 
Kawi punika, saking anggènipun talatos kêrêp sarasehan kalihan Radèn 
Ngabèi Rênggawarsita, kaliwon kadipatèn anom, saha abdi dalêm 
pujêngga ingkang sampun misuwur babagan kawruh lair batos, Tuwan 
Pèdrik Wintêr nglajêngakên matur dhumatêng Radèn Mas Arya 
Gôndakusuma, punapa sariranipun sampun têpang kalihan Radèn Ngabèi 
Rônggawarsita, manawi sampun têpang sukur. Tuwan Pèdrik Wintêr 
lajêng ngalêmbana dhatêng Radèn Ngabèi Rônggawarsita, 
pitêpanganipun gampil, dhatêng tamu gapyak, sumanak, kumrakêt, 
panggalihanipun limrah, ngêblak, malah kenging dipun wastani priyantun 
brèh wèh, samukawis ingkang dipun têmbung dening mitranipun botên 

nate suwala, kasagêdanipun sumrambah, pangandikanipun pratitis, radi 
kaduk cucut, namung kuciwanipun Radèn Ngabèi Rênggawarsita punika 
malarat. 


Radèn Mas Arya Gôndakusuma amangsuli manawi dèrèng têpang, 
nanging sariranipun sampun mirêng manawi Radèn Ngabèi 
Rônggawarsita punika kawêntar tiyang sagêd, malah sariranipun mirêng 
sagêd anggêsangakên tiyang sampun pêjah, nanging sariranipun dèrèng 
[dè...] 


n 


[...rèng] têpang, bilih namung srawungan kemawon sampun rambah- 
rambah wontên nglêbêt kraton, wontên Mangkunagaran. Radèn Mas Arya 
Gêndakusuma lajêng nêrangakên dhatêng Tuwan Pèdrik Wintêr, manawi 
Radèn Ngabèi Rônggawarsita punika garwanipun buyut dalêm kaping: III, 
putranipun Kangjêng Pangeran Adipati Cakraningrat, bupati ing Kadhiri, 
ingkang garwa wau kalihan sariranipun sadhèrèk misanan, sami buyut 
dalêm kaping: Ill, nanging sêpuh sariranipun, Radèn Ayu Rônggawarsita 
wau wayah Ngabeyan, sariranipun wayahipun Kangjêng Ratu Alit, sami 
putra suwargan. 


Tuwan Pèdrik Wintêr gumun sangêt, dene Radèn Mas Arya Gôndakusuma 
dèrèng têpang kalihan Radèn Ngabèi Rônggawarsita, amila lajêng matur, 
saupami katêpangakên sariranipun punapa kaparêng. 


Radèn Mas Arya Gôndakusuma, amangsuli bingah sangêt, benjing punapa 
anggènipun anglarapakên, sariranipun namung andhèrèk, Tuwan Pèdrik 
Wintêr mangsuli, manawi kaparêng sapunika kemawon, mupung taksih 
sontên, kalêrêsan nuju môngsa têrang, malêm tanggal kaping: 12, 
rêmbulanipun sampun agêng, mangke sagêd jênak anggènipun 
lêlênggahan, kondur dalon-dalon botên dados punapa, Radèn Mas Arya 
Gôndakusuma inggih lajêng anyondhongi. 


rz 


Tuwan Pèdrik Wintêr lajêng animbali abdinipun nama Saridin, 
kadhawuhan dhumatêng ing Rônggawarsitan, angaturakên konyak 
sabotol, srutu manila sapêthi, kêbak saêblèg, sarta kadhawuhan matur, 
mangke sakêdhap malih sariranipun badhe pinarak, kalihan ambêkta 
tamu saking Mangkunagaran, asmanipun Radèn Mas Arya Gôndakusuma, 
aturipun Sidin sêndika, namung manawi kaparêng sarèhning mangke 

Tuwan Pèdrik Wintêr nitih kareta, abdinipun Bêndara Radèn Mas Arya 
Gêndakusuma pun Penjol, kalih pun Karana, badhe dipun ajak rumiyin, 
ngiras angrencangi pambêktanipun barang punika, dhawuhipun Tuwan 
Pèdrik Wintêr sampun kaparêng, tiyang tiga lajêng sami mangkat, 
kalêrêsan ing wêgdal wau Radèn Ngabèi Rônggawarsita sawêg 
lêlênggahan wontên sakilèn dalêm, sakalihan ingkang garwa, sinambi 
mariksani patamanan, ngiras mariksani iyasanipun pamêjangan, ingkang 
kaprênahakên wontên sakilènipun dalêm, dados anggènipun lêlênggahan 
punika kaprênah wontên sawetaning pamêjangan cakêt, punapadene 
ngiras angenggali kursi anggènipun amaringi Kangjêng Tuwan Residhèn 
Hèndrik Magilapri, jêdhul, Sidin dhatêng, ambêkta rencang pun Penjol, 
pun Karana, lajêng matur punapa kawontênaning anggènipun kautus, 
sampun kaaturakên sadaya, Radèn Ngabèi Rônggawarsita sakalangkung 
bingah, paringipun Tuwan Pèdrik Wintêr wau sami kadhawuhan [kadha...] 


age O dÎ es 


[...wuhan] andèkèkakên wontên sanginggiling meja, sarta lajêng dhawuh 
dhumatêng ingkang garwa, kadhawuhan anyêpakakên gêlas alit tiga, 
tuwin kadhawuhan angrukti pisêgah kados adat, sarèhning punika 
mangke anggènipun sami lêlênggahan badhe dangu, amila kadhawuhan 
anyêgah dhahar, nanging cêkap kasêkulakên liwêt kemawon, ulamipun 
sawung kabiri, amiliha ingkang sampun ragi anggajih. Dèrèng ngantos 
dumugi anggènipun adhawuh-dhawuh dhumatêng ingkang rayi, jêdhul, 
katungka rawuhipun Tuwan Pèdrik Wintêr, kalihan Radèn Mas Arya 
Gôndakusuma, Radèn Ngabèi Rônggawarsita amapagakên kalayan 
padhanging pasuryan tuwin sakalangkung anaraga,[2] lajêng sami dipun 
ancarani lênggah ing kursi, Tuwan Pèdrik Wintêr sadèrèngipun lênggah, 
mawi angiling-ilingi kursi ingkang badhe dipun lênggahi wau, kalihan 
matur, kursi punika pundhutan saking pundi, dene sae têmên, gagragipun 
anyar, wêrninipun bagus, èmpêripun kados damêlan tukang Walandi, mirit 
saening garapanipun, kados wêdalan saking Samarang, Radèn Ngabèi 
Rônggawarsita matur kalihan sêmu gumujêng, anggènipun maringi 
Kangjêng Tuwan Residhèn Hèndrik Magilapri, sawêg kala wau siyang, mila 
kursi punika kalihan sariranipun, saupami pangantèn makatên sawêg 
posah-pasihan, Radèn Mas Arya Gôndakusuma anyambêti, sok makatêna 
nama sami kalêrêsanipun [kalêrêsani...] 


ED 


[...pun] anggènipun sami pinarak mariki punika parlunipun badhe 
anganyari lênggah kursi enggal, prayagung tiga lajêng sami gumujêng 
sêsarêngan, kalayan sami amapan lênggah. 

Tuwan Pèdrik Wintêr lajêng anêpangakên Radèn Mas Arya Gêndakusuma, 
kalihan Radèn Ngabèi Rênggawarsita, sasampuna[3] katêpangakên lajêng 
sami sêsalaman, sarampunging sêsalaman, Radèn Ngabèi Rênggawarsita 
lajêng ngaras rambah kaping tiga, kados sêmbahing abdi dalêm dhatêng 
panjênêngan dalêm nata, Radèn Mas Arya Gêndakusuma akipa-kipa, 
botên kaparêng nampèni sêmbahipun Radèn Ngabèi Rêgawarsita,[4] 
nanging Radèn Ngabèi Rênggawarsita lajêng matur, anggènipun ngaras 
punika sampun lêrêsipun, sarta sampun rinilan ingkang adamêl gêsang, 
Radèn Mas Arya Gêndakusuma dèrèng tampi aturipun Radèn Ngabèi 
Rênggawarsita wau, nanging namung kacathêt wontên salêbêting 
panggalih kemawon. 


Radèn Ayu Rônggawarsita lajêng mêdal, angirit abdi ingkang ambêkta 
patehan, sarta ingkang ambêkta dhaharan, sadaya lajêng sami dipun 
ladosi wedang, gêlasipun lajêng dipun ilingi konyak, ugi lajêng dipun 
ladosakên, dhaharan pisêgahipun Radèn Ayu Rônggawarsita, lajêng dipun 
ancarakakên, para tamu lajêng sami matur nuwun, sarta lajêng sami 
kadhahar, Radèn Ayu Rônggawarsita inggih lajêng dhèrèk amanggihi 
pisan, [pi...] 


m3 yê 


[...san,] Radèn Mas Arya Gêndakusuma krami adhi ajêng, dhatêng Radèn 
Ngabèi Rênggawarsita krami adhi. 


Anggènipun lêlênggahan katingal sami jênak, ingkang dipun 
pangandikakakên dèrèng sami angambah babagan ingkang prêlu-prêlu, 
namung sami gêgujêngan kemawon, sêsambènipun ngunjuk wedang, 
dhahar dhêdhaharan sakaparêngipun, salunthinganipun sami sêsarêngan 
angunjuk konyak, utawi êsês srutu. 


Radèn Mas Arya Gôndakusuma mundhut sumêrêp dhumatêng ingkang 
rayi Radèn Ngabèi Rônggawarsita, yuswanipun sapunika sampun pintên 
taun, aturipun Radèn Ngabèi Rônggawarsita sampun: 46 taun, Radèn Mas 
Arya Gôndakusuma lajêng angêndika, sok makatêna wontên taun Be 
ôngka: 1728, Radèn Ngabèi Rônggawarsita aturipun lêrês. 


Radèn Mas Arya Gôndakusuma andumugèkakên ngêndika, dados kaot: 10 
taun, kalihan sariranipun, sêpuh Radèn Ngabèi Rônggawarsita. 
Sariranipun wontên taun Jimakir êngka 1738, Tuwan Pèdrik Wintêr 
anyambêti sariranipun kalihan Radèn Mas Arya Gêndakusuma namung 
kaot kalih taun, sêpuh Tuwan Pèdrik Wintêr, manawi sariranipun wontên 
taun Be 1736, manawi taun Walandi 1805. 

Radèn Mas Arya Gôndakusuma anyêlani atur, sariranipun asring mirêng 
ingkang asma Pangeran Karanggayam, punika punapa inggih [ing...] 


m 


[...gih] lêrês pujôngga ing karaton Pajang, sarta asma wau kabêkta saking 
anggènipun dêdalêm, punapa pancèn asmanipun Karanggayam, sarta 
punapa inggih sagêd anêrahakên para pujôngga dumugi sapunika, tuwin 
sumarenipun wontên ing pundi. Punapa inggih wontên ing Karanggayam 
wau. 


Aturipun Radèn Ngabèi Rônggawarsita, Pangeran Karanggayam punika 
kabêkta anggènipun dêdalêm wontên ing dhusun Karanggayam, 
asmanipun ingkang lugu Pangeran Tumênggung Sujanapura, sarêng 
sampun rèrèh lajêng dêdalêm wontên ing dhusun Karanggayam, lajêng 
katêlah asma Pangeran Karanggayam, tuwin inggih anêrahakên dumugi 
sariranipun sawêg turun kaping: 8, têturutanipun makatên: 


Pangeran Tumênggung Sujanapura, ingkang adêdalêm ing Karanggayam, 
abdi dalêm pujôngga ing nagari Pajang, sarêng seda sumare ing dhusun 
Palar, pêputra Radèn Tumênggung Wôngsabaya, Bupati Mataram, lajêng 
pêputra Kyai Agêng Wanabaya, lajêng pêputra Kyai Agêng 
Nayamênggala, ing Palar, lajêng pêputra Kyai Agêng Nayatruna ing Palar, 
lajêng asma Ngabèi Sudiradirja, punika ingkang kacariyos amumpuni 
dhatêng mardawa lagu, tuwin lagon-lagoning sêkar Macapat, lajêng 
pêputra Ngabèi Sudiradirja kaping: Il, ingkang karan Sudiradirja Gantang 
lajêng anganakakên ingkang ibu, Nyai Ajêng Rônggawarsita, lajêng 
angwontênakên Radèn Ngabèi Rônggawarsita. 


Eyê 


Tuwan Pèdrik Wintêr anyambêti, turun kaping: 8 wau manawi pêpetangan 
Jawi namanipun punapa. 


Radèn Mas Arya Gôndakusuma anyambêti, manawi botên kalèntu turun 
kaping: 8 wau dipun wastani: gropak senthe, utawi gupak senthe, 
bokmanawi pikajêngipun ingkang adamêl saloka, tiyang gupak senthe 
makatên raosipun gatêl, sanadyan dipun wisuhana rambah kaping: 8 
nanging tabêting gatêl tasih kemawon, kosok wangsulipun turun kaping: 8 
punika inggih taksih katingal, amargi taksih wontên pêpetanganipun. 

Tuwan Pèdrik Wintêr nyuwun sêsêrêpan dhumatêng Radèn Ngabèi 
Rênggawarsita, wiwit karaton Pajang, dumugi karaton Surakarta, punika 
sampun wontên pujêngga rambah kaping pintên. 


Radèn Ngabèi Rênggawarsita amangsuli, manawi botên kalèntu sawêg 
wontên: 14 pujêngga, Radèn Ngabèi Rênggawarsita ingkang ametang, 
Tuwan Pèdrik Wintêr ingkang nyêrati: 1. Pangeran Tumênggung 
Sujanapura, ingkang dêdalêm ing Karanggayam, katêlah asma Pangeran 
Karanggayam. 2. Ngabèi Dhadhap Tulis. 3. Tumênggung Jayaprana. 4. 
Tumênggung Sujanapura. 5. Tumênggung Surawadi. 6. Ngabèi Saralathi. 
7. Ngabèi Wirasastra. 8. Kyai Agêng Buyut. 9. Tumênggung Janur. 10. 
Tumênggung Tirtawiguna. 11. Pangeran Wijil. 12. Pangeran Sastrawijaya. 
[Sastrawija...] 


s3 1+9: 


[...ya.] 13. Radèn Ngabèi Yasadipura sapisan. 14. Radèn Tumênggung 
Sastranagara. Ingkang sêsêbutanipun pangeran sarta ingkang 
sêsêbutanipun tumênggung, punika pangkat pilênggahipun dados bupati, 
ingkang sêsêbutan kyai sarta ingkang sêsêbutanipun ngabèi, punika 
pangkat pilênggahipun dados kaliwon. 


Tuwan Pèdrik Wintêr anyambêti, punapa dèrèng dumugi ôngka: 15, 
ngêndika makatên wau kalihan mèsêm, Radèn Mas Arya Gôndakusuma 
inggih ugi gumujêng. 


Radèn Ngabèi Rônggawarsita matur ingkang êngka 15 inggih wontên, 
nanging dèrèng kenging kawêdharakên, namung gumantung wontên 
ingkang amastani. 


Prayagung tiga wau anggènipun lêlênggahan kawistara sami sênêng 
panggalihipun, sanadyan sampun wanci bangun enjing, ewadene botên 
wontên ingkang angraosakên sayah, sarêng Tuwan Pèdrik Wintêr 
amariksani kagunganipun jam, malah sampun kèndêl jam: 4 enjing amila 
prayagung sakalihan lajêng sami nyuwun pamit badhe ngaso, Radèn 
Ngabèi Rônggawarsita anyumanggakakên, malah lajêng andhèrèkakên 
dumugi ing lèpèn Bathangan. 

Kala samantên Radèn Mas Arya Gêndakusuma, dhatêng Radèn Ngabèi 
Rônggawarsita supêkêtipun aparibasan, satu mungging rimbagan, 
sakalihan sampun sami angicalakên pakèwêding [pakè...] 


s 3:4 MO 


[...wêding] panggalih, dene anggènipun puruwita kasusastran Jawi, 
têmbung Kawi sarta pêpathokaning anyêkarakên, saengga sampun 
kacakup sadaya, amila Radèn Mas Arya Gêndakusuma wau mênggah 
kamursidaning panggalih dhatêng kasusastran, sampun sairib kalihan 
para pujôngga, malah Tuwan Pèdrik Wintêr lajêng angrumaosi kawon 
sagêd. 


Satunggiling dintên, amarêngi ing dintên Jumuwah wanci jam: 9 enjing, 
Radèn Mas Arya Gôndakusuma, pinarak dhumatêng ing Rônggawarsitan, 
ingkang andhèrèkakên namung abdi panakawan kalih, satunggal pun 
Karana, kalih pun Penjol, ing wêgdal wau Radèn Ngabèi Rônggawarsita 
sawêg lênggah wontên ing panyêratan gadri kilèn, Radèn Mas Arya 
Gôndakusuma lajêng dipun aturi dhumatêng ing panyêratan kemawon. 


Botên dangu Radèn Ayu Rônggawarsita angirit abdi angladosakên 
pangunjukan wedang, tuwin dhaharan punapa sawontênipun, ngiras 
andhèrèk manggihi pisan, sasampuning sami angunjuk wedang, Radèn 
Ayu Rônggawarsita lajêng lumêbêt ing dalêm, angrukti dhahar ingkang 
badhe kaladosakên samôngsa sampun wanci dhahar, Radèn Mas Arya 
Gôndakusuma anglairakên karêntêging panggalih dhumatêng ingkang 
rayi Radèn Ngabèi Rônggawarsita. Sariranipun kapengin sangêt sagêda 
jumênêng pangeran, ingkang supados sagêd amurakabi dhumatêng para 
putra sadaya, (satêmênipun [(satê...] 


ss YETI s 


[...mênipun] anggèning anglairakên karêntêging panggalih ingkang kados 
makatên wau, ngiras kagêm anyobi dhatêng Radèn Ngabèi 
Rônggawarsita, ingkang panggalihipun sampun kalokèngrat manawi sidik, 
sagêd sumêrêp sadèrèngipun winarah), Radèn Ngabèi Rônggawarsita 
lajêng matur kalihan gumujêng. Kaparêngipun Radèn Mas Arya 
Gôndakusuma ingkang kadhawuhakên punika wau têmtu sagêd 
kalampahan, ananging sapunika dèrèng kala mangsanipun, sarta wêgdal 
punika Radèn Mas Arya Gôndakusuma sawêg kacobi akalihan ingkang 
amurbèng dumados, sadaya kawontênan ingkang dipun uningani, botên 
wontên ingkang cocog kalihan raosing panggalihipun, paribasan, sawêg 
ancik-ancik wontên pucuking wangkingan, manawi kirang ngatos-atos, 

sagêd ugi adamêl tiwas, mênggah kawontênan ingkang dipun aturakên 
sadaya wau kêdah dipun tampèni kalayan sukaning panggalih, amargi 
sadaya panjangkah punika manawi badhe kadumugèn, têmtu kathah 
cobinipun, manawi jangkahipun wiyar, cobinipun inggih agêng, ananging 
cobi ingkang kadhawahakên dhatêng tiyang ingkang badhe kadumugèn 
jangkahipun, sajatosipun botên dados punapa, utawi botên tumama, 
amargi ingkang cinobi wau pancèn rinêksa sangêt dening ingkang adamêl 
gêsang, dados namung dumunung wontên ing karsa, botên sagêd 
angewahakên dhatêng kuwaosipun ingkang Maha [Ma...] 


s3112 s 


[...ha] Kuwasa, manawi anguningani kawontênan ingkang sawêg dipun 
tindaki, Radèn Mas Arya Gôndakusuma wau paribasan damêl biting 
kemawon rêkaos kalampahanipun, ananging manawi sampun kala 
mangsanipun, anggènipun ngêndika makatên wau kalihan mandêng 
pasuryanipun Radèn Mas Arya Gôndakusuma (cobi kayêktosana benjing 
taun Jimawal 1781) môngka wêgdal pêpanggihan wau amarêngi wulan 
Rabingulakir taun Be 1776, dados kirang 5 taun (kaparêngipun ingkang 
Amurbèng Jagad, Radèn Mas Arya Gôndakusuma botên namung sagêd 
jumênêng pangeran kemawon, nanging malah sagêd adamêl pangeran, 
sarta sinêmbah ing pangeran, atur makatên wau, sanadyan sagêd 
angibahakên panggalihipun Radèn Mas Arya Gôndakusuma, ananging 
sajak botên katingal bêbêg, amargi pangandikanipun wau, sawarni kados 
dene taksih cangkriman, utawi dèrèng ngêblak, sanadyan ingkang dipun 
pangandikakakên wau, sampun mangrêtos sadaya, nanging raosing 
panggalih taksih sêmang-sêmang, dados malah rewa-rewa botên 
mangrêtos babar pisan, amila lajêng matur, sarèhning ingkang 
kadhawuhakên punika wau panggalihipun dèrèng sagêd tampi, supados 
sampun ngantos katagêlan,[5] mugi kaparênga amêdharakên ingkang 
sajati dados raosing panggalih botên rangu-rangu, sukur bage sèwu sagêd 
damêl pamarêming panggalih. 


= 3113 


Sarêng makatên Radèn Ngabèi Rônggawarsita lajêng amêdharakên 
pangandika kalihan wêwèntèhan, mênggah wosing aturipun punika wau, 
Radèn Mas Arya Gôndakusuma, badhe sagêd jumênêng Kangjêng Gusti 
Pangeran Adipati Arya Mangkunagara kaping 4 anggêntosi 
panjênênganipun ingkang raka Kangjêng Gusti Pangeran Adipati Arya 
Mangkunagara kaping 3, kalampahanipun kados ingkang kaaturakên 
punika wau. Radèn Mas Arya Gôndakusuma sarêng mirêng pamêdhar 
sabda sajati kados ingkang kasêbut ing nginggil wau, sapandurat botên 
sagêd amangsuli, pasuryanipun ngantos katingal pucêt, astanipun kalih 
pisan gêtêr andharêdhêg, wasana lajêng angrangkul lungayanipun Radèn 

Ngabèi Rênggawarsita, kalihan angandika, manawi pamêcanipun Sang 
Dwijawara wau kapara yêktos. Radèn Mas Arya Gêndakusuma aprasêtya, 
salaminipun badhe botên kasupèn dhumatêng ingkang rayi Radèn Ngabèi 
Rênggawarsita, sarta kaanggêp sadhèrèk ingkang sinarawèdi, tuwin 
sasugêngipun badhe aparing pitulungan ingkang dados karibêtaning 
panggalih, punapadene ing têmbe manawi Radèn Ngabèi Rênggawarsita 
seda rumiyin, sariranipun kaparêng amaringi sarananing wasana 
sacêkapipun, makatên malih aparing pitulungan têdha dhumatêng para 
putra ingkang sami katilar sapantêsipun. 


Kacariyos, pangandikanipun Radèn Mas Arya  Gêndakusuma, 
[Gôndakusu...] 


=s 3 14~: 


[...ma,] kasêbut ing nginggil wau sadaya sagêd nêtês, sarêng sampun 
sagêd kalampahan jumênêng Kangjêng Gusti Pangeran Adipati Arya 
Mangkunagara kaping 4, pêparingipun dhumatêng Radèn Ngabèi 
Rônggawarsita, kenging dipun upamèkakên tanpa petangan, sarta 
manawi Radèn Ngabèi Rônggawarsita kagungan panyuwun, botên nate 
kawangsulakên). 


Sawêg kèndêl kemawon anggènipun sami anggilut pangandika ingkang 
wigatos, jêdhul, Radèn Atmadikara, 2. Radèn Atmawiraga, kautus ing 
sampeyan dalêm, utusan dalêm wau lajêng dipun panggihi wontên ing 
panyêratan kemawon, sarêng sampun sami lênggah satata, Radèn 
Atmadikara andhawuhakên timbalan dalêm, Radèn Ngabèi Rônggawarsita 
kapatêdhan sêrat, paring dalêm sêrat wau kawadhahan ing kanthong 
panjang, mawi kaêlak pitu, sarta mawi kajapit ing sungu, sawarni kados 
cêmpurit, sarêng sampun kabikak, astagha, isinipun namung dalancang 
kothong, sanadyan nawala dalêm wau botên mawi sêratan, ewadene 
pamaosipun Radèn Ngabèi Rônggawarsita kados amaos nawala dalêm 
saèstu. Ingkang dhingin pangèstuningsun, dhumawuha marang sira Si 
Ngabèi Rônggawarsita, kapindhone panjênêngan ingsun anguningani, 
manawa sira durung duwe êjam kandhutan kang kêna kanggo 
anyumurupi wanci, marmane ing mêngko kaparêngingsun, sira ingsun 
[ing...] 


mE Ban 


[...sun] ganjar êjam êmas, sakarsète arupa ula nalosor, uga êmas, yèn 
ganjaran ingsun iki wus sira tampani, panjênêngan ingsun mundhut 
wangsulan. 

Sarêng nawala dalêm dalancang kothong wau sampun rampung 
pamaosipun, Radèn  Atmadikara, 2. Radèn Atmawiraga, sami 
sakalangkung ngungun, utusan dalêm kalih wau lajêng sami sêdhakêp, 
makatên ugi Radèn Mas Arya Gêndakusuma, saya kandêl pitadosing 
panggalihipun dhumatêng Radèn Ngabèi Rônggawarsita, wasana Radèn 
Ngabèi Rônggawarsita lajêng matur dhumatêng utusan dalêm, ing 
mangke paring dalêm êjam sakarsètipun, lajêng dipun suwun, kalêrêsan 
badhe dipun uningakakên dhumatêng Radèn Mas Arya Gôndakusuma. 


Radèn Atmawiraga lajêng angêdalakên êdhus baludru isi êjam êmas 
sakarsètipun, ingkang sadangunipun kagembol wontên ing kandhutan 
ngantos kumringêt, Radèn Atmadikara lajêng andhawuhakên timbalan 
dalêm, manawi êjam sakarsètipun sampun kasuwun Radèn Ngabèi 
Rônggawarsita, sampeyan dalêm mundhut wangsulan, unjukipun Radèn 
Ngabèi Rônggawarsita, nuwun sêndika, sanalika lajêng mêndhêt èblèk 
pasimpênan sêrat, ing ngriku wontên sêrat satunggal kanthong ingkang 
sampun kaêlak rèntèp kados paku trêbang, lajêng kaaturakên dhatêng 
Radèn Atmadikara, sasampuning unjuk wangsulanipun Radèn [Ra...] 


san GANG ini 


[...dèn] Ngabèi Rênggawarsita wau dipun tampèni, rumaosipun prayantun 
kêkalih wau kados tiyang supêna, dene sadaya ingkang dipun sumêrêpi, 
tansah adamêl eraming manah, utusan dalêm wau lajêng sami pamitan 
badhe wangsul malêbêt, Radèn Ngabèi Rênggawarsita angurmati utusan 
dalêm. Andhèrèkakên ngantos dumugi sajawining regol. 


Utusan dalêm wau sarêng sampun dumugi ing nglêbêt, lajêng têrus 
munjuk ing sampeyan dalêm, punapa kawontênanipun ingkang dipun 
sumêrêpi sampun kaunjukakên sadaya, saha unjuk wangsulanipun Radèn 
Ngabèi Rônggawarsita lajêng kaunjukakên. Sêrat lajêng kawaos 
sampeyan dalêm, salêbêtipun maos sampeyan dalêm kawistara 
sakalangkung rêna, saking rênaning panggalih dalêm ngantos kawiyos 
gumujêng dalêm, sarampunging pamaos dalêm, sêrat lajêng kadhawuhan 
maringakên dhumatêng Ondêr Mayor Radèn Panji Jayaningrat, dene 
ingkang kautus maringakên, inggih Radèn Atmadikara, 2. Radèn 
Atmawiraga. 


Radèn Ngabèi Rônggawarsita, sawangsulipun saking andhèrèkakên 
utusan dalêm, lajêng wangsul dhumatêng panyêratan malih, 
andumugèkakên manggihi Radèn Mas Arya Gôndakusuma, sarta lajêng 

anguningakakên paring dalêm êjam sakarsètipun wau, sasampunipun 
dipun pariksani dening Radèn [Ra...] 


ss 31 17e 


[...dèn] Mas Arya Gôndakusuma, lajêng kaparingakên wangsul, kalihan 
angalêmbana saening warninipun, tuwin saening lampahipun, malah 
pangandikanipun Radèn Mas Arya Gôndakusuma, paring dalêm êjam 
punika saking saenipun, para luhur awis-awis ingkang kagungan, Radèn 
Ngabèi Rônggawarsita lajêng gêntos anyumêrêpi ngantos sawatawis 
dangu, karsètipun ingkang awarni sawêr nalosor, dipun satitèkakên 
sangêt, sasampunipun dumugi anggènipun mariksani, kasèlèhakên ing 
meja, sarta sêmuning pasuryan katingal anawung prihatos. 


Radèn Mas Arya Gôndakusuma, botên kêkilapan dhatêng sêmuning 
panggalihipun Radèn Ngabèi Rônggawarsita, amila lajêng angrêrêpa 
nyuwun sêsêrêpan, punapa darunanipun, dene sarêng mêntas 
anguningani paring dalêm êjam punika wau têka katingal anawung 
sungkawa, kados wontên wigatosipun ingkang kalêbêtakên ing panggalih. 


Aturipun Radèn Ngabèi Rônggawarsita, bab punika pancèn lêrês, 
sariranipun ragi anawung prihatos, ananging prihatos wau namung 
tumrap dhatêng sariranipun piyambak, sarta dèrèng kenging 
kasumêrêpan ing sanès, amargi tumrap sariranipun pancèn gawat 
sayêktos, sarta taksih dipun agêm wados, punapadene wêwados wau 
taksih sinêngkêr dening 


saga NB 


ingkang adamêl gêsang, ananging sarèhning Radèn Mas Arya 
Gôndakusuma punika sampun anugil[6] budi kalihan sariranipun, manawi 
Radèn Mas Arya Gôndakusuma badhe uninga sariranipun botên pakèwêd 
amêdharakên, anamung sadèrèngipun kababar, sampun kabèbèrakên ing 
liyan. 


Radèn Mas Arya Gêndakusuma, aturipun sakalangkung nuwun, 
pangandikanipun, wêwados wau badhe kasimpên wontên têlênging 
panggalih, botên pisan-pisan badhe kabèbèrakên ing sanès. 


Radèn Ngabèi Rênggawarsita amêdharakên ingkang dados wadosing 
panggalih wau, aturipun makatên: mênggah paring dalêm êjam 

sakarsètipun punika, karsa dalêm aparing pralampita dhumatêng 
sariranipun, êjam punika panganggenipun tiyang ingkang sampun 
sambada, sarta anawung karsa pitêdah ingkang lêrês, utawi pitêdah 
ingkang sampun botên sagêd oncat, êmas punika pralampitanipun 
nawung karsa angêmasi, dhatêngipun utusan dalêm punika wau 
antawisipun jam sadasa, dados sampeyan dalêm amatêdhani pralampita 
dhumatêng sariranipun, bilih kirang sadasa dintên, wancinipun jam 10 
siyang, putranipun ingkang nama Radèn Mas Sambada, badhe angêmasi, 
makatên malih paring dalêm karsèt êmas ingkang kapratistha sawêr 
nalosor, karsa dalêm inggih aparing pralampita dhumatêng sariranipun 
[sari...] 


- 5ı 1û«- 


[...ranipun] malih. Grêg, kèndêl botên kadumugèkakên, sarta sinamun 
angasta paring dalêm karsèt wau kalayan dipun pariksani nanging 
namung sakêdhap dipun sèlèhakên malih, sarta andumugèkakên 
anggènipun matur, karsèt wau manawi anggènipun amriksani kalihan 
dipun satitèkakên, punika lajêng cêtha bilih pêpêthanipun sawêr èstri, 
dados kirang sadasa wulan ingkang garwa Radèn Ayu Rônggawarsita ugi 
badhe angêmasi. (Radèn Mas Sambada punika putranipun Radèn Ngabèi 
Rônggawarsita ingkang ôngka 5, saking Radèn Ayu Rônggawarsita, 
kacariyos warninipun bagus tanpa cacad, sarèhning kasaenên warni, 
kaparêngipun ingkang rama lajêng dipun paringi pêparab Radèn Mas 
Garèng, supados sagêd widada salaminipun). 


Sarêng Radèn Mas Arya Gôndakusuma mirêngakên aturipun Radèn 
Ngabèi Rônggawarsita ingkang makatên wau panggalihipun sakalangkung 
kagèt, sarta sangêt anggènipun karêrantan, dene mitranipun darma 
Radèn Ngabèi Rônggawarsita badhe kacobi dening ingkang adamêl 
gêsang, ingkang ngantos tanpa pêpindhan, saking sangêtipun anggèning 
abela sungkawa, paningalipun ngantos kumêmbêng angêmu waspa, 
saking botên nyana bilih paring dalêm êjam wau wahananipun kados 
makatên, sanadyan raosing panggalihipun Radèn Mas Arya Gôndakusuma 
kados rinujit, ewadene inggih katêksa[7] angêngimur sungkawaning 
panggalihipun [panggalihi...] 


Sn 33:205: 


[...pun] Radèn Ngabèi Rênggawarsita, pangandikanipun, cipta sasmitaning 
Pangeran ingkang sampun dipun uningani dening sang pujôngga, mugi- 
mugi sagêda sabar sampun ngantos anêmahi, sarta sariranipun badhe 
botên kêndhat andhèrèk mêsu panggalih, angèsthi kalising sambekala 
ingkang badhe dhumawah dhatêng garwa putra, kados ingkang sampun 

kacêtha wontên ing cipta sasmita, bokmanawi taksih sagêd wudhar saking 
ardaning pamêsu, tuwin saking dêrênging pangèsthi. 


Kacariyos pangrapunipun Radèn Mas Arya Gêndakusuma, awit saking 
sêdhêp luwêsing pangandikanipun, sungkawaning panggalihipun Radèn 
Ngabèi Rênggawarsita sirna kados kabuncanging samirana, sanalika 
sagêd adamêl lêjaring panggalihipun, wasana lajêng sami 
andumugèkakên lêlênggahan, sinambi abawa raos bab pambikaking 
warana ingkang taksih sinêngkêr, dèrèng ngantos dumugi anggèning sami 
abawa raos, nèng, nèng, nèng, sampun jam tiga siyang, Radèn Mas Arya 
Gôndakusuma lajêng kondur. 


Sarêng sampun dumugi ing dalêm, dèrèng ngantos lukar pangagêman 
lajêng têrus lênggah ing panyêratan kemawon, parlunipun badhe 
amèngêti kawontênanipun ingkang mêntas dipun uningani punika wau, 
salêbêtipun nyêrat tanpa kèndêl panglocitaning panggalih anggènipun 
angraosakên wasitanipun Radèn Ngabèi 


3 aie 


Rônggawarsita ingkang mêntas kawêdharakên dhumatêng sariranipun, 
dene sakalangkung elok, raosing panggalih ngantos amolak-malik, 
manawi anguningani sidiking panggalihipun Radèn Ngabèi Rônggawarsita, 
panggalihipun inggih pitados, nanging manawi angèngêti 
gêgandhenganipun kalihan kawontênaning sariranipun ing wêgdal punika, 
pitadosing panggalihipun lajêng tipis, amargi nalaripun botên pinanggih, 
ewadene namung badhe dipun yêktosi, manawi salêbêting sadasa dintên 
Radèn Mas Sambada (Garèng) saèstu tilar dunya, sarta benjing 
dumugining sadasa wulan, Radèn Ayu Rônggawarsita seda sayêktos, 
pangandikanipun Radèn Ngabèi Rônggawarsita pantês dipun pitados, 
sarta kenging dipun candhi wontên têlênging panggalih. 


Sasampunipun makatên, rintên dalu Radèn Mas Arya Gôndakusuma 
namung tansah kèngêtan dhatêng  wêcanipun Radèn Ngabèi 
Rônggawarsita kemawon, sanadyan panggalihipun sampun kapêpêr 
piyambak, supados sampun ngantos isi utawi sampun ngantos kèngêtan, 
ananging mêksa botên sagêd ical, wasana pêpuntoning panggalih 
namung kumambang dhumatêng Ingkang Adamêl Gêsang, amila 
sasêlaning pandamêlan, sabên dalu lajêng amlampah-mlampah 
sapikangsalipun, manawi sampun badhe kondur mawi mampir siram 
dhumatêng ing sêndhang Manahan rumiyin, sadumuginipun ing dalêm 
botên [botê...] 


179 


Babad Rênggawarsita Kumite 
Rênggawarsitan 


mE 22 xe: 


[...n] lajêng têrus mapan sare, ananging têmtu lajêng lênggah ing 
panyêratan, amriksani sêrat-sêrat ingkang dados tujuning panggalih, 
têrkadhang lajêng kaparêng anganggit-anggit sêrat ingkang mawi 
sinawung ing sêkar, sagêd ugi ngantos dumugi byar enjing. (Pèngêtan 
punika saking dongèngipun Mas Ngabèi Jayapiyata, ing Mangkunagaran). 


Sarêng sampun dumugi sangang dintên, Radèn Mas Arya Gôndakusuma 
panggalihipun sampun bêbêg isi pangajêng-ajêng kadospundi 
kadadosanipun dintên benjing enjing, panggalihipun saya pating 
clakuthik, manawi angèngêti katrêsnanipun Radèn Ngabèi Rônggawarsita 
dhumatêng sariranipun, panggalihipun sakalangkung wêlas, dene katêksa 
anguningani mitranipun sinarawèdi badhe kataman sungkawa, sarêng 
sampun pantog  panggupitaning panggalih, wontênipun namung 
karêrantan, amargi Radèn Mas Sambada wau katrêsnanipun Radèn 
Ngabèi Rônggawarsita sampun botên wontên pêpindhanipun, saking 
panggrantêsing panggalihipun Radèn Mas Arya Gôndakusuma, ngantos 
sagêd kalimput sadaya kawontênan ingkang tumrap dhumatêng 
sariranipun, pangèsthining panggalih namung dhatêng Radèn Mas 
Sambada (Garèng), sagêda uwal saking pamêcaning sudarma, mugi kalisa 
ing sambekala sarta pinarêngna widada raharja salaminipun, sanalika wau 
Radèn Mas Arya Gôndakusuma anampèni cipta sasmitaning Pangeran, 
Radèn [Ra...] 

[...dèn] Mas Sambada sampun kinodrat têmtu angêmasi, sarta sampun 
botên sagêd uwal saking dayaning sarana, Radèn Mas Arya Gôndakusuma 
panggalihipun lajêng sumèlèh). 


Nunggil ing dintên wau, Radèn Ngabèi Rônggawarsita dhawuh dhumatêng 
ingkang garwa, bilih benjing enjing sontên badhe amaringi barkah 
dhumatêng badhe siswa inggal, ingkang garwa kadhawuhan mundhut 
mori alus 2 êmblog, sarta kadhawuhan balônja kangge mêmule para 
lêluhur ingkang sampun sami sumare, tuwin kangge angrasulakên, 
punapadene kangge anyugata para tamu ingkang sami dipun timbali, 
sampun ngantos anguciwani, kajawi ingkang sampun kadhawuhakên wau, 
kadhawuhan mundhut kêntèl 2 badan, ingkang garwa matur, adatipun 
wilujêngan punika namung cêkap ngrasulakên kemawon, sarta botên 
mawi kêntèl, dhawuhipun Radèn Ngabèi Rônggawarsita, benjing enjing 
punika ingkang badhe kaparingakên paring dalêm wêjangan sampeyan 
dalêm kaping 4, dados sampun lêrês samukawisipun pancèn beda kalihan 
adat sabênipun, ingkang garwa inggih namung mituhu kemawon, sarta 

sampun lajêng kaparingakên dhatêng Mas Ajêng Pujadewata, supados 
lajêng karigênakên kados adat, Mas Ajêng Pujadewata lajêng mangkat, 
(Mas Ajêng Pujadewata punika sêliripun Radèn Ngabèi Rênggawarsita, 
kala rumiyin nama Rara Marsiyêm, ingkang sampun kapratelakakên 
babad Rênggawarsitan [Rêng...] 


vez n 


[...gawarsitan] jilid |). 


Sadhatêngipun saking blônja lajêng kaolah kados adat, para sanak 
sadhèrèk, tuwin para abdi jalêr èstri, sami kadhawuhan nyambut damêl 
sadaya, ingkang èstri olah-olah, ingkang jalêr kadhawuhan rêrêsik 
salêbêting dalêm, pandhapa tuwin ing pamêjangan, Ki Jasana ingkang 
dipun rêmêni manggèn wontên ing pawon, ngrigênakên para pawèstri 
ingkang sami olah-olah, sadaya ingkang sami dipun olah, pundi ingkang 
sampun matêng kapurih angicipi dhatêng Ki Jasana rumiyin, manawi Ki 
Jasana sampun ngalêm eca, inggih sampun eca saèstu, Ki Jasana punika 
sabên dintênipun pinitados nyêpêng kabêtahan ing Rônggawarsitan, 
anggènipun nindakakên satiti, saking satitinipun, ngantos sagêd 
nocogakên sabên uwos samantên bêruk manawi dipun êdang dados sêkul 
samantên takêr, sadaya ulam ingkang sami dipun olah, sadèrèngipun 
lumados botên kenging kalong, ananging manawi sampun kalorod lajêng 
kabage waradin dhatêng para abdi sadaya, amargi Ki Jasana botên 
melikakên dhatêng lorodan. 


Watêgipun Ki Jasana, manawi sawêg anuju linggih wontên pawon, tiyang 
èstri botên kenging wicantên saru, langkung malih manawi wontên tiyang 
jalêr dhatêng pawon lajêng kagêsah kados ayam, sarèhning Ki Jasana 
punika wontên ing Rônggawarsitan kajèn [ka...] 

[...jèn] kèringan, dados parentahipun sami dipun gêga. 


Ki Tanujaya angrigênakên pandamêlan wontên ing ngajêngan, rêrêsik 
salêbêting dalêm, pandhapa tuwin ing pamêjangan, kabêkta saking 
sampun sêpuh, dados namung kantun parentah kemawon, ananging 
sayahing badanipun botên beda kalihan ingkang sami tumandang 
nyambut damêl, kabêkta saking rêsikanipun, pundi ingkang dèrèng dados 
panujuning manahipun, lajêng dipun tandangi piyambak, utawi dipun 
kaping kalihi, manawi Ki Tanujaya sampun tumandang nyambut damêl, 

para abdi kapêdhak ing Rênggawarsitan, sadaya lajêng sami ajrih, 
ingkang nyuwun badhe anggêntosi ngantos rêbatan, sampun ingkang 
abdi kapêdhak, botên sami ajrih dhatêng Ki Tanujaya, sanadyan Radèn 
Ngabèi Rênggawarsita piyambak ugi ajrih saha ering. 


Para abdi kapêdhak ingkang sami rêrêsik, satunggal kemawon botên 
wontên ingkang mangrêtos wigatosing damêl ingkang sajati, 
pangintênipun namung kagêm jagongan kados adat manawi badhe 
mêjang, namung Ki Tanujaya piyambak ingkang sampun botên kêkilapan 
badhe kawontênanipun dintên benjing enjing, ewadene dhatêng wicantên 
sakalangkung kumêt, botên kabrabèhan. 


Sarêng enjingipun malih dados jangkêpipun sadasa dintên dumugi dintên 
ingkang sampun katamtokakên, ing dalêm saha ing pandhapa [pa...] 


s Û + 26m 


[...ndhapa] Rônggawarsitan sampun dipun gêlar-gêlari palênggahan, para 
sanak sadhèrèk ing Yasadipuran, ing Prawirayudan, ingkang sami tampi 
sêdhahan tumut amanggihi rawuhipun Radèn Mas Arya Gôndakusuma 
sampun sami rawuh, malah ingkang êmbah Radèn Tumênggung 
Yasadipura kaping: III ugi kaparêng rawuh. 


Sarêng wanci jam 9 enjing, Radèn Mas Arya Gôndakusuma sampun 
rawuh, Radèn Ngabèi Rônggawarsita amapagakên dhatêng palataran, 
para tamu sanèsipun sami angurmati mandhap dhatêng palataran 
sadaya, Radèn Mas Arya Gôndakusuma dipun ancarani lênggah ing 
paringgitan majêng mangidul, dados lênggahipun amêngkêrakên kontên 
lêrês, para sanak sadhèrèk ing Yasadipuran, ing Prawirayudan, ingkang 
sami dipun sêdhahi andhèrèk manggihi, sami angêmpal dhatêng 
pringgitan sadaya, sawêg sami bage-binage wilujêng, Radèn Mas 
Sambada (Garèng) prog, dhatêng paringgitan, matur dhumatêng ingkang 
rama, manawi maendanipun[8] ingkang saking Nusupan kala wingi, 
sapunika sampun dipu[9] pragad, Radèn Mas Sambada nyuwun lintu, 
ingkang rama namung mèsêm kemawon, kalihan anguyêl-uyêl sirahipun 
ingkang putra, Radèn Mas Sambada lajêng dipun timbali Radèn Mas Arya 
Gôndakusuma, sirahipun inggih dipun asta, rambutipun ingkang sawêg 
jumambak, dipun asta kasilak-silakakên manginggil, sarta dipun sagahi 
badhe dipun paringi maenda kalih, [ka...] 


s9 s 

[...]ih,] kalihan ing batos angunandika, samantên agêngipun kaelokan 
ingkang badhe dipun uningani, Radèn Mas Arya Gêndakusuma saglugut 
botên sagêt[10] anggayuh, langkung malih para tamu sanès-sanèsipun, 
satunggal kemawon botên wontên ingkang sami sumêrêp bilih mangke 
sakêdhap malih badhe wontên kaelokan ingkang badhe dipun uningani. 


Radèn Mas Sambada lajêng wangsul dhatêng pamragatan maenda malih, 
andumugèkakên anggènipun ningali, botên dangu lajêng katungka 
lumadosipun wedang, kalihan dipun ladosi dhaharan gêbag, lajêng dipun 
ladosi srutu manila, sambèning pangandika warni-warni, wontên ingkang 
ngrêmbag kasusastran, wontên ingkang ngrêmbag sêkar agêng, namung 
Radèn Mas Arya Gôndakusuma piyambak ing wêgdal wau malah botên 
kagungan rêmbag punapa-punapa, saking guyêngipun ingkang sami 
sarasehan, rêmbagipun katingal muyêg, wêdaling pangandika sami sarèh- 
sarèh, ingkang anggumujêngakên Radèn Ngabèi Awijaya, ingkang rama 
alit Radèn Ngabèi Rônggawarsita, kacariyos, botên mangrêtos dhatêng ha 
pincang, nanging apalanipun sêkar agêng kathah sangêt, salêbêtipun 
sarasehan wau wontên nak dhèrèk ingkang anjarag, sabên ura-ura 
wandanipun dipun kirangi utawi dipun langkungi, nanging tansah dipun 
lêrêsakên dening Radèn Ngabèi Awijaya, ingkang mirêngakên ngantos 
sami gumujêng, salêbêtipun sami rêrêmbagan, [rêrê...] 


mz 21 DB kn 


[...mbagan,] cêp, kados kangsèn sami sêsarêngan kèndêl, (ginêming rare 
dipun wastani wontên setan langkung), anyarêngi kèndêlipun ingkang 
sami sarasehan wau, sadaya sami mirêng kados suwaraning rare kagum, 
botên dangu lajêng mirêng panjêritipun tiyang sêpuh, lajêng katungka 
swaraning tiyang èstri, pating jalêrit, prênahing swara wontên sakilèning 
dalêm, ingkang sami lêlênggahan sadaya lajêng jumênêng gita-gita, 
amurugi prênahing swara wau, sarêng dumugi ing gadri kilèn, sami 
uninga manawi ing jamban sampun kêbak tiyang èstri sami nangis pating 
jalêrit, sadaya lajêng sami tindak dhumatêng ing jamban, astaga: botên 
nyana bilih Radèn Mas Sambada sampun dipun rarêmpa ing tiyang 
kathah, Radèn Ngabèi Rênggawarsita lajêng dhawuh dhumatêng ingkang 
putra Radèn Mas Panji Ranakusuma, ingkang rayi kadhawuhan ambopong 
dhumatêng ing dalêm, ingkang rayi lajêng kabopong, sarêng Radèn Mas 
Sambada sampun kabêkta dhumatêng ing dalêm, wontên ing jamban 
Radèn Ngabèi Rênggawarsita anyabêt-nyabêtakên sap astanipun rambah 
kaping tiga, lajêng nungka tindak dhumatêng ing dalêm, kalihan 
anyasmitani Ki Tanujaya supados dhatêng jamban, samêdalipun Ki 
Tanujaya saking jamban, tanganipun kiwa mêthènthèng anggêgêm kêkah, 
tanganipun têngên anjotosi, plag, plag, kados wontên ingkang dipun 
jotosi, sukunipun kiwa têngên kangge andugangi, kringêtipun gumrobyos 
ngantos daleweran, [dale...] 

[...weran,] nanging anjotosi punapa, sarta andugangi punapa, para 
priyantun ingkang wontên ing ngriku botên wontên ingkang sami uninga, 
sarêng sampun sawatawis, katungka Radèn Ngabèi Rônggawarsita mêdal 
saking dalêm, kalihan angandika dhatêng Ki Tanujaya, kadhawuhan 
èngêt, sarta kadhawuhan angêculakên, Ki Tanujaya lajêng botên 
tumandang malih, namung napasipun ingkang taksih amêlar mingkus. 
Para sanak sadhèrèk sami dipun aturi lumêbêt ing dalêm sadaya, Ki 
Tanujaya inggih tumut lumêbêt, Ki Jasana botên kantun inggih tumut 
lumêbêt ing dalêm, angèngêtakên para tiyang èstri ingkang taksih sami 
nangis. Radèn Mas Sambada taksih dèrèng èngêt, kêdhap-kêdhap macicil, 
sadangunipun taksih kados makatên wau ugi taksih dipun pangku dening 
ingkang raka kemawon, Radèn Ayu Rônggawarsita anêkêmi sirahipun 
Radèn Mas Sambada kalihan têtêking panggalih. Radèn Mas Panji 
Ranakusuma angaturi sasmita dhumatêng ingkang rama, ingkang ibu 
supados kasingkirakên rumiyin, Radèn Ngabèi Rônggawarsita Radèn Mas 
Arya Gôndakusuma lajêng sami tindak dhumatêng ing gêdhong wetan, 
ingkang rayi Radèn Ayu Rônggawarsita lajêng dipun timbali dhumatêng 
ing gêdhong wetan, sarêng sampun wontên ngarsanipun ingkang raka 
Radèn Mas Arya Gôndakusuma, panggalihipun katingal sakalangkung 
kodhêng, dening botên nyana manawi amanggih [amang...] 


gri 


[...gih] lêlampahan ingkang kados makatên, Radèn Mas Arya 
Gôndakusuma lajêng aparing pangandika ingkang andadosakên 
pamarêming panggalihipun ingkang rayi Radèn Ayu Rônggawarsita, 
labaning putri linangkung sarêng sampun mirêngakên dhawuh 
pangandikanipun ingkang raka Radèn Mas Arya Gôndakusuma wau, 
susahing panggalih lajêng ical botên wontên tabêtipun, langkung malih 
sarêng dipun paringi sêsulang kathah-kathah dening ingkang garwa 
Radèn Ngabèi Rônggawarsita, panggalihipun saya sakalangkung wêning, 
lajêng nyuwun lilah badhe wuninga dhumatêng ingkang putra Radèn Mas 
Sambada, Radèn Ngabèi Rônggawarsita igih[11] anglilani, Radèn Mas 
Sambada sampun katilêmakên mujur mangalèr, wêdaling napas ragi 
sêsêg sawatawis, dangu-dangu lajêng sarèh, sarèhipun wau botên sarèh 
angantawisi sakeca, nanging sarèhipun angancik jaman kalanggêngan, 
Radèn Ayu Rônggawarsita sagêd anguningani anggènipun lêlampah 
ingkang putra murutipun dhatêng kasidan jati, panggalihipun katingal 
têtêg, malah ingkang nguntapakên inggih ingkang ibu piyambak, para 
sêpuh saha para sanak sadhèrèk ingkang sami anênggani, sami 
angalêmbana santosaning panggalihipun Radèn Ayu Rônggawarsita, 
Radèn Mas Panji Ranakusuma lajêng angaturi uninga ingkang rama 

dhumatêng ing gêdhong wetan, manawi ingkang rayi sampun botên 
wontên, dhawuhipun ingkang rama kadhawuhan angrampungi, Radèn 
Mas Panji Ranakusuma [Rana...] 


s YAI > 


[...kusuma] lajêng angobètakên panggalihan, botên sawatawis dangu 
lajêng katungka têdhakipun Gusti Panêmbahan Buminata, Kangjêng 
Pangeran Arya Kusumadilaga, prayagung kalih wau sasampunipun 
amriksani layon, ingkang putra Radèn Ayu Rênggawarsita lajêng dipun 
kanthi Gusti Panêmbahan têdhak dhumatêng ing gêdhong wetan, Gusti 
Panêmbahan, saha Kangjêng Pangeran Arya Kusumadilaga, sami 
anglêlipur dhumatêng ingkang sawêg kataman prihatos, tuwin 
panglipuripun Gusti Panêmbahan dhumatêng ingkang putra Radèn Ayu 
Rônggawarsita, paribasan ngantos anêlasakên pêpindhan. 


Layonipun Radèn Mas Sambada lajêng dipun sucèni kados adat, 
sarampungipun anggèning nucèni lajêng dipun ruktèni kalayan pantês, 
sarêng Radèn Mas Sambada sampun tilar donya, raosing panggalihipun 
Radèn Mas Arya Gôndakusuma kados supêna, dene anguningani 
lêlampahan ingkang sakalangkung elok, sariranipun babar pisan botên 
sagêd andungkap, sarêng sampun makatên panggalihipun lajêng pitados 
sangêt dhatêng Radèn Ngabèi Rônggawarsita, dados pangèsthining 
panggalih kados ingkang sampun kawursita, badhe kathah 
kalampahanipun. 


Kacariyos, nalika tilaripun Radèn Mas Sambada wau, ingkang sami 
amaringi saha ingkang anyaosi panjurung kangge 

waragad, kathah sangêt, saking kathahipun tumpukanipun arta ngantos 
angêbaki bangku, sarêng antawis jam: 12 siyang, wontên utusan dalêm 
sampeyan dalêm amathêdhani waragat kathahipun 300 rupiyah, 
sanadyan dhatênging yatra ing dintên wau paribasan tanpa petangan, 
ananging wutahing waragad inggih dipun upamèkakên botên mawi 
takêran, adêging pawon ngantos kados mantu dadakan, mawi amragad 
lêmbu, kaolipun para sêpuh, pamragading lêmbu wau ngiras pantês 
kangge kekah. 


Para sanak sadhèrèk, para semahipun abdi dalêm panèwu mantri 
kadipatèn, ingkang sami kapatah nyambut damêl wontên ing pawon, 

satunggal kemawon botên wontên ingkang ginêman, kabêkta anggènipun 
sami abela sungkawa, malah racak-racakipun sami botên kobêr anyambut 
damêl, saking botên sagêd anahan wêdaling êluh. Ki Jasana dhatêng 
ingkang sami olah-olah adatipun kêrêng sangêt, nanging ing wêgdal wau 
ngantos ical kêrêngipun, samukawis ingkang sami dipun tingali lajêng 
akamitonggongên. 


Sarêng ngajêngakên jam 2 siyang, para tamu ingkang sampun wontên ing 
Rênggawarsitan, sadaya sami dipun ladosi dhahar, namung ingkang sami 
lênggah wontên ing gêdhong wetan, satunggal kemawon sami botên 
wontên ingkang kaparêng dipun ladosi dhahar. 


me 33 33':- 


Sarêng sampun wanci jam 4 sontên, ingkang kaparêng nglayat sampun 
sami rawuh sadaya, layon lajêng kaangkatakên, dipun pêtak wontên ing 
Sangkrah kemawon, pamêtakipun wontên ing Sangkrah wau saking 
panyuwunipun Radèn Ayu Rênggawarsita piyambak, amargi manawi 
wontên kaparêngipun badhe tuwi sagêda cêlak. 


Sabidhalipun layon, ingkang sami nglayat lajêng anguntapakên dhatêng 
pakuburan sadaya, namung Gusti Panêmbahan, Kangjêng Pangeran Arya 
Kusumadilaga, tuwin Radèn Mas Arya Gôndakusuma, sami botên 
anguntapakên, malah lajêng sami pindhah lêlênggahan wontên ing 
jrambah dalêm, Radèn Ngabèi Rônggawarsita sakalihan, panggalihipun 
sami katingal antèr, sajak sampun botên wontên tabêting sungkawa, 
namung pasuryanipun taksih sami katingal gêsêng. 


Gusti Panêmbahan Buminata sarêng uninga bilih ingkang putra Radèn Ayu 
Rônggawarsita sampun botên anawung prihatos, panggalihipun bingah 
sangêt, amila lajêng andangu dhumatêng ingkang putra, kadospundi 
kawontênanipun, dene Gusti Panêmbahan, babarpisan botên mirêng 
kabar punapa-punapa, Radèn Ayu Rônggawarsita lajêng angaturakên 
punapa kawontênanipun kala wingi ngantos dumugi dintên punika wau, 
Gusti Panêmbahan lajêng gumujêng, sarta lajêng angandika dhumatêng 
Radèn Mas Arya [Ar...] 


s BEA ws 


[...ya] Gêndakusuma, supados botên bêbadhe malih, anggènipun badhe 
apuruwita dhumatêng Radèn Ngabèi Rônggawarsita manawi Radèn 
Ngabèi Rônggawarsita sagêd, prayogi dipun laksanani mangke dalu 

kemawon, Gusti Panêmbahan kaparêng dadosa sêksi, aturipun Radèn Mas 
Arya Gêndakusuma, manawi Radèn Ngabèi Rênggawarsita sampun sagêd, 
sariranipun sakalangkung bingah, Radèn Ngabèi Rênggawarsita lajêng 
anyambêti atur, sariranipun inggih sampun sagêd, Radèn Ayu 
Rônggawarsita panggalihipun bingah sangêt, dene dintên punika ingkang 
raka sampun kaparêng amijèkakên, saking bingahing panggalihipun, 
Radèn Ayu Rônggawarsita lajêng sagêd tindak dhumatêng ing pawon, 
andhawuhakên damêl pirantos ingkang badhe kagêm mangke dalu, 
ingkang dipun dhawuhi aturipun sandika, lajêng kasaput ing dalu. 


Enggaling cariyos, sarêng sampun wanci jam 12 dalu, Radèn Ngabèi 
Rônggawarsita lajêng tindak dhumatêng ing palataran sakilèn dalêm, 
prêlu angêningakên panggalih (manawi têmbung Arab ambokmanawi 
dipun wastani salat kajat), sarêng sampun rampung lajêng lumêbêt 
dhumatêng ing dalêm, Gusti Panêmbahan, Kangjêng Pangeran Arya 
Kusumadilaga, sami dipun aturi tindak dhumatêng ing pamêjangan, 
kadhèrèkakên Radèn Ngabèi Rônggawarsita, tuwin Radèn Mas Arya 
Gôndakusuma, sadaya wau [wa...] 


s3135 


[...u] sami ngagêm sangsangan sêkar malathi rinonce bawang sabungkul, 
Radèn Ngabèi Rônggawarsita lênggah wontên kilèn majêng mangetan, 
Radèn Mas Arya Gôndakusuma lênggah wontên wetan majêng mangilèn, 
Gusti Panêmbahan lênggah wontên kidul majêng mangalèr, Kangjêng 
Pangeran Arya Kusumadilaga lênggah wontên êlèr majêng mangidul, Ki 
Tanujaya inggih wontên pojok lèr wetan amajibi padupan, sasampunipun 
sami lênggah satata, Ki Tanujaya lajêng angladosakên padupan 
manêngah, ingkang sami lênggah lajêng angêningakên cipta, sapandurat 
botên obah botên mosik, sarêng sampun paripurna, padupan lajêng 
kaundurakên, dipun adhêp dening Ki Tanujaya malih, lajêng wiwit 
amêjang, dhawuhipun Gusti Panêmbahan kadhawuhan amêjangakên 
paringipun Gusti Panêmbahan, pusaka dalêm Sampeyan Dalêm Ingkang 
Sinuhun Kangjêng Susuhunan Pakubuwana kaping III, amargi ingkang 
kaserenan pusaka dalêm kaping III wau ingkang sampun kalampahan 
amanggih kamulyan, aturipun Radèn Ngabèi Rônggawarsita sandika, 
sarta lajêng kawêjangakên dhumatêng Radèn Mas Arya Gôndakusuma, 
patraping pamêjangipun limrah kados ingkang sampun kalampahan, 
sasampunipun rampung anggènipun amêjang, wêjangan wau lajêng dipun 
jèrèng dening Gusti Panêmbahan, ngantos satamatipun, sarêng sampun 
rampung Radèn Mas Arya Gôndakusuma lajêng salaman akalihan Radèn 
Ngabèi 


s9130 

Rênggawarsita, lajêng ngabêkti dhumatêng Gusti Panêmbahan, 
dhumatêng Kangjêng Pangeran Arya Kusumadilaga, sarampunging 
ngabêkti lajêng wangsul tindak ing dalêm malih, lajêng angêpang 
kêndhurèn ingkang sampun sami katata wontên ing meja, ingkang 
angujubakên Gusti Panêmbahan, ingkang andongani Radèn Ngabèi 
Rônggawarsita piyambak. 


Ing wêgdal wau ingkang sami sowan kathah sangêt, sadaya lajêng sami 
dipun ladosi dhahar. Sarêng sampun bibar dhahar sadaya sami 
andumugèkakên lêlênggahan, angadhêp Gusti Panêmbahan, ingkang 
dipun adhêp kalihan ingkang ngadhêp panggalihipun cocog sami 
karênanipun, punapadene sarêng uninga bilih ing wêgdal wau 
panggalihipun Radèn Ngabèi Rônggawarsita sampun ical tabêting 
sungkawa, ingkang lêlênggahan panggalihipun sami bingah, amila lajêng 
wiwit abawa raos, ingkang murwani Gusti Panêmbahan, anggêlarakên 
kawontênanipun dat ingkang Maha Suci kados ingkang sampun 
kawêjangakên dhumatêng Radèn Mas Arya Gôndakusuma punika wau, 
awit saking sagêdipun Gusti Panêmbahan, ingkang mirêngakên rumaos 
sami kapranan sadaya, wasana anambahi jênakipun ingkang sami 
lêlênggahan, sami botên wontên ingkang angraosakên sayah, mila 
bibaranipun ngantos wanci enjing. 


Sarêng Radèn Mas Arya Gôndakusuma sampun têtêp manjing siswa, 


sge 


rêsêp rumakêtipun dhumatêng Radèn Ngabèi Rônggawarsita prasasat 
sampun botên mawi pêpindhan, anggènipun anganggêb sudara saya 
tandhês lair batos malah kenging kaupamèkakên panggalih kalih dados 
satunggal utawi roroning atunggal, samantên ugi Radèn Ngebai[12] 
Rônggawarsita, katrêsnanipun dhumatêng Radèn Mas Arya Gôndakusuma 
ngantos angungkuli katrêsnanipun dhumatêng garwa putra, patraping 
tata krami sakalangkung anaraga,[13] botên beda kalihan dhumatêng 
para putra dalêm. 


Amangsuli cariyos, satilaripun dunya Radèn Mas Sambada, sanadyan 
Radèn Ayu Rônggawarsita botên wontên tabêtipun anawung sungkawa, 
ananging saya dangu sariranipun katingal kêra, môngka ing wêgdal wau 
anyarêngi kagungan putra sêsêpan ingkang antawisipun sawêg yuswa 
sataun, wujuding putra ugi lajêng tumut kêra, saking kêraning putra wau, 
ngantos kathah ingkang mastani katoran toya sêsêpan, sabên Radèn Mas 
Arya Gôndakusuma pinarak dhumatêng ing Rônggawarsitan, sampun 

têmtu ambêbolèhi dhumatêng ingkang rayi Radèn Ayu Rênggawarsita, 
sagêda ambirat sungkawaning panggalih, tilaring putra sampun sangêt- 
sangêt karaosakên, mindhak angrisakakên sarira, punapadene Gusti 
Panêmbahan sampun botên kêkirangan anggènipun ambêbingah 
panggalihipun ingkang putra, ewadene sadaya panglipur tuwin 
kabingahan wau tumrap panggalihipun [panggalihipu...] 


s338 


[...n] ingkang putra malah adamêl sulêg. 


Awit saking sih katrêsnanipun Gusti Panêmbahan dhumatêng ingkang 
putra Radèn Ayu Rônggawarsita, sungkawaning panggalihipun ingkang 
putra wau dipun raosakên sangêt, sarta kalêbêtakên ing panggalih, 
wasana ngantos anjalari gêrahkipun[14] Gusti Panêmbahan, sanadyan 
gêrahipun wau botên patosa awrat, sarèhning kagêm bôngsa luhur 
ingkang sampun yuswa, dados namung kagêm sarean kemawon, para 
gusti, saha para bandara, tuwin para putra wayah kaponakan, rintên dalu 
kathah ingkang sami sowan tuwi, anggènipun amanggihi inggih namung 
wontên ing pasarean, dene wiwit gêrahipun Gusti Panêmbahan wau, 
ingkang putra Radèn Ayu Rônggawarsita sakalihan ingkang garwa, lajêng 
anjrak tugur wontên ing Buminatan, sarèhning Radèn Ngabèi 
Rônggawarsita sampun botên kêkilapan dhatêng gêrahipun Gusti 
Panêmbahan, amila sasêlaning pandamêlan ing ngarsa dalêm, sampun 
têmtu angisik-isik sampeyanipun Gusti Panêmbahan kemawon, manawi 
sampun botên kaadhêp ing putra wayah, Gusti Panêmbahan lajêng 
ngandikan kalihan Radèn Ngabèi Rônggawarsita, ingkang dipun 
pangandikakên babagan wigatos ingkang botên kenging kamirêngakên 
ing sanèsipun. 


Salêbêtipun Gusti Panêmbahan gêrah, Radèn Ngabèi Rônggawarsita 
sakalangkung sungkawaning panggalihipun, mênggah sungkawaning 
panggalih [pang...] 


ss BAB ai 


[...galih] wau awarni-warni, saupami dipun petanga ngantos angicalakên 
pêpetangan, ananging wahananipun badhe amanggih kanugrahan, 
amargi sarêng badhe seda kirang tigang dintên, sadaya ngèlmu 
kagunganipun Gusti Panêmbahan, ingkang dèrèng kaparingakên 
dhumatêng Radèn Ngabèi Rônggawarsita lajêng kaparingakên sadaya. 

Nalika malêm dintên sedanipun Gusti Panêmbahan, sarèhning ing wêgdal 
wau para gusti kakung putri, ingkang sami sowan Gusti Panêmbahan 
sawatawis radi kathah, konduripun ngantos bangun enjing, dados ing 
wêgdal wau Radèn Ngabèi Rênggawarsita namung wontên ing pandhapa 
kemawon, among tamu para prayagung wadana kaliwon ingkang sami 
sowan tugur, sarêng wanci jam 5 enjing, sadaya lajêng sami ngaso, Radèn 
Ngabèi Rênggawarsita ugi ngaso dhumatêng ing têngganipun, ing wêgdal 
wau anyarêngi ingkang garwa sawêg mundur kemawon saking dalêm, ugi 
parlu badhe ngaso. Radèn Ngabèi Rênggawarsita lajêng pamitan 
dhumatêng ingkang garwa, enjing punika badhe tindak dhumatêng ing 
Baki Pandheyan angêmpi[15] paos, kangge jagi-jagi ambokmanawi 
wontên wigatos ingkang botên kenging dipun selaki, sarta punika mangke 
sadèrèngipun kondur, bokmanawi dipun timbali Gusti Panêmbahan, 
ingkang garwa kadhawuhan ngunjuk, manawi sawêg amrêlokakên 
dhatêng ing Baki Pandheyan sakêdhap. 


= 3 AD >> 


Ingkang garwa sasampuning kawêling-wêling lajêng mangkat, ingkang 
andhèrèkakên namung abdi wulu cumbu tiyang kalih, 1. Pun Tanurêsa, 2. 
Pun Rêsatanu, sami anakipun Ki Tanujaya. Dumugi ing Baki Pandheyan 
sampun kapanggih kalihan Tuwan Agêng kabudidayan, pangêmpingipun 
paos sagêd angsal, sapanêdhanipun Radèn Ngabèi Rônggawarsita 
namung dipun pituruti kemawon, limrahipun priyantun ngêmping paos 
makatên kathah-kathahipun namung paos sataun, ananging manawi 
Radèn Ngabèi Rônggawarsita sakêdhik-kêdhikipun paos tigang taun, 
têrkadhang ngantos gangsal taun, sarêng yatra sampun dipun 
pasrahakên, Radèn Ngabèi Rônggawarsita lajêng kondur, sarêng 
tindakipun dumugi sacêlakipun ing dhusun Munyung, amriksani jam 
sawêg kèndêl jam 8 enjing, Radèn Ngabèi Rônggawarsita amanggih 
lêlampahan ingkang elok, inggih punika kapapag Gusti Panêmbahan 
Buminata, tindak saking wetan mangilèn, ingkang andhèrèkakên namung 
abdi jalêr kalih iji, 1. Ngabèi Sarwa Harja, 2. Ngabèi Wangsa Harja, dene 
abdi kêkalih ingkang andhèrèkakên wau sampun sami tilar donya, 
anggènipun tilar dunya malah dèrèng têlas wilujênganipun, Radèn Ngabèi 
Rônggawarsita lajêng munjuk, Gusti Panêmbahan badhe têdhak pundi, 
dhawuhimun[16] dhumatêng ing Baki Pandheyan, parlu badhe angêmping 
paos: 500 rupiyah, ing môngka pangêmpingipun paos [pao...] 


s 3.41 


[...s] Radèn Ngabèi Rênggawarsita wau ugi angsal: 500 rupiyah, wasana 
Radèn Ngabèi Rônggawarsita lajêng wangsul badhe andhèrèkakên, 
dhawuhipun Gusti Panêmbahan, sapunika botên susah kadhèrèkakên, 
namung benjing enjing kemawon kadhawuhan andhèrèk, malah lajêng 

dipun dhawuhi, punika mangke sampun ngantos mompar-mampir, amargi 
ing dalêm kathah pandamêlan, unjukipun sêndika, munjuk makatên wau 
kalihan ngawasakên Gusti Panêmbahan, ingkang sawêg tindak mangilèn, 
sarêng tindakipun antawis wontên sapêmbalang, Gusti Panêmbahan dalah 
ingkang andhèrèk, lajêng sami botên katingal, Radèn Ngabèi 
Rônggawarsita andumugèkakên tindakipun. 


Pun Tanurêsa, 2. Pun Rêsatanu, turut mêrgi sami bingah-bingah, dene 
Gusti Panêmbahan gêrahipun sampun sênggang, sarta sampun sagêd 
têdhakan, wiraosanipun tiyang kalih wau pancèn dipun sêngaja kamirêng- 
mirêngakên bêndaranipun, supados dipun salanggati, ananging 
wiraosanipun tiyang kalih wau namung dipun kèndêlakên kemawon, 
malah tindakipun lajêng kados dipun sêngkakakên, daya-daya sagêda 
tumuntên dumugi ing Buminatan, sarêng tindakipun dumugi ing alun-alun 
kidul, kapapak kalihan Ki Tanujaya, sarêng sampun cêlak Ki Tanujaya 
lajêng matur, kautus ingkang rayi Radèn Ayu Rônggawarsita, kadhawuhan 
jujul dhatêng ing Baki Pandheyan, amargi punika wau dhanci[17] 


ss 3142c 


jam 8 enjing, Gusti Panêmbahan Buminata seda, sawêg dumugi 
samantên, pun Tanurêsa: 2. Pun Rêsatanu, sami cariyos dhatêng 
bapakipun, bilih kala wau wanci jam: 8 enjing, kapêthuk Gusti 
Panêmbahan wontên ing mêrgi dhusun Munyung, malah bêndaranipun 
badhe wangsul andhèrèkakên, nanging Gusti Panêmbahan botên 
kaparêng, têka jêbul sapunika seda, Ki Tanujaya namung mèsêm kalihan 
amangsuli: botên anèh. 


Radèn Ngabèi Rônggawarsita sampun dumugi ing Buminatan, 
panggalihipun sakalangkung gêtun, dene sedanipun Gusti Panêmbahan 
sariranipun botên sagêd anguningani, wasana lajêng angabêkti kalihan 
muwun, kala samantên para gusti, para luhur, saha para bandara, 
sampun kathah sangêt ingkang sami rawuh, abdi dalêm wadana kaliwon, 
panèwu mantri lurah bêkêl jajar kadipatèn, tumplak blak sampun sami 
sowan dhumatêng ing Buminatan sadaya, botên sawatawis dangu lajêng 
dipun sirami, ingkang mangku para bêndara kangjêng pangeran putra 
kaponakan, ingkang sami anyirami ugi para putra dalêm kakung putri, 
ingkang angangsu para abdi dalêm panèwu mantri kadipatèn, sarêng 
anggènipun anyirami sampun rêsik, Kangjêng Mas Pangulu Tapsir Anom 
lajêng anucèni sariranipun Gusti Panêmbahan, sarêng sampun rampung 
layon kausung para kêtib dhumatêng ing dalêm, saha lajêng dipun 
dandosi kados adat layonipun [layonipu...] 


san GAS mer 

[...n] bêngsa luhur, sarampungipun nyirami ingkang sami ngalab barkah 
mêndhêt toyaning pasiraman kathah sangêt, sami dipun ombe saha 
kangge pupuk sirah, tuwin sami dipun bêta mantuk. 


Nunggil wanci wau abdi dalêm niti ingkang nindakakên wêdaling waragad 
sampun sami dhatêng panyambutipun damêl katingal acekat-cèkêt, 
angantawisi[18] saking kulinanipun anindakakên makatên, para abdi 
dalêm ingkang sami anyadhong waragad, kangge kaprêluanipun bab 
sedan, saking kathahipun ngantos ngumandhang gumarênggêng, 
candranipun kados pangrêsulaning tiyang ingkang sawêg kataman 
prihatos, swaraning yatra ingkang sami dipun thinthingi, saking 
kathahipun ngantos pating karêncing tanpa kèndêl, candranipun kados 
tangising pawèstri ingkang kapêgatan katrêsnan, punggawa kanitèn 
ingkang sami anyuwèki mori, swaranipun kados ambêlèr manah. 


Layonipun Gusti Panêmbahan karêrêmakên wontên ing dalêm sadalu, 
manggèn wontên satêngahing dalêm, dipun tahlilakên abdi dalêm 
ngulama ngantos sadalu muput, enjingipun lajêng kabidhalakên sumare 
ing astana dalêm Imogiri, dhawuh dalêm abdi dalêm wadana kaliwon 
kadipatèn anom sadaya, sami kadhawuhan andhèrèkakên dumugi ing 
Imogiri, abdi dalêm panèwu mantri lurah bêkêl jajar, saha abdi dalêm riya 
panjiranan gindês sakarèrèhanipun, ingkang sapalih kadhawuhan 
andhèrèkakên [a...] 


sn 3 AH sis 


[...ndhèrèkakên] dhumatêng ing Imogiri, Radèn Ngabèi Rônggawarsita ugi 
andhèrèk. 


Kacariyos, nalika bidhalipun layon, sampeyan dalêm inggih miyos, 
ingkang sami nglayat saha ingkang andhèrèkakên kathah sangêt, para 
luhur Jawi Walandi, sadaya pêpak, tuwan obrus sapangandhap, dumugi 
para mayor kapitan, litnan, ing loji agêng, dalah saradhadhunipun, sadaya 
sami andhèrèkakên, mangage[19] pameran. 


Rahmatipun Gusti Panêmbahan adamêl eramipun ingkang sami sumêrêp, 
utawi ingkang sami andhèrèkakên, soroting diwangkara ingkang 
amadhangi jagad, bêntèripun namung dhawah wontên sakiwatêngêning 
margi agêng kemawon, sarêng lampahing layon dumugi ing margi agêng 
Kartasura mangidul, lajêng jawah dêrês kados pinusus, ananging jawah 
wau ugi namung wontên sakiwatêngênipun margi agêng kemawon, dados 

ingkang sami andhèrèkakên botên wontên ingkang kajawahan, wontên 
ing Dlanggu dumugi ing Kitha Agêng, botên kacariyosakên, enggaling 
cariyos sarêng lampahing layon dumugi ing lèpèn Opak, kala samantên 
amarêngi bêna agêng, dados layon dalah para pandhèrèkipun sadaya, 
katêksa sami kèndêl wontên sapinggiring lèpèn, sarêng makatên Radèn 
Tumênggung Yasadipura, amurugi ingkang wayah Radèn Ngabèi 
Rônggawarsita, [Rônggawarsi...] 


--- 3 + 45 = 


[...ta,] ing wêgdal wau sawêg lênggah wontên satêngêning layon, ingkang 
wayah kadhawuhan amêsu panggalih, supados layonipun Gusti 
Panêmbahan sampun ngantos kadangon kakèndêlakên wontên 
sapinggiring lèpèn, amila Radèn Ngabèi Rônggawarsita sarêng anampèni 
dhawuhipun ingkang êmbah lajêng tindak dhatêng sapinggiring lèpèn, 
wontên ing ngriku angêningakên cipta, kalihan sêdhakêp suku tunggal 
anutupi babahan nawa[20] sanga, nyuwun dhumatêng ingkang Amurbèng 
Jagad, mugi aparinga pitulung ingkang dados pangèsthining panggalih, 
layonipun Gusti Panêmbahan saha ingkang sami andhèrèkakên, sagêda 
sama[21] lumampah ing lèpèn Opak, sampun wontên sangsayanipun, 
saking sangêting pamêsu, lajêng wontên kaelokan malih ingkang dipun 
uningani dening Radèn Ngabèi Rônggawarsita, salêbêting sêmadi uninga 
Gusti Panêmbahan Buminata, jumênêng wontên sanginggiling toya, 
sarêng sampun luwar saking sêmadi, sanalika toyaning lèpèn ingkang 
amulak-mulak, lajêng asat ngantos katingal wêdhinipun, awit saking 
bingahipun ingkang sami andhèrèkakên layon, ngantos kasupèn bilih ing 
wêgdal wau wontên ing salêbêting sungkawa, sadaya lajêng sami surak 
mawurahan, sarta kawêdal pangalêmbananipun dhumatêng Radèn 
Ngabèi Rônggawarsita, wasana layonipun Gusti Panêmbahan lajêng 
kabidhalakên, sarêng layon dalah ingkang andhèrèkakên sampun [sa...] 


sae 3 i46 san 


[...mpun] amêngkêrakên ing lèpèn Opak, lèpèn wau lajêng bêna malih, 
malah agênging toya ingkang sawêg dhatêng punika, ngantos adamêl 
mirisipun ingkang sami anyumêrêpi, sarêng layon sampun dumugi 
pasareyan dalêm ing Imogiri, sasampuning karêrêmakên sawatawis 
dangunipun, lajêng kasarèkakên, sarampungipun anggèning nyarèkakên, 
ugi wontên kaelokanipun malih, nalika ingkang sami andhèrèkakên badhe 
bidhal ngaso dhumatêng ing kabupatèn, sadèrèngipun bidhal, sadaya 
sami mirêng swara gumalêgêr, kados swaraing kalantaka, ngantos 
salêbêting pasareyan karaos orêg, ingkang mirêngakên swara wau sadaya 
ngantos sami kamidolopên, sakèndêling swara wau, salêbêting pasareyan 
gandanipun sakalangkung arum, saking arumipun ngantos angawonakên 
gandaning lisah jêbat kasturi, mênggah kawontênanipun kaelokan wau, 

ingkang andhèrèkakên layon sadaya sami ngungun, pangungun wau 
botên namung wêgdal wontên pasareyan kemawon, ananging ngantos 
pintên-pintên wulan taksih dados wiraosanipun para priyantun kathah 
(punika labaning prayagung luhur ingkang ambêg utami), wasana ingkang 
sami andhèrèkakên lajêng bidhal dhumatêng ing Kabupatèn Imogiri, 
dumugi ing kabupatèn dipun sugata kados adat, sarêng enjingipun lajêng 
wangsul dhumatêng ing nagari Surakarta. 


sen O ÊZ mi 


Sasedanipun Gusti Panêmbahan, Radèn Ayu Rênggawarsita rumaos 
sampun botên wontên ingkang dipun adèn-adèni, panggalihipun 
sakalangkung kajog, kajoging panggalihipun anuwuhakên kêraning 
sariranipun, dangu-dangu lajêng gêrah cêkoh, manawi sontên sariranipun 
mawi sumêng, sabên tigang dalu utawi sakawan dalu sapisan, Radèn Mas 
Arya Gôndakusuma tuwi dhumatêng ing Rênggawarsitan, konduripun 
ngantos jam: 2, têrkadhang ngantos jam: 4 enjing, sontên-sontênipun 
jam: 12 dalu, pasambèning lênggah angungsêt bab pathokaning 
anyêkarakên, bab kasusastran, tuwin lagu-laguning sêkar agêng, sêkar 
macapat, sapanunggilanipun, sanadyan sampun mawi pasambèn angudi 
kagunan, nanging sabên-sabên panggalihipun tansah kèngêtan 
pamêcanipun Radèn Ngabèi Rônggawarsita dhumatêng sariranipun, bab 
satunggal, bab kalih, bab tiga, kados ingkang sampun kaaturakên 
dhumatêng Radèn Mas Arya Gôndakusuma, ingkang satunggal sampun 
kalampahan, inggih punika sedanipun Radèn Mas Sambada, ingkang 
kalih, dèrèng kalampahan, nanging sampun wontên antawisipun, inggih 
punika tumrap Radèn Ayu Rônggawarsita, namung ingkang kaping tiga, 
ingkang tumrap dhumatêng sariranipun piyambak, kawontênanipun 
kalihan tètèsing pamêca dèrèng wontên antawisipun mèmpêr, manawi 
Radèn Mas Arya Gôndakusuma angraosakên [angraosa...] 


s. 3 TAB = 


[...kên] bab punika, panggalihipun lajêng judhêg, pangudaraos ingkang 
makatên wau sanadyan namung wontên salêbêting panggalih, ewadene 
Radèn Ngabèi Rônggawarsita sampun botên kêkilapan, amila Radèn Mas 
Arya Gôndakusuma lajêng dipun caosi cêculikan kawontênanipun kodrat 
wiradat, pangandikanipun Radèn Ngabèi Rônggawarsita punika sampun 
dipun kaparêngakên ingkang Maha Kuwasa sumêrêp dhatêng kodrating 
manungsa, ananging sariranipun botên sagêd adamêl kodrat, sampun 
ingkang damêl, anginggokakên kemawon botên sagêd, dados sadaya 
ingkang sampun dipun kodrat dening ingkang damêl gêsang, punika 
sampun têtêp, botên sagêd ewah saking pandamêling manungsa, utawi 
botên kenging dipun wiradati, sarêng Radèn Mas Arya Gôndakusuma 
amirêngakên aturipun Radèn Ngabèi Rônggawarsita ingkang kados 

makatên wau, panggalihipun lajêng sumèlèh, sarta sakalangkung 
panuwunipun. 


Sarêng sampun dumugi sadasa wulan, gêrahipun Radèn Ayu 
Rônggawarsita saya rêkaos, sakathahing usada sampun botên amigunani, 
para prayagung sêpuh sampun dipun aturi rawuh sadaya, sarêng 
andungkap badhe seda namung kantun mênitan kemawon, Radèn Ngabèi 
Rônggawarsita dipun aturi nyêlak, sarêng sampun nyêlak, Radèn Ayu 
Rônggawarsita matur, nyuwun pamit badhe angrumiyini, sarta angaturi 
wilujêng, mugi Gusti Allah [A...] 


saz 3 i 49 = 


[...]lah] aparing rahmat dhumatêng ingkang garwa tuwin para putranipun 
sadaya, satêlasing aturipun Radèn Ayu Rônggawarsita wau sarêng kalihan 
pêcating atma, lês, lap, kados pêsating jêmparing, ingkang anênggani 
ngantos sami kamitonggongên utawi kamidolopên. 


Sedanipun Radèn Ayu Rônggawarsita dintên wulan tanggal taunipun têtêp 
kados pamêcanipun Radèn Ngabèi Rônggawarsita, ingkang sampun 
kaaturakên wuninga dhumatêng Radèn Mas Arya Gôndakusuma, 
amarêngi malêm Salasa Wage tanggal kaping 23 wulan Sura taun Wawu 
1777, wanci jam 8 sontên, dumugi yuswa: 47 taun, ing wêgdal wau ing 
Rônggawarsitan paribasan jawah tangis, para kadang warga sarta para 
pawong mitranipun Radèn Ngabèi Rônggawarsita sadaya sami 
sakalangkung ngungun, sarta botên wontên ingkang sami nyana, amila 
sanadyan sedanipun wau wanci dalu, ewadene ingkang sami nglayat 
sampun atusan, bôngsa punapa kemawon wontên, para gusti, para luhur, 
para bandara, para priyantun, sarta para tuwan-tuwan tuwin para bôngsa 
Arab, bêngsa Cina, ingkang sami nyumbang anggili botên wontên 
pêdhotipun, anggènipun maringi saha nyaosi pasumbang kados jor-joran, 
wêgdal dalu kemawon tampining yatra pasumbang sampun angsal ewon, 
samantên wau kajawi ingkang warni, uwos, klapa, lisah, gêndhis 
[gêndhi...] 


=: 3:51:50 = 


[...s] tèh, mênyan, ratus, mori sasaminipun, wontên bôngsa Cina ingkang 
nyumbang lilin ingkang agêngipun salêngên-lêngên, kathahipun satus, 
sadaya wau lajêng dipun sumêdi sadaya dening ingkang nyumbang, mila 
padhangipun ngantos kados siyang, nunggil dalu wau layon sampun dipun 
sirami, sarta sampun dipun dandosi kados adad, wiwit dalu dumugi 
siyang, ingkang sami nglayat botên wontên pêdhotipun, paribasan kesah 

dhatêng, sarêng dintênipun Rêbo tanggal 24 kasarèkakên dhumatêng ing 
dhusun Palar, kadhèrèkakên para lêluhuripun saking pancêr putri, nalika 
bidhaling layon, ingkang sami nglayat kathah sangêt, para luhur Jawi 
Walandi pêpak, para priyantun panèwu mantri tuwin para mitra-mitra, 
kathahipun ngantos ewon, ingkang among tamu Radèn Tumênggung 
Yasadipura, Radèn Mas Arya Gôndakusuma, Tuwan Pèdrik Wintêr, saha 
para prayagung kaliwon kadipatèn, tuwin para panèwu mantri kabupatèn, 
Radèn Ngabèi Rônggawarsita namung mêmpên wontên ing pasênêtan, 
saking sawêg, putêg mêtêg kataman prihatin, taman tumon 
pêpadhanging pandam, pindha pêdhut pangidhêpe ... 


Sarêng ingkang sami rawuh nglayat sampun pêpak, saha kakintên 
sampun atus, ingkang êmbah Radèn Tumênggung Yasadipura, lumêbêt 
ing dalêm, manggihi ingkang wayah Radèn Ngabèi Rônggawarsita, 
ingkang êmbah maringi wuninga, ingkang layat sampun [sampu...] 


A YG 


[...n] kathah sangêt, sarèhning para luhur sampun kathah ingkang sami 
rawuh, amila layonipun ingkang wayah Radèn Ayu Rênggawarsita, badhe 
kaangkatakên sapunika, aturipun Radèn Ngabèi Rênggawarsita namung 
ngaturi sasmita astanipun kaacungakên mangajêng, saha kalihan 
andhêku, atur makatên wau anawung raos sampun anyumanggakakên, 
layon lajêng kawêdalakên dening para sanak sadhèrèk, sarêng sampun 
mêdal saking dalêm, swaraning tangis ngantos gumêrah, ingkang dados 
bayangan inggih kathah. 


Sapêngkêripun layon, ing Rônggawarsitan kaupamèkakên sêsupe coplok 
sêsotyanipun, sanalika katingal samun botên wontên mathinipun, 
sanadyan ingkang botên tumut andhèrèkakên inggih taksih kathah, 
ewadene inggih mêksa katingal samun. 


Inggaling cariyos, layonipun Radèn Ayu Rônggawarsita sampun dumugi 
ing dhusun Palar, angèstokakên dhawuhipun Radèn Ngabèi 
Rônggawarsita, kadhawuhan nyarèkakên wontên sajawining pagêr banon 
capurining pasareyanipun Radèn Tumênggung Wôngsabaya, manggèn 
sawetaning waringin cakêt, sakilènipun ingkang rayi ing têmbe badhe 
kagêm sariranipun. 


Nalika layon dèrèng kaangkatakên, Radèn Ngabèi Rônggawarsita matah 
ingkang rayi nak-sanak, nama Radèn Jayalaga, [Ja...] 

[...yalaga,] putra têtilaranipun ingkang rama alit Mas Ngabèi Awijaya, 
kautus andhawuhakên dhumatêng ingkang rama alit nama Kyai Kartarêja 
ing dhusun Palar, kalêrês sadhèrèkipun jalêr Mas Ajêng Rênggawarsita 
kaping II, Kyai Kartarêja wau dados pradikan juru kunci ing pasareyan 
Palar, lênggahipun siti dhusun ing Palar sawêwêngkonipun cacah 5 jung, 
mawi pasumping angladosi dhahar dalêm gêmblong lèmpèng, ladosan 
wau ugi lêstantun dumugi sapunika, sasampuning nampèni dhawuh 
piwêlingipun Radèn Ngabèi Rênggawarsita ingkang kados makatên wau, 
salêbêting panggalih angudaraos, sapisan, têka botên kasarèkakên 
dhumatêng ing Pêngging Ngaliyan, andhèrèk ingkang êmbah Radèn 
Tumênggung Sastranagara, amargi punika pasareyanipun para lêluhur 
pancêr saking kakung, manawi pasareyan ing Palar punika lêluhur saking 
pancêr putri (Sudiradirjan), kaping kalih, piwêlingipun ingkang putra 
ingkang dipun tampèni, Radèn Ayu Rônggawarsita kadhawuhan 
amrênahakên wontên sawetanipun uwit waringin cakêt, sarta mawi 
andhawuhakên sakilènipun ingkang rayi benjing badhe kagêm 
pasareyanipun Radèn Ngabèi Rônggawarsita, manawi namung guru uwit 
waringin mawon, saêlèripun wit waringin taksih bawera sangêt, 
punapadene sawanganipun inggih prayogi, wangsul manawi manggèn 
wontên sawetaning uwit waringin, 


s3153 


dados manawi makatên, ing benjing Radèn Ngabèi Rônggawarsita badhe 
manggèn wontên sakilènipun uwit waringin, malah panampinipun ingkang 
rama alit Kyai Kartarêja, lajêng lêbêt, punapa anggènipun makatên wau 
saking botên rêmênipun jèjèr kalihan ingkang garwa, kaparêngipun jèjèr 
taksih dipun êlêt-êlêti uwit waringin, pangudaraos makatên wau sampun 
karêmbag kalihan para sanak sadhèrèk kathah, kalêbêt Radèn Panji 
Jayalaga piyambak, putusaning rêmbag, sarèhning bab punika sampun 
dados kaparêngipun Radèn Ngabèi Rônggawarsita, amila inggih namung 
kalêstantunakên kemawon. 


Sasedanipun Radèn Ayu Rônggawarsita, sanadyan kala sugêngipun tata 
lairipun kawon sangêt kalihan Mas Ajêng Pujadewata (Rara Marsiyêm) 
ewadene sarêng seda raosing panggalihipun Radèn Ngabèi Rônggawarsita 
kados rinujit punapadene sedanipun Radèn Ayu Rônggawarsita wau mawi 
anilar putra ingkang taksih timur sangêt, nama Radèn Mas Sutama, 
(Radèn Mas Sutama wau sarêng diwasa lajêng dados abdi dalêm mantri 
kadipatèn anom, kapatêdhan nama Radèn Ngabèi Sôntadikara), amila 
saya anambahi karêrantan saha karaos-raos ing panggalih, sarêng 
layonipun ingkang garwa sampun kaangkatakên, Radèn Ngabèi 
Rônggawarsita lajêng angarang sêrat [sêra...] 

[...t] rêrêpèn kangge panglipuring panggalih, sêkaripun kinanthi, 
kathahipun 30 pada, blêjat-blêjat sêrat rêrêpèn wau purwakanipun kados 
ing ngandhap punika, nanging kuciwa dene juru pangimpun namung apal 
4 pada. 


kaonêngan manahên kung / akên kakênaning kanin / kaninangan 
nayakenas / konus nis kramaning kami / kamanungsan saniskara / 
karantan rêntêng kapati // 


putêk mêtêk katêkan kung / mangkya kakungkung ing kingkin / kongas 
ing rèh karahatan / katamaning rèh palupi / têmah tangi tangisira / sira 
sang paramèng kawi // 


kawilêting tyas malatkung / kalangkung kongkal lan angling / sira sang 
kalêngkaningrat / kang murut maring donadi / dening kanang kang 
kahanan / kaonang-onang tyas êning // 


wèh onêng manungku ring kung / rêngka rêkasa sayêkti / hèh tabah[22] 
asthami kala / kulêming Anggara Pai[23] / kapaung karya ruhara / ari 
sikara sirèki // 


Salêbêtipun sataun, wiwit sedanipun Radèn Ayu Rônggawarsita prasasat 
botên wontên ingkang parlu kapacak wontên ing sêrat babad, sarêng 
wulan Sapar tanggal sêpuh, dados wontên salêbêtipun ing taun Jimakir 
1778, Radèn Mas Arya [Ar...] 


= Bij DB ai 


[...ya] Gêndakusuma, utusan dhumatêng ing Rênggawarsitan, aparing 
uninga, ingkang garwa Radèn Ayu Gôndakusuma seda, jalaran 
anggènipun mêntas kagungan putra, Radèn Ngabèi Rônggawarsita 
panggalihipun sakalangkung kagèt, sarta sangêt pangungunipun, dene 
botên kanyanan bilih siswanipun gêgambèn amanggih sungkawa dahat, 
amila sanalika lajêng sowan dhumatêng ing Gôndakusuman, konduripun 
ngantos wanci dalu, enjingipun lajêng wangsul dhatêng Gôndakusuman 
malih, parlu anguntapakên bidhaling layon, konduripun ngantos jam 2 
siyang, sakonduripun saking nglayat, panggalihipun sakalangkung 

anggarantês, sarta sakalangkung gêgêtun, dene nalika gêrahipun Radèn 
Ayu Gêndakusuma Radèn Ngabèi Rênggawarsita botên mirêng sakêdhik- 
kêdhika, saupami mirênga, sanadyan botên kaparingan uninga, sampun 
tamtu sabên dalu sowan dhumatêng ing Gêndakusuman, ing mêngka 
nalika gêrahipun ingkang garwa Radèn Ayu Rênggawarsita, Radèn Mas 
Arya Gêndakusuma kêrêp sangêt tindak dhumatêng Rênggawarsitan, 
wasana lajêng mupus ing pêpasthèn. 


Amarêngi tanggal sapisan wulan Mulud taun Jimakir 1778, wanci jam 8 
sontên, Radèn Ngabèi Rônggawarsita sowan tuwi Radèn Mas Arya 
Gôndakusuma, ingkang sawêg salêbêtipun sapêkên punika mêntas 
kasedan garwanipun, sadumuginipun ing Gôndakusuman, ing wêgdal wau 
Radèn Mas Arya Gôndakusuma [Gô...] 


m Diri 


[...ndakusuma] sawêg lênggah rêsban wontên ing paringgitan, para putra 
saha para abdi sami botên katingal ngadhêp, warnining pasuryan taksih 
katingal labêting anawung sungkawa, sarêng uninga bilih Radèn Ngabèi 
Rônggawarsita sowan tuwi, panggalihipun lajêng katingal lêjar, sarta 
sakalangkung bingah, amila lajêng dipun papagakên tuwin dipun kanthi 
kalêbêtakên ing dalêm, sarêng sampun sami lênggah satata, sarta 
sampun kaparingan pambagyarja, Radèn Mas Arya Gôndakusuma 
anglairakên karênaning panggalihipun, dene ingkang rayi Radèn Ngabèi 
Rônggawarsita amrêlokakên tuwi sariranipun, amila Radèn Mas Arya 
Gôndakusuma sampun sagêd anêmtokakên bilih panggalihipun badhe 
sagêd lêjar dening dhatênging mausandilata, ingkang dados usadaning 
sadaya sêsakit. 


Wangsulanipun Radèn Ngabèi Rônggawarsita cêkak aos, anggèning 
sowan punika botên namung dados panuksmaning mausandilata 
kemawon, ananging malah dados sajatining Sang Hyang Kanekaputra, 
ingkang sawêg amundhi dhawuhipun Sang Hyang Girinata, ambêkta 
kanugrahan ingkang badhe kaparingkên dhumatêng kêkasihing dewa 
ingkang sawêg anandhang sungkawa dahat, wangsulan kados makatên 
wau sangêt andadosakên kaprananing panggalihipun Radèn Mas Arya 
Gôndakusuma, sanadyan ing wêgdal wau taksih sakalangkung anahên 
prihatos, ewadene [ewa...] 


s3 i57 


[...dene] sarêng mirêng aturipun Radèn Ngabèi Rônggawarsita kados 
makatên wau, anggènipun gumujêng botên kenging dipun ampêt, wasana 

lajêng sinamun ing samudana sinambi nyuwun kabar, kala angkating 
layonipun ingkang garwa, Radèn Ngabèi Rênggawarsita anggènipun 
anguntapakên dumugi ing pundi, aturipun Radèn Ngabèi Rônggawarsita, 
namung dumugi ing Jurug, pancènipun kagungan sêdya badhe 
andhèrèkakên dumugi ing rêdi Ngadêg, wasana anggènipun nyambut 
kapalipun Tuwan Pèdrik Wintêr dipun wangsuli badhe kangge rakitan 
bèndi, ugi andhèrèkakên layonipun Radèn Ayu Gôndakusuma dhumatêng 
ing Jurug, dados panggalihipun taksih cuwa sangêt, nalika lampahing 
layon dumugi sawetaning bênawi, sariranipun lajêng wangsul, kalêrêsan 
sagêd kapanggih Tuwan Pèdrik Wintêr, amila wangsulipun saking Jurug 
lajêng sagêd numpak bèndi kalihan Tuwan Pèdrik Wintêr, awit saking 
randhating lampahipun layon, dados konduripun saking Jurug sampun 
kèndêl jam 12, dumugi ing Rônggawarsitan sampun jam 1 siyang, Radèn 
Ngabèi Rônggawarsita anglairakên agênging panggalihipun, dene para 
gusti, para luhur, para tuwan-tuwan, ingkang sami nglayat kathah sangêt, 
malah para bêndara pangeran katingal sami nglayat sadaya, mênggah 
ingkang makatên wau, kajawi rahmatipun ingkang seda, inggih mawi 
ngungak ingkang kasedan, Radèn Ngabèi [Ngabè...] 


=s 90 


[...i] Rênggawarsita lajêng nyuwun sêsêrêpan, Radèn Ayu Gôndakusuma 
wau dumugi sedanipun yuswa pintên, Radèn Mas Arya Gôndakusuma 
amangsuli, sawêg yuswa 34 taun, langkung 11 wulan 20 dintên, dados 
têtêping yuswa 35 taun namung kirang 10 dintên, Radèn Ngabèi 
Rônggawarsita lajêng sêdhakêp, sarta sangêt pangunguning 
panggalihipun, tuwin katingal sakalangkung gêgêtun, wasana lajêng 
matur dene yuswanipun taksih ênèm sangêt, mila sariranipun ugi 
anawung sungkawa bela prihatos, sanadyan susahing panggalihipun 
sampun tanpa pêpindhan, saèstunipun inggih dèrèng sagêd sami kalihan 
susahing panggalihipun Radèn Mas Arya Gôndakusuma, anamung 
sarèhning ing dunya punika botên wontên barang ingkang ganjil, 
têgêsipun, sabên mêntas susah inggih mêsthi amanggih bingah, sabên 
mêntas kacuwan, sampun mêsthi amanggih kasênêngan, dados 
anggènipun Radèn Mas Arya Gôndakusuma nampèni cobining Pangeran 
kadhawuhan anglampahi sungkawa, saha kadhawuhan anglampahi cuwa, 
punika sampun têmtu bilih badhe anampèni lêlintu ing kabingahan tuwin 
kasênêngan, sasampuning têlas aturipun ingkang kados makatên wau, 
lajêng angungalakên jajanipun, anganglungakên mustakanipun, kalihan 
matur malih makatên, sajatosipun ing wêgdal punika sariranipun 
angêmban dhawuhipun ingkang Maha 

Kuwasa, kalilan andhawuhakên dhumatêng Radèn Mas Arya 
Gôndakusuma, bilih wahyaning kanugrahan ingkang dados tataraning 
kamulyan sapunika sampun tumiyung, ambokmanawi salêbêtipun taun 
Jimakir punika kemawon sampun dhumawah, mênggah dhumawahing 
wahyu wau namung kagêm tataran kanugrahaning Pangeran ingkang 
kaparingakên dhumatêng Radèn Mas Arya Gôndakusuma, sawêg kagêm 
cithakaning kamulyan ing dunya dumugi ing akir, ngantos tumêrah para 
turasipun sadaya, dene kamulyan kados ingkang sampun kaaturakên kala 
samantên, têtêping pêpasthèn botên sagêd ewah. 


Awit saking eloking aturipun Radèn Ngabèi Rônggawarsita wau, raosing 
panggalihipun Radèn Mas Arya Gôndakusuma, kados wontên salêbêting 
alam supênan, wasana lajêng karêrantan, kèngêtan katrêsnaning garwa 
ingkang sampun kondur dhumatêng ing kasidan jati, têka botên amêningi 
badhe dhumawahipun tataraning kanugrahan, kados ingkang dipun 
aturakên dening Radèn Ngabèi Rônggawarsita punika wau. 


Sarêng sampun antawisipun jam: 12 dalu, Radèn Ngabèi Rônggawarsita 
lajêng nyuwun pamit badhe ngaso, Radèn Mas Arya Gôndakusuma inggih 
sampun anjurungi, sarta ngaturakên panuwun, tuwin ngaturakên 
pudyarjaning tindak ngantos dumugi ing dalêm, Radèn Mas Arya 
Gôndakusuma anguntapakên dumugi [dumu...] 


= 900- 


[...gi] taritising paringgitan. 


Sapêngkêripun Radèn Ngabèi Rônggawarsita, Radèn Mas Arya 
Gôndakusuma andumugèkakên anggènipun lênggah rêsban wontên ing 
paringgitan, salêbêtipun lênggah namung anggagas kawontênaning 
sariranipun, awit saking kabêkta sayah ariping tingalipun, tuwin 
sungkawaning panggalih lês, lajêng sare, anggèning sare wau namung 
sèndhèn wontên ing rêsban kemawon, sarèhning sampun sawatawis 
dintên anggènipun kirang sare, dados sawanganipun katingal sakeca, 
kacariyos, salêbêtipun sare Radèn Mas Arya Gôndakusuma supêna dipun 
têdhaki swargi ingkang rama Kangjêng Pangeran Arya Adiwijaya, Radèn 
Mas Arya Gôndakusuma dipun paringi songsong tigan satugêl, 
dhawuhipun, songsong punika tataraning dhumawahipun ing kanugrahan 
ingkang sampun kapacangakên dhumatêng ingkang putra, sarêng 
sampun dipun tampèni, lajêng kaparingakên abdi kêkasihipun nama pun 
Karana, kadhawuhan andèkèkakên wontên ing rêngkan, sawêg dumugi 
samantên, Radèn Mas Arya Gôndakusuma lajêng wungu, sawungunipun 
sare salêbêting panggalih amuji sokur ing Allah, dene cocog kalihan 
pamêcanipun Radèn Ngabèi Rônggawarsita, sarèhning ing wêkdal wau 

sampun kèndêl jam 3, Radèn Mas Arya Gêndakusuma lajêng mlampah- 
mlampah, konduripun ngantos jam 6 enjing. 


= BAGI swi 


Antawis lêt tigang dintên saking anggènipun supêna Radèn Mas Arya 
Gêndakusuma, kados ingkang kapratelakakên ing nginggil, dados wontên 
tanggal kaping 3 wulan Mulud, Radèn Mas Arya Gêndakusuma, kagungan 
karsa badhe têdhak dhumatêng ing Rênggawarsitan, ananging raosing 
panggalih tansah rangu-rangu, amargi wiwit sasedanipun ingkang garwa 
Radèn Ayu Gêndakusuma, dumugi sapunika, sabên dintên para bandara 
taksih kathah ingkang sami tuwi, ananging manawi anggalih parlunipun 
ingkang badhe dipun pangandikakakên, kêrsanipun wau kados botên 
kenging dipun êndhakakên, amila lajêng animbali dhumatêng pun Karana, 
sarêng sampun sowan lajêng dipun dhawuhi, bilih panjênênganipun badhe 
têdhak dhumatêng ing Rênggawarsitan, pun Karana kadhawuhan 
andhèrèk, aturipun sêndika, Radèn Mas Arya Gôndakusuma lajêng 
dandos, dèrèng rampung anggènipun dandos, jêdhul, pun Karana mlêbêt 
dhumatêng ing padandosan, angaturi uninga bilih ingkang rayi Radèn 
Ngabèi Rônggawarsita sowan, ananging punika wau mawi mêling 
dhumatêng pun Karana, punika mangke botên sagêd dangu, amargi 
sariranipun sayah sangêt, mêntas tindak saking Malangjiwan tuwin saking 
Kapanasan, Radèn Mas Arya Gôndakusuma panggalihipun sakalangkung 
bingah, amila lajêng mêdal amapagakên dhumatêng ing paringgitan, 
Radèn Ngabèi Rônggawarsita lajêng dipun kanthi kalêbêtakên [kalêbê...] 


s 3 162 


[...takên] ing dalêm, sasampunipun sami lênggah, sarta sampun 
kaparingan pambagyarja, Radèn Mas Arya Gôndakusuma anglairakên 
karêntêging panggalih anggènipun badhe pinarak dhumatêng ing 
Rônggawarsitan, parlu badhe angêndikakakên anggènipun supêna kala 
malêm tanggal sapisan kapêngkêr punika, kawontênanipun lajêng dipun 
pangandikakakên sadaya, Radèn Ngabèi Rônggawarsita sakalangkung 
bingah, aturipun, supênanipun Radèn Mas Arya Gôndakusuma punika sae 
sangêt, wahananipun badhe sagêd têtêp kados ingkang dipun 
dhawuhakên ingkang rama swargi Bandara Kangjêng Pangeran Arya 
Adiwijaya wontên salêbêting supênan wau, wasana lajêng angaturakên 
pemut, sadèrèngipun kalampahan, Radèn Mas Arya Gôndakusuma 
sampun ngantos kêmba dhatêng prihatosing panggalih, wangsulanipun 
Radèn Mas Arya Gôndakusuma sakalangkung nuwun, badhe dipun 
laksanani. Radèn Ngabèi Rônggawarsita lajêng angêndikakakên 
parlunipun anggènipun mêntas saking Malangjiwan, tuwin dhatêng 
Kapanasan, parlunipun mêntas angêpyakakên dêmang (bêkêl pangajêng) 
nanging sarêng dumugi Malangjiwan, ingkang badhe kakêpyakakên dados 

dêmang wau sawêg sakit panas, sarèhning bêtahipun namung badhe 
angêpyakakên dêmang, dados sanadyan ingkang badhe kakêpyakakên 
wau sawêg pinuju sakit, inggih mêksa kakêpyakakên, Radèn Mas Arya 
Gêndakusuma lajêng anggarap [angga...] 


=. 3 163 = 


[...rap] dhumatêng Radèn Ngabèi Rônggawarsita, makatên, sukur manawi 
sagêd kalampahan kakêpyakakên, dados bakuning parlu sagêd kacêpêng, 
Radèn Ngabèi Rênggawarsita gumujêng kalihan matur, lakar ingkang 
kabujêng inggih namung bakuning parlu punika. 


Sarèhning sampun dumugi anggènipun sami angêndikan, Radèn Ngabèi 
Rônggawarsita lajêng nyuwun pamit badhe ngaso, Radèn Mas Arya 
Gôndakusuma inggih sampun amarêngakên, sarêng sampun sami 
jumênêng, Radèn Mas Arya Gôndakusuma ngêndika dhumatêng Radèn 
Ngabèi Rônggawarsita, sampun ngantos kêmba anggènipun angrencang- 
ngrencangi dhumatêng sariranipun, aturipun Radèn Ngabèi 
Rônggawarsita, nuwun sêndika, insaallah dipun pêpuji sagêdipun 
kalampahan, tuwin sampun ngantos amanggih alangan ingkang parlu, 
sariranipun sagah ngadhêp ngabyantaranipun ingkang Maha Kuwasa. 


Dhatêngipun Kabingahan. 


Kacariyos sasedanipun Radèn Ayu Rônggawarsita, Radèn Ngabèi 
Rônggawarsita dèrèng kaparêng krama malih manawi botên angsal 
têtimbangan putri ingkang panggalihipun ragi mèmpêr kados ingkang 
garwa rumiyin, dados sadèrèngipun angsal têtimbangan ingkang nocogi 
kalihan panggalihipun, namung narimah dipun ladosi dening ampilipun 
kalih, inggih punika Mas Ajêng Pujadewata (Rara Marsiyêm) kalih Mas 
Ajêng Maradewata [Ma...] 


= 3 + 6A s= 


[...radewata] (Anggotya), anamung ampil kalih wau ingkang ragi katêngên 
namung Mas Ajêng Pujadewata, Mas Ajêng Pujadewata punika manahipun 
kina, dhatêng gugontuhon pitados sangêt, saking kandêling pitadosipun 
dhatêng gugontuhon, paribasan sampun manjing dhatêng balung 
sungsum. 

Amarêngi tanggal kaping: 7 wulan Mulud taun Jimakir, 1778, wanci jam: 3 
siyang, Radèn Ngabèi Rênggawarsita kondur sowan kados adat, sarêng 
sampun lukar kampuh, dhawuh dhumatêng Mas Ajêng Pujadewata, 
kadhawuhan pados arta kathahipun: 10 rupiyah, awarni ringgit sadaya, 
Mas Ajêng Pujadewata lajêng mangkat, ingkang dipun tuju dhatêng 
griyanipun Mas Bêkêl Wiradikrama, ing Pêkên Kaliwon, sarêng Mas Ajêng 
Pujadewata sampun mangkat, Radèn Ngabèi Rênggawarsita lajêng tindak 
dhatêng panyêratan, dèrèng sapintêna dangunipun, Mas Ajêng 
Pujadewata sampun dhatêng lajêng anjujug dhatêng panyêratan, arta 
sadasa rupiyah warni ringgit, 4, kacaosakên, anggènipun angaturakên 
arta wau kalihan matur, badhe dipun agêm punapa, dhawuhipun, badhe 
katêtêsakên, mangke manawi sampun nêtês, badhe sagêd tikêl sadasa, 
Mas Ajêng Pujadewata pitados sangêt dhatêng dhawuhipun Radèn Ngabèi 
Rônggawarsita ingkang kados makatên wau, arta sadasa rupiyah lajêng 
dipun sèlèhakên wontên ing meja panyêratan, 


=: 3 j 65::: 


Radèn Ngabèi Rênggawarsita andumugèkakên nyêrat malih, sarêng wanci 
jam: 4 sontên, wontên utusanipun Gusti Radèn Ayu Sêkar Kadhaton 
(ingkang ing wingking asma Gusti Kangjêng Ratu Pambayun, putra dalêm 
Sampeyan Dalêm Ingkang Sinuhun Kangjêng Susuhunan Paku Buwana 
kaping VII, miyos saking pramèswari dalêm Gusti Kangjêng Ratu Kancana, 
putri ing Mangkubumèn) amaringi lorodan sêkul ulam sabèri, sarta 
maringi ganjaran kampuh latar pêthak babaran, sêratanipun sêmèn rama, 
ukup balênggènipun cindhe abrit, ingkang kautus abdi dalêm cebolan 
kalih, bucon satunggal, ingkang ngirit abdi dalêm para nyai nama pun 
Mursinah, pun Mursinah matur Radèn Ngabèi Rênggawarsita, kautus 
Sampeyan Dalêm Gusti Radèn Ayu Sêkar Kadhaton, Radèn Ngabèi 
Rônggawarsita kapatêdhan lorodan dalêm sêkul ulam, saha kapatêdhan 
kampuh, tuwin ukup, unjukipun Radèn Ngabèi Rônggawarsita, 
sakalangkung panuwun pamundhinipun, kalêrêsan, benjing bakda Mulud 
punika paring dalêm kampuh wau badhe dipun inggali kagêm sowan, 
saha mawi ngunjuk, lêbêting paring dalêm kampuh punika, kaubêdakên 
sampun sagêd kobèt, sêkul ulam lajêng dipun tampèni Mas Ajêng 
Pujadewata, namung paring dalêm kampuh dipun tampèni Radèn Ngabèi 
Rônggawarsita piyambak, lajêng kasèlèhakên wontên ing meja 
panyêratan, para utusan [u...] 


== 3 i 66::- 


[...tusan] sakawan wau kaparingan pasangon nyaringgit, tiyang sakawan 
dados sadasa rupiyah, ingkang kaparingan pasangon sami sakalangkung 
bingah ing manahipun, lajêng sami nyuwun pamit badhe malêbêt. 

Sapêngkêring utusanipun Gusti Radèn Ayu Sêkar Kadhaton wau, Mas 
Ajêng Pujadewata katingal ragi botên kadugi manahipun, Radèn Ngabèi 
Rônggawarsita ingkang sampun botên kêkilapan dhatêng sêmuning 
tiyang, amila lajêng dhawuh dhumatêng Mas Ajêng Pujadewata, yatra 
kawan ringgit ingkang kagêm nyangoni punika wau, sajatosipun namung 
yatra sulapan, sanès yatra sayêktos, ingkang kasulap kêthokan bênang 
jilidan dalancang, mangke dumugi ing nglêbêt karaton, sampun wangsul 
dados ular-ular, kengingipun namung dipun angge amêtahakên sinjang 
ingkang sampun amoh, dene yatra ingkang sayêktos, taksih dipun 
angrêmakên, mangke sariranipun manawi sampun dhahar badhe sagêd 
nêtês sadaya, botên wontên ingkang kêmlêkêrên. Dipun dhawuhi kados 
makatên wau, Mas Ajêng Pujadewata manahipun sampun sakalangkung 
amituhu, mila Radèn Ngabèi Rônggawarsita lajêng dipun aturi dhahar, 
ingkang ngladosi inggih namung Mas Ajêng Pujadewata piyambak, 
anggènipun dhahar namung wontên ing panyêratan kemawon, 
salêbêtipun dhahar, katamuwan nyonyah Cina nama nyonyah Gan Tang, 
griyanipiun ing Pêkên Agêng, nyonyah [nyo...] 


"e 


[...nyah] Gan Tang wau angêmban anakipun jalêr, kintên-kintên umur 4 
taun, badanipun katingal kêra, nyonyah Gan Tang angaturi uninga, 
anakipun punika sampun sawulan sakit panas, sampun katumbasakên 
jampi saking singsèh, mêksa dèrèng mantun, manawi kaparêng 
kasuwunakên jampi, Radèn Ngabèi Rônggawarsita (dhawuhakên bêkta 
majêng) sarêng sampun kaajêngakên, maripatipun lajêng dipun pariksani, 
wasana lajêng dhawuh dhumatêng Mas Ajêng Pujadewata, amêndhêt 
godhong pisang ingkang manglung mangalèr, manawi sampun kadamêla 
takir kalih, sarêng panakiripun sampun dados lajêng kacaosakên, takir 
wau dipun isèni sêkul sapêpakipun, lajêng kaparingakên nyonyah Gan 
Tang, kapurih andulangakên anakipun, dhawuhipun, manawi sagêd 
kalêbêt, insa-Allah sagêd mantun, dilalah sarêng anakipun nyonyah Gan 
Tang sumêrêp sêkul wontên takir wau, lajêng nêdha madhang, nyonyah 
Gan Tang manahipun bingah sangêt, sanalika lajêng kadulang, sarêng 
panêdhanipun têlas sapalih, lajêng nêdha mandhap saking êmbanan, 
tuwin lajêng purun, mlampah atlênyak-tlênyak (nyonyah Gan Tang saya 
sakalangkung bingah manahipun, saking kasoking kabingahan, nyonyah 
Gan Tang anilari arta kathahipun, kalih dasa rupiyah, katampèkakên Mas 
Ajêng Pujadewata, nyonyah Gan Tang lajêng wangsul, samantukipun 
nyonyah Gan Tang anggènipun dhahar ugi sampun rampung, sadaya 
lajêng kaundurakên, 

anggènipun angundurakên lorodan wau Mas Ajêng Pujadewata tansah 
nyawang paring dalêm kampuh wau, sarêng sampun rampung, kampuh 
badhe kapêndhêt dipun tingali, ananging lajêng dipun dukani, sarta dipun 
dhawuhi, kampuh punika pataranganipun yatra ingkang dipun 
êngrêmakên, punika mangke samôngsa sapêtaranganipun kaebah-ebah, 
lajêng botên sagêd nêtês, sariranipun badhe kapitunan, Mas Ajêng 
Pujadewata ugi badhe tumut kapitunan. Mas Ajêng Pujadewata mirêng 
dipun dukani makatên wau manahipun sakalangkung ajrih, ananging 
ajrihipun wau namung saking kuwatos ambokmanawi êngrêmanipun yatra 
botên sagêd nêtês sayêktos, Mas Ajêng Pujadewata badhe sande nampèni 
kuthuking yatra. 


Sajatosipun, paring dalêm kampuh wau lêmpitanipun ing lêbêt mawi 
dipun dèkèki yatra krêtas nyalangkung rupiyah, kathahipun sakawan 
lêmbar, dados gunggung satus rupiyah, ugi paringipun Gusti Radèn Ayu 
Sêkar Kadhaton, pandèkèkipun paring dalêm yatra wau abdi ingkang 
dipun utus botên sumêrêp, pancèn dipun agêm wados, namung Radèn 
Ngabèi Rônggawarsita ingkang botên kêkilapan. 


Sarêng lorodanipun dhahar sampun kabage dhumatêng para putra wayah, 
paring dalêm kampuh Gusti Radèn Ayu Sêkar Kadhaton wau lajêng dipun 
jèrèng, ingkang anjèrèng inggih Radèn Ngabèi Rônggawarsita 
[Rônggawar...] 


mE an 


[...sita] piyambak, namung kadhawuhan angrencangi ingkang putra 
Radèn Ajêng Sujinah (ingkang dipun paringi pêparab Radèn Ajêng Barkat), 
sarêng panjèrèngipun sampun kêmput, yatra krêtas sakawan lêmbar 
ingkang wontên salêbêting lêmpitan, sami dhawah, dhawahing krêtas wau 
dipun sarêngi wêdaling pangandika, lah dalah sagêd nêtês, sagêd nêtês, 
botên gagar, sasampunipun ngêndika makatên wau, kampuh kadhawuhan 
anglêmpit malih, yatra krêtas sakawan lêmbar ingkang sami pating 
salêbar wontên ing ngandhap, sampun sami dipun pundhuti, sarta lajêng 
dipun pamèrakên dhatêng Mas Ajêng Pujadewata. Pangandikanipun, 
anggènipun angêngrêmakên arta sapunika sampun nêtês sayêktos, Mas 
Ajêng Pujadewata manahipun sakalangkung bingah, dene arta wau 
ingkang: 2 lêmbar: 50 rupiyah, kaparingakên dhatêng Mas Ajêng 
Pujadewata, dhawuhipun, ingkang kalih lêmbar badhe kaangrêmakên 
malih, kalihan amaringakên kampuh kadhawuhan anyampirakên ing rana 
pasarean ing gêdhong wetan, sapêngkêripun Mas Ajêng Pujadewata yatra 
ingkang 50 rupiyah wau kaparingakên ingkang putra Radèn Ajêng Sujinah, 
mawi dipun dhawuhi ingkang bibi Mas Ajêng Maradewata kadhawuhan 

maringi 10 rupiyah, Radèn Ajêng Sujinah wau putra wuragil putri ingkang 
mêdal saking Radèn Ayu Rônggawarsita, sami-sami putra kalêbêt dipun 
trêsnani piyambak, nanging sarèhning panggalihipun [panggalihipu...] 


eze 3i 70 


[...n] botên sagêd rukun kalihan Mas Ajêng Pujadewata, mila lajêng 
kapundhut suwita Gusti Radèn Ayu Sêkar Kadhaton, sawêg salêbêtipun 
tigang dintên anggènipun nyuwun pamit tuwi ingkang rama, amargi 
ingkang rama kangên sangêt, (Radèn Ajêng Sujinah wau sarêng jumênêng 
dalêm nata Sampeyan Dalêm Ingkang Sinuhun Kangjêng Susuhunan, 
Pakubuwana IX kakarsakakên dados abdi dalêm lurah carik èstri, 
kapatêdhan nama Nyai Lurah Wisamarta, sarta lajêng dipun tarimakakên 
dhumatêng abdi dalêm Urdênas Radèn Atmakartika, ingkang salajêngipun 
kakarsakakên dados abdi dalêm kaliwon gandhèk kiwa, kapatêdhan nama 
Radèn Ngabèi Jayadarsana). 


Amarêngi ing dintên Kêmis tanggal kaping: 8 wulan Mulud wau, wanci 
jamL: 5 enjing, Radèn Atmadikara badhe mandhap caos, ing wêgdal dalu 
wau kalêrês anjagi wontên ing panêpèn, sarêng sampun wancining badhe 
mantuk, sawêg anggulung patilêman, lajêng katungka wiyos dalêm 
sampeyan dalêm têdhak ing panêpèn, (taksih P.B. kaping VII), sampeyan 
dalêm kawistara sawêg wungu sare kemawon, lajêng animbali Radèn 
Atmadikara, sarêng sampun majêng ing ngarsa dalêm, dhawuh 
pangandika dalêm kadhawuhan animbali Radèn Ngabèi Rônggawarsita 
sapunika, kadhawuhan andhawuhakên, sampeyan dalêm taksih angêntosi 
lênggah wontên ing panêpèn, unjukipun Radèn [Radè...] 


ss 3a Ti 


[...n]  Atmadikara, nuwun sêndika, lajêng mêdal, lampahipun 
kasêngkakakên kemawon, sarêng dumugi ing Rônggawarsitan, kalêrêsan 
sangêt, dene Radèn Ngabèi Rônggawarsita sampun wontên ing 
panyêratan, dhawuh dalêm wau lajêng kadhawuhakên saprêlunipun, 
unjukipun, nuwun sêndika, sarampunging anggènipun kampuhan, lajêng 
mangkat kalayan gêgancangan, sarèhning para abdi dèrèng wontên 
ingkang sami dandan, dados ing wêgdal wau botên wontên ingkang 
andhèrèkakên, sadumuginipun ing nglêbêt, Radèn Ngabèi Rônggawarsita 
lajêng têrus majêng dhumatêng ing ngarsa dalêm kemawon, sarêng 
sampun sila mabukuh sampeyan dalêm lajêng andhawuhakên, matêdhani 
uninga, kala wau dalu sampeyan dalêm supêna, supênan dalêm panjang 
sangêt, nanging sampeyan dalêm wungu sare, supênan dalêm wau 
kasupèn, saupami sampeyan dalêm èngêt sakêdhik kemawon sampun 
têmtu lajêng èngêt sadaya, amila sampeyan dalêm lajêng andangu 

dhumatêng Radèn Ngabèi Rênggawarsita, supênan dalêm kalawau dalu 
punika bokmanawi Radèn Ngabèi Rênggawarsita sagêd sumêrêp, 
sampeyan dalêm supêna punapa, unjukipun Radèn Ngabèi Rênggawarsita 
sêndika. 


Kala samantên sadèrèngipun Radèn Ngabèi Rênggawarsita munjuk ing 
saandhap sampeyan dalêm, awangwangson[24] dhatêng Radèn [Ra...] 


ge 372-5 


[...dèn] Atmadikara, pangandikanipun, benjing wulan ngajêng punika 
wulan Rabingulakir tanggalipun sapisan dhawah ing dintên Sêtu, dados 
tanggal kaping: 27, dhawah dintên Kêmis, dintên Kêmis wau kalêrês 
wiyosipun ajat dalêm Maesa Lawung, manawi jaman kabudan dipun 
wastani Rajawedha, punapa inggih sampun lêrês, Radèn Atmadikara 
amangsuli sampun lêrês, sarêng sampeyan dalêm mirêng wêwangsonipun 
Radèn Ngabèi Rênggawarsita ingkang makatên wau, lajêng angandika 
sêmu kagèt, pangandika dalêm, supênan dalêm kala wau dalu, sampeyan 
dalêm sampun kèngêtan sadaya. Sampeyan dalêm lajêng 
angandikakakên supênan dalêm, pangandika dalêm makatên, kala wau 
dalu sampeyan dalêm supêna, amariksani para abdi dalêm ingkang sami 
ajar lawung, wontênipun ing supênan, sampeyan dalêm nitih titihan 
ingkang kagêm titihan dalêm kapal nama Kyai Gunawan, anggènipun 
amariksani wontên sêla-sêlaning waringin sêngkêran majêng mangidul, 
para abdi dalêm ingkang sami ajar lawung wau sarêng sampun sami 
nglêmpak wontên ing alun-alun, dèrèng ngantos wiwit lajêng sami 
dhatêng pagêlaran sadaya, sampeyan dalêm sarêng uninga para abdi 
dalêm sami dhatêng ing pagêlaran, ugi lajêng têdhak dhumatêng ing 
pagêlaran, sarawuh dalêm ing pagêlaran, para abdi dalêm ingkang sami 
ajar lawung wau sampun sami linggih satata wontên ing pagêlaran 
sadaya, Sampeyan Dalêm lajêng anguningani abdi dalêm jagal amragad 
maesa [ma...] 


= 3 j 73555 


[...esa] satunggal wontên ing pagêlaran, maesa wau sasampunipun 
kapragat, sirahipun lajêng dipun kêthok kabêkta mangalèr, sampeyan 
dalêm lajêng wungu, dhawuh timbalan dalêm, supênan dalêm ingkang 
elok, wau awon punapa sae sarta kadospundi wahananipun. 


Unjukipun Radèn Ngabèi Rônggawarsita, supênan dalêm sadaya wau 
wahananipun wontên ingkang sae wontên ingkang awon, ugi wontên 
ingkang namung dados pralambang, katranganipun makatên, mênggah 

supênan dalêm anggènipun sampeyan dalêm nitih kagungan dalêm 
titihan Kyai Gunawan, kagêm amariksani para abdi dalêm ingkang sami 
ajar lawung, punika sampeyan dalêm badhe nampèni kabingahan, saha 
kadumugèn ingkang dados pangèsthining panggalih dalêm, 
kalampahanipun sampun cêlak. 


Para abdi dalêm ingkang sami ajar lawung dèrèng ngantos lawungan 
lajêng sami ngaso dhumatêng pagêlaran sadaya, punika badhe wontên 
kaparênging karsa dalêm ingkang sakalangkung wigatos, ananging 
kaparênging karsa dalêm wau botên sagêd kadumugèn, saking rosaning 
panggalih dalêm kados punapa sagêdipun kalampahan karsa dalêm wau, 
nanging tansah wontên ingkang mambêngi, sanadyan dêrênging 
panggalih dalêm paribasan wontêna ingkang mambêngi sampun botên 
kenging, ewadene saking rosanipun kodrat, dados mêksa [mê...] 


sgr Naas 


[...ksa] botên sagêd kalampahan, ananging punika botên dados punapa. 


Sampeyan dalêm anguningani abdi dalêm jagal amragat maesa, 
sasampunipun kapragat sirahipun lajêng kabêkta mangalèr. Maesa punika 
pralambangipun pirantos ingkang adamêl pagêsanganipun para kawula 
dalêm tiyang tani, inggih punika kangge maluku anggaru, sasaminipun, 
ingkang angêdalakên nipkah, punika badhe ical utawi badhe uwal saking 
panguwaos dalêm, dene kalampahanipun taksih radi sawatawis dangu, 
amargi kauninganipun ing sampeyan dalêm supênan dalêm wau kantun 
piyambak. 


Sasampunipun Radèn Ngabèi Rônggawarsita angunjukakên supênan 
dalêm wau, sampeyan dalêm lajêng jêngkar, dhawuh dalêm, Radèn 
Ngabèi Rênggawarsita kadhawuhan angêntosi rumiyin, unjukipun sêndika. 


Sapêngkêr dalêm saking panêpèn, sampun wanci jam: 6 enjing, 
sampeyan dalêm lajêng bobotan, sajêngkar dalêm bobotan lajêng siram, 
sasampunipun jêngkar siram, sampeyan dalêm lajêng lênggah ing dalêm 
agêng, dipun adhêp para putri-putri saha para abdi dalêm èmtri,[25] 
sampeyan dalêm lajêng animbali Nyai Tumênggung Soka (Nyai 
Tumênggung Soka punika kalêrês ingkang uwa kalihan Radèn Ngabèi 
Rônggawarsita, dados ingkang rayi kalihan [kali...] 


== 3 i 754 

[...han] Nyai Ajêng Rênggawarsita kaping Il sami anakipun Mas Ngabèi 
Sudiradirja Gantang), sarêng Nyai Mas Tumênggung Soka sampun majêng 
ing ngarsa dalêm, sampeyan dalêm lajêng matêdhakakên kanthong rajut 
satunggal, isi arta ringgit kathahipun 100 ringgit, dhawuh dalêm 
kadhawuhan maringakên dhumatêng Radèn Ngabèi Rônggawarsita, 
ingkang sapunika wontên ing panêpèn, dhawuh timbalan dalêm 
kadhawuhan ngaso, mangke kemawon wanci jam 10 kadhawuhan sowan 
kados adat, unjukipun Nyai Tumênggung Soka sêndika, paring dalêm arta 
sarta dhawuh dalêm wau sampun lajêng kaparingakên saha 
kadhawuhakên dhumatêng Radèn Ngabèi Rônggawarsita, unjukipun 
Radèn Ngabèi Rônggawarsita sêndika. 


Radèn Ngabèi Rônggawarsita lajêng mêdal, paring dalêm arta kacangking 
ing asta têngên, sarêng dumugi ing kori talangpatèn lajêng kalêbêtakên 
ing kêpuh, para abdi ingkang botên andhèrèkakên, salong sampun 
wontên ingkang nusul mêthuk, dumugi ing dalêm sawêg wanci jam: 7 
lêrês, lajêng anjujug dhatêng ing panyêratan, paring dalêm arta 
katumpangakên ing bangku, dipun tutupi makutha, lajêng tindak dhatêng 
ing dalêm lukar kampuh. 


Sasampunipun lukar kampuh, Radèn Ngabèi Rônggawarsita wangsul 
dhatêng panyêratan malih, ingkang putra Radèn Ajêng Sujinah, (Barkat) 
katimbalan dhatêng panyêratan, kadhawuhan metang patêdhan 
[patêdha...] 


"E 


[...n] dalêm arta, sarêng kapetang kathahipun 250 rupiyah, dhawuhipun 
ingkang rama ingkang 100 rupiyah kadhawuhan nyimpêni ingkang putra 
Radèn Ajêng Sujinah, dene ingkang 150 badhe kaparingakên Mas Ajêng 
Pujadewata, kagêm bêtahipun ing dalêm, sarêng Mas Ajêng Pujadewata 
sampun rampung anggènipun amiru kampuh, lajêng katimbalan 
dhumatêng ing panyêratan, arta 150 rupiyah kaparingakên. 


Awit saking bodhonipun Mas Ajêng Pujadewata, arta 150 rupiyah wau 
kakintên têtêsanipun arta 50 rupiyah kala wingi punika, sanadyan dèrèng 
sagêd têtêp kados dhawuhipun kala wingi 50 rupiyah, sagêd nêtês dados 
500 rupiyah ananging manahipun sampun sakalangkung bingah, dene 
sampun sagêd anyampêti kabêtahanipun ing dalêm, ewadene Mas Ajêng 
Pujadewata inggih taksih dipun dhawuhi, manawi anggènipun nêtêsakên 
arta kala wingi kêmlêkêrên wontên ing pasimpênan, wontên ingkang 

botên sagêd nêtês, dipun dhawuhi kados makatên punika andadosakên 
lêganing manahipun Mas Ajêng Pujadewata. 


Sarêng arta sampun katanjakakên, Radèn Ngabèi Rênggawarsita lajêng 
dandos badhe sowan malih kados adat nuju ing dintên Kêmis, para abdi 
ingkang andhèrèk sampun sami cumêpak, sarêng anggènipun dandos 
sampun rampung lajêng bidhal, dumugi [dumu...] 


s3 i Zin 


[...gi] ing lêbêt sawêg kèndêl jam 10 lêrês, anjujug ing palataran 
kemawon, lênggahipun wontên sangandhap uwit wuni sangajênging 
gapura kadipatèn, nunggil abdi dalêm kadipatèn sadaya, botên dangu 
sampeyan dalêm miyos lênggah sewaka kados adat ing dintên Sênèn 
Kêmis, kacariyos, salêbêtipun sampeyan dalêm lênggah sewaka mirêng 
suwaraning gagak mawurahan, sampeyan dalêm lajêng paring sasmita 
dhumatêng abdi dalêm Ordênas Walandi Tuwan Birnat Sansêni, sarêng 
sampun majêng ing ngarsa dalêm, dhawuh timbalan dalêm kadhawuhan 
amariksani pêksi gagak ingkang mungêl punika manggèn wontên ing 
pundi, unjukipun Tuwan Birnat Sansêni sêndika, sarta gita-gita mêdal 
dhumatêng ing palataran, sarêng sampun pramana, pamanggènipun 
pêksi gagak wau wontên ing panggung sônggabuwana, malah mawi 
kapetang gagak ingkang sami mungêl mawurahan wau kathahipun: 6 iji, 
Tuwan Birnat Sansêni munjuk punapa kawontênanipun, sampeyan dalêm 
sakalangkung rêna, Tuwan Birnat Sansêni lajêng kadhawuhan nimbali 
dhumatêng Radèn Ngabèi Rônggawarsita, ugi lajêng dipun timbali, sarêng 
sampun majêng ing ngarsa dalêm, sampeyan dalêm andangu, gagak 
ingkang mumêl[26] wontên ing panggung sônggabuwana punika punapa 
wahananipun. Unjukipun Radèn Ngabèi Rônggawarsita makatên, pêksi 
gagak punika namung badhe abingah-bingah, nêdha eca, dene 
anggènipun sami wontên ing panggung [pang...] 


sas YA Wrin 


[...gung] sênggabuwana punika namung angêntosi kancanipun ingkang 
sami dipun sêdhahi, kêncanipun wontên kagungan dalêm panggung 
sênggabuwana wau, mangke sakêdhap malih badhe wontên gagak 
dhatêng saking kidul kilèn kathahipun: 12, manawi punika mangke 
kancanipun sampun sami dhatêng, lajêng mangkat mangalèr dhumatêng 
pakuburan ing dhusun Kadipira, ing ngriku wontên pêndhêman gudèl 
pêjah jalaran sakit muruh, ingkang pamêndhêmipun botên patosa lêbêt, 
bathang gudèl wau ingkang sami badhe katêdha sakancanipun. Radèn 
Ngabèi Rônggawarsita lajêng kadhawuhan mundur, sakunduripun Radèn 
Ngabèi Rônggawarsita, sampeyan dalêm lajêng animbali Tuwan Birnat 

Sansêni malih, sarêng sampun majêng ing ngarsa dalêm, sampeyan 
dalêm andhawuhakên timbalan dalêm dhumatêng Tuwan Birnat Sansêni, 
kadhawuhan andhawuhakên dhumatêng kamisêpuhipun abdi dalêm 
prajurit tamtama, bilih abdi dalêm prajurit tamtama ingkang sowan pêkèt, 
[27] kautus dhumatêng pakuburan ing Kadipira, kadhawuhan aniti mriksa 
ing pakuburan Kadipira, ing ngriku wontên punapa, ingkang anampèni 
dhawuh unjukipun sêndika, lajêng kadhawuhakên dhumatêng abdi dalêm 
tamtama ingkang agantung pêkèt, nama Ki Kuda Mangun Sudibya. Ki 
Kuda Mangun Sudibya wau kalêrês ingkang wayah kalihan Radèn 
Tumênggung Wirarêja, abdi dalêm bupati gêdhong ingkang sampun seda, 
Ki Kuda Mangun Sudibya unjukipun sêndika, lajêng [la...] 


segi TO ama 


[...jêng] mêdal dhumatêng ing kamandhungan, badhe mêndhêt kapalipun 
ingkang sampun kasudhiyakakên, sasampunipun dipun tumpaki lajêng 
bidhal, lampahing kapalipun dipun rikatakên, pangèsthining manahipun 
daya-daya sagêda tumuntên dumugi ing dhusun Kadipira, botên dangu 
sampeyan dalêm lajêng jêngkar angadhaton, ingkang sumewa sami 
bibaran. 


Sajêngkar dalêm lênggah sewaka, sampeyan dalêm lukar pangagêman 
dalêm, dhumatêng ing kamar agêng, sarta lajêng dandos angagêm 
pangagêman dalêm padintênan, sarampung dalêm dandos lajêng miyos 
lênggah ing parasdya kados adat. 


Kacariyos, lampahipun Ki Kuda Mangun Sudibya ingkang angêmban 
dhawuh dalêm kautus dhumatêng  Kadipira, sarèhning botên 
kadhawuhakên parlu-parlunipun, dados salêbêting manah tansah akêtir- 
kêtir, gagasanipun warni-warni, asontan-santun, cut anggagas punapa ing 
Kadipira wontên kraman, ingkang singidan wontên pakuburan Kadipira, 
amila sarêng lampahipun sampun cêlak kalihan dhusun Kadipira, kapal 
tumpakanipun Ki Kuda Mangun Sudibya namung kalampahakên 
kemawon, parlunipun, angapal-apalakên cêcêpênganipun aji jaya 
kawijayan, bokmanawi kapapag ing baya pakèwêt sampun ngantos 
anguciwani, wasana sarêng dumugi ing dhusun Kadipira, lajêng amadosi 
prênahing pakuburan, sarêng sampun pinanggih, kapal tumpakanipun 
[tumpakanipu...] 


= Jigi 


[...n] lajêng kacancang wontên sajawining pakuburan, lumêbêtipun 
dhatêng pakuburan saya alon-alon, sarêng sampun wontên capurining 

pakuburan, anggènipun lumampah botên tilar kaprayitnan, dhwungipun 
tansah kakêmpit kemawon, sabêtipun lajêng kaliga, ngiras pantês kangge 
têkên cagaking lumampah, sarêng lampahipun sampun dumugi 
têngahipun pakuburan, kados punapa pangunguning manahipun, dene ing 
ngriku botên wontên barang bèring, sarêng sampun têtela botên wontên 
punapa-punapa, manahipun lajêng saya têtêg, salêbêting pakuburan 
dipun salasah ugi botên pinanggih barang ingkang anèh-anèh, sarêng 
lampahipun mangetan mangalèr, ing ngriku wontên siti dipun inggahakên, 
anggènipun anginggahakên mawut-mawut botên mawi kaprênahakên, 
sarta mambêt Gôndaning bathang ingkang sakalangkung botên eca, 
sanalika wau manahipun lajêng kraos tab-taban, kuliting awakipun 
amarinding, sirahipun kêmêl, raosipun mêngkarag, anggènipun 
lumampah amindhak-mindhik, sarêng sampun cêlak lajêng sumêrêp, 
salêbêting kalwat wau wontên pêksinipun gagak pintên-pintên dasa 
kathahipun, saking sêsakipun ngantos katingal atumpang-tindhih, sadaya 
wau sawêg sami anêdhani bathang, ananging ingkang kathêdha wau 
bathang punapa, Ki Kuda Mangun Sudibya dèrèng sagêd nyatakakên, 
sarêng sampun cêlak kalihan kalwat ingkang wontên pêksinipun gagak 
wau [wa...] 


= 3 p8 


[...u] lajêng dipun inguk, pêksi gagak sumêrêp bilih dipun inguk ing tiyang, 
sadaya sami mabur, aburing gagak wau minggah dhatêng wit-witan 
sacêlakipun pakuburan punika kemawon, ambêtipun saya angômbra- 
ômbra, sanadyan ambêtipun baribasan[28] amotholakên irung, ewadene 
Ki Kuda Mangun Sudibya katêksa anamatakên wujuding bathang wau, 
sarêng gagak samantên wau sampun mabur sadaya, lajêng sagêd cêtha 
bilih ingkang kathêdha wau bathanging gudèl, ingkang pamêndhêmipun 
namung ukur katutupan kemawon, sarêng sampun tamat anggènipun 
aningali, Ki Kuda Mangun Sudibya lumampah mangilèn, bokmanawi 
wontên kaelokan utawi wontên punapa-punapa sanèsipun bathang punika 
wau, sarêng sampun dumugi watês kilèn inggih botên wontên barang- 
barangipun, kajawi namung pakuburan limrah kemawon, Ki Kuda Mangun 
Sudibya lajêng mêdal saking pakuburan, kapal tumpakanipun ingkang 
kacancang wontên sajawining pakuburan, lajêng dipun tumpaki wangsul 
dhatêng nagari, lampahing kapal dipun rikatakên, dumugi ing nglêbêt 
sawêg kèndêl jam satunggal lêrês, sampeyan dalêm taksih lênggah 
wontên ing parasdya, Ki Kuda Mangun Sudibya lajêng matur dhatêng 
kamisêpuhipun, kamisêpuh ingkang tampi palapuran wau lajêng 
angunjuki uninga ing sampeyan dalêm, lumantar nyai tumênggung 
ingkang tampi, sarêng sampeyan dalêm mirêng unjukipun nyai 
tumênggung, punapa kawontênanipun [kawo...] 


se 3 r82 m 

[...ntênanipun] palapuran, sangêt andadosakên karênaning panggalih 
dalêm, saha ngantos kawêdal pangalêmbana dalêm dhumatêng Radèn 
Ngabèi Rênggawarsita. 


Amarêngi ing dintên Kêmis tanggal kaping 28 wulan Jumadilakir, taksih 
anunggil taun Jimakir: 1778, Radèn Mas Arya Gêndakusuma utusan 
dhumatêng ing Rênggawarsitan, amaringi uninga, bilih sariranipun gêrah 
bêntèrtis, Radèn Ngabèi Rênggawarsita kadhawuhan tuwi dhumatêng ing 
Gôndakusuman, amargi Radèn Mas Arya Gêndakusuma sampun kangên 
sangêt, supados andadosakên usadaning gêrahipun, amila sarêng 
sontênipun, dados malêm Jumuwah tanggal kaping 29, Radèn Ngabèi 
Rônggawarsita anuhoni sowan dhumatêng ing Gôndakusuman, wiwit 
sontên sampun dipun adhang dening pun Karana wontên ing regol, sarêng 
Radèn Ngabèi Rônggawarsita sampun rawuh lajêng dipun papagakên 
dening pun Karana, dipun aturi têrus lumêbêt ing dalêm kemawon, Radèn 
Ngabèi Rônggawarsita sasampunipun dumugi ing dalêm, lajêng anjujug 
ing pasarean, amargi Radèn Mas Arya Gôndakusuma dèrèng sagêd 
lênggah dangu, dados anggènipun amanggihi namung kalihan sarean, 
sarêng sampun dipun paringi pambagya tumuntên dipun ladosi 
pangunjukan, dhaharan, dhaharanipun ledre tigan, jadah tuwin tigan 
pindhang, tiganipun sampun sami dipun oncèki [o...] 


sgg 


[...ncèki] kulitipun, sarêng sampun dipun ancarakakên, ingkang 
kapêndhêt rumiyin tigan pindhang satunggal, lajêng kadèkèkakên ing 
ambêng ingkang sampun dipun ladosakên wontên ngarsanipun, tigan wau 
kasigar malang têngah lêrês, ingkang sasigar kacaosakên Radèn Mas Arya 
Gôndakusuma ugi kadèkèkakên ing ambêng, kalihan matur, kaol Jawi, 
tigan pindhang punika kenging kangge jampi sakit punapa kemawon 
sagêd mantun, manawi tigan satugêl punika sagêd kadhahar, gêrahipun 
Radèn Mas Arya Gôndakusuma lajêng sênggang, sarta sagêd adamêl 
bagas kasarasaning sarira, Radèn Mas Arya Gôndakusuma amangsuli bilih 
dèrèng karsa dhahar amargi manawi dipun dhahari lajêng luntak, 
sanadyan tigan punika sampun nama isarat, ananging Radèn Mas Arya 
Gôndakusuma botên kaparêng andhahar, saupami kadhahar 
panggalihipun kuwatos ambokmanawi lajêng luntak, mindhak adamêl 
gograging sarira, amila mugi sampun andadosakên sêling sêrêping 
panggalih, aturipun Radèn Ngabèi Rônggawarsita, manawi pancèn dèrèng 
kaparêng inggih sampun botên dados punapa, sanadyan wontêna 
alanganipun, nanging botên andadosakên sabab ingkang parlu, tuwin 
botên badhe angewahakên kodrating sarira. Wasana lajêng sami abawa 
raos ingkang angindhakakên landhêping panggalih, sarêng sampun dalu 
Radèn Ngabèi Rônggawarsita nyuwun pamit ngaso. 

Kacariyos, sarêng tanggal kaping 8 wulan Rêjêb, taksih nunggil taun 
Jimakir: 1778, Radèn Mas Arya Gêndakusuma kapatêdhan sêsêbutan 
pangeran, dados lajêng asma Kangjêng Pangeran Arya Gêndakusuma, 
ananging nalika dhumawahing nawala wau anggènipun gêrah dèrèng 
sênggang, amila lajêng kadhawuhakên wontên ing dalêm kemawon. 


Sapêngkêripun ingkang andhawuhakên wisudhan wau, Kangjêng 
Pangeran Arya Gôndakusuma lajêng kèngêtan supênanipun kala 
salêbêtipun wulan Mulud kapêngkêr punika, tuwin kèngêtan dhatêng 
Radèn Ngabèi Rônggawarsita, dene sadaya ingkang sampun kaaturakên 
dhumatêng panjênênganipun, samêndhang botên wontên ingkang 
analisir, amila sarêng sanalika wau lajêng animbali dhumatêng pun 
Karana, kautus dhumatêng ing Rônggawarsitan, amaringi uninga, bilih ing 
dintên punika wau sariranipun kawisudha angagêm sêsêbutan pangeran 
dados sapunika lajêng asma Kangjêng Pangeran Arya Gôndakusuma. 


Sarêng amarêngi tanggal kaping 20 wulan Bêsar taksih nunggil 
salêbêtipun taun Jimakir: 1778, Radèn Ngabèi Rônggawarsita sawêg nuju 
lênggah wontên ing panyêratan kados adat sabên dintên, nyêrat 
padamêlan ingkang kagarap ing dintên wau. 


Saking dongèngipun ingkang sampun kulina dhatêng Radèn Ngabèi 
Rônggawarsita, anyariyosakên dhatêng juru pangimpu,[29] Radèn 


= J r85 »- 


Ngabèi Rônggawarsita wau srêgêp sangêt dhatêng padamêlan nyêrat, 
saking srêgêpipun, paribasanipun sare tuwin dhaharipun prasasat 
namung kagêm sarat kemawon, sarêng sampun wanci jam 11 siyang, Mas 
Ajêng Pujadewata dipun timbali sajak anawung wigatos, sarêng sampun 
sowan, Mas Ajêng  Pujadewata sakalangkung kagèt, dene 
pangagêmanipun Radèn Ngabèi Rônggawarsita sampun têlês sadaya, 
wasana Mas Ajêng Pujadewata lajêng matur, pangagêman dalêm punika 
wau kenging toya punapa, dene sadaya sami têlês, kados mêntas siram 
grujug, Radèn Ngabèi Rônggawarsita amangsuli kalayan sarèh. Mêntas 
anulungi nyai modin, juragan agêng ing nagari Grêsik, dintên punika 
minggah dhatêng Surakarta, ambêkta dagangan warni-warni, anggènipun 
labuh wontên ing Panambangan Bêton, sarêng nyai modin sampun 
dumugi ing Panambangan, ing ngriku sampun dipun pêthuk dening 

Kenthol Martawijaya, ing Nusupan, nyai mudin[30] dipun purih pindhah 
baita pêthukanipun Kenthol Martawijaya nyai modin inggih amituruti, 
wasana anggènipun anjangkah cupêt, dhawah wontên ing bangawan 
ngantos kalêlêp, rahayunipun sariranipun sagêd amitulungi, lajêng dipun 
êntasakên, amila pangagêmanipun têlês sadaya, Radèn Ngabèi 
Rônggawarsita gumun sangêt dhatêng Kenthol Martawijaya, punika wau 
sarêng nyai modin kacêmplung ing bêngawan, têka namung dipun 
sawang [sa...] 


== 3 r86 = 


[...wang] kemawon, pangintêning panggalihipun, kados saking anggèning 
akamitonggongên, sagêdipun wicantên sarêng nyai modin sampun 
kakêmpit dening Radèn Ngabèi Rônggawarsita, Kenthol Martawijaya 
sawêg sagêd ambêngok kalihan amuji sukur ring Allah, sapunika nyai 
modin sagêd wilujêng botên wontên sabab satunggal punapa, sarta 
manahipun katingal bingah sangêt, kulawarganipun sadaya inggih tumut 
bingah, malah punika wau wontên salah satunggaling anak putunipun 
ingkang oyong-oyong ambêkta bèsèk agêng badhe kaaturakên 
sariranipun, ananging lajêng dipun pambêng dening Kenthol Martawijaya, 
wicantênipun, mangke kemawon kasowanakên, manawi kacaosakên 
wontên ing ngriki, môngsa kaparênga nampèni, sarta amratelakakên 
ingkang amitulungi wau besanipun Martawijaya piyambak, nama Radèn 
Ngabèi Rônggawarsita, sarêng makatên, sadaya lajêng sami ajrih Radèn 
Ngabèi Rônggawarsita andumugèkakên ngêndika, mangke sakêdhap 
êngkas nyai modin badhe sowan mariki, sarta sariranipun lajêng mundhut 
santun, sarêng sampun santun, lajêng ngêndika dhumatêng Mas Ajêng 
Pujadewata, punika mangke manawi nyai modin sowan mariki, badhe 
dipun panggihi wontên ing dalêm, amila Mas Ajêng Pujadewata 
kadhawuhan angrêsiki palênggahan, tuwin kadhawuhan nyambut gêlaran 
ingkang radi sae nanging punika [puni...] 


= 3 187 = 


[...ka] mangke botên susah kasêgah nêdha, namung cêkap kasêgah 
wedang panganan kemawon, pangananipun amêndhêta dhatêng 
griyanipun Nyonyah Sêni, kathahipun gangsal takir ingkang nyrupiyahan, 
dados gangsal rupiyah, bayaranipun kados adat. Mas Ajêng Pujadewata 
aturipun sêndika. Lajêng mirantos kados ingkang sampun kadhawuhakên 
sadaya. 


Sarêng sampun antawisipun jam: 2 siyang, nyai modin saanakputunipun 
ingkang kabêkta dhatêng Surakarta, cacah tiyang nênêm, sami sowan 
dhumatêng ing Rônggawarsitan, kairid dening Kenthol Martawijaya ing 

Nusupan, dados tiyang wolu kalêbêt Nyai Modin tuwin Kenthol 
Martawijaya, ingkang kalih anyunggi bèsèk, sarêng lampahipun dumugi 
sangajênging pringgitan, lajêng dipun papagakên dening Radèn Ngabèi 
Rênggawarsita, sami kairit lumêbêt ing dalêm, sasampunipun lênggah 
satata, lajêng dipun pambagyarja kados adat satataning para tamu, 
tumuntên kaparingan pisêgah wedang, panganan, ngantos sadaya sagêd 
waradin, nyai modin angrungkêbi anggènipun lênggah Radèn Ngabèi 
Rônggawarsita, kalihan matur, anggènipun sowan nyai modin punika, 
wigatos angaturakên agênging panuwunipun. Dene panjênênganipun 
Radèn Ngabèi Rônggawarsita, sampun kaparêng amitulungi dhumatêng 
nyai modin. Saupami pupika[31] wau botên kapitulungan dening 
panjênênganipun Radèn [Ra...] 


saa e 


[...dèn] Ngabèi Rônggawarsita, nyai modin sampun kalajêng pêjah 
kalêlêp, amila awit saking bingah-bingahing manahipun, nyai modin 
saanakputunipun nyuwun lilah badhe angabêkti, kajawi punika nyai modin 
angaturakên angsal-angsal awarni sinjang lêmês, kathahipun sadasa 
kêbar, rambak têrung sabèdhèng isi 100 iji, trasi abrit saglondhong 25 
kati, pêtis urang sagoci, krese urang tuwin grinting, sadaya wau sami 
wêdalan ing Grêsik, saha anakipun jalêr angaturakên patumbasan sirap 
kagêm usup-usup, kathahipun 200 rupiyah, mugi kaparênga anampèni 
kalayan suka pirênaning panggalih. 


Anggèning angaturakên arta nyai modin, katêmbungakên kagêm 
patumbasan sirap, punika awit saking sumêrêp dalêm ing 
Rônggawarsitan, payonipun sampun sakalangkung risak, saking sangêting 
risakipun malah langitipun prasasat katingal angêblak. 


Kenthol Martawijaya anyambêti atur, kala kalêlêpipun nyai modin wau, 
piyambakipun sampun botên gadhah pangintên manawi sagêd 
kapitulungan, amargi toyanipun banawi sawêg pinuju umrik, dados 
wontênipun namung kamitonggongên, wêkdal nyai modin kabopong 
dening panjênênganipun Radèn Ngabèi Rônggawarsita, pangraosipun 
kados tiyang [ti...] 


s-- 3 i 89 = 


[...yang] supêna, botên nyana manawi nyai modin sagêd wilujêng saking 
pitulunganipun Radèn Ngabèi Rênggawarsita, botên langkung Kenthol 
Martawijaya ugi angaturakên panuwun pitulunganipun Radèn Ngabèi 
Rônggawarsita dhumatêng nyai modin wau. 

Wangsulanipun Radèn Ngabèi Rênggawarsita dhumatêng nyai modin, 
tuwin dhumatêng Kenthol Martawijaya, kalayan cêkak aos, sariranipun 
botên pisan-pisan angrumaosi suka pitulungan dhumatêng nyai modin 
kala kalêlêp ing toya punika wau, ingkang ngantos andadosakên 
wilujênging badanipun, mênggah ingkang makatên wau awit saking 
kabêkta kodratipun nyai modin piyambak, atas kaparêngipun ingkang 
adamêl gêsang taksih kadhawuhan amanjangakên lêlampahan, dados 
sariranipun punika wau namung sadrêmi kagêm warananipun[32] ingkang 
adamêl gêsang angêntaskên bêbayanipun nyai modin, ingkang wohipun 
nyai modin suka kabingahan dhatêng sariranipun sagotrah sagêd 
angraosakên kabingahan sadaya, amila botên langkung angsal-angsalipun 
nyai modin ingkang samantên kathahipun wau, mugi pinaringan pituwas 
dening ingkang amurbèng dumados, tikêl matikêl kalihan wujuding 
barang punika, sagêda amurakabi dhumatêng anak putunipun nyai modin 
sadaya, dene lantaraning kabingahan satunggal lan satunggalipun, jalaran 
saking Kenthol Martawijaya, Gusti 


=: 31 90 = 


Allah anggantungi kabingahan ugi dhumatêng Kenthol Martawijaya. 


Nyai modin saha Kenthol Martawijaya, sami rumaos kaluhuran sabda, 
amila wontênipun” namung sami angaturakên panuwun, mugi 
pangandikanipun Radèn Ngabèi Rônggawarsita wau sagêda kabul. 
Dhawuhipun Radèn Ngabèi Rônggawarsita, insaallah kinabulakên dening 
Allah, sadangunipun nyai modin angadhêp Radèn Ngabèi Rônggawarsita, 
salêbêting batos ragi sumêlang mênawi jawah, botên wande sadaya 
badhe kêbês, amargi payoning dalêm sampun botên wontên ingkang 
wêtah, sami anaranthang katingal langitipun. 


Sawêg kèndêl kemawon pangudaraosing manahipun nyai modin, prêpêt, 
ing dirgantara katingal mêndhung angêndhanu, botên dangu brês, lajêng 
jawah dêrês, nyai modin manahipun katingal kacipuhan, awit saking 
paribasaning sabda pandhita ratu, Radèn Ngabèi Rônggawarsita lajêng 
ngêndika dhumatêng nyai modin, makatên. Sanadyan payoning griya 
punika pating sarowong cêkap kangge mêrgi kucing, ananging 
kuwaosipun ingkang adamêl gêsang aparing kaelokan dhumatêng griya 
punika, salamènipun botên nate kalêbêtan ing toya jawah, dilalah 
salêbêtipun nyai modin linggih wontên ing dalêm Rônggawarsitan wau, 
sanadyan jawahipun dêrês sangêt, ewadene 


segil 


218 


Babad Rênggawarsita Kumite 
Rênggawarsitan 


sakêdhik kemawon botên wontên ingkang trocoh. Sarêng makatên, nyai 
modin lajêng saya katingal ajrihipun dhumatêng Radèn Ngabèi 
Rônggawarsita. 


Sarêng jawahipun sampun têrang, saha parlunipun sampun rampung, nyai 
modin lajêng nyuwun pamit badhe ngaso dhatêng griyanipun Kenthol 
Martawijaya, ing dhusun Nusupan, ngiras badhe pasrah-pasrahan gramèn, 
malah punika wau gramènipun sampun karumiyinakên, dhumatêng ing 
Nusupan. 


Radèn Ngabèi Rônggawarsita lajêng andangu dhumatêng Kenthol 
Martawijaya, punika wau baita tumpakanipun Kenthol Martawijaya 
kakèndêlakên wontên ing pundi. Aturipun Kenthol Martawijaya, sarèhning 
toyanipun pijunu agêng, dados kakèndêlakên wontên ing lèpèn 
Sampangan, dene baita ingkang agêng-agêng, punika wau sampun 
kalajêngakên dhumatêng ing Nusupan, Kenthol Martawijaya lajêng 
sêsalaman kalihan Radèn Ngabèi Rônggawarsita, sapêngkêripun nyai 
modin tuwin Kenthol Martawijaya, lajêng katungka ing wanci sandyakala. 


(Biwadhawarga utawi Adamêl Suka Wêdhar) Ambage Kabingahan 


Sapêngkêripun nyai modin saking ing Rônggawarsitan, Radèn Ngabèi 
Rônggawarsita lumêbêt ing dalêm, angsal-angsalipun nyai modin sampun 
dipun pariksani sadaya, sarampungipun [sarampung...] 


s 3 1 92 == 


[...ipun] anggèning mariksani, lajêng dhawuh dhumatêng Mas Ajêng 
Pujadewata, sontên punika Mas Ajêng Pujadewata punapa sagêd adamêl 
wilujêngan angrasulakên, ingkang cêkap kakêpung tiyang 30 kemawon, 
aturipun Mas Ajêng Pujadewata, sagêd, namung panumbasipun ayam 
ingkang rêkaos, ewadene manawi kaparêng amragat sawung kabiri, 
inggih lajêng gampil, panyuwun wau inggih dipun parêngakên, ananging 
amiliha ingkang sampun pêndhak, malah wuninga sawung kabiri ladosan 
saking Kringinan, saking Gênêng, wêrnènipun sampun ragi kasèp, punika 
kemawon sakawan pisan dipun pragata. 


Mas Ajêng Pujadewata. Prakawis punika gampil, ananging punika mangke 
anggènipun nimbal-nimbali punapa sagêd kacêkap, sagêda kacêkap 
anggènipun nimbali para kônca, pamêndhêtipun pirantos kados pundi. 

Dhawuhipun Radèn Ngabèi Rênggawarsita, botên mawi nyuruhi para 
kênca, namung para akrap piyambak kemawon, para kênca namung para 
panèwu mantri ingkang griyanipun cêlak. 


Enggalipun anggèning damêl Biwadhawarga sagêd kalampahan ing dalu 
wau, sinjang lêmês angsal-angsalipun nyai modin, ingkang wolu 
kadhawuhan ambêdhahi sabuk, ugi sampun kalampahan dipun bêdhahi, 
sabên sinjang satunggal dados sabuk sakawan, dados sinjang wolu dados 
sabuk 


se J109 


32, murih botên sami kamèrèn, utawi botên rêbatan pamilihipun, amila 
dipun suka wêdhar, dene ingkang kalih kêbar, kadhawuhan maringakên 
ingkang putra Radèn Mas Panji Ranakusuma: 2. Radèn Ajêng Sujinah 
(Barkat). 


Wiwit jam 8 sontên, para kadang warga sampun sami rawuh, para panèwu 
mantri ingkang katimbalan, sadaya sampun sami sowan, sarêng sampun 
atus, lajêng kasêgah wedang dhaharan, srutu, ingkang krêsa ngunjuk 
sami dipun ladosi ngunjuk konyak, para kadang warga tuwin para panèwu 
mantri, panggalihipun sami katingal kasdu, rahap-rahap, botên wontên 
ingkang èwêd pakèwêd, kabêkta saking rakêt supêkêtipun ingkang 
kagungan dalêm, para sadhèrèk sêpuh, para sadhèrèk ênèm, ingkang 
sampun sami mirêng dhatêngipun nyai modin siyang punika wau, sami 
adamêl pasêmon warni-warni, wontên ingkang kapengin ngagêm 
paningsêt limar wungu wontên ingkang kapengin ngagêm paningsêt 
daringin, sawênèhing kadang ingkang cucut, amangsuli para sadhèrèk 
ingkang sami adamêl pasêmon wau, ingkang sae piyambak punika botên 
kados sabuk wang kêrtas, angsaripun ayêman. 


Salêbêting pajagongan sami gêgujêngan botên wontên kèndêlipun, 
dening sami angrumaosi kalêgan, sarêng jam: 12 dalu ambêngan sampun 
kawêdalakên, kathahipun: 12 panjang giri, kalêbêt rêrangkenipun, lajêng 
dipun wêdali ambêng, wijikan, [wiji...] 


Sn 2:3 ON ni 


[...kan,] sacêkapipun, ingkang kantun piyambak panadhahan, dipun 
sasabi ing mori ijêm, sawêdalipun panadhahan wau kaupamèkakên kados 

wêdaling waranggana dhatêng kalanganing tayuban, sadaya sami iyêg 
agiyak-giyak, makatên ugi pajagongan Biwadhawarga ing dalu punika, 
sarêng sami uninga wêdaling panadhahan, ramening swara amawurahan, 
adamêl sukaning panggalihipun ingkang kagungan dalêm, sarêng 
ambêngan sampun rampung panatanipun, Radèn Ngabèi Rônggawarsita 
angingsêt bocong angewahi palênggahan, para kadang warga tuwin 
sanèsipun, cêp, lajêng botên wontên sabawanipun, sawarni badhe 
anggantosakên ijabing parlu, botên dangu Radèn Ngabèi Rônggawarsita 
anglairakên ingkang dados karsanipun, sapisan, amèngêti para lêluhur 
dalêm Sampeyan Dalêm Ingkang Sinuhun Kangjêng Susuhunan ingkang 
sampun sami swarga, saking kakung saha saking putri, ambêrkahana 
wilujênging praja dalêm Surakarta saisinipun sadaya, wilujêngipun 
karaton dalêm, saisinipun sadaya, ambêrkahana kasugêngan dalêm, 
sagarwa putra dalêm sadaya, saha para lêluhuripun piyambak, para 
lêluhuripun para sanak sadhèrèk ingkang sami wontên ing ngriki sadaya, 
sami ambêrkahana pangèstu wilujêng sakukubanipun sadaya, kaping 
kalih, amèngêti Sayit Ngabdullah sagarwa putra sadaya, amèngêti Gusti 
Kangjêng Nabi Mukhamad Rasullolah [Rasu...] 


sai WAOE a 


[...]lolah] sagarwa putra saha para sakabat sadaya, saha angaturi dhahar 
para sanak sadhèrèk ingkang sami kaaturan angêpang Biwadhawarga 
dalu punika, sarêng sampun rampung anggèning angujubakên, lajêng 
dipun dongani dening Radèn Ngabèi Rônggawarsita piyambak, 
anggènipun andongani mawi jumênêng, swaranipun antêp arum, 
pakêcapanipun cêtha, sarêng sampun rampung anggènipun andongani, 
para tamu lajêng sami kaladosan ambêng, sêkul ulam sapirantosipun, 
lajêng kaidêrakên, sami dipun aturi mundhut piyambak-piyambak, sarêng 
sampun waradin lajêng wiwit dhahar, ingkang dhahar sami katingal rêsêp, 
botên wontên ingkang sami pakèwêd, sarêng sampun dumugi anggènipun 
dhahar, ambêngipun lajêng sami kaundurakên, Radèn Ngabèi 
Rônggawarsita andhawuhakên dhumatêng ingkang putra Radèn Mas Panji 
Ranakusuma, angidêrna suka wêdhar ingkang kadèkèkakên ing bokor 
punika, ugi sampun kalampahan kaidêrakên. 


Isinipun panadhahan wau badhe paningsêt: 4 warni, cacah: 32 paningsêt, 
manawi pambagenipun botên kasuka wêdhar, mangke mindhak sami 
kamèrèn pamilihipun, pamundhutipun suka wêdhar ramenipun kados 
angabên sawung, sarêng pambikakipun sampun rampung, paningsêt 
lajêng kaêdumakên waradin, miturut wêdaling suka wêdhar, sadaya 
kemawon sami bingah, tuwin sami 


E 

amêmuji ing kasugênganipun sang minulya Radèn Ngabèi Rênggawarsita, 
sarêng sampun antawisipun jam: 2 dalu lajêng sami bibaran. 


Sarêng tumapakipun ing taun, Ehe: 1780, Radèn Ngabèi Rênggawarsita 
kaparêng badhe krama malih, angsal putranipun Radèn Mas Panji Jayèng 
Marjaya, wayahipun Mas Arya Suryamarjaya, bupati ing Wanasaba, dados 
badhe garwanipun Radèn Ngabèi Rênggawarsita wau buyutipun Kangjêng 
Gusti Pangeran Adipati Arya Mangkunagara sapisan (Sambêrnyawa) ijab 
paningkahipun ing dintên Salasa Pon tanggal kaping: 12 wulan 
Rabingulakir ing taun, Ehe, 1780, badhe wontên ing Jayèng Marjayan, 
kampung Mondhokan. 


Kacariyos, nalika kirang salapan dintên saking têmpuking parlu, 
panggalihipun katingal sakalangkung prihatos, mênggah prihatosing 
panggalihipun wau ngantos kawistara ing netra katingal cêlom, 
salêbêtipun sungkawa wau sabên dalu tansah salat kajat wontên ing 
pamêjangan, manawi siyang botên nate sare, saha awis-awis dhahar, para 
putra-putra[33] saha para sanak sadhèrèk sami angintên, mênggah 
sungkawaning panggalih wau sarèhning anggènipun badhe krama 
namung kirang salapan dintên, ing môngka dèrèng wontên punapa- 
punapa, saha payoning dalêm sampun katingal sakalangkung risak, 
mèmpêr sangêt saupami [saupa...] 


saz 3 On 


[...mi] andadosakên sungkawaning panggalihipun, dados 
panyakrabawanipun para putra-putra saha sanak sadhèrèk ingkang 
makatên punika sampun lêrês kemawon, ananging mênggah 
sungkawaning panggalihipun Radèn Ngabèi Rônggawarsita kacakrabawa 
kados makatên wau kalihan kanyataanipun, paribasan bumi kalihan 
langit, manawi namung kacakrabawa makatên kemawon, tumrap Radèn 
Ngabèi Rônggawarsita botên pisan-pisan kalêbêtakên ing panggalih, sarta 
tumrap saliranipun sanès babagan ingkang parlu. 


Sarêng andungkap kirang 20 dintên, sangking dumugining ijap, dados 
wontên ing dintên Jumungah Kaliwon tanggal kaping 24 wulan Mulud, 
1780, para putra-putra saha sanak sadhèrèk tuwin abdi-abdi sadaya sami 
kadhawuhan angrêsiki ing dalêm ing paringgitan tuwin, ing gandhok 
sapanunggilanipun, sirap-sirap kadhawuhan amasang dados satunggal 
kimawon sacêkapipun, manawi kirang kadhawuhan nambahi gêndhèng 
kintunan saking Pôncatoyan, sarêng kaandhapakên sadaya sirapipun 
sampun kathah ingkang risak, dados ing gajahipun dalêm saha 

paringgitan sami kagêndhèng sadaya, èmpèr dalêm ingkang ngajêng 
kasirap, èmpèring paringgitan ugi kasirap, namung èmpèring dalêm 
ingkang wetan kilèn saha ingkang wingking, sami dèrèng wontên 
payonipun, pamrayoginipun [pamrayogini...] 


saz 3j 98 = 


[...pon] para sanak sadhèrèk prayogi kapundhutakên gêndhèng malih 
dhatêng Pêncatoyan, nanging Radèn Ngabèi Rênggawarsita botên 
kaparêng, kadhawuhan namung sawontênipun kemawon, dados tirahan 
wêlit ingkang mêntas kagêm amêlit gandhok lajêng kagêm amêlit èmpèr 
Wetan, namung dados saèmpèr, sumbangan kajang saking Plumbon, 
kapasangakên wontên ing èmpèr wingking, namung èmpèr kilèn ingkang 
dèrèng wontên payonipun, dhawuhipun Radèn Ngabèi Rênggawarsita 
cêkap dipun balarak kemawon, dados têtêp anggènipun amôncawarna, 
dhawuh makatên punika inggih kalampahan lajêng dipun blarak, 
labanipun sugih bala santana, botên ngantos langkung sapêkên 
panyambutipun-damêl[34] sampun rampung sadaya, ingkang saking 
gêbyog saha tembok sami kausar pêthak, warnènipun inggih ragi 
amanglingi, nalika salêbêtipun andadosi[35] dalêm wau sabên dintên para 
siswa botên kêndhat sami amaringi utawi anyaosi warni-warni, wontên 
ingkang nyaosi lampit, gêlaran alus, babut, sapanunggilanipun, para 
bêndara kangjêng pangeran putra santana dalêm ingkang sampun sami 
manjing siswa pêparingipun warni-warni, wontên ingkang maringi dilah 
sêtolup (sêtolup punika mênawi sapunika dilah gantung) wontên ingkang 
maringi patehan, ingkang maringi utawi nyaosi arta inggih wontên, 
ingkang maringi pangagêman inggih kathah, 


se $ #'90':- 


kalêmpakanipun pêparing wau lajêng kadhawuhan anyêrati ingkang putra 
Radèn Mas Panji Ranakusuma, saking cariyosipun ingkang sami sumêrêp, 
wiwit tambal sulam dalêm salêbêtipun sapêkên wau sampun botên 
dhahar punapa-punapa kajawi namung ngunjuk wedang kalihan namung 
anggantèn, prihatosing panggalih saya katingal sangêt, para sanak 
sadhèrèk ngantos botên sagêd andungkap, amila ingkang sami 
tinanggênah nyambut damêl, prasasat botên gadhah kêlik, sarêng 
anggènipun dandos-dandos saha rêrêsik sampun rampung sadaya, para 
siswa para mitra darma ingkang sami têbih dalêmipun, punapa dene para 
sanak sadhèrèk ugi ingkang griyanipun têbih, sampun sami dhatêng, para 
santana saking ing Nusupan, kados ajak-ajakan sami anyaosi lampit 
pintên-pintên supit kathahipun, siswa saking Kêdhu Parakan nama 
Asmangali, anggènipun anyaosi gêlaran alus ngantos sakawan sunggèn, 
Tuwan Pèdrik Wintêr angintuni babut alus wiyaripun saplêk ingkang 
jarambah sangajêng krobongan, pancèn kados makatên wau 

mangunahipun Radèn Ngabèi Rênggawarsita manawi kaparêng anyêgah 
dhahar salêbêtipun pitung dintên kemawon, samukawis ingkang kaèsthi 
sagêd dhatêng piyambak, ananging kosokwangsulipun, manawi sampun 
dados kagunganipun, sanadyan sabên dintên dipun pêndhêti dening para 
putra, para sadhèrèk, para sanak [sana...] 


=p ri 


[...k] sadhèrèk tuwin dalah para abdi, namung kakèndêlakên kemawon, 
amila barang samantên kathahipun wau manawi sampun sabibaring 
damêl sampun botên kantênan purugipun. 


Sarêng lampit saha gêlaran sampun sami cumawis, lajêng kadhawuhan 
nyobi dipun gêlar-gêlari, sangajêng krobongan dipun gêlari babut 
pakintunipun Tuwan Pèdrik Wintêr, saha dilah sêtolup paringipun para 
bêndara kangjêng pangeran, kapasang wontên ing dalêm tuwin ing 
paringgitan, sarêng sampun rampung anggènipun anggêlar-gêlari, saha 
ing dalêm tuwin ing pandhapi sampun sami dipun pasangi ing sêtolup, 
warnènipun inggih lajêng amanglingi, dhatêng sawangan anambahi asri, 
sarèhning badhe têmpuking parlu taksih kirang: 12 dintên, 
pangangkahipun para sanak sadhèrèk panyobinipun anggèning anggêlar- 
gêlari wau badhe dipun gulungi malih, supados botên rêgêd, ananging 
Radèn Ngabèi Rônggawarsita botên kaparêng, kadhawuhan 
anglêstantunakên kagêm panggêngan kemawon, amargi kagalih sampun 
cêlak kalihan damêlipun, dados benjing têmpuking parlu botên susah 
dipun tata malih, kantun angrêsiki kemawon, malah sangajênging 
krobongan dados wontên satêngahing babut lêrês, kadhawuhan natani 
kursi sakawan bangku satunggal, kala samantên para putra, para sanak 
sadhèrèk kathah ingkang sami mambêngi, amargi manawi satêngahing 
dalêm dipun pasangi 


ag le 


kursi punika sawanganipun botên sae, ewadene Radèn Ngabèi 
Rônggawarsita botên kengguh dhatêng sakathahing pamambêng. Mila 
para putra-putra saha para sanak sadhèrèk, sadaya sami anggêgujêng. 


Sarêng sampun wanci jam 11 siyang, pun Rêsatanu kautus dhumatêng 
ing Palugunan, kadhawuhan kapanggih Mas Ngabèi Suradôngsa, abdi 
dalêm mantri undhagi, katimbalan sapunika, amargi wontên parlunipun 
sangêt, sagêda sarêng kalihan pun Rêsatanu, botên sapintêna 
dangunipun, Mas Ngabèi Suradôngsa sampun sowan, anggènipun 
amanggihi dhatêng ing panyêratan, sarêng sampun sami satata, Radèn 

Ngabèi Rênggawarsita maringakên arta kathahipun 20 rupiyah, sarêng 
yatra sampun dipun tampèni, Mas Ngabèi Suradêngsa matur, arta: 20 
rupiyah punika kaparêngipun Kiyai Bêkêl badhe kaparêng yasa punapa, 
dhawuhipun Radèn Ngabèi Rênggawarsita kalayan bisik-bisik, 
kadhawuhan angiyasakakên tabêla dalah samaejanipun, ukuranipun 
kadugi-dugia sampun ngantos anguciwani, ananging kapundhut mangke 
wanci jam 6 sontên, sasampuna dumugi ing Rônggawarsitan, Mas Ngabèi 
Suradôngsa aturipun sêndika, anamung punika mangke kêdah dipun 
sambut damêl sakêdhikipun prikônca tiga, Mas Ngabèi Suradôngsa lajêng 
matur, têbêla punika mangke badhe kagêm sintên, Radèn Ngabèi [Nga...] 


s 3 r102 


[...bèi] Rônggawarsita botên sagêd amaringi katrangan sapunika, sarta 
Mas Ngabèi Suradôngsa lajêng dipun lilani wangsul, aturipun sêndika, 
sarèhning Mas Ngabèi Suradôngsa sampun gadhah balabag saha kajêng 
pêsagèn, amila sampun botên susah mawi tumbas kajêng, namung 
angundang undhagi sampangan tiga, kapurih angrencangi, salêbêtipun 
anggarap, gadhah pangintên bilih têbêla wau badhe kagêm Radèn Ngabèi 
Rônggawarsita piyambak, amila panggarapipun dipun êpêng, balabagipun 
kajêng wêtah, sarta sadaya anjing-anjinganipun sami pun dhêmpul. 


Ing dintên wau amarêngi ing dintên Jumungah Pahing tanggal sapisan 
wulan Rabingulakir, Ehe 1780, dados kirang 12 dintên saking têmpuking 
parlu, sarêng wanci jam 2 siyang, ingkang ibu Nyai Mas Ajêng 
Rônggawarsita, dipun aturi pinarak dhumatêng ing dalêm, (Nyai Mas 
Ajêng Rônggawarsita punika dêdalêm piyambak wontên sawingking 
dalêm Rôngggawarsitan, ingkang kadhawuhan angladosi para putra 
wayah) sarêng ingkang ibu sampun pinarak ing dalêm, ingkang putra 
Radèn Ngabèi Rônggawarsita angaturi uninga, bilih badhe têmpuking 
parlu sapunika namung kirang 12 dintên, amila Radèn Ngabèi 
Rônggawarsita nyuwun pitulunganipun ingkang ibu, saupami ingkang ibu 
angunjukakên sêrat, konjuk ing saandhap sampeyan dalêm, punapa 
ingkang ibu sagêd, wangsulanipun ingkang ibu sagêd, manawi [mana...] 


=- BA 103 = 


[...wi] saking Rônggawarsitan dumugi kori Talangpatèn nitih bèndi, amila 
Radèn Ngabèi Rônggawarsita utusan nyuwun ngampil bèndi dhumatêng 
Prawirayudan, botên sawatawis dangu bèndi sampun dhatêng lajêng 
kasudhiyakakên wontên palataran, Nyai Mas Ajêng Rônggawarsita bidhal 
malêbêt, sêrat ingkang badhe konjuk kaêmban, Radèn Ngabèi 
Rônggawarsita andhèrèkakên dumugi ing palataran, sapêngkêripun 
ingkang ibu, Radèn Ngabèi Rônggawarsita lajêng tindak dhumatêng ing 

gêdhong wetan, kontêning gêdhong katutup lajêng angêningakên 
panggalih, anêgês dhatêng ingkang Murbèng Jagad, sagêda kasêmbadan 
ingkang dados pangèsthining panggalih. 


Amangsuli Mas Ajêng Rônggawarsita, dumugi ing lêbêt sampun wanci jam 
3 siyang, sampeyan dalêm sawêg lênggah dhahar, sarêng sampeyan 
dalêm uninga dhumatêng Nyai Mas Ajêng Rônggawarsita enggal-enggal 
kadangu, wontên parlunipun punapa dene kadingarèn siyang-siyang 
marak malêbêt, Nyai Mas Ajêng Rônggawarsita lajêng munjuk punapa 
kawontênanipun, dhawuh timbalan dalêm kadhawuhan angêntosi, sarêng 
sampeyan dalêm sampun wijik, dhawuh dhumatêng abdi dalêm lurah 
kaparak ingkang angladosi, Nyai Mas Ajêng Rônggawarsita kadhawuhan 
amaringi lorodan dalêm sêkul ulam tuwin dhaharan sapêpakipun, sarta 
kadhawuhan mundhut sêratipun Radèn Ngabèi [Nga...] 


win Ba NYA sn 


[...bèi] Rênggawarsita, ingkang badhe kaunjukakên, sarêng sampun 
kawaos lajêng kadèkèkakên wontên ing kagungan dalêm bèri 
pagantenan, dhawuh timbalan dalêm dhumatêng Nyai Mas Ajêng 
Rônggawarsita, kadhawuhan nyipêng ing lêbêt kemawon, benjing enjing 
jam 7 kadhawuhan mantuk, unjukipun Nyai Mas Ajêng Rônggawarsita, 
mugi sampun andadosakên ing dêduka dalêm, punika mangke manawi 
sampun rampung parlunipun lajêng badhe nyuwun pamit ngaso, amargi 
punika wau botên mawi prasabên manawi nyipêng, punika mangke 
mindhak dados pangajêng-ajêng, dhawuh timbalan dalêm inggih sampun 
kaparêng, sajêngkar dalêm dhahar sampeyan dalêm lajêng têdhak ing 
panêpèn, Nyai Mas Ajêng Rônggawarsita kadhawuhan andhèrèk, sarêng 
sampeyan dalêm lênggah, Nyai Mas Ajêng Rônggawarsita kadhawuhan 
majêng, sampeyan dalêm amaringakên arta kathahipun: 300 rupiyah, 
kadhawuhan maringakên dhumatêng Radèn Ngabèi Rônggawarsita, saha 
sampeyan dalêm amatêdhani pangèstu wilujêng, punapadene sampeyan 
dalêm amatêdhani pasumbang dhumatêng badhe semahipun Radèn 
Ngabèi Rônggawarsita, awarni sêngkang tongkengan sarakit, unjukipun 
Nyai Mas Ajêng Rônggawarsita, sêmbah kapundhi, saha tumut 
sakalangkung bingahing manahipun, sarêng yatra saha sêngkang sampun 
dipun tampèni, Mas Ajêng Rônggawarsita saèstu nyuwun pamit badhe 
wangsul sapunika, dhawuh timbalan dalêm sampun kapa[36] 

nyai lurah kalih ingkang ngadhêp wontên ing ngarsa dalêm, sami 
kadhawuhan ngêtêrakên Nyai Mas Ajêng Rônggawarsita dhumatêng ing 

kori talangpatèn, sarêng Nyai Mas Ajêng Rênggawarsita sampun numpak 
bèndi, nyai lurah kalih sami wangsul. 


Sarêng: jam 4 sontên, Nyai Mas Ajêng Rênggawarsita sampun wangsul 
dumugi ing Rênggawarsitan, nalika ingkang ibu ngajêngakên rawuh, 
Radèn Ngabèi Rênggawarsita sampun mêdal saking gêdhong wetan, 
dhumatêng ing paringgitan malampah-malampah, sarêng uninga ingkang 
ibu rawuh, lajêng amapagakên ingkang ibu dhumatêng ing palataran, 
mandhapipun saking bèndi dipun lawani ingkang putra, lajêng 
kadhèrèkakên dhumatêng ing dalêm, paring dalêm sêkul ulam ingkang 
wontên bèndi, lajêng kabêkta para wayah dhumatêng ing dalêm, sarêng 
sampun ragi aso sawatawis, Nyai Mas Ajêng Rônggawarsita lajêng 
angêndika dhumatêng ingkang putra punapa saparlunipun sampun dipun 
pangandikakakên sadaya, patêdhan dalêm arta kathahipun 300 rupiyah, 
sampun kaparingakên, tuwin paring dalêm sêngkang ugi sampun 
kaparingakên dhumatêng ingkang putra, sarêng yatra saha sêngkang 
sampun katampèn ingkang putra, Mas Ajêng Rônggawarsita awêwarah 
dhumatêng ingkang putra benjing têmpuking parlu ijabing paningkah, 
sarèhning ingkang putra sampun yuswa 52 taun, kaprayogèkakên ingkang 
mêjana kemawon, aturipun ingkang 


= BENG 


putra sêndika, ingkang ibu lajêng dipun aturi ngaso dhumatêng ing 
dalêmipun piyambak, sarta lajêng dipun aturi dhahar, sasampunipun lukar 
pangagêman, Nyai Mas Ajêng Rônggawarsita lajêng dhahar, dipun ladosi 
para putra wayah, sabibaring dhahar lajêng mapan sare kados adad, 
lorodanipun sami katêdha dening putra wayah. 


Awit saking ragi kataman sayahing sarira, dening anggènipun ngadhêp 
wontên ing ngarsa dalêm punika wau, amila anggènipun sare katingal 
sakeca, suku dumugi ing jaja kasingêpan ing kampuh, bantal alit 
katumpangakên ing karaupan (rai) sarêng antawisipun jam 5 sontên 
langkung sakêdhik, Radèn Ngabèi Rônggawarsita anuwèni ingkang ibu, 
angungak anggènipun sare, wusana lajêng dipun cêlaki, bantal alit 
ingkang tumumpang ing paraupan dipun pêndhêt dening ingkang putra, 
ananging astaga, ingkang ibu sampun seda, sanalika wau Radèn Ngabèi 
Rônggawarsita animbali ingkang putra Radèn Mas Panji Ranakusuma, 
pangandikanipun asêmu gugup, manawi ingkang ibu seda, para putra 
wayah sami arêbut dhucung anuwèni, sarêng sampun têtela manawi seda 
sayêktos, Radèn Ngabèi Rônggawarsita lajêng angrungkêbi sampeyanipun 
ingkang ibu kalihan muwun, para putra wayah lajêng sami anglut abela 
karuna, para tôngga têpalih tuwin para sêpuh-sêpuh ingkang sami [sa...] 

[...mi] mirêng sedanipun Nyai Mas Ajêng Rênggawarsita, sadaya kemawon 
sami kagèt, dene botên mirêng manawi gêrah, langkung malih ingkang 
sami sumêrêp bilih punika wau jam 4 sontên, sawêg kondur kemawon 
saking marak ing ngarsa dalêm, saya sakalangkung kagèt, wasana lajêng 
sami nglayat, amila sawêg sakêdhap kemawon kathahipun para sanak 
sadhèrèk ingkang sami nglayat, jalêr èstri ngantos atusan. Radèn Ngantèn 
Panji Ranakusuma dipun dhawuhi mêthuk ingkang rayi Radèn Ajêng 
Brêkat[37] dhumatêng ing lêbêt, ngiras angunjuki uninga saandhap 
sampeyan dalêm, kacènthèlakên unjuk putra dalêm Gusti Radèn Ayu 
sêkar Kadhaton, sarêng Radèn Ngantèn Panji Ranakusuma dumugi ing 
lêbêt, Radèn Ajêng Brêkat inggih sakalangkung kagèt, dene punika wau 
wanci jam 3, mêntas pêpanggihan wontên ing lêbêt, amila dhawuhipun 
ingkang rama kalajêngakên konjuk Gusti Radèn Ayu Sêkar Kadhaton, 
sarta Radèn Ajêng Brêkat nyuwun pamit badhe mêdal, Gusti Radèn Ayu 
sêkar Kadhaton panggalih dalêm inggih sakalangkung kagèt, amargi 
siyang punika wau taksih ngadhêp dhahar rama dalêm Sampeyan Dalêm, 
Ingkang Sinuhun, sarêng Radèn Ajêng Brêkat badhe pangkat mêdal, Gusti 
Radèn Ayu Sêkar Kadhaton amatêdhani patumbasan toya kathahipun 40 
rupiyah Radèn Ajêng Brêkat lajêng mêdal, dumugi ing Rênggawarsitan 
sawêg wanci jam V 7 sontên, ingkang sami nglayat sampun [sa...] 


ss 31 108 = 


[...mpun] kêbak, namung para putranipun Nyai Mas Ajêng Rônggawarsita 
ingkang dèrèng jangkêp, amargi griyanipun sami wontên ing dhusun, 
ananging sadaya inggih sampun dipun paringi sumêrêp, sarta dipun 
timbali, sarêng wanci jam 7 sontên lajêng dipun sirami, kabêkta saking 
sêpuhing yuswanipun, ingkang sami ngalap barkah nyirami kathah 
sangêt, sasampunipun dipun sirami lajêng dipun dandosi kados adat, 
tuwin kalêbêtakên ing tabêla, anggènipun mundhut dhatêng Mas Ngabèi 
Suradôngsa siyang punika wau, karêrêmakên wontên ing dalêm, kadèkèk 
wontên sanginggiling bangku kapanggenakên wontên sangajênging 
gêdhong wetan. 


Nunggil wanci: jam 7 wau, sarêng sampeyan dalêm sampun wungu, Gusti 
Radèn Ayu Sêkar Kadhaton marak ing ngarsa dalêm, sarêng dipun dangu 
lajêng munjuk, punika wau wontên kèngkènanipun abdi dalêm pun Ngabèi 
Rônggawarsita, angunjuki uninga ing saandhap sampeyan dalêm, bilih 
punika wau wanci jam 5 sontên, biyungipun Nyai Rônggawarsita sêpuh 
tilar dunya sampeyan dalêm ugi sakalangkung kagèt, amargi kala wau 
wanci jam Ya 4 sontên, taksih ngêndikan kalihan sampeyan dalêm, amila 
sampeyan dalêm lajêng dhawuh dhumatêng putra dalêm Gusti Radèn Ayu 
Sêkar Kadhaton, kadhawuhan andhawuhakên dhumatêng pramèswari 

dalêm, punika mangke sampeyan dalêm badhe têdhak dhumatêng ing 
Rênggawarsitan, pramèswari dalêm [dalê...] 


=: 3 1109 


[...m] saha putra dalêm Gusti Radèn Ayu Sêkar Kadhaton sami 
kadhawuhan andhèrèk. 


Amangsuli ing Rônggawarsitan, wiwit: jam 5 dumugi jam: 8 sontên, para 
luhur ingkang sami anglayat anggili tanpa kèndêl, ing dalêm 
Rônggawarsitan ngantos kêbak, makatên ugi ingkang sami lênggah 
wontên ing jawi, ugi botên wontên sêlanipun, saking kathahipun ngantos 
angungkuli nalika sedanipun Radèn Ayu Rônggawarsita, sarêng 
antawisipun jam 9 sontên, sampeyan dalêm saèstu miyos, titihan dalêm 
kareta kèndêl wontên sangajênging paringgitan, para abdi dalêm ingkang 
sami nglayat, sami ambyar kados ayam tinêbak ing wolung, sami 
andhodhok ngapurancang sadaya, sampeyan dalêm sampun lumêbêt ing 
dalêm, lajêng lênggah ing kursi ingkang sampun katata wontên 
sangajênging krobongan, ingkang linambaran ing babut, Radèn Ngabèi 
Rônggawarsita dipun timbali ngadhêp wontên ing ngarsa dalêm, kadangu 
punapa kawontênanipun sadaya, angunjukakên umuripun sampun: 83 
taun, sampeyan dalêm amiyosakên pangunguning panggalih dalêm, dene 
kala wau wanci jam "% 4 siyang, taksih ngadhêp wontên ing ngarsa dalêm, 
amila sawungu dalêm punika wau sarêng dipun unjuki uninga putra dalêm 
Gusti Radèn Ayu Sêkar Kadhaton, sampeyan dalêm sakalangkung kagèt, 


s31 110 -= 


wusana pangandika dalêm, Radèn Ngabèi Rônggawarsita dipun 
pangandikani lucu sangêt, dene biyungipun sampun badhe tilar donya 
taksih sagêd dipun kèngkèn, manawi tiyang ingkang limrah kemawon, 
pêjah kirang saêjam punika malah sampun lêlampah, Radèn Ngabèi 
Rônggawarsita namung andhêku kalihan angaras, sarêng antawisipun jam 
⁄2 10, sampeyan dalêm lajêng jêngkar, Radèn Ngabèi Rônggawarsita 
andhèrèkakên kondur dalêm angamping-ampingi titihan dalêm kareta 
ngantos dumugi ing radinan agêng, Radèn Ngabèi Rônggawarsita 
kadhawuhan wangsul, titihan dalêm mangalèr. 


Saya dalu ingkang sami anglayat sampun ngawis-awisi, ing dalu wau para 
gusti, para luhur, kathah ingkang têdhak, sarêng antawisipun jam 12 sami 
kondur, para priyantun kathah ingkang sampun sami mantuk, kantun para 
sanak sadhèrèk ingkang taksih sami anuguri, kursi ingkang kapasang 
wontên satêngahing dalêm kadhawuhan ngêdalakên, layonipun ingkang 

ibu kadhawuhan mindhah satêngahing jarambah, sangajênging 
krobongan, ingkang sami diya-diniya bab panataning kursi wontên ing 
dalêm punika wau, sarêng sampun kalampahan kanggenipun lajêng 
rumaos sami kawon, sarta botên sagêd anginggahi. 


Saking anggènipun angatusakên para putra wayah ingkang têbih-têbih 
dalêmipun, mila layonipun ingkang ibu karêrêmakên [karê...] 


33 111:5 


[...rêmakên] ngantos kalih dalu, utawi kaol Jawi sampun ngantos 
angangkatakên layon dintên Sêtu, sarêng dintênipun Akat Wage tanggal 
kaping 3 wulan Rabingulakir, layonipun ingkang ibu Nyai Mas Ajêng 
Rênggawarsita, kasarèkakên dhumatêng Pêngging Ngaliyan, 
kadhèrèkakên ingkang êmbah Radèn Tumênggung Sastranagara, 
kaprênahakên wontên ing dagan ingkang sisih wetan, bidhaling layon 
wanci jam 9 enjing, ingkang sami nglayat inggih kathah, para sanak 
sadhèrèk tuwin para panèwu mantri ingkang sami dumugi ing Pêngging 
ugi kathah, dumugi ing Pêngging wanci jam 3 siyang, sadaya ingkang 
nguntapakên sami kasugata dhahar, bibar dhahar lajêng wangsul sadaya, 
dhatêngipun sarênti, ingkang numpak kapal jam 5 sampun dumugi nagari, 
ingkang dharat ngantos dumugi jam 9 utawi jam 10 dalu. 


Sasedanipun ingkang ibu Nyai Mas Ajêng Rônggawarsita, sakalangkung 
pamêsuning panggalihipun, sasêlaning pandamêlan wajibipun, rintên dalu 
namung lênggah wontên panyêratan, sabibaring nyêrat wanci jam 2 dalu, 
lajêng lênggah wontên ing pamêjangan ngantos dumugi byar enjing, 
mênggah ingkang makatên wau bakuning karsa pancèn kagêm masuh 
sarira, pinarêngna dening ingkang Amurbèng Dumados, sagêda nyakup 
dhumatêng kawontênan ing lair batos, mênggah kawontênanipun dhahar 
tuwin sare, punapadene bab pangagêmanipun, namung kagêm tata krami 
kemawon, bakuning [ba...] 


g ile 


[...kuning] panggalih, ingkang nawung karsa kados makatên wau, lajêng 
dipun sasabi anganggit sakathahing sêrat-sêrat, ingkang dèrèng sami 
kawêdalakên para lêluhuripun, cara kriyanipun, Radèn Ngabèi 
Rônggawarsita punika dhatêng sadhengah ingkang dipun asta kikrik 
sangêt, botên kaparêng sabên anggêr rampung kemawon, ingkang 
makatên wau katitik saking anggitanipun sêrat-sêrat, pangikêting ukara 
tuwin têtêmbunganipun, punapa malih manawi nyêkarakên, para marsudi 
basa Jawi kathah ingkang sami angalêmbana. 

Manawi sawêg anggarap sêrat-sêrat, ingkang botên kawêdharakên utawi 
ingkang kawêdharakên, sanadyan sampun kagarap rampung saha 
sampun dipun samakakên, manawi wontên têmbung ingkang dèrèng 
cocog kalihan panggalihipun, sampun têmtu dipun ewahi malih, ewah- 
ewahan wau botên namung narimah corèk utawi kasêrat ing mangsi abrit 
kemawon, ananging sasampuning kacawang utawi kacorèk ing mangsi 
abrit, lajêng kasêrat malih ngantos dumugi sarampungipun, mila sêrat- 
sêrat karanganipun Radèn Ngabèi Rônggawarsita, ingkang taksih sêratan 
tapak astanipun piyambak, botên wontên ingkang corekan utawi kêrikan, 
dene pacakan ingkang sampun dipun ewahi wau lajêng kapacakakên 
babon, adamêl gumujêng. 

Sarêng dintên Kêmis Pon tanggal kaping 7 Rabingulakir Ehe: 1780, dados 
kirang sapêkên kalihan têmpuking damêl, sanadyan botên mawi punapa- 
punapa, labaning priyantun luhur dipun luluti ing sanak sadhèrèk, dados 
ingkang sami rêrencang nyambut damêl inggih sampun kathah, ngiras 
pantês rêrencang pitung dintênipun ingkang ibu, amila adêging pawon 
sampun radi rêgêng, wiwit ing dintên wau Radèn Ngabèi Rônggawarsita 
sampun sowan para gusti para bêndara ingkang pantês dipun unjuki 
uninga utawi dipun suwuni pangèstu, tuwin dipun ngabêktèni, satêlasipun 
para gusti lajêng para bêndara kangjêng pangeran ingkang sampun 
manjing siswa saha ingkang dados mitra darma, lajêng dhatêng para 
luhur para wadana kliwon ingkang awunipun kawon sêpuh, sadaya wau 
namung dipun caosi uninga tuwin dipun suwuni pangèstu, botên wontên 
ingkang dipun aturi rawuh, sarêng sampun kirang sadintên kalihan 
têmpuking parlu, dalunipun nama midadarèni, para karereyan inggih 
wontên ingkang sami sowan dumunung namung caos bêkti, para sanak 
sadhèrèk sami wungon piyambakan, Radèn Ngabèi Rônggawarsita botên 
mêdal amanggihi, malah mêmpêng wontên ing pamêjangan kemawon, 
salat kajat ngantos dumugi byar enjing, dintên Salasa Pon enjing, para 
sanak sadhèrèk sampun sami siyaga nyambut damêl, pangaraking 
paningkah mangke wanci jam 5 sontên [so...] 


ss BE LLA sai 


[...ntên] sanadyan botên mawi tamu ewadene tatakramanipun ing 
paringgitan ugi mawi dipun gêlar-gêlari, sarèhning tamunipun namung 
bôngsa putri pangiring saking pangantèn putri, amila ingkang dipun tata 
prayogi namung ing dalêm, sarêng sampun wanci jam ?& 5 siyang 
Bêndara Kangjêng Pangeran Arya Kusumadilaga têdhak, andadosakên 
guguping panggalihipun Radèn Ngabèi Rônggawarsita. Sarèhning ing jawi 

botên mawi dipun sudhiyani palênggahan ingkang pantês, dados lajêng 
dipun aturi lênggah wontên ing dalêm kemawon, Radèn Ngabèi 
Rônggawarsita sasampunipun amanggihi kadhawuhan tumuntên lajêng 
dandan, amargi sampun andungkap wancinipun badhe pangkat, 
salêbêtipun Radèn Ngabèi Rônggawarsita dandos, lajêng katungka 
têdhakipun para gusti kangjêng pangeran, para wadana kaliwon, ingkang 
kacêlak ing saandhap sampeyan dalêm, kathahipun ngantos kalih wêlas, 
ingkang môngka pancèn botên dipun aturi têdhak, namung dipun aturi 
uninga kemawon, dados botên mawi sudhiyan punapa-punapa, sanadyan 
badhe andadak pasugatan inggih mêksa botên sagêd, amargi sampun 
kasalêpêg ing wanci, dados namung kasêgah srutu kalihan pangunjukan 
kemawon, sarêng sampun wanci jam 4 sontên, bèndi kagunganipun 
Tuwan Pèdrik Wintêr ingkang kasuwun ngampil, sampun anganggrang 
wontên sangajênging paringgitan, kareta 

titihanipun para gusti. Para bêndara kangjêng pangeran, tuwin sanès- 
sanèsipun, sami jibêg wontên ing palataran, Radèn Ngabèi Rênggawarsita 
anggènipun dandos sampun rampung, lajêng mêdal saking gêdhong 
wetan, gêr, sami dipun garapi dening para gusti, lajêng rame dados 
gêgujêngan, sarêng sampun wanci jam 5 sontên, Radèn Ngabèi 
Rônggawarsita kadhawuhan bidhal, para gusti ingkang sami têdhak 
sadaya wau, kaparêng anguntapakên saha badhe anguningani ijabing 
paningkah, Radèn Ngabèi Rônggawarsita kadhawuhan tunggil sakareta 
kalihan Bêndara Kangjêng Pangeran Arya Kusumadilaga, dados bèndi 
kagunganipun Tuwan Pèdrik Wintêr dipun tumpaki ingkang ngampil lopak- 
lopak idon, jaman kala samantên awis wontên kareta tuwin bèndi ingkang 
kêklêmpakan ngantos sadasa kathahipun, amila bidhaling pangkatipun 
paningkah Radèn Ngabèi Rônggawarsita, samêrgi-mêrgi dados têtingalan, 
jam 5 lêrês dumugi ing Jayèngmarjayan (kampung Mondhokan) ing 
Jayèngmarjayan mawi tamu para bêndara sawatawis, pangagêmipun para 
tamu bêndara Kangjêng Pangeran ing Mangkunagaran, Bêndara Kangjêng 
Pangeran Arya Gôndakusuma, inggih wontên, sarêng pangantèn sampun 
dumugi sangajêng dalêm Jayèngmarjayan, lajêng kapapagakên Bêndara 
Kanjêng Pangeran Arya Gôndakusuma, dipun ancarani lumêbêt ing dalêm, 
para gusti-gusti ingkang sami anguntapakên, ugi [u...] 


s. 31116 


[...gi] sami kaaturan lumêbêt ing dalêm, sasampuning lênggah satata 
lajêng kaijabakên, sabibar ijab para gusti-gusti botên angêntosi 
lumadosipun dhahar, lajêng kondur sadaya, sadèrèngipun bidhal, Bêndara 
Kangjêng Pangeran Arya Natapura andangu dhumatêng Radèn Ngabèi 
Rônggawarsita, mangke wangsulipun dhatêng Rônggawarsitan wanci jam 

pintên, aturipun dèrèng sagêd nêmtokakên, ananging botên sagêd 
langkung antawisipun jam 7 dhawuhipun, manawi makatên punika 
mangke titiyanipun kareta badhe dipun tilar, mangke wangsulipun 
dhatêng Rênggawarsitan supados dipun tumpakdi, dene sariranipun 
badhe dhèrèk Bêndara Kangjêng Pangeran Arya Kusumadilaga, aturipun 
Radèn Ngabèi Rênggawarsita sakalangkung nuwun, saha ngunjukakên 
panuwun dhumatêng para gusti-gusti saha para luhur ingkang sampun 
sami kaparêng aparing kamirahan dhumatêng sariranipun, amêrlokakên 
sami kapengin anguningani ijabing paningkah, ingkang anambahi dados 
asrining sêmuwaning margi, sadaya lajêng sami gumujêng gêr-gêran, 
sakonduripun para gusti-gusti, pasugatanipun dhahar lajêng kaladosakên, 
namung barokoh tani ulam rampadan katata lesehan abêbanjêngan, 
sarêng panatanipun sampun rampung para tamu kakung putri sami dipun 
ancarani dhahar sêsarêngan, sarampungipun dhahar sawatawis, ingkang 
dhatêng abdi-abdi sami dipun paringi sêkul prêcita, sarampungipun 
[sara...] 

[...mpungipun] sami nêdha, Radèn Mas Panji Jayèng Marjaya, lajêng tata- 
tata badhe bidhalipun putra mantu kondur dhumatêng Rênggawarsitan. 


Kacariyos, nalika konduripun para gusti saking Jayèngmarjayan, Kangjêng 
Pangeran Arya Kusumadilaga, kêncan kalihan ingkang putra Kangjêng 
Pangeran Arya Natapura, sami mampir dhumatêng Rênggawarsitan 
rumiyin, Kangjêng Pangeran Arya Natapura ingkang sampun uninga ing 
sêmu kaparêngipun ingkang rama, amila aturipun namung sêndika, 
dumugi Rônggawarsitan sampun jam 6 lêrês, mundhut kursi kagêm 
lênggah kalihan ingkang putra wontên ing paringgitan, abdi dalêm 
anggong ingkang angusungi gôngsa saking Kusumadilagan, sampun 
rampung sadaya, sami katata wontên ing paringgitan sisih kilèn, babut 
ingkang kagêlar wontên dalêm, kadhawuhan nata wontên jawi, èmpèring 
paringgitan sami kadhawuhan anggêlari lampit sadaya, dilah-dilah 
ingkang sampun kapasang wontên ing jawi, sadaya kadhawuhan 
nyumêdi, manawi kirang padhang kadhawuhan mêndhêt dilah dhumatêng 
ing Kusumadilagan, sarêng sadaya sampun dipun uningani lajêng 
ngêndika dhumatêng Radèn Mas Panji Ranakusuma, sapunika badhe 
kondur rumiyin, mangke kemawon jam-jaman[38] sanga badhe têdhak 
malih, sarta wontênipun kados makatên punika awit saking dhawuh 
timbalan dalêm Sampeyan Dalêm Ingkang Sinuhun, sarta 

dhawuhakên badhe kawontênanipun mangke dalu. Sarêng sampun 
rampung anggènipun dhawuh-dhawuh lajêng kondur, kalihan ingkang 
putra Kangjêng Pangeran Arya Natapura, sapêngkêripun Kangjêng 
Pangeran Arya Kusumadilaga, Radèn Mas Panji Ranakusuma bingung 
anggènipun angwontênakên pisêgah, lajêng utusan mundhut gêndhis tèh, 
kopi, roti gêbag, srutu, sampun ngantos karumiyinan rawuhipun para 
tamu utusan dalêm. Sarêng kèndêl jam Y2 7 sontên, abdi dalêm niyaga 
sapanglawe jangkêp, sampun dumugi ing Rônggawarsitan, talèdhèkipun 
kalih, 1. pun Dari, 2. pun Manis, sami talèdhèk ijatikusuman,[39] ugi 
sampun sami dhatêng, sarêng sampun satata, gôngsa kaungêlakên, 
nunggil wanci wau abdi dalêm panakawan tukang minuman salurahipun, 
ugi sampun sami dhatêng ing Rônggawarsitan, sami angampil paring 
dalêm minuman warni-warni, botên dangu lajêng katungka dhatêngipun 
abdi dalêm rêdênas kasêpuhan anggili tanpa kèndêl, sakêdhap kemawon 
ing paringgitan katingal sampun kêbak, (mênggah gôngsa saniyaganipun, 
dalah satalèdhèkipun, minuman sapirantosipun, punapadene abdi dalêm 
rêdênas kasêpuhan ingkang sami jagong sadaya wau saking paring dalêm 
saha saking dhawuh dalêm). Sarêng jam %2 8 lêrês, Radèn Ngabèi 
Rônggawarsita sakalihan sampun rawuh, dipun kurmadi gêndhing ladrang 
pangantèn, kareta ingkang dipun titihi 

kèndêl wontên sangajênging paringgitan, kontêning kareta sampun 
kawêngakakên dening Radèn Mas Panji Ranakusuma, ingkang lênggahan 
sami mahargyana[40] jumênêng saking palênggahan, sasampunipun 
pangantèn putri kalêbêtakên ing dalêm, Radèn Ngabèi Rônggawarsita 
gêntos atur pambagyarja dhumatêng para tamu sadaya, katungka 
lumadosipun pangunjukan, srutu, tuwin minuman, sarêng sampun sami 
waradin, Radèn Ngabèi Rônggawarsita lajêng kundhisi. Wosipun 
kemawon, sapisan dumugi kasugêngan dalêm, pramèswari dalêm, saha 
para putra putri dalêm sadaya kaping kalih wilujêngipun nagari dalêm 
Surakarta Hadiningrat, saisinipun sadaya, kaping tiga, sugêngipun saha 
wilujêngipun para tamu sadaya, wasana Radèn Ngabèi Rônggawarsita 
angunjukakên saha angaturakên panuwun, konjuk ing saandhap 
sampeyan dalêm, konjuk para gusti, katur para sanak sadhèrèk ingkang 
sami adamêl agênging panggalihipun, lajêng katampèn surak 
mawurahan). 


Salêbêtipun pajagongan sêsambènipun namung gêgujêngan, limrah 
mantuning kêkancan sami garap- ginarap, panggarapipun sami alus- 
alusan, dados wontênipun namung suka parisuka, dhasar gôngsa tansah 
mungêl angrangin, binarung sindhèning waranggana, kados makatên 
punika ingkang anama adamêl sênênipun pajagongan. 

Sarêng antawisipun jam 11 dalu, wontên kareta kalih lumêbêt ing 
palataran, sarêng dipun waosakên jêbul Bandara Kangjêng Pangeran Arya 
Pringgalaya, ingkang amakili pangagênging kadipatèn anom, 
kadhèrèkakên ingkang rayi nak dhèrèk Kangjêng Pangeran Arya 
Jatikusuma, sadaya wau ingkang sampun kasusra lêbda wirama, ingkang 
sampun botên kewran dhatêng kridhaning gêndhing, ingkang sami 
lênggah wontên ing paringgitan lajêng mandhap sadaya, para satriya 
agung sakawan wau sarêng sampun sami lênggah, para priyantun 
ingkang sami mandhap wau lajê[41] sami katimbalan wangsul malih, 
sarawuhipun para satriya agêng wau anambahi asrining pajagongan, 
Kangjêng Pangeran Arya Kusumadilaga andangu dhumatêng Radèn 
Ngabèi Rônggawarsita, kala wau dhatênging pangantèn wanci jam pintên, 
kala wau botên sagêd ngêntosi, amargi kèngêtan agantung urak dhèrèk 
wiyosan dalêm amêng-amêng, amila lajêng kasêsa kondur, unjukipun 
Radèn Ngabèi Rônggawarsita kèndêl jam Yo 8 lêrês, punika wau mèh 
kemawon dados damêl (wontên rewal-rewelan) Radèn Ngabèi 
Rônggawarsita anglajêngakên aturipun, punika wau sarêng lampahing 
kareta dumugi sajawining regol, sariraning pun kagungan pangraos amrih 
malêbêt, kuwatos ambok manawi kalêbêtan ing alam panasaran (para 
tamu sami gumujêng sadaya) saking botên kanyanan manawi dados 
kados [ka...] 

[...dos] makatên kawontênanipun, sarêng lampahing kareta dumugi 
sangajênging paringgitan, saya botên kantên-kantênan, sariranipun 
rumaos wontên salêbêting alam supênan, pangraos ingkang kados 
makatên wau sanadyan sampun kaduwa saking kêncênging panggalih, 
nanging taksih rumaos dèrèng pitados, wasana sarêng talinganipun 
mirêng swaraning gôngsa kabarung sindhèning waranggana ingkang 
anganyut-anyut, pêpêtêng ingkang anglimputi paningal wau lajêng 
padhang anjingglang kados mêdaling purnama sidhi (gêr para tamu sami 
gumujêng malih ambata rêbah), awit saking kabêkta cucuting 
pangandikanipun Radèn Ngabèi Rônggawarsita, salêbêting pajagongan 
wau namung tansah gêgujêngan, kèndêl-kèndêlipun namung manawi 
kasêlan ungêling gôngsa, manawi ungêling gôngsa suwuk, lajêng tapuk 
gêgujêngan malih, kados makatên wau ngantos dumugi jam 6 enjing, 
sarêng prabaning diwangkara sampun anyoroti ingkang sami 
lêlênggahan, sadaya lajêng sami bibaran, wilujêng. 


Cocoging Pamêca 

Sarêng tumapakipun ing taun Jimawal 1781, amarêngi ing dintên Sêtu 
Lêgi tanggal sapisan wulan Jumadilakir ing taun Jimawal: 1781, Radèn 
Ngabèi Rônggawarsita sowan dhumatêng ing Gêndakusuman, dumugi ing 
Gôndakusuman wanci jam %2 8 sontên, nanging botên pinanggih ing 
dalêm, amargi [a...] 

[...margi] Kangjêng Pangeran Arya Gôndakusuma sawêg nindakakên 
padamêlan wontên pura Mangkunagaran, Radèn Ngabèi Rônggawarsita 
taksih angêntosi lênggah wontên ing paringgitan, ingkang sampun dipun 
gêlari gêlaran alus, sarêng kèndêl jam 8 lêrês, Kangjêng Pangeran Arya 
Gôndakusuma mêdal kondur sakêdhap, kados punapa bingahing 
panggalihipun, amargi salêbêtipun nindakakên padamêlan, kagungan 
panggalih badhe pinanggih Radèn Ngabèi Rônggawarsita, amila bingahing 
panggalihipun prasasat tanpa pêpindhan, sanalika lajêng dipun ancarani 
dhumatêng ing gêdhong panyêratan, adat ingkang sampun, sabên Radèn 
Ngabèi Rônggawarsita kapanggihan wontên panyêratan, punika têmtu 
wontên wigatosipun, anggènipun pêpanggihan wau namung sakêdhap 
sangêt, namung saparlunipun kemawon, Radèn Ngabèi Rônggawarsita 
lajêng nyuwun pamit, pêpanggihan wau akalihan sami kawuryan lêga 
lêgawa. 


Sawêk[42] antawis tigang dintên, sowanipun Radèn Ngabèi 
Rônggawarsita dhumatêng ing  Gôndakusuman, Radèn Ngabèi 
Rônggawarsita katimbalan Kangjêng Pangeran Arya Gôndakusuma malih, 
nanging sowanipun sampun ngantos langkung saking jam 7 sontên, 
Radèn Ngabèi Rônggawarsita sampun dumugi ing Gôndakusuman, lajêng 
kapanggih wontên ing gêdhong panyêratan, sarêng 

sampun lênggah satata, Kangjêng Pangeran Arya Gôndakusuma 
amatêdhani uninga, dintên punika wau wanci jam 11 siyang (Sênèn Pon 
tanggal kaping 3 Jumadilakir Jimawal: 1781), Kangjêng Pangeran Arya 
Gôndakusuma katimbalan Tuwan Kolonèl Boskên, ingkang amakili 
Kangjêng Tuwan Residhèn Rapnaus ingkang sawêg pêrlop, sarêng dumugi 
ing paresidhenan, Tuwan Kolonèl Boskên amaringi uninga, bilih Kangjêng 
Pangeran Arya Gôndakusuma anampèni partisara saking Paduka 
Kangjêng Tuwan, Ambèrkus Jakop, Dheimar Mantungên, ingkang 
jumênêng Guprênur Jendral ing Batawi, katitimangsan ing Bogor kaping 7 
April, 1853 ôngka 54 ciri wadi, panjênênganipun Kangjêng Pangeran Arya 
Gôndakusuma kajumênêngakên pangagênging trah Mangkunagaran, 
sarêng sampun têlas pangandikanipun Kangjêng Pangeran Arya 

Gêndakusuma wau, Radèn Ngabèi Rênggawarsita lajêng angraup pada 
angabêkti, sanadyan Kangjêng Pangeran Arya Gêndakusuma botên 
kaparêng, ananging dêrênging panggalihipun Radèn Ngabèi 
Rônggawarsita botên kenging dipun sayuti, sasampuning angabêkti lajêng 
andonga nurbuwat, sarêng anggènipun andonga sampun rampung, 
Kangjêng Pangeran Arya Gôndakusuma andumugèkakên 
pangandikanipun, kaparêngipun kangjêng tuwan residhèn, anggènipun 
badhe anjumênêngakên benjing ing dintên Jumuwah Wage tanggal kaping 
14 


sz 3 EIA 


wulan Jumadilakir punika wanci jam 9 enjing, wontên ing pandhapi 
Mangkunagaran, sarêng sampun rampung saparlunipun Radèn Ngabèi 
Rônggawarsita nyuwun pamit badhe wangsul, samêdalipun saking 
panyêratan prayagung sakalihan sami sêsarêngan, Kangjêng Pangeran 
Arya Gôndakusuma amaringakên kanthong sêrat, sarêng sampun dipun 
tampèni, kalêbêtakên kanthonganing rasukan, sadumuginipun ing dalêm 
kanthong wau sarêng kabikak, isinipun salêmbar kêrtas nyatus rupiyah. 


Sarêng ing dintên Jumungah Wage tanggal kaping 14 wulan Jumadilakir 
wau, wanci jam 9 enjing, Kangjêng Pangeran Arya Gôndakusuma, saèstu 
kajumênêngakên pangagênging trah Mangkunagaran, amila wiwit kirang 
tigang dintên kalihan têmpuking parlu, ing Mangkunagaran sampun wiwit 
kapajang-pajang, sadaya saka pananggap punapa dene saka taratag, 
sami karêngga ing tuwuhan, wiwit sangajênging gapura dumugi ing 
pamedan, nêkuk mangetan dumugi parapatan Nonongan, sami dipun 
panjêri daludag umbul-umbul, saha gôngsa munggang kaprabon tuwin 
carabalèn. 


Ing dintên Jumuwah wau wanci jam 7 enjing para putra santana saha para 
punggawa agêng alit, sampun sami sowan pêpak, sarêng wanci jam Yo 9 
enjing Kangjêng Radèn Adipati Sasradiningrat, sakarereyanipun abdi 
dalêm para bupati jawi lêbêt, saanon-anonipun, tuwin mas pangulu 
[pangu...] 

[...lu] tapsir anom, sampun sami pêpak wontên pandhapi Mangkunagaran, 
nunggil wanci wau Kangjêng Gusti Pangeran Adipati Angabèi, Kangjêng 
Gusti Pangeran Arya Prabu Mijaya, saha bandara kangjêng pangeran putra 
dalêm sadaya, para Kangjêng Pangeran santana dalêm, ugi sampun 
rawuh wontên pandhapi Mangkunagaran. 

Wanci jam 9 lêrês, kangjêng tuwan wakil residhèn, kadhèrèkakên para 
tuwan-tuwan amtênar, Mardika, tuwin para tuwan-tuwan mayor, kapitan, 
upsir ing loji agêng, sampun rawuh ing Mangkunagaran, sadaya wau sami 
mangagêm baku pameran, kaurmatan ungêling gêngsa, munggang, saha 
carabalèn, sarêng sampun sami têtabikan kalihan para pangagêng, 
sadaya lajêng sami lênggah satata, botên sawatawis dangu kangjêng 
tuwan wakil residhèn jumênêng saking palênggahan, tamu agung ugi 
sami jumênêng sadaya, kangjêng tuwan wakil residhèn lajêng anglairakên 
ing pangandika sadaya lêlabêtanipun Kangjêng Pangeran Arya 
Gôndakusuma, wiwit yuswa 15 taun, sampun dados militèr prajurit 
Mangkunagaran, dumugi dintên wau sampun anglampahi pandamêlan 
laminipun: 28 taun, salêbêtipun 28 taun wau sampun anglampahi 
pandamêlan warni-warni, wiwit pangkat alit ngantos dumugi anglampahi 
pandamêlan ingkang pangkat agêng, botên nate nglampahi kalêpatan, 
saking saening [sa...] 


s3 i26 


[...ening] lêlabêtanipun, ngantos kangjêng guprêmèn amaringakên 
ganjaran warni-warni dhumatêng Kangjêng Pangeran Arya Gôndakusuma, 
sapisan awarni mêndhali anggènipun sampun anglampahi pêrang kala 
jaman dauru Dipanagaran, kangjêng tuwan wakil residhèn pancèn inggih 
sampun anyipati piyambak dhatêng kawantêraning panggalih nalika 
Kangjêng Pangeran Arya Gôndakusuma anglampahi dados militèr, pancèn 
pantês pinuji, amila awit saking kaparêngipun kangjêng guprêmèn, 
Kangjêng Pangeran Arya Gôndakusuma kawisudha dados pangagênging 
trah Mangkunagaran, ajêjuluk Kangjêng Pangeran Adipati Arya Prabu 
Prangwadana. Sasampunipun rampung anggènipun andhawuhakên, 
tuwan juru basa lajêng maos sêrat partisara saking kangjêng guprêmèn, 
sarêng sampun rampung pamaosipun, para tuwan-tuwan sadaya lajêng 
têtabikan kalihan Kangjêng Gusti Pangeran Adipati Arya Prabu 
Prangwadana, sarampunging ngunjuk kawilujêngan, kangjêng tuwan wakil 
residhèn lajêng kondur dhumatêng loji paresidhenan, para tamu sadaya 
bibaran. 


Sarêng sampun wanci jam 11 siyang, Kangjêng Gusti Pangeran Adipati 
Arya Prabu Prangwadana lajêng sowan dhumatêng ing loji paresidhenan, 
mawi upacara kaprabon, kadhèrèkakên para pangagênging prajurit 
Mangkunagaran, saha para pangagênging punggawa, parlu angaturakên 
panuwun, bidhal saha konduripun [kondur...] 


o LIIT 

[...ipun] kaurmatan ungêling kodhok ngorèk saha carabalèn mawi 
pakurmatan drèl saha mariyêm. 


(Pratelan_ing nginggil punika saking Mas Ngabèi Jayawiyata, ingkang 
dipun sêrati Radèn Ayu Jayadarsana). 


Jumênêngipun Kangjêng Pangeran Arya  Gêndakusuma, dados 
pangagênging trah Mangkunagaran, asma Kangjêng Gusti Pangeran 
Adipati Arya Prabu Prangwadana, pinèngêtan ing dintên Jumuwah Wage 
tanggal kaping 14 wulan Jumadilakir ing taun Jimawal, 1781, wuku 
Landêp, windu Kunthara, Rodra Tungle dangu, sumursinaba, 
sumêngkaning cèlèng têmbalung, rahayu, samubarang damêl sae. 


Namung Kagêm Ambeda 


Sajumênêng dalêm Kangjêng Gusti Pangeran Adipati Arya Prabu 
Prangwadana, sadaya kemawon sampun têmtu kagungan pangintên, bilih 
Radèn Ngabèi Rônggawarsita badhe sagêd dados priyantun sugih, amargi 
paring dalêm kangjêng gusti lumintu kados ilining toya lèpèn, ing mêngka 
paring dalêm kangjêng gusti punika botên namung dasanan kemawon, 
ananging ngantos atusan dumugi ewon rupiyah, langkung malih saking 
patêdhan dalêm, Sampeyan Dalêm Ingkang Sinuhun Kangjêng 
Susuhunan, inggih ugi lumintu kemawon, paribasan, dèrèng têlas sampun 
dipun paringi malih, malah saupami dipun satitèkakên utawi dipun 
gunggung, manawi namung kalih dasa èwu rupiyah kemawon kapara 
[kapa...] 


s9 r120 


[...ra] langkung, ewadene sarêng kagêm Radèn Ngabèi Rônggawarsita, 
nyampingipun kemawon botên rangkêp, saking punapa, kados inggih 
saking sampun botên rêmên dhatêng kawontênan donya punika wau, 
saupami Radèn Ngabèi Rônggawarsita punika sampuna kandêl 
panggalihipun dhatêng tata krami, bokmanawi sampun dados priyantun 
majênun, sarèhning panggalihipun taksih santosa, saha taksih angagêm 
dhatêng kalimrahan, kagungan damêl mantu, supitan sapanunggilanipun, 
manawi ngungak dhatêng kawontênan ingkang kados makatên wau dados 
tujuning panggalih angirib-irib dhatêng lampahing kapandhitan. 

Nalika Radèn Ngabèi Rônggawarsita, badhe kagungan damêl 
angramakakên ingkang putra saking Mas Ajêng Pujadewata, nama Radèn 
Rara Mumpuni (sarêng sêpuh nama Radèn Ngantèn Martawarsita), 
paribasan botên kagungan panjêlang, dalêmipun sampun katingal risak, 
sanadyan kala badhe krama mêntas dipun payu, ananging sarèhning 
payon wau saking bôngsa godhong, dados samangke sampun katingal 
sami naranthang malih, isèn-isèning dalêm saupami kasade botên pajêng 
5 rupiyah, gêlaran ingkang dipun agêm lênggah sampun lami sangêt 
tuwin botên wêtah, lajêng dipun rangkêpi wacucaling maenda gèmbèl, 
manawi wontên tamu ingkang kagêm lênggah kasambutakên dhumatêng 
tôngga têpalih ingkang cêlak, ewadene sampun kaparêng amutus rêmbag 
apa 


meer e 


têmtuning dintên wulan ingkang badhe kagêm ijabing pangantèn, punapa 
dene wontênipun ing rancangan ingkang sampun kadhawuhakên dhatêng 
besan, badhe agêng-agêngan, mênggah ingkang makatên wau inggih 
saking kandêling pitadosipun dhatêng ing kabatosan, kala samantên 
sarêng kirang sawulan kalihan pêpetanganing dintên ingkang badhe 
kangge ijab, Radèn Ngabèi Rônggawarsita sowan dhumatêng ing 
Mangkunagaran, angunjuki uninga sampeyan dalêm kangjêng gusti, 
sarêng parlunipun sampun kaunjukakên sadaya, dhawuh dalêm kangjêng 
gusti sakalangkung bingah, sarta aparing pangèstu wilujêng dhumatêng 
badhe pangantèn tuwin dhumatêng sadayanipun, namung ragi wontên 
gêtuning panggalih dalêm, dene ing wêkdal punika sawêg arungan 
parluning karsa dalêm kangjêng gusti iyasa pabrik Calamadu, ingkang 
waragadipun botên sakêdhik, saupami botên sawêg kasarêngan parlu 
dalêm ingkang kados makatên wau, sampun têmtu sagêd amaringi 
pitulungan kados panyuwunipun Radèn Ngabèi Rônggawarsita wau, 
sarêng sawêg wontên sêsarênganipun ingkang wigatos, dados botên 
sagêd amaringi, dene manawi namung kangge tumbas jajan pêkên 
kemawon, badhe dipun paringi, kangjêng gusti lajêng jumênêng têdhak 
ing dalêm, namung sakêdhap sangêt lajêng miyos malih, asta dalêm 
anyangking buntêlan dalancang ing lêbêt sajak sampun isi yatra uwang 
krêtas, sarêng sampun lênggah lajêng kaparingakên dhumatêng Radèn 
Ngabèi [Ngabè...] 


s= 3i 130 = 


[...i]  Rênggawarsita, unjukipun sakalangkung kapundhi, lajêng 
kalêbêtakên dhatêng kanthongan rasukan, saha nyuwun pamit mundur. 

Sapêngkêripun Radèn Ngabèi Rênggawarsita, raosing panggalih dalêm 
kangjêng gusti sakalangkung sumêdhot, kèngêtan lêlampahan ingkang 
sampun kapêngkêr, panggalih dalêm sakalangkung trênyuh, amila 
kangjêng gusti lajêng animbali abdi dalêm jayengan, nama Jayèng 
Kahwaya, sarêng dumugi ing ngarsa dalêm, dhawuh dalêm kangjêng gusti 
pun Jayèng Kahwaya kadhawuhan atut wingking lampahipun Radèn 
Ngabèi Rônggawarsita, dhatênga ing pundi-pundi kadhawuhan atut 
wingking kemawon, sampun cêlak-cêlak tuwin sampun têbih-têbih, 
punapa kawontênanipun kadhawuhan saos unjuk, unjukipun Jayèng 
Kahwaya sêndika lajêng mangkat agêgancangan, tindakipun Radèn 
Ngabèi Rônggawarsita sawêg dumugi ing ngêkrun Mangkunagaran, pun 
Jayèng Kahwaya sampun wontên ing wingkingipun. Radèn Ngabèi 
Rônggawarsita tindakipun mangetan lêrês, dumugi parapatan saêlèr 
jaratan Walandi, lajêng minggok mangidul, sarêng dumugi paratigan 
Bathangan, ing ngriku wontên tiyang ambarang reyog sawêg pinuju 
bèbèr, lajêng dipun cêlaki dening Radèn Ngabèi Rônggawarsita, sarêng 
anggènipun bèbèr sampun kèndêl, dipun dangu, manawi katanggap 
sadumuginipun, tanggapanipun pintên, aturipun, ingkang sampun 
kalampahan tanggapanipun 10 rupiyah, lajêng dipun dhawuhi 


sa YENI e 


dhumatêng ing Rênggawarsitan, badhe katanggap 10 rupiyah, Radèn 
Ngabèi Rônggawarsita andumugèkakên tindakipun mangidul, sarêng 
sampun dumugi ing dalêm lajêng anjujug ing panyêratan, dèrèng ngantos 
lukar paringipun arta kangjêng gusti lajêng kabukak saking buntêlan, 
byar, isinipun namung krêtas sadasa rupiyah satunggal, sarêng mêntas 
ambikak buntêlan wau, Radèn Ngabèi Rônggawarsita arêngêng-rêngêng 
sêkar agêng têmbang Gôndakusuma, dumugi sapada katungka 
dhatêngipun reyog, dipun garubyug tiyang ningali kathah sangêt, 
swaranipun kumarusuk pating caruwèt ngantos kados kêthèk rêraton, 
sarèhning sawêg jan 11 siyang, ing palataran taksih bêntèr-bêntèripun, 
dados anggènipun anjogèd kadhawuhan manggèn ing paringgitan 
kemawon, sarta dipun dhawuhi amiwiti. 


Pun Jayèng Kahwaya, ingkang dipun dhawuhi atut wingking tindakipun 
Radèn Ngabèi Rônggawarsita, sarêng sampun têrang bilih kondur 
dhumatêng ing Rônggawarsitan, botên mawi mampir-mampir, lajêng 
wangsul, sadumuginipun ing Mangkunagaran kangjêng gusti taksih 
lênggah, amila lajêng munjuk punapa kawontênanipun, sadaya sampun 
sami kaunjukakên, dalah anggènipun ananggap reyog 10 rupiyah, ugi 
kaunjukakên, kangjêng gusti namung gumujêng, ananging ing sêmu 
kawistara manawi kaduwung. 


sasi AN Nara 


241 


Babad Rênggawarsita Kumite 
Rênggawarsitan 


Inggih Ugi Namung Kagêm Ambeda 


Reyog jaman kina punika ingkang dipun laras lawungan, sami angabên 
kasagêdan saha kaprigêlanipun anumpak kapal, ugi ngabên 
kaprigêlanipun anyêpêng lawung, gêlaring panumbak sapanunggilanipun, 
kathah-kathahipun tiyang wolu, têrkadhang namung sakawan, inggih 
wontên ingkang ngantos: 16 utawi langkung, nanging lajêng nama barisan 
rodad, reyog wau panganggenipun cara Jawi jangkêp, tanpa rasukan, sami 
angewal dhuwung, mawi kalung kacu abrit, sami angatingalakên 
kabêsusanipun, wiraganipun angewak-ewakakên, sasampunipun reyogan 
suwug[43] ingkang têmtu gêntos mêdal pênthul wayuh, lêlampahan 
pênthul wayuh, punika pasêmon kawontênanipun tiyang wayuh ingkang 
botên sêmbada, utawi tiyang wayuh ingkang angangge wêwatêkan pilih 
êsih, tiyang èstri ingkang gadhah dhêdhasar susila, ningali topèng 
lêlampahan pênthul wayuh punika lingsêm sangêt, satêlasipun 
lêlampahan pênthul wayuh wau, lajêng gêntos sulapan, panyulapipun 
ajêgan, têmtu tiyang dipun bônda, kalêbêtakên ing sêngkêran sawung, 
dipun adhêpi udhêng lêmpitan, sarêng sêngkêranipun kabikak, tiyang 
ingkang kabônda wau sampun udhêng-udhêngên, bandanipun botên 
ewah, lajêng kalêbêtakên ing sêngkêran malih, sarêng sampun kabikak, 
sampun sagêd ucul udhêng, udhêngipun sampun lêmpitan [lê...] 


sg 133-5 


[...mpitan] malih kados kala wau, bandanipun inggih taksih botên ewah, 
sarêng kalêbêtakên sêngkêran ingkang kaping tiga, sarêng kabikak 
bandanipun sampun ucul, dhadhungipun sampun kagulung wangun tali 
bandhang: kalangkungan jawi ingkang kados makatên wau, bôngsa Jawi 
taksih sami rêmên, amila tiyang ningali inggih kathah sangêt, ngantos 
botên angraosakên bêntèring sêngenge. 


Kala samantên sarêng panataning gôngsa sampun rampung, ingkang 
badhe angreyog sampun sami siyaga, lajêng wiwit reyogan, pangêrèhing 
kapal botên tilar wiraganing badan, sarêng sampun sawêtawis dangu 
wiramaning gôngsa kasêsêgakên, lajêng wiwit bênthak-binênthak lawung, 
satunggal lan satunggalipun sami kasakitan, wasana lajêng dados catur 
sura panggah, sami gêbag-ginêbag yêktos, lajêng dados gêlut rukêt, 
ingkang sawau ungêling gôngsa kasêsêgakên, sarêng anggènipun gêlut 
katingal yêktosan, malah mawi suwut-sinuwut udhêng, ungêling gôngsa 
kasuwuk, ingkang anabuhi kapêksa misah ingkang sami suwala wau, 
sarêng sampun kapisah lajêng sami kèndêl ngaso, sakalih-kalihipun sajak 
sami botên angrumaosi manawi mêntas suwala ngantos kados makatên 


242 


Babad Rênggawarsita Kumite 
Rênggawarsitan 


ramenipun, sarêng sampun sami ngaso gôngsa lajêng kaungêlakên malih, 
mungêl gêndhing loro-loro, ingkang dados pênthul wiwit anjogèd, 


s: 37134 == 


panjogèdipun ngantos ragi sawatawis dangu, kèndêling panjogèd sarêng 
bok sêpuh dhatêng ambêkta kintunan, sawêg dipun pitakèni angintun 
punapa, katungka dhatêngipun bok ênèm, ugi ambêkta kintunan, 
lêluconipun inggih ajêg kemawon sami gèrèt-ginèrèt, jêngkang- 
jinêngkang, dilalah bok sêpuh anggènipun anjêngkangakên bok ênèm ragi 
karosan, ngantos dhawah sayêktos, lajêng dipun surak dening tiyang 
ningali, satanginipun bok ênèm gêntos anjêngkangakên dhatêng bok 
sêpuh, ugi ngantos kalumah, satanginipun bok sêpuh lajêng angulêng bok 
ênèm, bok ênèm ugi purun, lajêng ulêng yêktosan, jambak jinambak 
ngantos botên kenging dipun pisah, ingkang dados bok sêpuh bok ênèm 
sampun sami berotên, kalih pisan ngantos sami kasupèn dhatêng 
kadadosanipun, gôngsa ugi lajêng suwuk malih, iyaganipun lajêng misah 
ingkang sawêg sami berotên wau, sarêng sampun sami kapisah inggih 
lajêng ical botên wontên tabêtipun bilih mêntas ulêng. 


Dèrèng ngantos dumugi sulapan, sampun kabibarakên, kala samantên 
sawêg antawisipun jam 2 siyang. 


(Kados Supêna) 


Sarêng sampun têrang[44] sadasa dintên anggènipun kagungan damêl, 
Radèn Ngabèi Rônggawarsita dipun timbali Kangjêng Gusti Pangeran 
Adipati [A...] 


sora 


[...dipati] Arya Prabu Prangwadana, wanci jam: 7 enjing, sasampuna 
dumugi ing Mangkunagaran, dhawuh dalêm Kangjêng Gusti wau inggih 
kaèstokakên, sarêng sampun dumugi ing Mangkunagaran, lajêng 
kadhawuhakên majêng, pangandika dalêm Kangjêng Gusti kangên 
sangêt, sarta kagungan kaul, manawi sampun jumênêng pangagênging 
trah Mangkunagaran, Radèn Ngabèi Rônggawarsita kadhawuhan 
andhèrèk dhahar. 


Kala samantên ingkang kadhawuhan ngadhêp para bandara riya putra 
dalêm Kangjêng Gusti Pangeran Adipati Arya Mangkunagara kaping Ill 

saha para santana sanèsipun, antawisipun prayagung wolu. Paring dalêm 
pisêgah, wedang tèh, srutu, konyak, pangandika dalêm kangjêng gusti 
warni-warni, adamêl talatosipun ingkang sami lêlênggahan. 


Nunggil wanci wau, ing Rênggawarsitan kadhatêngan utusan dalêm 
Kangjêng Gusti Pangeran Adipati Arya Prabu Prangwadana, abdi dalêm 
pangagênging undhagi, kanthi karèrèhanipun undhagi: 10, tukang batu 
saha bau intiran: 25 ngirit garobag lêmbu: 5 iji, isi kajêng warni-warni, 
sirap, usuk, balabag, rèng kajêng, banon, wêdhi, gamping, sapirantosipun, 
tuwin dêling gêdhèg, kepang, sarêng sampun dumugi ing 
Rônggawarsitan, nyuwun lilah dhumatêng Radèn Mas Panji Ranakusuma 
saha Radèn Ayu Rônggawarsita, awit saking dhawuh dalêm kangjêng 
gusti, kadhawuhan [kadhawuh...] 


sarlo 


[...an] andandosi dalêm sapanunggilanipun, ingkang sampun katingal 
risak kadhawuhan amulyakakên, sarêng sampun dipun paringi palilah, 
sadaya lajêng sami nyambut damêl, ingkang kamulyakakên botên 
namung ing dalêm, paringgitan, gandhok kemawon, dalah sumur, jamban, 
pawon ugi sami dipun mulyakakên, tirahanipun wêdhi kaurugakên ing 
palataran, sadaya ingkang sami katingal rêgêd, saha dèrèng tata, lajêng 
sami dipun rêsiki, saha sami dipun tata sae, lungsuraning sirap saha 
gêndhèng ingkang sampun botên kangge, sami katata prayogi wontên ing 
panggenan kiwa, sarêng sampun rampung sadaya, sami kapasrahakên 
dhumatêng Radèn Mas Panji Ranakusuma, ingkang nyambut damêl sami 
bibaran. 


Kacariyos, Radèn Ngabèi Rônggawarsita ingkang sawêg ngadhêp wontên 
ngarsa dalêm kangjêng gusti wiwit jam Yo 8 enjing ngantos jam Yo 3 
siyang, dongèngipun ingkang kaunjukakên kangjêng gusti namung 
ingkang nawung raos, pralampita utawi wêwulang, paribasan 
kawêdalakên sadaya, kangjêng gusti saha ingkang sami ngadhêp, 
panggalihipun sami karênan, sanadyan anggènipun lêlênggahan sampun: 
8 jam, sadaya botên wontên ingkang karaos sayah. 


Taksih wontên sambêtipun jilid IV[45] 


Ewah-ewahan lêpating panyêrat badhe kapacak wontên ing jilid IV. 


1. angacarani (dan di tempat lain). 
2. anoraga. 

. Sasampuning. 


Rênggawarsita. 
katanggêlan. 
anunggil. 


. kapêksa (dan di tempat lain). 
. mendanipun (dan di tempat lain). 


dipun. 
sagêd. 
inggih. 
Ngabèi. 
anoraga. 
gêrahipun. 
angêmping. 
dhawuhipun. 
wanci. 
angatawisi. 
mangangge. 
hawa. 
sami. 
tabuh. 
Paing. 
awêwangson. 
èstri. 
mungêl. 
pikèt (dan di tempat lain). 
paribasan. 
pangimpun. 
modin (dan di tempat lain). 
punika. 
sarananipun. 
para putra (dan di tempat lain). 
panyambutdamêlipun. 
andandosi. 
kaparêng. 
#NAME? 
jam-jam. 
ing Jatikusuman. 
mahargya. 
lajêng. 
Sawêg. 
suwuk. 
kirang. 
Jilid IV belum ditemukan. 


